
loan-Aurel POP 


Studenţii de la Putna, 
uniți întru credinţă și limbă 


La patru secole de la sfințirea Mănăstirii Put- 
na (1469-1869), studenţii români — mai ales 
aceia din provinciile românești înstrăinate — 
au plănuit o mare serbare naţională la Putna, 
eveniment care, dincolo de voinţa lor, nu s-a 
putut ţine decât în 1871. Evenimentele de la 
Putna, din urmă cu 150 de ani, găseau poporul 


„_I-AP— președintele român - cel mai numeros popor din sud-estul 
Academiei Române, profesor si A a A ae 3 A 
RER ”  Europei - risipit în mai multe täri. Din ferici- 
rector al Universității Babeş- Ri | = 
Bolyai”din Cluj-Napoca. Autor Te, nucleul său (dar nu şi cea mai mare parte a 
și coautor a peste 80 de cărți, sa) era concentrat, din anul 1859, in România, 
a. le: | peste formată pe-atunci doar din Oltenia, Munte- 
7 e studii si articole, mai A A tă 
ie „~ nia, Moldova dintre Carpaţi si Prut, plus Bu- 
recente flind Istoria Romäniei = i a a 
moderne (2019):Delaromani geacul (trei județe din sudul Basarabiei). Cea 
Ja români. Pledoariepentru mai mare parte a pământului nostru si majori- 
latinitate (2019); Istoria ilustrată tatea poporului român se aflau sub stăpânirea 
a românilor pentru tineri (2018); . = A . 
“rm, imperiilor vecine (Dobrogea sub otomani, 
Istoria, adevărul și miturile i | j 
(2018). Doctor honoris causa Transilvania, Banatul Crişana, Maramureșul, 
al 10 universităţi din taräside Bucovina si alte ţinuturi sub austro-ungari, pe 
peste hotare. Membrualunor  Jângă românii răspândiți prin Balcani). Tine- 
academii și societăţi savante... Ap pa aie ne 
a 4 -rii români studioşi din România şi din terito- 
străine, între care Academia en ; 
Europeană de Ştiinţă si Artă riile româneşti înstrăinate s-au gândit atunci 
de la Salzburg (Austria), ca, prin cinstirea memoriei celui mai impor- 
e Aaa tal tant domn pe care l-au avut românii în Evul 
in Mantova (Italia), Ateneo a nude 
“ma Mediu, Stefan cel Mare, să stimuleze efortul 
Veneto din Veneţia (Italia), > 


Academia Europeană de fundamental al libertăţii și unităţii nationale 


= 


“N 


tiinte, Arte și Litere din Paris a tuturor românilor. Este important de știut 
Franța) șa. că cele mai avansate idei ale elitelor politice si 

intelectuale europene din a doua jumătate a secolului al XIX-lea erau 
acelea care susțineau emanciparea naţională a popoarelor. Progresistii 
epocii si toţi aceia care gândeau la viitorul popoarelor europene pre- 
vesteau şi luptau pentru prăbușirea imperiilor multinaționale si pentru 
formarea statelor naționale. Imperiile care urmau să cadă după 1871 
erau cel Otoman, cel Austro-Ungar, cel Rusesc și chiar proaspăt renăs- 
cutul Imperiu German. Pentru popoarele care erau, în întregime sau 
în parte, captive în aceste formaţiuni politice anacronice se preconiza 
crearea sau întregirea statelor lor naţionale. Statul național era văzut 
atunci ca principala instituție de organizare, de protejare, de asigurare 
a bunei functionäri a națiunilor. Se spunea metaforic că fiecare popor 
devenit naţiune avea nevoie de o casă a sa, iar această casă se cuve- 
nea să fie statul național, după exemplele pe care le dăduseră, încă de 
la finele Evului Mediu, primele națiuni formate în apusul Europei. 
Prin urmare, tinerii români care au organizat serbările de la Putna din 
1871 s-au înscris în această mişcare generală europeană de emancipa- 
re a naţiunilor, adaptänd o idee generală la particularitätile românilor. 
După o sută și cincizeci de ani de la adunarea din 1871, adică în august 
2021, alți studenţi din ţinuturile noastre „de la Nistru pân-la Tisa” şi de 
mai departe s-au strâns la Putna din nou, ca să arate că nu au uitat și că 
duc mesajul cel bun și vechi mai departe. 


Multi se întreabă cum au putut tinerii de acum un secol si jumătate, 
prezenţi la Mănăstirea Putna, să facă ceremonii așa de frumoase, să ia 
hotărâri așa de mature și să pregătească un viitor așa de realist pentru 
România, pentru români. Asta pentru că, mai ales în ultima vreme, ve- 
dem adesea tineri imberbi foarte activi, cocotati în funcții înalte, fără 
nicio meserie si fără nicio realizare în activitatea lor, care ne dau lecţii, 
care ridică vocea în mod impertinent, care-i jignesc pe oamenii maturi 
şi mai ales pe bătrâni, considerändu-i „expirati”. Dar nu a fost întot- 
deauna așa, în ciuda eternului conflict între generaţii. Cuvântul „stu- 
dent” vine de la verbul latinesc „studeo, -ere” care înseamnă „a învăța 
pe altul” (în latină, a învăţa tu însuţi se zice „disco, -ere”). Prin urmare, 
în trecut, studentul era acel om atât de învăţat încât era capabil să-i 
înveţe şi pe alții. Unii profesori, consideraţi „de modă veche”, de pe vre- 
mea mea ni se mai adresau cu formula „Domnule student!” sau, după 
ce treceam de anul I, „Domnule coleg!”. Studenţii veniți la Putna in 
1871 erau din aluatul acestor învăţaţi tineri de odinioară, maturizati 

repede, modelati bine de familiile lor si de şcolile prin care trecuse- 
ră, conştienţi de curgerea generaţiilor, de respectul datorat celorlalți 
membri ai comunităţii, de moștenirea trecutului, de forța credinţei, 
de mlădierea limbii române, de puterea exemplelor din trecut şi din 
prezent. Haideţi să ne amintim cum scria Eminescu, la vârsta de 16 
ani, despre profesorul său de la Cernăuţi, ardeleanul Aron Pumnul, la 
moartea căruia întreaga Bucovină ar fi trebuit să se îmbrace în negru. 
Eminescu si colegii lui ştiau că - în urma unor mari sacrificii — aveau 
să se facă și independența, și regatul, si banca națională, și drumurile 
de fier, şi unirea cea mare si câte altele, aducătoare de prosperitate, de 
energii nebănuite și, mai ales, de demnitate națională. 


Această generaţie de tineri, de studenți a știut să facă un program de 
țară si să construiască această țară, urmând programul respectiv. De 
aceea, noi ne aflăm aici în continuarea unui ideal, idealul national, for- 
mulat așa de frumos în Moldova, pas cu pas, încă de pe timpul croni- 
carilor. Exemplul venea de mai devreme, de la Ştefan cel Mare, acela în 
mintea şi în sufletul căruia prima Ţară Românească era chiar țara lui, 
Moldova, din moment ce el numea ţara de la sud de Carpaţi „cealaltă 
Țară Românească” (l'altra Valachia), acela care a stăpânit peste o sută 
de sate si cetăţi în Transilvania, care a făcut episcopie românească län- 
gă Cluj, care era numit „conte al Transilvaniei”, căruia cronicarii Ţării 
Românești îi recunoșteau 17 ani de domnie în chiar ţara lor. Cronicarii 
moldoveni din secolul al XVII-lea - care şi-au scris cronicile în limba 
română - Grigore Ureche si, mai ales, Miron Costin, definesc termenul 
de român, îl consideră sinonim cu acela de valah și spun că este cel mai 
general și mai corect nume al întregului nostru popor. Dimitrie Can- 
temir — primul cărturar român, cu clară conştiinţă de român, de talie 
europeană — demonstrează ştiinţific romanitatea românilor si vorbeşte 
de unitatea istorică a românilor, scoțând la lumină o Țară Româneas- 
că generică, în stare să ne unească din nou pe toți („Hronicon a toată 
Tara Româniască [care apoi s-au inpärtit in Moldova, Munteniascä și 
Ardealul] din descălecatul ei de la Traian, înpăratul Rämului”). Mihail 
Kogălniceanu - originar prin familie dintr-o provincie insträinatä, Ba- 
sarabia — în anul 1843, la deschiderea cursului de istorie naţională la 
Academia Mihăileană din Iași, definea patria ca toată acea întindere de 
loc unde se vorbeşte românește. Patria, dacă nu exista încă întreagă pe 
hartă, se afla în sufletele românilor și trăia aievea prin limba română. 

Boierul bucovinean de vitä nobilä si de stirpe cärturäreascä Eudoxiu 
de Hurmuzachi a initiat, ca mecenat, cea mai mare colectie de „izvoa- 
re privitoare la istoria romänilor”, culese din arhivele din sträinätate, 
colectie pe care Academia Romänä o continuä si astäzi. Vasile Alec- 
sandri — prezent in 1871 la Putna - scrisese Hora Unirii şi Cântecul 
gintei latine. Prima dintre aceste poezii a insufletit masele de români 
la 1859, unindu-i între ei, iar a doua i-a reasezat pe români in contex- 
tul continental al popoarelor romanice, reunindu-i cu Europa. Basara- 
beanul Alexe Mateevici avea să scrie, întru împlinirea programului de 
la Putna, cea mai frumoasă poezie închinată limbii române, declarată 
„limbă sfântă”, „limba vechilor cazanii”, demnă de a fi pretuitä precum 
sfinții din icoane. Există, după cum se vede, o anumită înţelepciune 
a întemeietorilor, chiar a tinerilor întemeietori, care aveau conștiința 
menirii lor de arhitecţi ai națiunii și ai statului naţional. Moldova are, 
în această „ecuatie” românească greu de rezolvat, un rol fundamental, 
de promotor al romänitätii noastre. Toate provinciile istorice au avut 
un asemenea rol, numai că Moldova a fost dintre toate cea mai oropsită 
de soartă si este si astăzi. Migratorii si neprietenii, când atacau din ve- 
chime Ţările Române ca să le jefuiască și să ia robi, ajungeau primii în 
Moldova şi plecau ultimii din Moldova spre cele stepe ale Răsăritului. 
Te miri că oamenii nu s-au hainit si au rămas drepți prin credință si că 
bisericile si mănăstirile care împodobesc Tara Moldovei sunt cele mai 
frumoase şi mai multe de pe faţa pământului românesc. În Moldova, 
sărăcia a fost a trupurilor, dar nu a sufletelor şi a minţii. Dumnezeu, in 
marea Sa înţelepciune, a compensat sărăcia materială cu cea mai mare 
bogăţie spirituală, fiindcă spiritele tutelare ale culturii românești s-au 
născut, în cea mai mare parte, între Carpaţi şi Nistru: Mihai Eminescu, 
Ion Creangă, Dimitrie Cantemir, George Enescu, Ciprian Porumbes- 
cu, Nicolae Iorga - ca să nu-i pomenim decât pe cei mari - au fost 
cei mai importanţi dintre români în domeniile lor, dobândind valoare 
universală. 


Prima universitate modernă a țării nu s-a făcut la Bucureşti, ci la Iaşi, 
iar aceasta nu a fost o întâmplare, ci un destin împlinit. Profesorii au 
venit la Iaşi de peste tot, mai ales din Transilvania, ca să arate forța in- 
telectuală a românilor. Românilor li s-au împletit sortile lor indrepta- 
te spre idealul naţional. Cea mai importantă mişcare de modernizare 
a culturii românești din secolul al XIX-lea a fost „Junimea” de la Iași, 

cu acel spiritus rector numit Titu Maiorescu. Cu teoria formelor fără 
fond, Maiorescu a criticat ceea ce era de criticat, dar a oferit soluţii 
şi a construit. Cultura română s-a sincronizat treptat cu cea europea- 
nă — cum avea să spună peste ani Eugen Lovinescu - dând fondului 
tradițional forme mobile şi ajustând formele închistate după fondul 
dinamic al modernităţii. Acești vechi savanţi si creatori de spiritualita- 
te ne-au învăţat ce este cărturăria, ce sunt poezia, proza, dramaturgia, 
muzica, arta plastică, ce sunt cultura și educaţia în general și de ce la 
baza educaţiei este bine să stea cultura națională. Ei ştiau bine, ca si 
iluministii, de ce sărăcia spiritului conduce la paupertate si sclavie si 
cum se poate ajunge prin cultură la libertate. Educaţia superioară sau 
studentia a rămas din Evul Mediu încoace fundamentală pentru spiri- 
tul liber si neingrädit. Fireşte, noi, în aceste locuri de ispititor belșug si 
de trecere a oștilor, nu am putut avea mult timp şcoli înalte, capabile să 
le concureze pe cele ale Apusului. Dar, de la un moment dat, le avem. 
Nu sunt precum cele de la Sorbona sau Oxford, dar sunt onorabile, 
ţinând cont de soarta grea pe care am avut-o. Azi sunt în lume circa 
40 000 de universităţi luate în seamă de cei care fac clasamente (sau 
ranking-uri, cum se spune acum pe neromäneste!), iar primele 4-5 
universități românești se încadrează între primele 600-700, așa cum 
primele 10-11 de la noi se numără printre primele 1 000-1 200 din 
lume. Este mult, este puţin, rămâne să stabilească specialiştii. Clasa- 
mentele acestea nu le-am făcut noi, ci agenţiile internaționale speci- 
alizate. După căderea comunismului, tinerii români — ca şi odinioară 
- s-au putut duce din nou la cele mai bune universităţi din Europa si 
de peste Ocean, câteodată chiar din Japonia si China etc. Dacă vrei să 
studiezi o disciplină anume care în România nu există ori care este ne- 
performantă, o direcţie specială şi nouă pe care o afli doar la o universi- 
tate germană ori olandeză, este perfect să te duci peste hotare. Dar, din 
păcate, la noi, bejenia universitară a devenit, în mare măsură, o modă, 
încât mulți aşteaptă să ia repede bacalaureatul (unii fac și liceul prin 
alte părți) și să plece cât văd cu ochii. Asa le spun părinţii de mici, așa le 
spun profesorii, acesta este trendul. Evident, la asta contribuie si „tär- 
gurile de universități” făcute de străini în România, în timpul cărora 
profesioniștii comunicării ştiu să ademenească. Goana după studenți 
este curentă în Occident. Am constatat însă că, cercetând o perioadă 
de timp relevantă, între două treimi și trei sferturi dintre tinerii ro- 

mâni care, cu oarecare sacrificii, merg la studii peste hotare ajung la 
universități mai slabe decât cele mai bune universități din România. Și 
atunci mă întreb dacă mai merită toată strădania asta de îndepărtare 
de matcă. Dintre cele trei cicluri studențești, măcar cel dintâi — adi- 
că licenţa - ar putea să fie făcută, de către aproape oricine, cu folos, 
în România. Evident, fiecare este liber cu opţiunea sa în această lume 
globalizatä, dar vin și timpuri ca acestea, de blocaj, când te sfäsie dorul, 
când bunicile şi mamele se sting cătinel acasă și când nu ai cui te plân- 
ge în limba doinei... Si-apoi este și riscul mare al insträinärii complete. 
Cu ce preţ? Eu mai sunt dintre aceia naivi care cred că locul românilor 
este în România, în Republica Moldova sau în alte locuri din preajma 
României, dar, fireşte, nu pot sfătui pe nimeni să nu se realizeze acolo 
unde dorește. Continuitatea unui ideal înseamnă și revenirea la matcă, 
aşa cum au făcut Alecsandri, Eminescu, Xenopol, Slavici, Victor Babes, 
Emil Racoviţă, Titu Maiorescu și atâţia alții. Au fost si din aceia care au 
rămas printre străini si au devenit neaosi acolo unde i-a aşezat soarta, 
au dus faima României în lume si au cinstit numele de român. Cu toții 
merită amintirea şi prețuirea noastră. 


În fond, studenţii de la Putna din 1871 ne îndeamnă la înflăcărare 
tinerească, în numele credinței creştine şi al naţiunii române, dar ne 
îndeamnă și la echilibru, la cumpătare, la îmbinarea tradiţiei cu în- 
noirea, la căutarea adevărului si a dreptăţii, întru eterna iubire de oa- 
meni. Idealul lor ne insufleteste si astăzi și, cât timp acest ideal există, 
nimic din lucrarea lor nu este pierdut. Studenţii de la Putna din 2021 
— urmând exemplul de responsabilitate al celor de la 1871 - au în ei 
forţa să copleseascä răul, să îndepărteze blasfemia, să alunge aroganta 
şi necredinta, să primenească societatea noastră, conform idealului 
muncii stăruitoare care învinge orice. La libertatea adevărată se poate 
ajunge prin muncă si prin cultură, prin educaţie serioasă si prin virtuți 
dublate de valori. Din toate acestea va putea renaşte încrederea în forța 
noastră individuală si de grup. Iar grupul cel mai drag nouă este popo- 
rul român, vegheat de Dumnezeu, popor care, atât timp cât mai poartă 
în suflet și pe buze limba română, rămâne de neclintit. 

Theodor CODREANU 
| Eminescu: limba ca taină a ființei 


Th.C. - prof. dr., critic şi 
istoric literar, prozator şi 
eseist. Autor al mai 

multor volume, dintre 

care Dubla sacrificare a lui 
Eminescu (a cunoscut trei 
ediţii), Complexul Bacovia, 
(2003), Basarabia sau drama 
sfäsierii (2003), Duminica 
mare a lui Grigore Vieru 
(2004), Transmodernismul 
(2005), A doua schimbare la 
față (2008), Istoria „canonică” 
a literaturii române (2009), 
Eminescu în captivitatea 
„nebuniei" (2011), În oglinzile 
lui Victor Teleucă (2012), 
Literatura română acasă 
(2014), Dialogurile unui 
provincial (2015) ș. a. 
Laureat al mai multor 
premii acordate de Uniunile 
Scriitorilor din România şi 
din Republica Moldova. 


Văd poeţi ce-au scris o limbă, ca un fagure de 
miere. Asa îşi începe Eminescu portretizarea 
scriitorilor din Epigonii, la 20 de ani, sub com- 
paratia euharisticä a fagurelui de miere, limba 
română constituind, pentru el, degustare și 
împărtăşanie deopotrivă, de unde deducem că 
poetul ridica limba română pe aceeași treap- 
tă cu Duhul Bisericii lui Hristos, ştiindu-se 
bine că numea Biserica Ortodoxă Română 
Maica neamului românesc. Mierea este hrana 
primordială alături de lapte. În Isaia, se profe- 
tizează naşterea lui lisus/ Emanuel astfel: Pen- 
tru aceasta, Domnul Însuși va da un semn: lată, 
fecioara va purta în pântece/ si va naşte fiu/ si-L 
vor chema cu numele Emanuel./ Unt si miere va 
mânca,/ înainte de a şti: fie să osebească răul, fie 
să aleagă binele (Isaia, 7, 14-15)!. Miere, aşa- 
dar, este și limba română care hrănește spiri- 
tul, initiindu-lin cunoașterea Adevărului, a iu- 
birii. Simbolismul mierii vine din adâncuri de 
milenii. Tradiţia mitologică, bunăoară, spune 
că Pitagora s-ar fi hrănit întreaga viață numai 
cu miere. Iniţierea în Misterele Eleusine nu 
era posibilă fără miere. Sfântul Pseudo-Dio- 
nisie Areopagitul asocia învățăturile divine cu 
mierea, aceasta având darul de a curăța si de 
a păstra. Jean Chevalier si Alain Gheerbrant 
aduc numeroase argumente, in acelasi sens, 
din întreaga cultură si mitologie a lumii”. 

Când Iacob Negruzzi si Titu Maiorescu nu prea au înțeles despre ce 
este vorba în Epigonii, Eminescu le-a replicat chiar în sensul subliniat 
aici, chintesentializat prin comparatia-metaforä a limbii române cu 
fagurele de miere. Prin scriitorii elogiati în poem, poetul aducea cel 
mai înalt elogiu geniului limbii române, opunând-o răcelii epigonice, 
adică limbii inerte, golite de mierea iubirii, cum zice în extraordina- 
rele versuri: 


Noi cârpim cerul cu stele, noi mânjim marea cu valuri, 
Căci al nostru-i sur si rece - marea noasträ-i de îngheţ, 
Voi urmaţi cu răpejune cugetările regine, 

Când, plutind pe aripi sânte printre stelele senine, 
Pe-a lor urme luminoase voi asemenea mergtți. 


Şi motivaţia, în lumina sfinteniei limbii: 


Și de-aceea spusa voastră era sântă şi frumoasă, 
Căci de minţi era gândită, căci din inimi era scoasă... 


Şi mai dură va fi poziţia poetului față de atitudinea iresponsabilä a 
tinerilor, a junilor corupți, trecuţi pe la Paris si reintorsi în țară ca să 
fericească norodul cu „chipul lor istet de oaie creatä”: „Vorbesc pe 
nas, ca saltimbanci se strâmbă” (Ai noștri tineri... ). Şi-acest dramatic 
final din Junii corupți, poem datat cu un an mai înainte de Epigonii: 


Dar cel puţin nu spuneți că aveţi simtiminte, 
Că-n veci nu se îmbracă în vestede vestminte 
Misteriul cel sânt; 
Căci vorba voastră sună ca plâns la cununie, 
Ca cobea ce îngână un cânt de veselie, 
Ca râsul la mormânt. 


Mă întreb dacă nu cumva semnalul de alarmă tras de Eminescu nu 
este valabil și astăzi, văzând cât de săracă este limba română vorbită 
nu numai de multi tineri, ci si de cei mai multi oameni politici, care, 
culmea, pretind a avea stil, ca să parafrazez o emisiune TV, abuzând 
de barbarisme precum parazitarul ca și, folosit cu o ignoranță grobi- 
ană, care l-ar fi oripilat pe Eminescu, poetul preferând cacofonia, nu 
scălâmbăiala snoabă: Ca cercei din el să facă cariul, care-i meşter faur. 
Ceea ce reproşa Eminescu celor posedati de beţia de cuvinte, cum o 

va numi Titu Maiorescu, scoțând efecte precum râsul la mormânt, 
era că se socotesc stăpânii limbii, ajungând, aidoma viitorului Vasile 
Stati?, să scornească un „dicționar moldoveano-român”, pierzând pe 
drum adevărul: „Nu noi suntem stăpânii limbei, ci limba e stăpâna 
noastră. Precum într-un sanctuar reconstituim piatră pe piatră tot 
ce-a fost înainte — nu după fantezia sau inspiraţia noastră momen- 
tană - ci după ideea în genere și în amănunte — care a predominat la 
zidirea sanctuarului - astfel trebuie să ne purtäm cu limba noastră 
românească. Nu orice inspiratiune întâmplătoare e un cuvânt de-a 
ne atinge de această gingasä si frumoasă zidire, in care poate că unele 
cuvinte aparțin unei arhitecturi vechi dar în ideea ei generală, este 
însăși floarea sufletului etnic al romänimii”*. 


Nu întâmplător poetul asociază din nou arhitectura limbii române cu 
aceea a unui sanctuar, creaţie divină a unui popor străvechi si tânăr 
totodată. După cum nu noi suntem stăpânii limbii, la fel nu suntem 
nici stăpânii adevărului: „În sfârșit, adevărul e stăpânul nostru, nu 
noi stăpânii adevărului”. O limbă care nu mai rostește adevărul, de 
aceea, este în primejdie de pierzanie, de descalificare în faţa istoriei si 
a lui Dumnezeu. Eminescu face distincţie între adevărul divin şi ade- 
vărurile relative ale oamenilor, adevăruri vecine cu minciuna: „ce-i azi 
drept mâne-i minciună” (Epigonii). Românii au făcut istorie atunci 
când au vorbit cu temei, iată o taină a tainelor decriptată de jurnalistul 
de la „Timpul”: „Vorbind cu temei, românii sunt un popor cuminte si 
aşezat. Românul nostru are acea doză de scepticism, atât de străină 
popoarelor moderne, atât de familiară vechiului popor roman, care 
a fost corectivul tuturor mișcărilor noastre din trecut, care s-a cris- 
talizat la romani în principiul «Nil admirari» sau adânca întrebare a 
lui Pilat din Pont: «Ce este adevărul?» Vine acum interesanta între- 
bare: Cum de acest simtämänt al relativității adevărului si binelui nu 
au rezistat inoiturilor importate la noi? Cum de fiecare sarlatan, care 
şi-a făcut educaţia în cafenelele Parizului poate să impuie așa nitam 
nizam toate chitibusurile necoptului său creer, unor ţări, cari au o 
istorie proprie de aproape o mie de ani? Cum de limba vrednică a lui 
Nistor si Grigorie Urechi e pusă pe fugă de jargonul franco-bulgä- 
resc a[l] lui Vasile Alexandrescu‘ (care spre ironia nevredniciei noas- 
tre au uzurpat asemenea numele Vornicului Țării de Sus)? Cum de 
obiceiul pământului si «pravila împărătească» au făcut loc cu atâta 


EET PT RO MIÂINIĂ 


ușurință tuturor gogomăniilor, clocite pe malurile Seinei, cari sezänd 
în al 7-lea cat al unei cazarme de chirigii, îşi sug degetul cel mic si 
fericesc Universul cu teorii ieftine? Răspunsul îl dăm cu toată răceala 
sa crudă. Clasa noastră cultă în cea mai mare parte nu este româneas- 
că. Grecii şi bulgarii așezați în târgurile noastre şi-au trimis feciorii 
la Paris şi aceștia s-au întors — ca tineri români. Neavând nicidecum 
priceperea ţării, vorbind un jargon francezo-bulgăresc, necunoscând 
istoria si legile ţării, neștiind întrucât aceste două pot fi puse drept 
temelie dezvoltării noastre, acești tineri sunt lipsiţi cu totul de simțul 
istoric”. 


Fenomenul degradării limbii observat de Eminescu se va numi limbă 
de lemn în anii comunismului și limbă de plastic în anii capitalismului 
haotic de după 1989. Şi asta, în secolul al XIX-lea, din pricină că „jar- 
gonul” demagogiei din vremea poetului, oglindă caricaturală a lip- 
sei de simț istoric, se depărtase de geniul limbii strămoşeşti, o limbă 
deja maturizată de 200 de ani prin folclor si prin scrierile bisericeşti, 
în aprecierea poetului, dovadă stând Septuaginta tradusă de Nico- 
lae Milescu Spătarul (între 1661-1668, după textul grecesc tipărit 
la Frankfurt în 1597), versiunea Spătarului stând la baza traducerii 
Bibliei de la București din 1688. Ceea ce este cu totul remarcabil e 
faptul că Eminescu simte si exprimă solidaritatea dintre supunerea 
față de frumuseţea si profunzimea limbii nationale si geniul politic 
înzestrat cu simț istoric. Altfel spus, agramatii flecari nu au nicio şan- 
să de a fi şi mari oameni politici, mari oameni de ştiinţă, mari filosofi 
ş.a.m.d. Acestora zadarnic vrea să le aducă aminte: „Limba română 
e la sine acasă o împărăteasă bogată căreia multe popoare i-au plătit 
dare în metal aur, pe când ea pare a nu fi dat nimănui nimic. Dar 
metalul aur ea l-a tipărit în tipariul ei propriu si e azi al ei pentru că 
tot poartă efigia ei neschimbată, neschimbabilă chiar. A o dezbrăca 
de averile, pe care economică și chibzuită le-a adunat în mii de ani, 
însemnează a o face din im[päräteasä] cerșitoare”S. Iar țara cade și ea 
din demnitatea independenţei si suveranității la stadiul de cersetoare, 
sau de colonie, în termeni mai noi și mai vechi. Cei slabi de minte 
vorbesc totdeauna snob, în jargon salonard sau politic, ajungând, cel 
mult, la partea traductibilă a unei limbi, nicicum la partea ei intra- 
ductibilă, cea a nuantelor si a logicii fine: „Această parte netraduc- 
tibilă a unei limbi formează adevărata ei zestre de la mosi-strämosi, 

pe când partea traductibilă este comună gândirii omenești în genere. 
Precum într-un stat ne bucurăm toţi de oarecari bunuri, care sunt 
alle] tuturor si a[le] nimănui, ulite, grădini, piețe, tot astfel si în re- 
publica limbelor sunt drumuri bătute cari sunt a tuturor — adevărata 
avere proprie o are însă cineva acasă la sine: iar acasă la dânsa limba 
românească este o bună gospodină și are multe de toate”. Inclusiv 
comoara filosofării si a finetii logice: „Va să zică nu curăţenia or spo- 
rietatea materialului unei limbe - ci organismul cel fin al logicei sale, 
acesta e lucrul principal”". 


Concepând limba ca pe o ființă vie, Eminescu e departe de a res- 
pinge îmbogățirea cu neologisme, cum deja s-a exprimat vorbind 
de condiţia de împărăteasă care primeşte „metale” din toate limbile 
transformându-le în aur. Poetul nu face decât să sublinieze extraor- 
dinara putere de asimilare a limbii române, respingând, în schimb, 
tot ce nu se potriveşte sanctuarului/matricei acestei limbi: frantuzis- 
me, nemtisme, bulgărisme, grecisme etc. Astăzi, se vorbeşte despre 
romgleză. Eminescu asocia păzirea limbii cu ceea ce Lucian Blaga va 
numi matrice stilistică, de ordin ontologic, încât fiecare limbă își are 
specificul inconfundabil, de neîntinat prin alți arhei etnolingvistici: 
„Toate limbile câte se vorbesc păstrează o seamă de însușiri filologice 
cari nefiind nici de origine greacă, nici romană, nici slavă nu pot să fi 
ieşit din senin, ci trebuie să fi fost proprie unui popor care a dispărut 
acum, trebuie să corespunză c-o realitate etnică care-a existat în tre- 
cut, c-un corelat etnic. Numai în limba albaneză ele par a fi cu totul 
originare, si fiindcă această limbă este totodată cea mai veche din pe- 
ninsulă, putem trage concluziunea indreptätitä, ca acele proprietăţi 
indicate mai sus s-au născut fără îndoială dintr-un element înrudit 
cu limba albaneză. Așadar dintr-o limbă străveche, dispărută azi, din 
limba traco-ilirică. Aşadar limba traco-ilirică este temelia şi substra- 
tul, peste cari s-au superpus deosebite pături lingvistice, dar aceste 
din urmă, cu toată suprapunerea, sunt în chiar esenţa lor modificate 
prin acel substrat”"!. 


Eminescu urmează aici avangarda lingvisticii românești și europene, 
de la Hasdeu până la Franz von Miklosich (1813-1891), cu operele 
ultimului întâlnindu-se în vremea studiilor la Viena (Die slavischen 
Elemente im rumunischen, 1862). Poetul nostru urma, în același timp, 

propria filosofie a arheului, considerând că arheul limbii române este 
cel de substrat traco-dacic care a asimilat toate superstraturile pri- 
mite de-a lungul istoriei, de la cel roman (gi cel mai important) şi 
grec până la albaneză, paleoslavă, constituindu-se, de la începuturi, 
în limbă română: Suntem români şi punctum. Este cel mai elocvent 
răspuns, peste ani, dat de Eminescu rudimentarei teorii politice a 
moldovenismului, ajunsă, acum, pe turnanta dodonică! „Cum alba- 
nezii si românii — conchide poetul — sunt unul si același popor, unii 
au păstrat limba tracă, iar cei din urmă şi-au apropiat dialectul latin 
vulgar, nu mai e azi nici o indoialä”'”. Eminescu distinge substratul 
tracic la toate popoarele din Balcani, la sârbi, muntenegreni, dalmati- 
eni, bosniaci, croaţi, care, aşadar, nu sunt cu adevărat slavi decât prin 
suprastrat/adstrat. De aceea, nici nu vedea un antagonism etnic între 
românii sud-dunăreni si „slavi”, polemizänd, în acest sens, cu publi- 
catia germană „Neue freie Presse”, chiar și prin intermediul formule- 
lor matematice: „Astfel N[eue] frleie] Presse se înşeală când admite 
un antagonism real între slavii de sud și români. Avem cu toţii sânge 
tracic în vinele noastre”. 


Eminescu nu pune semnul de raport invers între limba latină si cea 
dacoromână, cum o fac adepţii actuali ai teoriei că latina are ca sub- 
strat dacoromâna (îi contrazice Ovidiu, care mărturiseşte că a scris 
versuri getice în structura ritmică a celor latine, care versuri, din pă- 
cate, s-au pierdut!), ci explică depărtarea românei de latină prin lipsa 
exersării în scris: „Limba română de aceea s-a depărtat şi s-a înstrăi- 
nat așa de latină pentru că așa de lungă vreme nu a fost scrisă. Consis- 
tenta unei limbe începe cu scrierea ei. Elementele primite în această 
scriere nouă fiind chiare”, devin consistente si rămân în limbă, dacă 
nu contrazic cu directiunea spirituală a poporului. Ele nu trebuie să 
coincidă cu natura limbei, ci numai să nu o contrazică”!*. Eminescu 
se arată uimit de faptul că, deși limba română a fost lipsită atâta vre- 
me de forma scrisă, omogenitatea ei în toate provinciile românești 
este un adevărat miracol. Bogăția diferențelor dialectale si de grai, de 
aceea, trebuie să urmeze tendinţa centripetă naturală a limbii noastre 
şi în forma scrisă, în contra etimologismului, a ciunismului, a tendin- 
telor puriste, slavizante etc.: „Celor cari vor o purificare absolută a 
limbei, li vom răspunde că acele vorbe pe cari vor ei să le alunge sunt 
aşa de concrete, aşa [de] încrescute în țesătura limbei române, încât 

trebuie să rupă țesătura toată ca să le scoţi - si cum limba se desirä 
alungând vorbe de-o iluzorie origine slavă, e dovadă în latinistii nos- 


di 


Numai cei care se cred stăpâni peste limbă pot ajunge la aberatia că 
limba poate fi „curätitä” artificial. Eminescu afirmă că limba se curăță 
si s-a curätit singură de orice balast, în sutele de ani si că procesul va 
continua fără intervenţia cuiva: „Am fi cam temerari de-a susținea cum 
că limba noastră și-a sfârșit deja curățirea sa, că e organizată, că a ajuns 
stadiul ultim al dezvoltării sale, și că acum n-ar trebui decât constatarea 
formală a acelei dezvoltări prin etimologie și sintaxă. Limba noastră, 
placă-ne-o a crede - are un trai lung si de aceea-i și trebuie o dezvoltare 
lungă. Purizarea ei merge-nainte deși e mai bine ca să meargă prea încet 
decât prea iute. Noi — generatiunea de față, nu implem decât șanțurile 
- noi avem să dăm noțiuni poporului nostru, ca să cugete, limba clasi- 
că e sarcina generatiunilor viitoare.” Iar exemplul cel mai strălucit de 
dăruire de noțiuni pentru cugetare l-a adus poetul însuşi prin traduce- 
rea Criticii rațiunii pure, dificila capodoperă a lui Kant, ca să mă rezum 
doar la acest exemplu. A remarcat-o, în comentariile sale, la traducerea 
eminesciană, şi Constantin Noica. Asemenea, Maiorescu încă, în stu- 
diul Eminescu și poeziile lui (1889), anticipa că nu doar limbajul poetic, 
ci și întreaga cugetare românească va sta, în secolul următor, sub auspi- 
ciile geniului lui. Eminescu priveşte viitorul limbii române nu numai cu 
ochi de poet, ci şi de om de cultură și de lingvist. Observă, mai întâi, că 
nu există o legătură directă între stadiul de evoluţie a limbii si dezvol- 
tarea literaturii si culturii, că se poate produce un decalaj între cultura 
claselor privilegiate și popor: „Cultura claselor privilegiate cel puţin e 
cu mult deasupra literaturii țării lor, dar e străină; literatura e națională, 
dar e în urma culturei. Popor de contraste - e o frazä”'°. Introducerea 
de neologisme, mai ales latinizante, deși contribuie la accentuarea con- 
trastelor dintre popor si clasa cultă, sunt necesare în măsura în care si- 
nonimia nu este perfectă: „A primi în locul unei vorbe românești bune 
una latină care să însemneze tot aceeași, înseamnă totuşi altceva, o altă 
nuanţă a intelesului, asta însemnează a-și inavuti, a-și înnobila limba. 
O espresiune pentru mai multe înţelesuri e mizerie, mai multe espresi- 
uni pentru un înţeles e copilărie, mai multe espresiuni însă pentru mai 
multe înţelesuri, deși sinonime, e adevărată avutie a limbei. Şi această 
avutie o recomand cu deosebire inovatorilor nostri”'”. Eminescu vine 

cu exemple, ca un adevărat specialist. El subliniază nevoia stringentă si 
a unei reforme unificatoare a ortografiei și ortoepiei: „Daţi un premiu 
pentru rezolvarea problemului ortografic? Rezolvarea problemului or- 
tografic”. Apelează la exemplul filologului Giovanni Frollo, profesor de 
limbi neolatine de la Universitatea din București, autor al lucrării O 
nouă încercare de solutiune a problemului ortografic (1875). 


Un interes special acordă Eminescu ortoepiei, tot din näzuinta uni- 
ficatoare a limbii române. El porneşte de la modul defectuos de pro- 
nuntie al fonfilor si flecarilor, vorbind pe nas, contaminati mimetic 
prin cafenelele Parisului, dar nu se opreşte la aceștia. De asemenea, 
face observaţii asupra particularitätilor de pronunție ale muntenilor, 
moldovenilor şi ardelenilor, particularități de care nu se pot debarasa 
nici actorii pe scenă: „Toate astea le-am spus din puntul meu de vede- 
re — adică din punctul de vedere al artei dramatice. Oricât de diferite 
[ar fi] pronuntiile în viață şi în faptă, oricari ar fi proiectele filologiei 
de-a schimba pronunția cu desăvârşire prin principiul: «Si consue- 
tudo vixeret, vetus lex sermonis adolabetur»> - totuşi pronunția pe 
scenă trebuie să fie pretutindeni una si aceeași — cea națională, cäre- 
ia ardelenii îi zic «frumoasă» («Vorbeşte frumos româneşte»). / 
Dacă această pronunție va avea puterea să schimbe filologia sau dacă 
filologia va avea puterea să schimbe pronunția, de-asta îmi pasă mie 
prea puţin — eu am constatat numai o trebuintä esenţială a teatrului, 
aceea a unei pronuntii, pe [care] chiar publicului [i]I convine de-a 
[o] numi frumoasă, care va să zică îi place”!*. Si mai departe: „Fie- 
căruia din noi i-ar fi ruşine să pronunțe rău nemteste, românește ba. 
Bărbaţii noştri din Transilvania - cei de litere chiar — nu pronunță 
adeseori mai bine decât oamenii din satul lor natal. Silescu-se oare 
profesorii de prin gimnaziile românești ca sä-nvete junimea a-și pro- 
nunta bine limba lor natală? Poate... dar nu credem; căci dovada vie 
e junimea din Universităţi, care adeseori își face o mândrie din aceea 
că pronunţă cum în provincia lor respectivă. Cum am mai spus — nu 
facem nimărui o crimă din străinismi, cum nu-i facem din pronunția 
rea, însă pe cât avem încă vreme, să ne silim prin şcoli, de nu în casă 
şi-n viața publică, de-a introduce o pronunție generală”. Eliminarea 
ortografiei etimologice era o condiţie sine qua non: „— Teama etimo- 
logistilor cum cä fonetistii vor consacra prin uz pronuntia provincia- 
lä si vor face dialecte, e iluzorie. Astäzi mai toate ziarele romänesti au 

aceeași limbă scrisă; va să zică în niciunul nu s-a consacrat prin vicii 
provinciale. Din contra, cu toată unitatea limbei literare pronunția 
diferă în fiecare provincie, ba încă, ce e mai mult, — ortografia etimo- 
logistilor li lasă deplină largitudine de acţiune”. Dovadă impresio- 
nantă de ce, despărțiți atâtea veacuri în state diferite, unitatea limbii 
române n-a avut niciodată de suferit: „Cum să ne esplicăm atunci 
unitatea de limbă a poporului nostru, de vom permite cum că el a 
fost adus din diferite colţuri ale lumei romane? Abaterile de la uni- 
tatea limbei noastre se găsesc numai pe locuri pe unde se pot dovedi 
urmele unor elemente cvasi sträine””'. 


Observațiile de aici, care dovedesc izbânda lui Eminescu în bătălia 
pentru limba română, din cumpăna veacului al XIX-lea, ar putea con- 
tinua, fiindcă însemnările poetului referitoare la chestiune sunt cu 
mult mai extinse si mai bogate. Toate acestea ar trebui coroborate cu 
textele publicistice si cu cele literare având ca numitor comun onto- 
logia arheității”. Numai aceasta dă splendoare viziunii eminesciene 
asupra limbii, în genere, și asupra limbii române, în particular. Şi aici 
se vede profunzimea creștinismului eminescian, care n-a fost nici- 
odată de suprafaţă, încât Lucian Blaga avea perfectă dreptate com- 
parându-l cu românismul lui Coşbuc, bunăoară: „Eminescu e de un 
românism sublimat, complex, creator. El e mai aproape de ideea ro- 
mânească; Coşbuc e mai aproape de fenomenele românești. Coşbuc 
ar reprezenta poporul românesc printr-un fel de consimtämänt ple- 
biscitar, Eminescu îl reprezintă printr-un fel de legitimism de ordin 
divin *. Legitimismul de ordin divin vine, în primul rând, pe calea 
Logosului: La început a fost cuvântul... Este surprinzător să aflăm că, 
spre deosebire de Heidegger, dar, paradoxal, în imediata lui apropie- 
re, Eminescu echivalează arheul cu Logosul, cu informaţia primordi- 
ală. Căci ce altceva este limba unui popor decât pogorâre a Duhului 
Sfânt sub formă de limbi de foc asupra oamenilor? Când Eminescu 
îşi pune întrebarea dramatică (nicicum una facilă, de adecvare a cu- 
vântului la adevărul cotidian, cum s-a crezut de către critica lenesä): 


Ah! atuncea ti se pare 
Că pe cap îţi cade cerul: 
Unde vei găsi cuvântul 
Ce exprimă adevărul?, 

cäderea cerului pe cap nu-i altceva decät a Sfäntului Duh, simtit ca 
supremä responsabilitate hristicä: Eu sunt Calea, Adevärul si Viata. 
Limba, zice Eminescu, este textul originar al lumii, Archaeus. El în- 
cearcă să explice enigmaticul concept de arheu dând exemplul unui 
text străvechi descoperit de un regizor şi pus în scenă, reînviind o 
lume ce părea dispărută. Filosofia cuantică modernă o numeşte in- 
formaţie, pentru ca acad. Mihai Drăgănescu, creatorul ortofizicii să-i 
spună informaterie. El s-a arătat uimit să descopere această sămânță 
informaţională în arheul eminescian: „Pentru Eminescu, Archaeus se 
găseşte în sâmburele lumii, în existența cea mai profundă, dar și în 
structura lucrurilor. Chiar și pe hârtia scrisă. Cum de a putut gân- 
di astfel în secolul trecut? Archaeus-ul eminescian este informaţia 
recunoscută astăzi de știință, dar și informaţia fenomenologică in- 
formatorială. Toată gândirea sa filosofică originală este consistentă, 
fragmentele scrise fac parte dintr-o viziune care este bine conturată, 
Eminescu premerge filosofiile care au apărut si apar în ultima parte a 
secolului al XX-lea si vor continua în secolul urmätor””*. Mihai Drä- 
gănescu nu înțelegea cum de a putut Eminescu să gândească cuantic 
într-o vreme când o asemenea gândire nu era posibilă. De altfel, în 
manuscrisele poetului nostru se găseşte prima referință românească 
şi europeană la cuantă” (Max Planck va vorbi despre cuantă la 1900). 


Dar Archaeus trăieşte nu doar în textele scrise, ci şi în cele nescrise, 
cum sunt povestea si mitul: „S-ascultăm poveştile, căci ele cel puţin 
ne fac să trăim şi-n viaţa altor oameni, să ne amestecăm visurile noas- 
tre cu ale lor... În ele trăieşte Archaeus... // Poate că povestea este 
partea cea mai frumoasă a vieţii omenești. Cu poveşti ne legănă lu- 
mea, cu poveşti ne adoarme. Ne trezim si murim cu ele..." Desigur, 
ne trezim şi murim cu limba maternă, cea care ne leagănă și ne adoar- 
me prin harul mamei. De aici şi până la a spune, ca Heidegger, că 
limba este lăcașul ființei, nu este decât un pas: „Ceea ce însă, înainte 
de orice «este», e ființa. Gândirea aduce la împlinire raportul ființei 
cu esenţa omului. (...) Această oferire constă în faptul că în gândire 
fiinţa vine înspre limbă. Limba este locul de adăpost al fiinţei. În adă- 
postul ei locuiește omul”. Aidoma lui Eminescu, Heidegger atrage 
atenția asupra nefastei atitudini de stăpâni asupra limbii, cale a degra- 
dării deopotrivă a limbajului si a fiinţei, oamenii moderni ajungând 
în postura de a fi refuzati de limbă, goliti de ființă: „Omul nu este 

stăpânul fiintärii. Omul este păstorul fiinţei”. Deosebirea de Hei- 


degger vine de acolo că Eminescu abordează chestiunea din perspec- 
tiva Logosului creştin, pe când Heidegger s-a vrut un nietzschean, 
lăsându-se modelat însă de Platon si de poezia lui Hölderlin, cu acel 
în chip poetic locuiește omul. Pe urmele nestiute ale lui Eminescu, Hei- 
degger” trebuia să ajungă la convingerea că nu noi suntem stăpânii 
limbii/fiinţei- Adevăr, ci limba/fiinta e stăpâna noastră, convingere şi a 
lingvistului de geniu care a fost Eugeniu Coșeriu”. 


Noi, oamenii, nu avem dreptul decât să le păstorim, după cum Iisus 
ne păstorește din veac. 


Note si | ! După versiunea jubiliară a Sfântului Sinod a lui Barto- 
referinţe lomeu Valeriu Anania, Editura Institutului Biblic şi de 
Misiune al Bisericii Ortodoxe Române, Bucureşti, 2001. 
*Jean Chevalier, Alain Gheerbrant, Dicţionar de simboluri, 
II, E-O, București, Editura ARTEMIS, 1995, p. 301-303. 
3 Vasile Stati, Dicţionar moldovenesc-românesc, Chişinău, 
2003, revăzut si completat în 2011. 
* Mihai Eminescu, Fragmentarium, ediţie după manus- 
crise, cu variante, note, addenda și indici, de Magdalena 
D. Vatamaniuc, Bucureşti, Editura Ştiinţifică şi Enciclo- 
pedică, 1981, p. 241. 
> Ibidem, p. 87. 
° Eminescu il vizează pe Vasile Alexandrescu Urechia 
(1834-1901, „celebrul VAU-VAU”!), istoric si om poli- 
tic, considerat de poet „uzurpator” al numelui Grigore 
Ureche, pretinzänd chiar cä este un descendent al fami- 
liei cronicarului. Astăzi, biblioteca județeană din Galaţi 
îi poartă numele, opera de mai târziu a lui V.A. Urechia 
nedându-i dreptate lui Eminescu. 
7 Mihai Eminescu, op. cit., p. 73-74. 
° Ibidem, p. 241. 
” Ibidem, p. 241-242. 
'9 Ibidem, p. 242. 
!! Ibidem, p. 243-244. 
"2 Ibidem, p. 245. 
13 Clare, formă învechită. 
14 Ibidem, p. 246. 
"5 Ibidem, p. 247-248. 
16 Ibidem, p. 248. 
" Ibidem, p. 249. 

'5 Ibidem, p. 252. 

1 Ibidem. 

2 Ibidem, p. 253. 

Ibidem. 

” A se vedea Theodor Codreanu, Modelul ontologic eminescian, Galaţi, Editura Porto- 
Franco, 1992. 

3 Lucian Blaga, Spaţiul mioritic, 1936, în Trilogia culturii, Fundația pentru Literatură şi 
Artă „Carol II”, Bucureşti, 1944. 

* Mihai Drăgănescu, în Mihai Cimpoi, Dialoguri cu eminescologi din toată lumea, Chişi- 
nău, București, Editura Litera-David, 1999. 

* „Electricitatea. Este același cuant de putere, care c-o repejune incalculabilă se preface 
într-un cuant egal în celălalt loc, fără a avea necesitate de-un substrat material suficient și 
proportional pentru a se comunica. Curios lucru” (Mss. 2267). 

?° M. Eminescu, Opere, VII, Proza literară, Bucureşti, Editura Academiei Române, 1977, 
p. 282. 

* Martin Heidegger, Repere pe drumul gândirii, traducere şi note introductive, de Tho- 
mas Kleininger și Gabriel Liiceanu, Bucureşti, Editura Politică, 1988, p. 297. 

28 Ibidem, p. 322. 

? Solidaritatea dintre concepţia despre limbă la Eminescu si Heidegger a fost consemna- 
tă si de alți eminescologi: Constantin Noica, Svetlana Paleologu-Matta, Mihai Cimpoi, 
Constantin Barbu, Dumitru Tiutiuca. 

2 Eugeniu Coseriu, Despre esența limbajului poetic, în „Convorbiri literare”, serie nouă, 
nr. 4 (208), aprilie 2013, p. 30-31, trad. de Eugen Munteanu si Anamaria Prisäcaru. 

loan C. POPA 


Mihail Sadoveanu despre identitatea 


românească a Basarabiei 
(Drumurile basarabene ale marelui scriitor) 


I.C.P - sociolog, publicist si 
diplomat; doctor în sociologie 
(relaţii internaţionale); 
cercetător asociat la Institutu 
de Sociologie al Academiei 
Române. Cărţi publicate: 
Românii, Basarabia și 
Transnistria, două ediţii în 

limba română (București, 2009, 
2012) şi o ediţie în limba rusă 
(Chișinău, 2010); Mecanisme 

de putere ale regimului 

totalitar comunist în perioada 
bolșevismului. Impactul în 
Basarabia și Transnistria 
(București, 2011); Destine frânte. 
Pagini despre românii din Est 
(1917-1954) (Bucureşti, 2014); 
Trei ani în preajma președintelui 
(1997-1999). Note și consemnări 
(București, 2014); Faţa nevăzută 
a agresorului. Pactul Ribbentrop- 
Molotov și urmările lui pentru 
România (București, 2017). 
Membru al Uniunii Ziariştilor 
Profesioniști din România. 


După Eminescu, Mihail Sadoveanu a fost cel 
mai mare scriitor român care s-a ocupat siste- 
matic de Basarabia. Asa cum s-a întâmplat si 
în cazul altor scriitori din perioada interbelică 
(Duiliu Zamfirescu — primul comisar general 
numit de guvernul român în Basarabia, 1918; 
Liviu Rebreanu, autor a două broșuri de popula- 
rizare a provinciei în 1919; Gib I. Mihăescu, au- 
torul romanului Rusoaica, o capodoperă în epo- 
că $.a.), Sadoveanu s-a numărat printre intelec- 
tualii de marcă ai României care, imediat după 
Marea Unire de la 1918, au făcut cunoștință 
cu românii basarabeni direct la fața locului, 
prin mai multe călătorii în provincia din stânga 
Prutului. Prima dintre ele s-a efectuat la invitaţia 
lui Onisifor Ghibu, marele luptător ardelean 
pentru drepturile istorice ale Basarabiei. Mihail 
Sadoveanu, aflat atunci la Iași în funcţia de direc- 
tor al Teatrului Naţional din capitala Moldovei, 
s-a deplasat cu o trupă de teatru la Chișinău la 
23 ianuarie 1918, unde au fost prezentate două 
piese: Fântâna Blanduziei (V. Alecsandri) si 
Răzvan si Vidra (B.P. Haşdeu), spectacole care, 
după cum îşi amintea Ghibu mai târziu, au um- 
plut sala până la refuz, iar sufletele moldovenilor 
basarabeni „au vibrat într-o măsură cum nu se 
crezuse că poate fi nici măcar visată vreodată”. 

Au mai fost şi alte vizite, iar în urma acestor contacte Sadoveanu publica 
la Chişinău, succesiv, volumele Povestiri pentru Moldoveni şi Priveghiuri 
(1920), apoi Orhei și Soroca. Note de drum (1921), acesta din urmă, la 
care ne vom referi în continuare, fiind tipărit şi la Bucureşti în 1922 cu 
titlul Drumuri basarabene (volum reeditat în 1994). 


Într-una din povestiri (Vechea și frumoasa Moldovă...), Sadoveanu ne 
oferă o imagine eminesciană asupra Moldovei medievale din epoca de 
glorie a lui Ştefan cel Mare, inspirat de lucrarea Descriptio Moldaviae a 
voievodului si cărturarului Dimitrie Cantemir: 


„Văd Moldova cea veche din munţi până-n Nistru si până-n limanuri- 
le mării, cu cetățile ei de piatră si satele albe presărate în lungul apelor. 
Lanuri, turme si prisăci — o ţară ca o grădină, înspre care râvnesc necon- 
tenit, limbile prădalnice. Toate semintiile spâne si urâte au bântuit-o. Din 
zorii veacurilor pământenii au avut de suferit necontenite izbiri. 


Crai si împărați au întemeiat la hotarele ei vremelnice stăpâniri: ungu- 
rii şi leşii, turcii si tătarii... N-a fost neam mai lovit, care să se apere cu o 
mai cumplită îndârjire (...) 


Tara aceasta rar s-a bucurat deplin de bunurile ei. Pe pământul ei a curs 
atâta sânge și lacrimi, a fost atâta încălcare si atâta silă, încât privirile si 
cântecele urmașilor au rămas triste”. 


Sadoveanu revine la aceeaşi epocă în povestirea Lacrimile ieromonahului 
Veniamin, în care slujitorul bisericii rememorează vremuri de altădată: 


„Pe orice drumuri ai umbla, în Tara Moldovei, dai de vechile ctitorii 
ale lui Stefan Vodă; cetăţi a ridicat la hotare pentru apărarea țării. Și 
cetăţile vechi le-a întărit şi le-a sporit. Și la toate avea pârcălabi si oaste: 
la Ismail, la Cetatea Albă şi la Chilia, la Soroca, la Hotin şi la Crăciuna. 
Şi avea şi în inima țării cetăţi: la Roman, la Neamţ, la Orhei și la Suceava 
(...) Si aşa s-au așezat de la Stefan Vodă oștenii lui pe moșiile țării. Şi 
urmașii acelor osteni sunt räzesii si mazâlii din zilele noastre”. 


Despre urgiile care s-au abătut mai apoi si despre sfârtecarea vechii 
Moldove, scriitorul apelează la memoria aceluiaşi ieromonah: 


„Şi, din ce am fost noi, neamul românesc, rupt și împărțit în trei din 
vechi, acuma și mai tare ne-au sfârtecat și ne-au stricat dușmanii”. Mai 

întâi a fost anul 1775, când austriecii „au pus graniță nouă și-au cuprins 
pământul din miază-noapte al Moldovei, cu mormintele voievozilor de 
demult si cu scaunul vechi al Moldovei, Suceava, si cu mormântul lui 
Ştefan-Voievod-cel-Sfânt de la Putna. 


Şi-acuma, la 1812, au cuprins şi muscalii jumătate din Moldova, de la 
Nistru până la Prut. Şi zadarnic au plâns si-atuncea moldovenii și plâng 
si-acuma cu mare glas... *. 


Într-o altă povestire memorabilă, Doina, scrisă în iulie 1919 şi inclusă 
în volumul Drumuri basarabene, scriitorul revine asupra tristetii care 
răzbate din cântecele românilor basarabeni după „domnia unei limbi 
străine... de o sută si mai bine de ani” Din convorbirea cu un mazäl 
moldovean de pe malul Nistrului, Sadoveanu reţine următoarea măr- 
turie: „Ruşii cântă foarte armonios...; dar doina îi sfredeleste până-n 
fundul sufletului, căci moldovanul si pe dracul l-a induiosat cu amärä- 
ciunea lui prefäcutä-n cântec”. 


Autorul nu trece cu vederea pericolul bolsevizärii Basarabiei la finele 
Primului Räzboi Mondial si rolul ostasilor romäni in prevenirea aces- 
tei amenințări, episod relatat de maica Evghenia, egumena mănăsti- 
rii Răciula: „Atunci am tras mare spaimă. Auzeam de prădăciuni în 
alte părţi, de moarte de om, da nu credeam. Și iaca, într-o zi vin la noi 
bolşevici. Erau amestecäturi de moscali cu norod din sate... Vin, ţipă, 
räcnesc... Ce vreţi, creștini buni? Ei dădeau din mâni și strigau rusește. 
Eu nu pricep, zic: nieznaiu pa ruschi... eu moldoveancă! Atuncea s-a 
aflat unul care ne-a spus în limba noastră că lor nu le trebuie nici mă- 
năstire, nici maici... Să ne ducem unde-om şti! Ne strângem în sfânta 
biserică, îngenunchiem la Maica Domnului și ne rugăm... Întru ajuto- 
rul ei am crezut și ne-a scăpat de primejdie, cum s-a auzit că vin soldaţii 
de peste Prut, s-au împrăștiat oamenii, n-am mai auzit de ei”. 


Mihail Sadoveanu, ca atâţia mari intelectuali si oameni politici români 
de atunci, privea cu uimire la miracolul pe care l-a reprezentat regăsirea 
fraților cu frații prin unirea de la 1918: 


„Sfânt pământ al Moldovei, din munte la Nistru, oricât au încercat cei 
vicleni să te sfârtece, cei răi să-ţi strice rânduielile, cei intunecati să ri- 
dice dusmänii, tu eşti unul si nedespärtit, ca un uriaş mormânt, în care 
dorm părinţii noştri... 

Asa stau de multe ori și visez pe paginile voievodului Cantemir. Sufletul 
meu, din trecut se înalță în viitor, vede poporul cel cinstit slobozit din 
cätuse, ridicându-se în depline drepturi, cu fruntea iarăși în lumină, ca 
strămoşii cei tari. 


Dacă după atâta zbucium, după atâtea jertfe, am răzbit la limanul unde ne 
aflăm si ne-am înfrățit cei despărțiți și ne-am găsit iarăși în bătrâna noastră 
ocină moldovenească, apoi soarta a avut asta scris în cărțile ei tainice”. 


În perioada care a urmat, Sadoveanu și-a scris marile sale romane is- 
torice în care reînvie sub ochii cititorilor trecutul de luptă si de glorie 
al vechilor voievozi moldoveni si al vitejilor slujitori ai acestora, într-o 
provincie întreagă, care se întindea „de la munte la Nistru”. Scriitorul 
a trăit cu durere drama noii ocupaţii, de această dată sovietice, din 
1940, iar în anii războiului îl găsim în grupul de inițiativă al Academiei 
Române care, sub coordonarea savantului Dimitrie Gusti, a pus în apli- 
care planuri de cunoaştere aprofundată a soartei românilor din Răsărit, 
intrați sub administrații străine. 


După război, a urmat o lungă tăcere a scriitorului. Nu a renunțat însă 
niciodată la marile sale opere, scrise cu mintea și cu sufletul, despre mol- 
doveni. Detractorii săi de azi, nu puţini la număr, „uită” că Sadoveanu 
reînvie, în romanele sale istorice, viața vechii Moldove când era întreagă, 
până la Nistru si la Ceremuş. Chiar si in 1952, când deţinea și funcții 
politice în noul regim, Sadoveanu publica romanul Nicoară Potcoavă, de- 
dicat luptei moldovenilor pentru libertate, temă despre care scrisese încă 
din 1902 şi 19045, dar reluată cu mult talent la maturitate. Tot la începu- 
tul anilor 1950, după cum relatează marele lingvist basarabean Eugeniu 
Coşeriu, când oficialii instalați de sovietici la Chişinău au propus tradu- 
cerea în „moldoveneste” a unor opere ale sale, Mihail Sadoveanu a izbuc- 
nit: „Auzi, misäii, si mă traduci pi mini în limba me!””. 


Opera lui Sadoveanu, publicistică și scriitoricească, rămâne perma- 
nent o poartă deschisă spre o mai bună înţelegere a istoriei Moldovei 
din stânga Prutului și a locuitorilor ei. 


Note ! Onisifor Ghibu, Oameni între oameni. Amintiri, selecţie 
şi introducere de Ion Bulei, Bucureşti, Editura Eminescu, 


şi referinţe 
1990, p. 161. 


bibliografice 

? Mihail Sadoveanu, Drumuri basarabene, prefaţă de Fănuş Băileşteanu, ediţie îngrijită de 
Şerban Velescu, Bucureşti, Editura Antares, 1994. 

3Drumuri basarabene, 1994, p. 10-11. 

“Ibidem, p. 7-8. 

‘Ibidem, p. 13-15. 

é Ibidem, p. 87-88. 

”Ibidem, p. 11-12. 

®M. Sadoveanu a scris mai multe versiuni ale romanului despre acest erou: prima publi- 
cată în 1902 (Fraţii Potcoavă), reluată sub titlul Șoimii (1904) şi finalizată la maturitate, 
in 1952 (Nicoară Potcoavă). 

” Revista „Limba Română” (Chişinău), nr. 10, 2002. Ediţie specială dedicată savantului 
Eugeniu Coșeriu. 

Grigore FURTUNĂ 


Moldovean? Român? Limbă 
moldovenească? Limbă română? 
sau Cum si când am redevenit român 


G.F. - absolvent al Facultăţii 
de Economie a Universität 
de Stat din Moldova, 1960. 
Activitate în domeniul 
bancar — 41 ani, inclusiv la 
BC „Moldova-Agroindbank” 
SA — 22 ani: preşedinte, 
vicepreşedinte executiv 
și membru al Consiliului 
băncii. Economist emerit al 
Republicii Moldova. 


Un blestem a lovit acum 210 ani populaţia 
de etnie majoritară din Moldova de la Est de 
Prut. Politica de rusificare, camuflată oare- 
cum la începuturile colonizării rusești, a con- 
tinuat cu o perioadă de tatonare a problemei, 
de căutare a instrumentelor eficiente de dez- 
naţionalizare. Cu timpul însă, adevărata stra- 
tegie de asimilare a românilor basarabeni s-a 
developat în cel mai cumplit mod. 


lată o elocventă mărturisire asupra situației 
din ţinut privind necesitatea „corectării” po- 
liticii ţarismului (apropo, asemănătoare cu 
cea din toate teritoriile anexate de Rusia în 
deceniile precedente) privind dezbinarea și, 
totodată, anihilarea identitară a românilor din 
Basarabia. Zamfir C. Arbore, în cartea sa Ba- 
sarabia în secolul XIX, publicată in 1898, citat 
dintr-un studiu al lui P. N. Batiuscoff, însărci- 
nat de țarul Alexandru al II-lea să examineze 
cauzele pentru care rusificarea în provincie 
progresa încet. După cercetările întreprinse, 
Batiuscoff a ajuns la următoarele concluzii: 
„Chiar după anexarea Basarabiei la 1812, cu 
toată ocârmuirea guvernamentală, s-au men- 
ţinut aici mai multe obiceiuri favorabile rumâ- 
nizării țării, si poporatiunea rusă nu se foloseşte 


CONFESIUNI MEX 


până acum de prerogativele unei naţiuni dominatoare. Aceste obiceiuri 
trebuesc stârpite, Basarabia odată devenită o simplă gubernie. Până la 
1871, când pe scaunul episcopului veni I. P. Pavel, în unele mănăstiri şi 
biserici serviciul divin se oficia în limba română. 1. P. Pavel... orändui ca 
în acele mănăstiri în care încă... se oficia în limba română să se oficieze 
eventual în două limbi: cea slavă şi moldovenescă; asemenea hotărâri să 
se deschidă scole mănăstirești in care să se înveţe limba rusă și călugării 
români din cei neimbeträniti... în multe mănăstiri serviciul divin ur- 
mează a se oficia în limba moldovenescă şi că în rusesce nu se cântă decât: 
Gospodi pomilui... 


... Noi afirmăm că nu numai in fundul depărtat al Basarabiei, unde 
poporatiunea a remas compact românescă, dar chiar în Chișinău am în- 
tâlnit terani Moldoveni cari nu ştiau un cuvânt rusesc... Dacă vroim ca 
poporatiunea rusă să nu se rominiseze, dacă vroim ca Basarabia să nu 
devie obiectul dorințelor si agitatiunilor romäno-file, ci din contră să se 
5 3 5 J 
unescă organicesce cu Rusia, atunci trebuie, prin mijlocul scolelor, să ne 
grăbim a face ca măcar jumătate din teranii Moldoveni să devină Rusi... 
Spre această ţintă tocmai tinde sistemul de învățămînt public, adoptat 
5 5 3 
acum de ocärmuire”. 


Notăm că este evidentă manipularea denumirii limbii şi a derivatelor 
acesteia, autorul trecând pe neobservate, hoteste, de la român la mol- 
dovean, de la numele corect al limbii (română) la cel inoculat de ruși 
(moldovenească). 


Deznaţionalizarea moldovenilor declanșată de autorităţile ţariste a luat 
amploare în fosta URSS, prin fondarea RASS Moldovenești în 1924, 
prin permanenta şi agresiva propagandă antiromânească, intensiv pro- 
movată prin folosirea în scopuri distructive a Komintern-ului în Româ- 
nia interbelică, precum și prin încurajarea neîntreruptă a influenței în te- 
ritoriu a Bisericii Ortodoxe Ruse. Procesul de rusificare a fost menţinut 
şi în următorii 45 ani de ocupaţie sovietică, Moscova aplicând neîncetat 
politică imorală de anihilare a identităţii românilor basarabeni. 


Acest blestem, chiar și după dispariția URSS, mai continuă să-şi păs- 
treze efectele sale devastatoare asupra spațiului care pe mapamond e 
cunoscut acum cu numele de Republica Moldova. Această formatiu- 
ne statală - trebuie să subliniem acest adevăr — a fost creată în august 

1940, la indicatia lui Stalin, prin alipirea la minuscula RASS Moldove- 
nească. Întrucât blestemul dăinuie cu o fermitate fantastică, inevitabil 
apare nedumerirea: „De ce, cum se întâmplă că răul, minciuna, falsul 
privind identitatea noastră, inclusiv numele corect al limbii și al nea- 
mului, sunt menținute si tirajate?”. 


Încercarea de a găsi un răspuns, o explicaţie unică si plauzibilă a feno- 
menului este sortită eșecului, deoarece mai persistă un conglomerat 
de factori istorici vechi si mai noi, interni si externi, laici si bisericești, 
politici si civici, cu rădăcini şi ramificații adânci, dar si cu vlästari mai 
tineri etc. Subiectul este amplu și a fost tratat în numeroase studii, arti- 
cole, prelegeri, conferinţe etc. și s-ar părea că lucrurile s-au limpezit de 
mult timp. Dar nu pentru toată lumea. Fiecare trăitor al acestui spațiu, 
indiferent de provenienţă etnică, ar fi bine să conştientizeze că feno- 
menul la care ne referim - falsificarea identităţii noastre etnolingvisti- 
ce - este o construcţie politică artificială, având scopul viclean si inte- 
resul camuflat al Moscovei de a menţine pe Prut granița dintre români. 


În cele ce urmează nu îmi propun să abordez problema anunţată în toa- 
tă plinătatea ei, ci voi încerca să oglindesc/ descriu câteva aspecte ale 
drumului parcurs de către unul din marea mulțime de basarabeni spre 
înțelegerea si conştientizarea adevărului istoric si ştiinţific, aşa cum 
l-am descoperit și perceput eu personal. Cred că viaţa trăită — am pășit 
în cel de-al nouălea deceniu —, căutările de durată îmi dau dreptul să fac 
public acest itinerar „iniţiatic”. Căci cheia răspunsului numai aparent 
se află la suprafaţă. În realitate, lucrurile au fost şi rămân complicate. 
Numai pătrunzându-le esenţa, aspectul practic, si nu teoretic, dogma- 
tic, apelând nu doar la „analele istorice”, dar, ceea ce e foarte necesar, si 
la circumstanţele concrete, mediul real in care crește si se conturează, 
se realizează o personalitate, un om, poţi înțelege natura „rätäcirilor” 
unor consângeni ai mei. 


Pentru mine, ceața incertitudinilor a început a se destrăma odată cu 
deprinderea de a citi. De a citi mai mult decât prevedeau, de exemplu, 
manualele si crestomatiile şcolare, pasiune ce datează de prin clasele a 
treia - a patra. Dar, trebuie să recunosc, am ajuns anevoios la „liman', 
deoarece vreme îndelungată în ţinut au lipsit izvoarele/cärtile care 
spun adevărul şi abia în ultimul deceniu al secolului al XX-lea acestea 
au devenit accesibile publicului larg. 

Mărturisesc din start că sunt român din născare, deși restabilirea ofici- 
ală a cetăţeniei am așteptat-o îndelung, până Domnul Traian Băsescu a 
venit la Preşedinţia României, când procesul de obținere a documen- 
telor a fost oarecum simplificat si impulsionat. 


Am văzut lumina zilei, în 1938, în Pelinia, judeţul Bălți, sat mare, si- 
tuat în preajma Bălțiului. Având formal o componenţă polietnică, de 
când am cunoscut-o și până azi, Pelinia mea natală întotdeauna a fost 
o comunitate românească, etnia română constituind circa 99% din lo- 
cuitorii satului. 


Alte etnii alcătuiau doar câteva zeci de locuitori: evrei, ucraineni, ruși, 
polonezi. În anii copilăriei, comunitatea evreiască era poate cea mai 
numeroasă (în sat funcţiona şi o sinagogă). 


Dar nu tin minte ca, în anii junetii mele, cineva dintre cei ce se autoi- 
dentificau de alte etnii să fi vorbit în public altfel decât în română. 


În perioada interbelică, statul român, în componenţa căruia şi-au trăit 
copilăria, adolescenţa și tinerețea deja câteva generaţii de basarabeni 
de după 1918 (din care au făcut parte și părinţii mei), asigura condiţiile 
de educaţie, cel puţin în limitele școlii primare. Dar nu obliga. Deși, 
corpul didactic, din ceea ce am înţeles de la tatăl meu si de la frații ma- 
mei, nu era indiferent față de reușita la învățătură a copiilor, dar, oricât 
de apreciat era cuvântul învățătorului pe acele timpuri, era extrem de 
greu să infrunti tradiția și realitățile vieții țărănești, care stăvileau oare- 
cum tendința de emancipare prin carte. 


Tatăl meu, fiind insistent sau, cum se exprimau în sat, incäpätinat in 
atingerea scopului ce-l interesa, a însușit gramatica şi scrisul cu grafie 
latină si cu chirilică (după 1944). Deja după demobilizarea din Armata 
Roșie, fiind credincios de convingere (nu formal), citea Biblia siste- 
matic și o tălmăcea fără probleme în exprimarea gândurilor. Apela la 
un vocabular diversificat şi poseda o anumită dexteritate în expunerea 
clară, fără poticneli, a mesajului. Dar toate acestea n-aveau tangenţă cu 
tema perceperii denumirii etniei și a limbii. 


Mama n-a frecventat școala nici o zi. Toti anii, de până si de după 1944, 
până la plecarea în lumea celor drepți, vorbea numai în română, în ori- 
ce împrejurări (în sat, la oraș, în magazin, în instituții publice etc., cu 

oricine i-ar fi fost vizavi, inclusiv dacă interlocutorul nu poseda româ- 
na). Asta nu înseamnă că ea nu înțelegea rusa, în limitele necesare ei, 
desigur, dar, spre deosebire de tata, în vorbă n-o întrebuința niciodată. 


Dacă e să mă refer la viața mea de până la 1944, îmi amintesc de un sin- 
gur lucru: cei maturi constatau că „românii grăiesc mai altfel”, în sensul 
că unele cuvinte erau pronunţate diferit decât se obișnuia la Pelinia. 
Câteva exemple: ce spui, nu ci spui; gräiesti, nu vorbeşti; picior, nu chicior; 
bine, nu ghini; la privit, nu la präjit; vrabie, nu vraghie; doctor, nu doftor; 
vițel, nu jitäl; jos, nu jios; vin, nu jin; viță de vie, nu jiţi di jii; viscol, nu 
jicol etc. 


Însă niciodată n-am auzit să afirme cineva că în dreapta Prutului se vor- 
beste altă limbă decât în stânga lui, in particular, în Pelinia. Drept că, 
fără a atribui sens de apartenenţă etnică, ei se identificau moldoveni; 
în sens de trăitori ai Moldovei. Precum pelenieni, sofieni, strâmbeni - 
trăitori ai, respectiv, Peliniei, Sofiei, Strâmbei (azi — Corlăteni). După 
cum le spuneau ruși tuturor celor veniţi din alte părți ale URSS, această 
identificare o atribuiau oricărei persoane (indiferent de origini) sosite 
în Pelinia, care vorbea rusește și nu poseda româna. În graiul părinților 
existau expresiile: „la români”, „la ruși”, prin care exprimau apartenența 
statală si nimic altceva). 


În timpurile sovietice, se întâmpla ca autorităţile ierarhic superioare 
să repartizeze frecvent în Pelinia, ca si prin alte sate, persoane slab ori 
deloc cunoscătoare de română (ruși, ucraineni, tătari, evrei), ele fiind 
angajate în calitate de agronomi, zootehnicieni, medici, pedagogi, in- 
gineri, mecanizatori. Sub influenţa puternică a mediului lingvistic lo- 
cal, aceștia în scurt timp insuseau limba română (de coloratură locală), 
chiar dacă, uneori, cu defecte în pronunțare, conjugare, declinare. Co- 
piii lor însă nu mai cunoșteau astfel de obstacole lingvistice si vorbeau 
ca si ceilalți consăteni. Altfel spus, Pelinia mea, de când o știu, s-a ma- 
nifestat ca focar puternic de utilizare si păstrare a limbii moştenite de 
la străbuni. Chiar și în îndepărtatele timpuri când numărul cărturarilor 
era extrem de mic. 


Despre atribuirea denumirii „moldovenească” limbii care se vorbea 
în sat, in familie, la școală am aflat odată cu frecventarea lecţiilor de 
limbă rusă, din expresia: „cum se traduce în/din limba moldoveneas- 

că”. Mai mult s-a impus „noua” denumire a limbii atunci când Cartea 
de citire a fost înlocuită cu alta, pe coperta căreia era indicat Aumba 
MoAdoeneack> (Limba moldovenească), dar atunci nimeni nu atribuia o 
anume interpretare acestei denumiri. Ca orice alt copil, o percepeam și 
eu ca pe o abstracţie. Și o deosebeam de „română” doar prin denumire, 
scris şi pronunțare, dar nicidecum prin vocabular ori ca o altă limbă. 
Mult mai târziu am înţeles că există diferenţă parțială prin vocabular 
(ca o consecinţă a conservării limbii basarabenilor, circumstantä im- 
pusă volitiv de către autoritățile ocupante și a frânării dezvoltării, îm- 
bogätirii ei conform cu necesităţile timpurilor noi). 


Prin clasele a patra - a cincea am însușit citirea și scrisul în grafie la- 
tină, urmare, pe de o parte, a începerii studierii limbii engleze, după 
programul şcolar, si pe de alta, dintr-o curiozitate personală: doream 
să citesc Biblia tipărită cu alfabet românesc, pe care o percepeam ca o 
culegere de istorioare povätuitoare si pline de înțelepciune. Atunci, de 
altfel, mi-au dat târcoale primele nedumeriri: cum se întâmplă, care-i 
explicaţia fenomenului editării diferitor cărți în una si aceeași limbă, dar 
cu folosirea diferitor grafii? Era o întrebare neimpärtäsitä, dar care s-a 
cuibărit în adâncul sufletului meu. Ca si alți semeni, nu bănuiam in- 
fluenta politicii viclene a autorităţilor sovietice de a ne îndepărta de 
rădăcina neamului. Credeam cu naivitate că așa trebuie să fie şi nu mă 
incumetam să pun ceva la îndoială. 


Acum, când au trecut atâtea decenii, amintirile poartă contururi cetoa- 
se, dar contradicţiile, ce frământau mintea unui adolescent ies totuşi 
la suprafață, restaurând cumva realitățile acelor ani. O nouă rundă în 
căutarea răspunsurilor, practic la aceleași întrebări, a reînceput în clasa 
a opta, ele fiind provocate de informaţia ce se conţinea în Crestomatia 
Aumepamypa sexe moAdosenacka (Crestomatia Literatura veche moldo- 
veneascä). Fireşte, frământările de atunci erau departe de cele apărute 
în anii studenţiei si ulterior, îndeosebi, după 1988. Erau mai primitive, 
mai simpliste. 


În acea crestomatie prima enigmă pentru mine a fost faptul că toate 
personalitățile (mitropoliţii, domnitorii, cronicarii despre care se vor- 
bea/scria, precum si majoritatea evenimentelor descrise) locuiau/se 
întâmplau ÎN ALTĂ MOLDOVĂ, cu ALTĂ CAPITALĂ (Suceava, 


Iași). Încă nu ni se povestise (dar nici manualele școlare nu relatau des- 

pre aceasta) cum spațiul dintre Prut si Nistru incetase a mai face parte 
din componenţa Ţării Moldovei, devenită ulterior parte a României. 
Apropo, nici căutările prin biblioteci nu prea ofereau o claritate a mo- 
tivelor ce au condiţionat schimbarea denumirii ținutului nostru după 
1812. Mai târziu, mă interesau si alte aspecte: bunăoară, nu intelegeam 
de ce cu referinţă la trecutul revoluţionar al moldovenilor sunt invoca- 
te evenimentele de la Tatar-Bunar și Hotin, localități care nu fac parte 
componentă a RSS Moldovenești. 


Sincer vorbind, în acei ani (dar, într-o anumită măsură, şi mai târziu) 
mi se părea dificilă limba în care scriau vechii cronicari, mă intriga însă 
originea moldovenilor și a denumirii limbii vorbite de ei în sec. XVI- 
XVII. Această curiozitate mă stimula să parcurg textele respective în 
căutarea unor argumente. Şi am „descoperit” un lucru ce m-a deter- 
minat să mă linistesc pentru un timp. Chiar la începutul fragmentelor 
publicate în Crestomaţie din Iloema decnpe domnuü Modoseii (Poema 
despre domnii Moldovei) de Mitropolitul Moldovei Dosoftei am citit: 
„AncsAukar-ay mapa AoMHyA Aparoıı BoA3 / Depmunts, 6yak3, KY TOT 
þeas» ae poaaa / Kema ay aayc BIHTp-BIHCa mondosensacka sumba / Ae 
6yH Heam mu Gepuro ae Aa Kasa cTppım69” (Discälecat-au ţara domnul 
Dragoș vodă, / Fericită, buiacă, cu tot feli de rodă, / Când au adus într- 
ânsa moldoveneasca limbă, / De bun neam si ferită de la calea strâmbă.) 


Ei, gândea naivul de mine, dacă Întâistătătorul Bisericii Țării Moldovei 
din acele timpuri scria așa, înseamnă că denumirea limbii — moldove- 
nească - are rădăcini istorice. Mintea de copil nu era capabilă să pună 
întrebări care necesitau experiență de viață, cunoştinţe şi deprinderi 
analitice. Apoi, de unde puteam eu bănui că în poem cronicarul a scris 
„româneasca limbă” sintagmă fiind înlocuită cu „moldoveneasca lim- 
bă”. Puteam eu oare la acei ani să admit că s-a comis o gravă mistificare? 
Apropo, abia câteva decenii mai târziu, pe la finele anilor '70 ai sec. 
al XX-lea, întâmplător am aflat despre „substituirea” din Crestomatia 
editată în 1952: Mitropolitul Dosoftei scrisese realmente „româneas- 
că”, nu „moldoveneasca”. 


Prin clasa a noua (dar poate a zecea) am avut o lecţie despre dialectele 
limbii noastre. De la profesoara de limbă și literatură moldovenească am 
aflat că pe teritoriul RSSM există trei dialecte: unul - în spaţiul trans- 
nistrean Räbnita-Camenca; drept exemplu numise cuvintele ceaun, 

ceapă care se pronuntau pe acele locuri, respectiv, siaun, siapă; al doilea 
— priprutean, la sud de Cahul, exemple cuvintele vițel, vita care se pro- 
nuntä ghițel, ghitä; şi cel de al treilea — din părțile Soroca-Bälti (exem- 
ple - vezi descrierea vorbirii din Pelinia). În dialog cu profesoara am 
ajuns şi la dihotomia: limba română-limba moldovenească, care deja 
ne preocupa. 


Discutia s-a soldat cu afirmaţia (riscantă din partea ei) că limba moldo- 
venească este un dialect al românei. Riscantă, căci exemplele invocate 
nu întrunesc elemente de dialect, ci sunt, cum se știe, doar regionalisme. 
Dar primejdia cea mare decurgea din faptul că profesoara atribuia limbii 
moldovenești calitatea de dialect al celei române, considerată ca teme- 
lie, ca mamă a limbii moldovenești, ceea ce egala cu o „trădare politică”. 
Spre norocul profesoarei, în clasă nu s-au aflat turnători. Concluzia tra- 
să atunci de mine a fost că cele „două limbi” sunt, cel puţin, „inrudite”. 
Cam cu această convingere am rămas decenii în șir. Apropo, profesoara 
Ala Mihailovna Cogan era de origine evreiască, făcuse, probabil, studiile 
în şcoala românească și nu i se întorcea limba să afirme că-s două limbi 
diferite, conform politicii oficiale. Şi, pentru a nu-şi păta numele în fața 
noastră, a găsit refugiu, adăpost în noțiunea dialect. 


O succintă, dar, în opinia mea, necesară abatere. După 1944 au existat 
o seamă de intelectuali care, punându-și în joc cariera si viaţa, au depus 
un inimaginabil efort pentru iluminarea celor care făceau în acea vre- 
me primii pași în viață. Au fost insistenti, perseverenti, având un scop 
nobil și demnitate profesională: să facă posibilă familiarizarea tinerilor 
basarabeni, inclusiv prin intermediul manualelor şcolare, cu mosteni- 
rea literară moldoveană (de cea muntenească, ardeleană nici nu putea 
fi vorbă atunci!) şi cu istoria neamului. 


Cine cunoaște realitățile social-politice din URSS, inclusiv din RSSM, 
înțelege că autorii manualelor de atunci nu pot fi învinuiți de substi- 
tuire/ falsificare. Or se ştie că în textele de literatură publicate atunci 
cuvântul român și derivatele lui erau eliminate sau înlocuite cu trei 
puncte. Ei aveau de rezolvat o complicată dilemă: să publice sau nu tex- 
tul respectiv. Pot exista, și cu siguranţă există, diverse, diametral opuse 
opinii asupra acelor substituiri, cu atât mai mult că nici nu se știe dacă 
ele au fost făcute cu mâna autorilor cărților ori că li s-a dictat „în altă 
parte” cum să procedeze. 

Graţie autorilor de manuale, inimosi şi competenţi cărturari, am aflat 
de Cazania Mitropolitului Varlaam - prima carte tipărită în Tara Mol- 
dovei (în grafie slavonă) şi că ea a ieşit de sub tiparul obținut de la Kiev 
(Kiu, se zicea în Pelinia) cu sprijinul Mitropolitului Petru Movilă (de 
fapt, în Crestomaţie se scria Moruaa). Pe de altă parte, generaţia mea 
încă pentru patru decenii nu a ştiut că autorul Cazaniei, îndată după ti- 
tlu, scria (apropo, tot cu caractere slavonesti): „CARTE ROMÂNE AS- 
CĂ DE ÎNVĂȚĂTURĂ DUMENECELE preste an si la praznice împără- 
testi. Si la svänti Mari. Cu zisa si cu toată cheltuiala Lui Vasile Voivodul si 
Domnul täräi Moldovei. Di în multe scripturi tălmăcită. Din limba slove- 
niască pre limba romeniască. De Varlaam Mitropolitul de Tara Moldovei. 
În tiparul domnesc. În mănăstirea a trei S(feti)teli în Iaşi de la Hs. 1643”. 


Autorul accentua noţiunea „romäneascä/romeneascä” nu din considerente 
polemice cu adepții altei denumiri a limbii moderne din Tara Moldovei ori 
din alte părți („promotorii” altei denumiri a limbii noastre, după cum se ştie, 
nici nu existau și au apărut doar după 1812 încoace și, cu regret, constatăm 
că nu au dispărut nici până azi din ținutul nostru), ci din dorinţa sinceră, din 
necesitatea de a face Serviciul Divin şi educaţia cărturărească într-o limbă 
aleasă, accesibilă și înțeleasă de enoriași, si, respectiv, de ucenici. 

De o valoare inestimabilă erau atunci, dar sunt si în zilele noastre, afirma- 
tiile Domnitorului Țării Moldovei Vasile Lupu din „Cuvânt împreună” 
(în sens în comun: a domnitorului și a Mitropolitului) care deschide Ca- 
zania: „CĂTRĂ TOATĂ SEMENTIA ROMENEASCĂ... lo Vasile Voevod 
cu darul lui Dumnezău Tiitoriu si Biruitoriu si Domn a toată Tara Moldovei, 
dar si milă si pace şi spăsenie a toată sementia romäneascä pretutinde- 
rea ce să află pravoslavnici într-aciasta liânmbă cu toată inima cearem dela 
Domnul Dumnezău si Izbävitoriul nostru Iisus Hristos. 


Diintru cât s-au îndurat Dumnezău diîntru Mila Sa de ne-au dăruit dă- 
ruim si noi acest dar limbii romänesti, carte pre limba romănească, în- 
tăiu de laudă lui Dumnezău, după acea de învăţătură si de folos sufletelor 
pravoslavnici. Să iaste si de puţin preţ, iară voi să o priimiti nu ca un lucru 
pementesc ce ca un odor ceresc..." 

După cum lesne se poate conchide, era o viziune/perceptie unică a 


dregătoriei statului medieval și a conducerii bisericești de atunci asu- 
pra denumirii și funcţiei sociale a limbii române (nu moldovenești!). 

Scrierile fundamentale de mai târziu, între care De neamul moldove- 
nilor a lui Miron Costin, Hronicul vechimei a romano-moldo-vlahilor a 
lui Dimitrie Cantemir erau doar menţionate in Crestomatia din 1952, 
fără a reproduce sau a comenta textele. Evident, nu puteau vedea lu- 
mina zilei în acea carte pasaje după cum urmează: „Începutul tärälor 
acestora si neamului moldovenescii şi muntenescii si câți sunt si în Țările 
Unguresti cu acest nume, români şi până astăzi, de unde suntü si de ce 
semintie, de când si cum au descălecat, aceste părți de pämäntü, a scrie, 
multă vreme la cumpănă au stătut sufletul nostru”. Ori „Si acestea nu 
toate numerile, numai unile dintr-însile ti le-am insemnatü, pentru intele- 
sul numerilor mai lesne neamului si acestor țări, Moldovei si Taräi Mun- 
tenesti si românilor din Ardeal. Asa si neamul acesta, de carele scriem, 
al tärälor acestora, numele vechiü si mai direpti ieste rumân, adecă 
râmlean, de la Roma. Acest nume de la discălicatul lor de Traian, şi cât 
au trăit pănă la pustiirea lor di pre aceste locuri şi cât au trăită în munţi, 
în Maramoros si pe Olt, tot acest nume au ținut si țin pănă astăzi si încă 
mai bine muntenii decât moldovenii, că ei si acum zic si scriu țara sa ru- 
mânească, ca si românii cei din Ardeal.” Ori “...acestii nume, moldovan, 
ieste de pre apa Moldovei, după al doilea discălicatul acestii țări de Dra- 
goșu-vodă. Si muntenilor, ori de pe munte, muntean, ori de pe Olt, ol- 
teani, că leşii aşa le zic, molteani. Măcară dară că si la istorii si la graiul 
si streinilor si înde sine cu vreme, cu vacuri, cu primenele au si dobândescii 
si alte numere, iară acela carile ieste vechiü nume stă întemeiat si în- 
rădăcinat: rumän... Si aşa ieste acestor ţări si țărâi noastre, Moldovei si 
Tardi Muntenesti numele cel direptü de moşie, ieste rumän... măcară 
că ne răspundem acum moldoveni, iară nu întrebăm: ştii moldoveneste?, 
ce știi româneşte... Stă dară numele cel vechiü ca un temei neclătit, deşi 
adaog ori vremile îndelungate, ori streini adaog si alte numere, iară cela 
din rădăcină nu să mută. Si aşa ieste acestor țări si țărâi noastre, Moldo- 
vei si Täräi Muntenesti numele cel direptü de moşie, ieste rumân, cum 
să räspundü şi acum toţi aceia din Ţările Unguresti läcuitori si muntenii 
tara lor şi scriu şi răspundii cu graiul: Tara Românească”. 


(https://www.bibliotecapemobil.ro/content/scoala/pdf/Miron%20 
Costin%20-%20De%20neamul%20moldovenilor.pdf) 


Aducătoare de lumină în problema identitară, precum mai târziu am 
descoperit, a fost şi viziunea lui Dimitrie Cantemir: Hronicul vechimei a 

romano-moldo-vlahilor. „Intai pre limba latinească izvodit, iară acmu pre 
limba românească scos cu truda si osteneala lui DIMITRIE CANTEMIR 
Voievodul si de moşie domn a Moldovei si a svintei rossiesti împârâții cneadz. 
La Sanct-Peterburg anul (7225) 1717.” În această lucrare aflăm urmätoa- 
rele precizări: „Cartea a zecea. Cartea arată statul țărilor româneşti, de 
după prada lui Batâie hanul, până la înturnarea lui Dragoș Vodă în Moldo- 
va, şi a Radului Vodă în Tara Muntenească. Asijderea arată, vreme, pricina, 
chipul și alte tîmplări pentru carile o samă de români s-au tras spre ţara 
Ardealului, iară o samă au rămas tot pre locurile şi moşiile sale, neclätiti”. 


De altfel, Crestomatia editată la Chișinău în 1952 m-a determinat să 
meditez si la alte întrebări (tacite, evident, cui puteam să i le adresez 
în acele vremuri?). Constatam un inexplicabil fenomen: codicele 
Voronetean si Psaltirea Scheianä, clericii-cărturari Varlaam si Dosof- 
tei, cronicarii Grigore Ureche, Miron si Neculai Costin, Ion Neculce, 
domnitorii Vasile Lupu si Dimitrie Cantemir, precum si clasicii litera- 
turii româneşti cu rădăcini moldovene, studierea cărora a fost admisă, 
Vasile Alecsandri, Ion Creangă, Mihai Eminescu nu aveau nicio legä- 
tură cu spaţiul dintre Prut si Nistru. Acest ţinut, oamenii lui nu erau de 
găsit în opera lor. Nimeni, cu excepţia lui Negruzzi, Costache Stamati 
si Bogdan Petriceicu Hasdeu, nu au fost în Basarabia. La Suceava - da, 
la Putna - da, la Iași, la Bistriţa, la Lvov, la București, la Kiev — da, în 
Europa, oriunde - da, doar la Chişinău - ba... 


Cu noi semne de întrebare m-am pomenit în clasele a noua - a zecea: 
din altă Crestomaţie (operele cronicarilor si scriitorilor clasici nu erau 
încă tipărite), am aflat şi unele fragmente din scrierile autorilor po- 
meniti ceva mai sus. Ne-au cucerit in special poeziile lui Alecsandri si 
Eminescu: eram adolescenţi, prizonieri ai romantismului creaţiei lor. 
Volens-nolens, m-am surprins gândind asupra „enigmei”: toți clasicii 
au scris într-o limbă, deopotrivă înțeleasă în dreapta și în stânga Pru- 
tului, doar că la vest de râu - cu caractere latine/romane, iar la Est de 
fluviu - cu chirilice/ruse; în România se zicea - limba română, pe când 
la noi — moldovenească. Erau dileme care zdruncinau construcţia de- 
numirii limbii, îmbrăcată în haine ruseşti, deși dedesubturile chestiu- 
nii rămâneau în întuneric... 


Dar să revin la cronologia rătăcirilor mele în căutarea adevărului. Poate 
rămâneam încă pentru multă vreme profan, si nu eram singurul — ca 

mine erau atâţia tineri —, dacă nu făceam parte din tagma curiosilor. 
M-a determinat să revin la problema obärsiei noastre presa chisinäuia- 
nă în perioada când erau „dezvăluite/ demascate” uneltirile inamice, 
ale dușmanului de clasă, inclusiv, bineînţeles, cu participarea „natio- 
nalistilor” locali, privind „falsificarea” trecutului si prezentului „istoriei 
Moldovei si a poporului moldovenesc”. 


Au urmat anii de studenţie, când limba română („moldovenească”) era 
utilizată la orele extrauniversitare si aproape deloc în procesul de învă- 
tämänt. Primul an de studii a fost benefic, pentru că am avut norocul 
să locuiesc în căminul studențesc cu băieții de la anul doi, filologie, toți 
copii de țărani moldoveni (apropo, de pe ambele maluri ale Nistru- 
lui). Prin intermediul lor am aflat informaţii importante despre litera- 
tura naţională și europeană din secolele XIV-XVIII, dar, după cum îmi 
amintesc, tema denumirii etniei și a limbii nu era abordată. Probabil, 
din frică şi suspiciune. 


Doar cu mult mai târziu, după 1988 încoace, au început a apărea publi- 
catii care urmăreau scopul să răstoarne definitiv falsul şi minciuna. Ră- 
mâneam însă, recunosc sincer, deocamdată reținut la aceste provocări 
îndrăznețe, având o atitudine suspicioasă: mă mai aflam sub influența 
minciunilor tirajate de presa sovietică, dar şi pentru că în unele cazuri, 
articolele „revolutionare”, „de iluminare” erau semnate de persoane 
care, mai ieri-alaltăieri, erau activişti de partid ce predicau/scriau con- 
trariul ori aproape contrariul. 


În anii ce au urmat după aprobarea legislaţiei lingvistice, în presa de 
la Chișinău au fost publicate numeroase si foarte consistente articole 
privind identitatea etnolingvisticä a populaţiei majoritare din Republi- 
ca Moldova si unitatea indisolubilă cu românii din întregul spațiu de 
formare al poporului nostru. Lectura lor m-a îndemnat să caut izvoa- 
rele la care se făcea referință pentru a-mi spulbera definitiv îndoielile si 
neclaritätile care mai persistau. 


O adevărată metamorfoză în mintea mea a produs volumul Dimitrie 
Cantemir „Hronicul vechimei a romano-moldo-vlahilor. Texte comentate”, 
descoperit într-o librărie la Chişinău, editată încă în 1981, în România 
şi care a avut forța copleșitoare de a mă edifica definitiv. „CARTEA 
A DOA... Capul XII. Arată-să pre scurt precum niamul moldovenilor, 

muntenilor, ardelenilor (carii cu toţii cu un nume de obşte români să 
chiamă) să fie din rodul său hirisi romani...” Se ştie că pentru Cantemir 
a fost o lucrare polemică, dar care varsă lumină asupra denumirii etniei 
şi limbii vorbite până la vremea scrierii acestei opere (denumirea era de 
valah), precum si după — în Moldova, Muntenia, Transilvania. 


Când am citit lista autorilor si mărturisirile documentare, studiate de 
Cantemir în procesul elaborării cărţii - circa 150 -, am înţeles definitiv 
cum se autoidentificau străbunii noștri şi că aveam tot temeiul să le 
respectăm convingerile, argumentele conținute în lucrare. Ulterior am 
identificat suficiente dovezi în acest sens şi în capodopera lui Miron 
Costin De neamul moldovenilor, care vorbeşte despre „Începutul tärälor 
acestora si neamului moldovenescu si muntenescu si cäti sunt si in Tärile 
Unguresti cu acest nume, români şi până astäzi...”. 


Povätuitoare, actuale și oarecum dojenitoare pentru generația noas- 
trä mi s-au părut „meditatiile” scrise de bătrânul Gheorghe Asachi în 
1866, din care as vrea să reproduc un fragment: „Sfezile si controversele 
asupra formelor limbei sînt intempestive si însorb timpul prețios a acelor 
autori carii, cu însărcinarea traducerii din limbi streine, să par îndatoriţi a 
aduce pe românie străine idiotizme şi construcții, încît din asemenea fabrici 
au început a naşte bastarduri, pre carii totimea natiii necunoscänd, nu le 
va putea primi de ai săi fii adevăraţi. Fondosul limbei noastre, ce pe aiure 
se caută, să află în sfinta Scriptură, ce este de toți românii intäleasä; 
aceasta să se păstreze curată si întreagă, ca singura legătură ce unește pe 
românii dispärtiti în staturi deosăbite, si cătră aceasta adaogă-să îm- 
bunätätirele cerute, după un metod simplu si care s-ar cuveni a să legiui de 
un giudet amfiction ce se poate închega din gramaticii români a Tran- 
silvaniei, a Ţării Românești şi a Moldovei. Doritori de a vedea cultura 
neamului românesc pe trainice temeiuri, noi impärtäsim aice portretul si 
însuşirile omului literat, pe care să aibă totdeauna tinerii noștri de model 
întru a lor țintire.” 


Un ultim acord în „investigaţiile mele identitare” l-a avut „descoperi- 
rea” articolului Basarabia, scris de marele Eminescu. Publicat în revista 
„Nistru”, articolul (de existența căruia nici nu bănuiam și pe care, spre 
regret, l-am citit mult târziu după apariţie) profund argumentat, sincer 
si plin de disperare pentru nedreptatea istorică, m-a edificat deplin nu 
numai în chestiunea denumirilor etniei si a limbii, dar si asupra desti- 

nului acelei părți a Ţării Moldovei, care a fost ruptă abuziv din trupul 
ei, alipită Rusiei si botezată cu numele de Basarabia. 


Vorbind laconic despre labirintul extrem de complicat pe care l-am 
traversat spre înțelegerea adevărului despre originea limbii și a popo- 
rului nostru, sunt onorat să invoc încă un factor hotărâtor în intelege- 
rea fenomenelor noastre identitare. E vorba de relaţia mea de colabo- 
rare intelectuală cu părintele filologiei române din Basarabia Nicolae 
Corlăteanu. Viaţa si opera inteleptului cărturar mi-au oferit energia si 
măsura gândului spre a înțelege si constientiza esenţa problemei iden- 
titare. Consider că am avut marele noroc să-l cunosc pe acest nobil 
reprezentant al românilor basarabeni care a apărat cu demnitate limba 
română și în anii când acest lucru era aproape imposibil să-l faci. Nico- 
lae Corläteanu a cunoscut vremuri extrem de dificile, dar nu și-a trădat 
consângenii, lăsând moștenire importante lucrări ştiinţifice, inclusiv 
un tulburător testament, apărut initial in revista „Limba Română”, 
nr. 4, 2005, din care voi cita următorul fragment: 


„Tineti minte! - v-o spun în calitatea de încercat drumet pe întortocheatele 
căi ale basarabenilor — limba română este numele corect si adevărat al 
limbii noastre și ea trebuie să ne unească, să devină un izvor de bucurii 
pentru contemporani şi pentru cei ce vor veni după noi. 


Eu cred, cred sincer în izbânda limbii române şi a neamului românesc”. 


Aidoma predecesorilor noștri, oameni învățați și luminaţi, avem nobila 
datorie să susţinem, cu toată convingerea, că limba română este nume- 
le adevărat al limbii mosilor si strămoşilor noştri. De asemenea, fiind 
etnici români, ne putem considera, ca trăitori ai Republicii Moldova, şi 
moldoveni. Alt adevăr nu există. 

Deşi are sorginte mai veche, criza identitarä in 
Republica Moldova (RM) s-a declanșat odată 
cu proclamarea Independenţei de Stat a aces- 
teia față de fosta URSS, nerevenirea ei la Patria 
istorică, România, si preluarea sau inventarea 
unor concepte false despre originea românilor 
basarabeni, limba si istoria acestora. 


RM (ex-RSS Moldovenească) a fost constitu- 
ită pe teritoriul românesc al Basarabiei, răpite 
de Rusia ţaristă în 1812, apoi de URSS, în iu- 
nie 1940, reocupată în 1944. 


Conducerea RM a realizat paşi concreti în ve- 
derea despărțirii de „imperiul răului”, aşa cum 
a fost numită URSS. La 31 august 1989 a fost 
aprobată Legea privind decretarea Limbii ro- 
mâne (numită impropriu „moldovenească”) 
dreptlimbă de stat, expusă în grafia latină, a fost 
proclamată Suveranitatea RSS Moldova (iunie 
1990), iar în august 1991 - Independenţa de 
Stat a RM. A fost aprobat Tricolorul Drapel 
de Stat, introdus Imnul de Stat „Deşteaptă-te, 
Române!”, identic celui din România etc., al- 
tfel spus, RM făcea pași concreti pentru reve- 
nirea sa la matcă, adică pentru unirea cu Patria- 
mamă, România, deși ar fi fost firească procla- 
marea Unirii RM cu România. 


PUNCTE DE VEDERE ES 


Dar procesul firesc de revenire la Patria-mamă România a fost oprit cu 
brutalitate de Federaţia Rusă, care a susținut deschis regimul separatist 
anticonstitutional de la Tiraspol și a declanșat un război agresiv impo- 
triva tânărului stat RM. Mai mult decât atât: Kremlinul a amenințat 
Chișinăul că dacă va continua procesul de reîntregire națională, atunci 
ne vom pomeni cu alte câteva „republici” separatiste. Kremlinul a 
susținut și Coloana a S-a, care ba deschis, ba ascuns discredita efortu- 
rile de revenire la normalitate. 


În aşa context a început constituirea celui de-al doilea stat românesc 
în Europa. Dar în loc de progres pe plan național, RM a înregistrat un 
regres sistematic. A fost înlocuit Imnul tuturor românilor (Desteaptä- 
te, Române!) cu alt Imn - Limba noastră, care a rămas a fi tot „moldo- 
veneascä” și introdusă cu această denumire în Constituţia RM (1994). 


La 5 februarie 1994 președintele RM Mircea Snegur a convocat con- 
gresul „Casa noastră Republica Moldova”, la care a pus bazele ideolo- 
gice ale statului ne-românesc (antiromânesc) RM. Între altele, primul 
preşedinte al RM a spus cum că „moldovenii posedă aspirații fireşti de 
a fi stăpâni în propria ţară”, că acestea sunt „aspirații eterne”, exprima- 
te de „aproape șapte secole” (1994 - 700 = 1294, adică din secolul al 
XIII-lea), näzuinte „luminate de candela mereu aprinsă a icoanei ma- 
relui Stefan” şi că, în cele din urmă, aceste aspirații „ne sunt caracteris- 
tice şi nouă, urmașilor voievodului, celor ce vom purta cu demnitate 
si mândrie numele recâștigat al țării, vom apăra cu dragoste și credință 
în Dumnezeu Patria noastră, Republica Moldova”. Ceva mai devreme 
am obiectat: „numele recâștigat al țării”, „recästigat” de la cine? De la 
URSS? Dar în cadrul URSS, din iunie 1990, numele oficial al republicii 
era RSS Moldova. Este clar: făcând excurs în secolul al XIII-lea, vor- 
bind de „recästigarea” Moldovei, M. Snegur a avut în vedere România; 
doar cealaltă parte a Voievodatului Moldova, după Unirea din 1859, 
şi-a pierdut denumirea oficială „Moldova”'. Tot atunci preşedintele 
RM Mircea Snegur a menţionat că „Republica Moldova este fermă în 
hotărârea sa de a înainta pe calea afirmării în lume ca ţară, al cărei po- 
por îi poartă legitim numele”, iar recunoașterea internațională a RM, 
considera M. Snegur, „confirmă cu prisosintä si viabilitatea tradiției 
multiseculare a statalității noastre, a sacrei credințe a poporului în 
dreptul său inalienabil de a trăi liber în vatra strämoseascä””. Astfel, 

primul președinte al RM Mircea Snegur a îmbrățișat tezele staliniste 
ale moldovenismului primitiv, considerând că ţara pe care o conduce 
provizoriu este o formaţiune statală cu totul deosebită de România. 


Pe acest fundal românofob guvernarea agrariană a încercat să scoată 
din învățământ cursul de Istoria Românilor și să introducă altul, numit 
Istoria Moldovei. Decizia agrarienilor a fost anihilată de Greva gene- 
rală a studenţilor, profesorilor, liceenilor, intelectualilor, altor catego- 
rii sociale. Nimeni altul decât însuși Mircea Snegur a intervenit cu un 
Decret prin care a instituit un Moratoriu privind obiectul de studiu 
Istoria Românilor în instituţiile de învățământ. 


În 2001 la putere a venit Partidul Comuniștilor din RM. Ceva mai de- 
vreme, în 1997, comuniștii autohtoni, conduşi de Vladimir Voronin, au 
adoptat Programul partidului, document interesant din multe puncte de 
vedere. Comuniștii lui Voronin considerau cum că „continuă criza gene- 
ralä a capitalismului”, cum că Apusul a contribuit la „fărâmițarea URSS” 
în state separate etc. În plan naţional PCRM s-a pronunţat pentru „res- 
pectul față de limba si cultura moldovenească, de cea rusă si alte limbi 
vorbite în Republica Moldova..., pentru „neadmiterea falsificării istoriei 
Statului Moldovenesc, întemeiat încă în anul 1359, a etnofobiei de orice 
natură”. Altfel spus, conducerea comunistă a îmbrățișat concepția falsă 
cum că RM își trage statalitatea din Principatul medieval, cum că există 
un popor „moldovenesc”, ce vorbeşte o limbă identică cu cea română 
(V. Voronin a recunoscut acest fapt), dar care (limbă) are dreptul să se 
numească „moldovenească. Comuniştii au depus eforturi să forme- 
ze o comunitate a „moldovenilor” în România“. Romänofob notoriu, 
V. Voronin a promovat politica de înlocuire a Istoriei Românilor ca 
obiect de predare în instituţiile de învățământ din RM cu numita Istorie 
„integrată”, care, în timp, s-a dovedit un eșec total. 


Un efort deosebit în promovarea moldovenismului primitiv l-a depus 
un alt preşedinte al RM, socialistul și simpatizantul lui V. Putin - Igor 
Dodon. Fiind în funcţia de preşedinte al RM, la 24-25 martie 2017, 
I. Dodon a organizat o Conferinţă internaţională cu tema „Statalitatea 
Moldovei: continuitatea istorică și perspectiva dezvoltării”, mate- 
rialele fiind publicate în volum (pot fi accesate si pe Internet‘). In 
deschiderea Conferinţei, Igor Dodon a spus cum că „identitatea și 
istoria moldovenească sunt în mod sistematic subminate”, că este 

nevoie de o mobilizare „nu doar socială, ci si intelectuală, pentru a 
apăra valorile unui popor care vrea să-și trăiască propriul destin, în 
mod independent si cu demnitate”. Preşedintele RM I. Dodon a 
asigurat asistenta cä in persoana lui ea va „gäsi mereu un sustinätor 
al identităţii si statalității moldovenești”, iar prima lui datorie politi- 
că si constituțională ca șef de stat este „să garanteze și să consolide- 
ze statalitatea Republicii Moldova”. Apoi I. Dodon a trecut în revis- 
tă „märetele” lui fapte privind întărirea statalității moldovenești si a 
moldovenismului primitiv, între care: a organizat conferințe, numite 
de el „stiintifice” (de fapt, de falsificare a istoriei şi de promovare a 
ideologiei moldovenismului), a iniţiat diverse proiecte patriotice, 
cum ar fi, de ex., „Iubesc Moldova”, a sponsorizat publicarea celor trei 
volume de Istoria Moldovei etc. Amintind ascultătorilor că ocupă o 
funcţie înaltă în stat, I. Dodon a promis să facă tot ce este în puterile 
lui ca să protejeze şi să consolideze statalitatea moldovenească, iar ca 
dovezi că nu aruncă vorbele pe vânt, preşedintele putinist al RM a 
menţionat că pe site-ul Președinției a înlocuit limba română cu limba 
numită de el „moldovenească, iar lângă Drapelul de Stat al RM tot el 
a ridicat drapelul Moldovei medievale (bineînţeles, a fost o încălcare a 
Constituţiei și un abuz din partea acestui demnitar de stat). I. Dodon 
a mai decretat data de 2 februarie ca zi de eliberare a Moldovei de sub 
ocupația maghiară (1365), zi a constituirii statalității moldoveneşti 
cu înmânarea ordinului „Bogdan Întemeietorul” etc. Preşedintele 
socialist a dat indicaţii Guvernului ca acesta să înlocuiască obiectul 
de predare în instituţiile de învățământ Istoria Românilor cu Istoria 
Moldovei. Preşedintele RM Igor Dodon a declarat: „Mai bine de do- 
uăzeci de ani de la obţinerea independenţei, noi, în loc să învăţăm in 
mod firesc Istoria Moldovei, am învăţat o Istorie a românilor, rapor- 
tändu-ne la miturile, viziunile si doctrina ţării vecine...” Bineînţeles, 
I. Dodon a minţit cu nerusinare. Asta pentru că Istoria Moldovei se 
încadrează în Istoria românilor, ca o istorie regională. Poporul nostru 
este nevoit să locuiască în două state - România și RM -, şi nu noi am 
ales acest destin; Rusia ţaristă, apoi URSS au cucerit pe cale militară 
Basarabia, nordul Bucovinei, Ținutul Herta si au croit pe aceste terito- 
rii românești numita RSS Moldovenească. Şi I. Dodon cunoaște acest 
lucru. Igor Dodon consideră că Istoria Românilor seamănă confuzie 
şi disensiuni în RM, că istoria „din lanternă călăuzitoare spre viitor” a 

devenit un măr al discordiei, un veşnic teren al polemicilor si certuri- 
lor, „care în loc să ne propulseze înainte ne ţine pe loc, în stagnare și 
dezbinare..””. Ca să nu mai repetăm toate sofismele celui de-al cinci- 
lea preşedinte al RM, vom spune doar atât: pentru ca Istoria noastră 
să devină „lanternă călăuzitoare pentru viitor” ea, această istorie, tre- 
buie prezentată corect, prezentată aşa cum a fost în realitate: cotropi- 
rile trebuie numite cotropiri, şi nu „eliberări', agresiunea Federaţiei 
Ruse impotriva RM (1992) trebuie numită agresiune, şi nu „conflict 
intern” etc. 


În noiembrie 2020, liderul socialiștilor pro-moscoviti Igor Dodon a 
pierdut postul de președinte al RM, fiind devansat de dna Maia Sandu. 
lar în iulie anul curent (2021), în rezultatul alegerilor parlamentare, 
Partidul Socialiştilor în bloc cu Partidul Comuniştilor au acumulat 
27% din voturi, comparativ cu 52,8% obţinute de Partidul Acţiune si 
Solidaritate. Altfel spus, Igor Dodon a pierdut susținerea electoratului 
din RM, iar odată ca aceasta s-au dus pe apa sâmbetei si „märetele” lui 
planuri de formare a unui „stat moldovenesc”. Totul ce se bazează pe 
minciună nu este veșnic. 


În RM personajele politice, promotoare fervente ale moldovenismului 
prorusesc, apărătoare ale „statalitätii” moldovenești, pleacă în istorie, 
însă tentativele de a găsi argumente ce ar justifica necesitatea păstrării 
statului RM ca formaţiune distinctă de românism rămân. Este vorba de 
promovarea conceptului de „naţiune civică moldovenească”, expusă în 
anul 2012 în studiul întitulat Integrarea grupurilor etnice si consolidarea 
națiunii civice în Republica Moldova”, publicat de Institutul de Politici 
Publice din Chișinău cu susţinerea financiară a Ambasadei Olandei, 
coordonatorii studiului fiind Arcadie Barbärosie si Oazu Nantoi, iar au- 
torii semnatari sunt Andrei Iovu, Igor Botan, Vasile Cantarji, Veaceslav 
Reabcinschi si Anatol Gremalschi, fost ministru al Educaţiei. Ideea 
constituirii şi consolidării „naţiunii civice moldovenești” a fost dezvol- 
tată în lucrarea colectivă Consolidarea coeziunii sociale si a unei identități 
comune în Republica Moldova. Probleme-cheie si recomandări practice, 
apărute de sub tipar în decembrie 2017. Autorii semnatari ai studiului 
sunt Iulian Groza, prof. dr. Mathias Jopp (Germania), deputatul Vadim 
Pistrimciuc, Andrei Popov, Vladislav Kulminski, Adrian Popescu si 
Iulian Rusu:. Aceste lucrări pseudostiintifice, cu un pronunţat scop 

politic (a crea o „naţiune civică moldovenească”) au fost analizate de- 
taliat de către ziariştii George Damian și Alecu Renitä, de istoricul dr. 
Octavian Täcu si alții. 


Ne vom opri doar la câteva teze, expuse în lucrarea din decembrie 2017. 
Autorii textului prezintă o istorie ciudată a Basarabiei, o istorie nean- 
corată în realități concrete. Astfel, autorii scriu ca după Revoluţia rusă 
din 1917, Basarabia s-a unit cu Patria-mamă România, iar Transnistria 
„a rămas sub controlul sovietic după Revoluţia din 1917 (fiind sepa- 
rată de restul Moldovei prin râul Nistru). În 1924 acolo a fost creată 
Republica Autonomă Sovietică Socialistă Moldovenească, mai cu sea- 
mă pentru a atrage Basarabia în sfera sovietică de influență. În 1940 
Basarabia a devenit parte a Uniunii Sovietice”, apoi devine parte a 
României, din 1944 — din nou a URSS (până în 1991). Cronologic şi 
formal este corect, însă lipseşte esenţa lucrurilor de parcă ar fi vorba de 
teritorii fără populaţie băștinașă. În martie 1918, prin votul majoritar al 
Parlamentului de atunci, Sfatul Ţării, provincia s-a unit cu Patria-mamä 
România, act salutat de majoritatea absolută a populaţiei. Dincolo 
de Nistru era Ucraina, iar râul Nistru despärtea nu „Iransnistria” de 
Moldova, ci Ucraina (iar din 1922 URSS) de ROMÂNIA! Autorii nu 
pot să nu ştie că URSS dorea să extindă revoluţia proletară (comunis- 
tă) în lume. A încercat și în România, prin trimiterea unui comando 
militar sovietic la Tatar-Bunar, dar expediţia a eşuat. Atunci, în pofida 
protestelor conducerii comuniste a Ucrainei si fără a întreba populația 
din regiunea respectivă dacă doreşte să-ți întemeieze o „autonomie” 
sovieticii, au creat o formaţiune statală — cap de pod pentru cuceri- 
rea Basarabiei, comunizarea României și a Balcanilor. Așa a făcut cu 
Belarus împotriva Poloniei si Karelia împotriva Finlandei. 


În România nu a existat un partid politic, o mișcare, un grup cât de mic 
de persoane care ar fi dorit să creeze o republică sovietică socialistă 
moldovenească cu cedarea sudului si nordului Basarabiei si cu alipi- 
rea a șase raioane din stânga Nistrului. Toate acestea s-au întâmplat 
în iunie 1940, în urma cotropirii de către URSS a Basarabiei, nordu- 
lui Bucovinei și Ţinutului Herţa (teritorii românești) de către URSS, 
împotriva voinţei populaţie băștinașe. Istoria necesită explicare, altfel 
textele scrise devin sterile și lipsite de conţinut. Asa cum este exemplul 
de mai sus. 

Referindu-se la componenţa etnică a RM, autorii remarcă faptul că 
„aici, moldovenii, rușii, ucrainenii, găgăuzii, bulgarii, evreii, romii și 
reprezentanții altor grupuri etnice au convietuit în mod pașnic”. 


Observati că în percepţia autorilor, în RM nu locuiesc ROMÂNI, asta 
în situaţia în care, conform datelor oficiale, diminuate, bineînţeles, 
ROMÂNII alcătuiesc 7% (192 800 persoane), iar moldovenii, care 
de asemenea sunt români, alcătuiesc 75,07%, ceea ce în sumă înseam- 
nă 82,07%)", altfel spus — RM este un stat NATIONAL. Ca număr de 
populaţie, pe locul doi se plasează grupul etnic al ucrainenilor (6,57%), 
după care urmează găgăuzii (4,57%) şi apoi ruşii cu 4,06% (datele pen- 
tru 2014). 


Urmează fraza: „Drept rezultat, Moldova a fost caracterizată la nivelul 
local de pace şi înţelegere interetnică. (...) Totuși, tensiunile inter-etni- 
ce latente au erupt la instigarea elitelor (care elite?), cum a fost cazul 


pogromului din 1903 si războiul din regiunea Transnistriei in 1992". 


Acesta este nivelul de cunoaştere a istoriei şi interpretarea ei! Autorii 
se prefac că nu cunosc că pogromul anti-evreiesc din 1903 a fost 
declanșat de „Sutele negre” - grupări ale ultranationalistilor ruși. 
Admitem că acele evenimente tragice au avut loc demult. Dar războ- 
iul agresiv al Federaţiei Ruse împotriva RM din 1992 este încă proas- 
păt în memoria oamenilor. Trăiesc veteranii acelui război, veterani 
care au apărat integritatea teritorială a RM. Este decizia CEDO Ilașcu 
versus Federaţia Rusă, în care este clar stabilit care a fost „elita” (cu- 
vântul aparține autorilor acestui „studiu”) care a declanșat războiul 
agresiv împotriva RM. Şi aşa pagină după pagină. Dar să zäbovim un 
pic asupra următorului alineat. Autorii scriu: „În Republica Moldova 
de azi există o interpätrundere puternică a două limbi - limba de stat 
(romänä/moldoveneascä) și rusa. Aproape toți cetățenii a căror lim- 
bă maternă este română/moldovenească de asemenea vorbesc fluent 
sau cel puţin înţeleg limba rusă și sunt familiarizați cu cultura rusă. 
Deşi proporţia vorbitorilor de limbă rusă şi minorităților etnice care 
vorbesc româna este mai mică decât numărul de români/moldoveni 
care vorbesc rusa, există o deschidere vastă față de învăţarea limbii şi 
culturii”!?. Este clară pledoaria autorilor acestui studiu romänofob, 
plătit de Oficiul Federal German pentru Afaceri Externe: limba si 
cultura cotropitorilor ruşi si sovietici să rămână în continuare una 

de comunicare în RM (a doua limbă de stat, de ce nu?). Este clar: 
autorii materialului pledează pentru ca RM să rămână în continua- 
re o gubernie rusească. Autorii se prefac că nu știu că pentru actu- 
ala conducere a Federaţiei Ruse limba rusă este un instrument de 
expansiune teritorială. În 2014, sub pretextul fals cum că rușii sunt 
persecutați în Crimeea, Federaţia Rusă a anexat peninsula. Sub pre- 
textul apărării „Lumii Ruse” (sau autorii studiului tocmai asta doresc 
să demonstreze, cum că RM este populată de oameni vorbitori de 
limba rusă) trupele militare ruse luptă în Donbass, aducând zilnic 
moarte ucrainenilor care-și apăra Patria. 


Autorii consideră că „societatea Moldovei (care Moldovă? de ce 
nu Republica Moldova? - A.P.) este pregătită pentru un concept al 
identităţii civice”, că „toate comunităţile etnice partajează idei simila- 
re de bază despre ceea ce ar putea defini o identitate civică comună a 


Republicii Moldova - cultura si tradițiile, drepturile şi libertăţile civi- 
le. 


Autorii îşi fac iluzii dacă cred că ruşii, susținuți masiv, de multe ori, 
ilegal, de Federaţia Rusă tocmai pentru că să se menţină ca ruși; că 
bulgarii din RM care primesc ajutoare multiple de la Patria lor istorică 
Bulgaria tocmai că să nu se dezică de naționalitatea lor, că ucrainenii, 
că mândrii găgăuzi, că evreii etc., încântați că limba rusă este limba vor- 
bită oficial în RM, aburiti de melodramele rusești și propaganda rusă 
etc., se vor dezice de nationalitätile lor si vor imbrätisa un alt senti- 
ment, legat de dragostea fatä de RM. Nimic mai fals! 


Nu am fi abordat aceste subiecte dacă nu am observa că actuala con- 
ducerea a RM acceptă tacit această pseudoteorie, care pare a fi ademe- 
nitoare și care ne duce direct în braţele Federaţiei Ruse. Numirea dlui 
Vladislav Kulminski în funcţia de viceprim ministru pentru reintegra- 
rea RM este o dovada în acest sens. Raioanele RM din stânga Nistrului 
sunt ocupate de Kremlin; a reintegra RM înseamnă a transnistriza RM, 
înseamnă a trăda memoria bravilor noștri ostași care şi-au dat viaţa 
pentru integritatea teritorială a RM. DI V. Kulminski crede oare că va 
putea convinge Rusia să-și retragă contingentul armat din raioanele de 
est ale RM, că la Tiraspol va fâlfâi Tricolorul, că Krasnoselski se va de- 
zice de rubla lor si va accepta Leul moldovenesc? 

Nici „stiinta” moldovenismului primitiv nu bate pasul pe loc. Adepții 
moldovenismului camuflat consideră în mod greșit că societatea mol- 
dovenească ar fi „multietnică” și că ea ar trebui să se identifice cu Statul 
Moldovenesc. Într-un studiu în curs de apariţie, unul din promotorii 
„naţiunii civice moldoveneşti” ne propune să examinăm experiența 
Federaţiei Ruse, în care se folosesc două noţiuni rossieane (cetăţenii 
Federaţiei Ruse, indiferent de etnie) si russkie — etnicii ruşi. Prin ana- 
logie, autorul propune să acceptăm noţiunea moldavi (pentru toți lo- 
cuitorii RM, indiferent de etnie) şi moldoveni/romäni — cei care sunt 
etnici români. În limba rusă, scrie autorul citat, ne vom numi moldovti 
(de ex., ca litovti), respectiv — moldavane / rumâni. 


Curios, nu vi se pare? 


In concluzie: pseudoteoria „natiunii civice moldovenesti” este 
o momealä ruseascä, menitä sä indepärteze si mai mult RM de 
Romänia si Uniunea Europeanä, spre care tinde majoritatea ab- 
solutä a populatiei. Pseudoteoria moldovenismului europenizat 
nu poate fi trecutä cu vederea, pentru cä este sustinutä de actualä 
guvernare prin plasarea in posturi-cheie a „ideologilor” „natiunii 
civice moldoveneşti”. 


Asa cum am arătat, românii (o parte din ei continuă să se numeas- 
că „moldoveni”) constituie peste 82% din populaţie. RM este un 
stat nu doar național, dar şi independent de Lumea rusă. Indiferent 
de etnie, cetățenii RM sunt obligaţi să cunoască limba oficială a 
acestui stat - Limba Română -, aşa cum în Germania cetăţenii ei 
vorbesc Limba Germană, iar comunităţile turcă sau arabă nu pre- 
tind ca limbile lor să devină limbi de stat, alături de germană. Noi, 
românii basarabeni, avem obligatiunea sfântă să ne păstrăm limba 
noastră, română, tradiţiile şi obiceiurile noastre; noi suntem la noi 
acasă, iar atunci când mergem în turism sau vizite în Rusia, vorbim 
limba rusă. 


Criza identitară va dura atât timp cât conducerea RM nu va promova o 
politică națională românească. Ar fi bine ca şi România - Patria noastră 
mamă-, să susțină deschis şi concret cauza romänismului în RM. 


15 octombrie 2021 

1 Mai detaliat vezi: Anatol Petrencu, Cele mai proaste 25 decizii ale Republicii Moldova 
(RM). Decizia nr. 4: Convocarea Congresului „Casa noastră - Republica Moldova”, în 
http://anatolpetrencu.promemoria.md/?p=1945 (accesat 14 oct. 2021). 

8 Consolidarea coeziunii sociale si a unei identități comune în Republica Moldova. Probleme- 
cheie si recomandări practice, in http://iep-berlin.de/wp-content/uploads/2018/02/ 

Nicolae ROIBU 


Revista „Limba Română” - 
trei decenii de la fondare 


Cu acest generic, la Biblioteca Naţională a Republicii Moldova a fost 
inaugurată o expoziţie a prestigioasei publicaţii de știință și cultură. 


Solicitată de agenția MOLDPRES, Elena Pintilei, directorul instituţiei, 
a menţionat că expoziţia cuprinde circa 130 de numere ale revistei din 
diferiți ani de apariţie. 


Potrivit sursei citate, fondată în anul 1991, la Chișinău, revista de 
ştiinţă si cultură „Limba Română” şi-a asumat sarcina de a contribui la 
revigorarea limbii oficiale a statului Republica Moldova, la repunerea 
în circuit a valorilor culturale naționale interzise în Basarabia timp de 
o jumătate de secol. Publicaţia a abordat în mod constant diverse as- 
pecte privind identitatea etnică și lingvistică a românilor basarabeni, 

Remdsi 


Dedicăm 
acest număr de 


revistă [neobosit or Bee pin și hatri 
memoriei terrier 
Pui Jon DUMENTUK z ieste atopara e 
ondatorut 


sd doaz în Jaja fagi 


acest sens doar postat dai 
imerund” pi sd pt i 
re s-a pomeart oms? da 
ductia indeplineste o datorie de onoare Bi 
wint ale participantii 
at i 


spea 
K cu sentimenti sanai dă 


dastea? Link deputat. precisi Sa AA 
d s-au preejăcat că ma 
H nedesmiatità a adevărul] 
temari Aduse de copii care azi ÎI 
ropta? fa Cimbi și [2177777 
177 opti Ca un alt vu 
ION DUMENIUK a cate i tăi 
5.05.1936—3.11.1992 

contribuind la promovarea normelor limbii române standard, la eva- 


luarea patrimoniului spiritual național ca premisă necesară în procesul 
de integrare europeană, la stimularea dialogului intercultural etc. 


„Destinată unui cerc larg de cititori, si în primul rând profesorilor de 
română, studenţilor de la facultăţile de litere, liceenilor si elevilor, 
«Limba Română» a fost concepută ca o publicaţie de sinteză (limbă, 
literatură, folclor, estetică, istorie, artă etc.), având rolul de a-i aduna 
împreună pe toţi cei care, sfidând captivitatea vechilor dogme imperial- 
bolşevice, doreau să-și exercite nestingherit şi cu demnitate dreptul de 
a-şi afirma autentica lor identitate naţională”, a precizat Elena Pintilei. 

Pe parcursul a trei decenii, revista „Limba Română” a reușit să devină, 
prin ţinuta ştiinţifică si stilul elevat, un indispensabil instrument de lu- 
cru pentru cercetători, pentru cadrele didactice din Republica Moldova, 
un ajutor eficient pentru toţi cei interesaţi de cunoaşterea temeinică a 
limbii materne, de trecutul, prezentul si dinamica dezvoltării limbii, lite- 
raturii şi culturii române. Timp de 30 de ani, au fost editate peste 260 de 
numere de revistă, precum și 40 de cărți, semnate de cunoscuţi savanți 
lingviști (Nicolae Corlăteanu, Silviu Berejan, Anatol Ciobanu, Nicolae 
Mätcas ş.a.), în cadrul colecţiei „Biblioteca revistei «Limba Romänä»”. 

Leonida Lari: Dar este i pă 
profund din care începe i 


Revista „Limba Română” a fost fondată de Nicolae Mätcas, Ion 


Dumeniuk si Alexandru Bantoș. 


Expoziţia a fost pusă la dispoziţia vizitatorilor în perioada 15 octom- 
brie — 1 noiembrie curent. 


Nota redacţiei: Adresăm sincere multumiri Bibliotecii Naţionale a 
Republicii Moldova pentru organizarea expoziției dedicate împlinirii a 
trei decenii de la fondarea revistei „Limba Română”. Apreciem că spaţiul 
rezervat publicaţiei a prezentat succint, dar concludent, itinerariul acestui 
proiect național, la a cărui elaborare au contribuit de-a lungul anilor figuri 
eminente ale ştiinţei şi culturii române de pe ambele maluri ale Prutului. 
Între coperţile celor peste 260 de numere de revistă, ale antologiilor reflec- 
tând realitățile lingvistice din Republica Moldova, se află şi munca asiduă 
a redactorilor, operatorilor, tipografilor, care, în condiţii alteori complicate, 
au avut curajul şi răbdarea să creadă în izbânda „Limbii Române”. Cu 
acest prilej, exprimăm sentimente de gratitudine tuturor celor care, alături 
de echipa redacțională, au sprijinit apariția neîntreruptă a revistei, asigu- 
rându-i un loc inconfundabil în publicistica românească. 


Binevenitä în acest context este inițiativa doamnei director Elena Pintilei de 
a consemna aniversarea „Limbii Române” la cea mai prestigioasă instituție 
de profil de la noi. Apreciem si promptitudinea domnului Nicolae Roibu, 
harnic promotor al culturii, de a face evenimentul cunoscut publicului larg. 

Nicolae MĂTCAŞ 
Zece poeme pentru revista 
„Limba Română” de la Chișinău, 
la 30 de ani de fiintare 


Somnul de veghe 


În inima mea 

s-au cuibărit 

toate durerile lumii. 
Mă doare 
răstignirea lui lisus, 
trădarea lui Brutus, 


N.M. - filolog, lingvist, prof. 
univ., publicist, traducător, om 

de stat. Ministru al Ştiinţei şi we ©“ 
Învăţământului din Republica umilirea lui Galilei, 
Moldova (1990-1994). nebunia regelui Lear, 

Fondator al revistei,Limba  scrâșnetul rotii-mpläntändu-se-n pieptul lui 
Română” Membru al Uniunii Hoti 

oria, 


Scriitorilor din România şi E are z 
din Republica Moldova şi.“ Săgeata trimisă la cumpăn de secole spre 


al Uniunii Jurnaliștilor din Eminescu cel fără de moarte, 
Moldova. Autor şi coautor, icnetul înfundat al torturaţilor de la Sighet, 
redactor şi coredactor a pes Suceava, Aiud, Piteşti, 


30 de manuale, elaborări N Fi © A 
g „„.. răsuflarea întreruptă brutal a eroilor 
metodice şi alte edit 


e 
ri 
i 
didactice şi a peste 250 de Revoluției, 
articole şi studii. Semnează în glontul din pieptul lui Danny Huvé, 
2010 volumul Calvarul limbii plânsul nepläns pân-la capăt al copilului ars 
române din Basarabia, 552 p. : : 
editat de Casa Limbii on din Cecenia, 
„Nichita Stănescu” Publică mai > 
multe volume de versuri, între Hlinaia 
care 4volume din colecţia rozändu-i oasele fratelui nostru Ilie Ilaşcu, 


Opera Omnia, apărute la lași dangätul de clopot al lui Ion Dumeniuk din 
în 2016. nemoarte 


inima arsă pe ruga lui Giordano Bruno, 


frigul din reavănul hleiului temnitei de la 

despre mancurtizarea 

ce râmă și râmă la temelia fiinţei noastre, 
aripa frântă a cântului lui Ion si al Doinei, 
nespovedita poveste de dragoste a cuvioasei mäicute de la Rämeet... 
În miez de noapte, 

când liniștea însăși, se pare, pe-o clipä-atipeste, 
durerea mă sfäsie 

ca furia fiarei-n arenele Romei. 

Strigătul meu de durere ieşită năvalnic din valuri 
ar sparge 

porţile cerului, 

axul pământului. 

Dar nu strig: 

să nu le stric somnul de veghe al celor 

ce-și află sălașul 

în inima mea. 


Mama lui Ilie Ilașcu 


Mama lu Ilie Ilaşcu 
pogoară direct din tragodiile ântice. 


„Doamne, 

parc-aud cum trosnesc în urechi-mi, 

zdrobite, la Alba, de roata călăului, 

oasele Horii; 

parc-aud sfäräind la dogoarea batjocurii din Timișoara 
carnea lui Doja; 

parc-aud cum si-ndeamnä, în fața sultanului, 
voievodul 

feciorii: 

„Creştinul nu plânge în fața păgânului! 

Doar un cap retezat este-n stare să spele ponosul 
unui cap aplecat. 

Fruntea sus, Brâncoveni!”; 

parc-aud plumbul greu cum se-nfige hain 

în chiar inima Mareșalului. 


Doamne, 

că eşti mare si milostiv, 

ocroteste-mi copilul de fúria zbirilor, 
bărbătează-i ortacii din cusca satanei; 


"nţelepțeşte-mi-l, Doamne, în clipe de cumpănă; 


dă-i, Doamne, putere în ceas de izbândă!” 


Mama lui Ilie Ilaşcu 

e soră cu mama lui Horia, 
cu mama lui Doja, 

cu mama lui Brâncoveanu, 
cu mama Mareșalului. 


„Ilie, băiete, 

nu carecumva, maicăi, să cazi în genunchi 
în fața păgânilor! 

În spatele tău stau o Tară şi-un neam. 

Să nu uiţi, mäicutei, că suntem români, 
că numai o Ţară ne-a dat Dumnezeu 

cu nume din rai şi preasfânt: România. 
Cu Dumnezeu, înainte!” 


Mama lui Ilie Ilaşcu din Taxobenii Orheiului 
päseste în 
nemurire. 


Din ultimul cuvânt 
al condamnatului la moarte Ilie Ilașcu 


Satrapi din fașă, furi păgâni, 
Ne-aţi pus în lanţuri ca pe câini 
Şi-acum - şi-un glonte-n spate, 
De-aceea că suntem români 

Şi cerem libertate. 


Eu milă de la voi nu cer. 
Românul nu cerseste. 

Sloböda nu se dă din cer, 

Ci ea se cucerește. 

Părinţii mei udati de ploi 

În casa de sub cruce, 

Cât timp e Dumnezeu cu noi, 
Satân n-o să ne-njuge. 


Voi, fraţii mei, faimos pluton, 
Vă ţineţi calmul rece, 

Să ştie hoarda de pe Don: 
Pe-aicea nu se trece! 


Soţia mea cu dor nesat, 

Te rog să ţii la nume, 

Să-mi cresti fetiţele bărbaţi, 
Ca — mari — să mă răzbune. 


Copile dragi, eu vă sărut. 
De-i cea din urmă oară, 
Să ştiţi: un tată ati avut, 
Dar mai aveţi o Tarä! 


Ajuns în cel din urmă ceas, 
Le cer la fraţi iertare, 

Că n-am adus-o, pas cu pas, 
Unirea noastră mare. 


Dar iat-o vine, fraților! 

Nu-i auziräti paşii? 

O-aduc în marș sub tricolor 
Nepotii mei — urmașii. 


Jos jugul neamului păgân! 
Jos frica si sclavia! 

Eu vă iubesc, popor român! 
Trăiască România! 

De neamul Costineștilor 


Cu sânge si jertfă ni-i scrisă istoria. 
Să citim pe răboj 
cine-au fost Costinestii. 


Preafrumoasa Voichita, ne spune legenda, se-aruncă 
în bulboanele Dunării iuți: 

„Mai bine hrană la pești decât roabă la turci!” 
Prealuminatul Miron Costin, 

cel ce probă unei lumi îndoielnice 

că fiii Moldovei 

sunt de-o sămânță 

cu cei din Muntenia 

şi cei din Ardeal, 

că cele trei spiţe 

se trag de la Râm si vorbesc românește, 
dar care luminat 

cârtise-mpotriva lui Vodă, 

trezitu-s-a, cică, 

cu nasul crestat. 

Un alt domnitor, prins de patima suptului, 
îi reteză săvâi öcosa devlä 

pentru prepusul 

că prea îl luase 

în bäscälie. 

Primarul Costin 

de pe Bâc-Chişinău 

în scurtul răgaz 

dintre două războaie: 

numele lui 

radiat pe vecie 

din sacra memorie-a 

compatriotilor 

la strungul mamönic de 

mancurtizare. 

În veac douăzeci si în prag de mileniu 

un proaspăt primar: Nicolae Costin, 
ce-avuse curaju-a le spune curbetilor 

că suntem români pe pământ românesc, 
fu iradiat 

şi cancerizat, 

cu zile împins în imensa genune 

de unde n-a fost şi nici nu e vreodată 
cale de-ntoarcere. 


În miez de răpciune, veleat douăzeci, 
într-un mizer cătun din olatul Bugeacului, 
în timpul botezului, 

când preotul satului 

spuse urbi et orbi 

că se botează 

cu apă sfinţită 

şi neîncepută 

al robului domn 

Nicolae Costin, 

un tiz de-al primarului 

de Chișinău, 

urându-i s-ajungă 

om vrednic şi mare, 

preafericitul 

băbac al acestuia 

ar fi exclamat: 

„Tot primar 

şi tot român!” 


Nasc și la Moldova oameni. 
Nu piere în veci 

vrednic neamul român 

al Costinestilor. 


Prima lecţie de citire pentru fiul meu 


Fiule, 

priveşte Oul acesta: 

oval, 

fragil, 

neted, 

perfect, 

ca o sferă celestă, 

ca un gând al omului creator, 

ca o lucrare a lui Dumnezeu. 
Oul 

e întruchiparea numărului rațional ideal, 
începutul tuturor începuturilor, 
firul vieţii fără de moarte, 

al universului fără de sfârșit. 


Cumintenia pământului — 

mamele noastre în vreme de pace şi în timp de război, 
la cândelă și la plug, 

la leagănul vostru și la priveghiul bunicilor noștri, 

la capul bolnavului, 

la epuizarea durerii, 

la conversaţia cu ființele dragi de pe celălalt tărâm. 


Rugăciunea este fiica întruchipată a Cuminteniei pământului, 
sfäsietoarea durere sublimatä, 

särutul suav de fecioarä neimpärtäsit cu logodnicul ei 
dispärut prematur, 

indoliatä mireasä. 


Măiastra 

e gândul omului înaripat, 

visul de aur de zbor al lui Leonardo da Vinci, 
zborul-săgeată spre cer al lui Aurel Vlaicu, 
traseul prin cosmos al lui Coandă și Einstein, 

deplasarea în spaţiu si timp al Oului primordial al lui Brâncuşi, 


EEE ZIP RO MIÄINIÄ 


zborul lumii terestre spre Soare, spre Lună, spre stele, 
spre necunoscut 
şi spre infinit. 


La Poarta sărutului îşi dau întâlnire 

dragul cu draga, 

mirele cu mireasa, 

viața cu viaţa, 

viața cu moartea 

şi merg, fericiți si resemnati, pe Drumul vieții, 
pe urmele pasilor celor plecaţi dintre noi, 

la Sfatul bătrânilor, 

spre jerba de umbre la cina de taină de la Masa tăcerii. 
Priveşte-le, umbrele: 

umbra lui Mircea la Cozia, 

a lui Mihai pe Câmpia Turzii, 

a lui Ștefan la Putna, 

umbrele eroilor noștri de la Plevna, 

de la Oituz, Mărăşti, Mărăşeşti, 

ale martirilor de la Sighet, Jilava, Canal, 

din siberiile de gheaţă, 

din Piaţa Revoluţiei din Bucureşti, 

din Piaţa Catedralei din Timișoara... 


Coloana fără sfârșit 

este o uvertură cosmică, 

înălțarea sufletelor spre cer, 

setea de cunoaștere și perfecțiunea geniului uman, 
statura de granit a ţăranului român, 
istoria noastră milenară zbuciumată, 
demnitatea noastră neîntinată, 
dragostea noastră de viaţă, 

visul nostru de zbor, 

nostalgia de înalt 

si aspiraţia către infinit, 

cutezanta gândurilor noastre, 
Decebal si Traian, 

Mircea, Mihai şi Ștefân, 
Horia, Cloșca si Crișan, 
Doja, Iancu, Tudor, Ilie Ilaşcu, 
Sarmizegetusa Regia, Columna, Carpaţii, Dunărea și Marea, 
Alunelul si Hora, 
Miorita, Mesterul Manole, 
Ciocärlia, Balada, Rapsodia romänä, 
Schitul lui Daniil Sihastrul, 
Tipäriturile lui Coresi, 
Invätäturile lui Neagoe Basarab, 
Cartea românească de învățătură, 
Voronetul si Putna, 
Curtea de Arges si Tismana, 
Luceafärul si Basmele romänilor, 
Istoriile lui Iorga, 
Cloşca de aur cu pui si Tezaurul, 
Maria Cebotari si Maria Lătărețu, 
Maria Tănase si Nicolae Furdui Iancu, 
Maria Biesu si Sofia Vicoveanca. 
Intr-un cuvänt, 
vesnicia 
tärii noastre de glorii si dor: 
ROMÂNIA. 


O călătorie prin Ţară 
cu savantul nipon Minoru Nambora 


Nu, nu era vorba de Holocaust! 

Pur şi simplu două oraşe nipone cu toată suflarea lor 
fuseseră rase din cartea pământului. 

Într-un muzeu în aer liber din Hiroshima 

de după cel de-al doilea război mondial, 

unde nu se afla decât praf şi cenușă, 

un supraviețuitor din Tara Soarelui-räsare 

se confesa unui excursionist din Tara Soarelui-apune: 
„Nu sunt convins dacă România e capitala Bucureștilor 

sau dacă Bucureștii sunt capitala României, 
însă ştiu sigur că aveți un munte de istoric 

şi-o comoară de povestitor: 

Iorga si Creangă’. 

(Dar şi confratele meu mioritic le credea 

două cuiburi de barză, 

cele două orașe nipone). 

Turistul de pe continent putea fi subsemnatul, 
ghidul de pe insulă — 

savantul nipon Minoru Nambora. 

A sosit timpul să ne schimbăm cu rolurile. 
Amice Minoru, 

ce bine c-ai prins acel tren-mocänitä 

pe care-l numim drăgăstos România! 

Mâine s-ar putea să fie târziu. 

Priveşte: aici e pragul intrării în viaţă: 

Poarta sărutului. 

Ai văzut cum, la naștere, mama-si pupă pe frunte 
pruncul fragil 

şi-i urează drum bun de la prag pân-la stele? 

Ai văzut cum iubitele-si pupă iubiții 

când acestia-s chemaţi de trompetă la arme? 
Penelopele lor mai scrutează și azi cu orbitele seci 
depărtarea, 

Cumintenii ale pământului, stane de piatră. 
Să-l päsim și să mergem desculți, 

mai mult prin aer decât pe pământ, 

să rămână intacte, 

imprimate pe soclul de humă al Drumului vieții, 
amprentele pasilor celor plecaţi. 

Mulţi s-au dus, puţini s-au întors. 

Să stăm resemnati, cu mulțimea de umbre, la Masa tăcerii, 
să ascultăm, în tăcere de criptă, 

odată cu spiritul preainteleptilor, 

murmurul Râului sfânt. 

Să poposim la Biserica ce ne dă dezlegarea 
pentru ultimul drum către ceruri. 

Să admirăm, în aceeași tăcere, 

Coloana fără sfârșit a demnităţii noastre, 

puntea care unește cerul de taină 

cu de păcate preaplinul pământ. 

Prea poate să o vedem pentru ultima oară: 

o roade la os rugina globalizării, 

lama de gheaţă a nepăsării, 

umilința mersului nostru de râmă 

pe sârmă, 

o sapă la rădăcină 

mistretii noștri autohtoni cu colti de argint (nu de lână). 
Să mergem, prietene,-n satul primordial 

din Maramureş, 

poate că mai reuşim să mai prindem niște țărani cu chipuri de sfinţi, 
coboräti pe pământ nu din icoane, ci de-a dreptul din cer. 
Parcă-i văd cum scrutează, senin, orizontul, 

cum își fac — vii cadrane solare - sfânta cruce bombată 
şi-o pornesc spre Klondike-ul modern 

la cules de căpşuni, portocale, banane, 

ca să lege un ghioc de bänut în basma 

pentru zilele negre ascunse-ale lor 

si un alt gologan, cât un munte de mare, -n haznă 
pentru zilele albe-ale-alesilor țării. 

Să intrăm în incinta sacră 

de la Sarmizegetusa Regia, 

unde hoţii de aur mai râmă comori în 

osuarul semetilor daci, 

unde buldozerul și agresivitatea 

radiază sub ochii UNESCO de pe harta pământului 
Panteonul strămoșilor noştri. 

Să trecem prin Roşia zisă Montană, 

s-auzi cântul de lebedä al munţilor noștri spätosi 

si zvonul lugubru-al unei Mări Moarte - 

un nou avorton al lui Gold Corporation, 

apoi — pe la Zlatna de aur cântată de Opitz, 

să vezi nepäsarea de cancer a grofilor nostri-actuali 
cum roade plămânii străvechiului burg. 

Frate Minoru, 

noi știm că niponii nu vor ceda nici o urmă de morsă 
pe țărm de Kurile, 

nici o pană de pasăre pe-o clipă trägändu-si suflarea pe acolo 
in zboru-i spre țările calde. 

Românii, bonomi (nu fără concursul mai-marilor lumii ), 
au dat la pământuri în stânga și-n dreapta cu hapca: 
unuia — Basarabia, Nordul Bucovinei, Transnistria, Herta, 
altuia — Cadrilaterul, 

celui de-al treilea — o halcä din Banat, 

celui de-al patrulea - o halcă din Maramureșul istoric, 
celui de-al n-ulea — ce-a mai dat Domnul... 

Aceste cadouri sunt azi 

„străvechi pământuri ruseşti”, 

„străvechi olaturi rutene”, 

„străvechi tarate bulgare”, 

„străvechi meleaguri sârbești”... 

Străvechi — de când? 

De la Burebista, 

de la Decebal, 

de la Traian, 

de la Atilla, Baiazid, Ginghis-han? 

De la Winston Churchill, 

de la Roosevelt Delano Franclin 

sau de la tovarisci Iosif Stalin? 

Românii-s din fasä cu harul ce- 

datului, 

vecinii — cu harul 

luatului. 

Niponii nu cedează nişte drepturi istorice. 

Românii fac azi „sacrificii istorice”! 

„Singura ţară din lume înconjurată de români” 

a lui Iorga 

nu-și mai regăseşte românii din jur: 

unul e vlah, 

unu-i cutovlah, 

unu-i grec romanizat, 

unui roman ienicerizat, 
unu-i macedonean, 
unu-i croat, 

unu-i meglenit, 

unu-i istriot, 

unu-i moldovean, 
unu-i transnistrian, 
unu-i bucovinean, 
unu-i voivodinean... 


Să mergem, amice, la fratele meu român 

din secuime, 

din ungurime, 

din rusărime, 

din rutenime, 

din bulgărime, 

găgăuzime, 

din oricare altă -ime, 

să-l întrebăm 

ce hram mai ţine, 

ce obicei al pământului mai împărtășește, 

ce nume mai poartă, 

ce limbă mai vorbeşte 

si dacă, în genere, mai trăiește. 

De se va întâmpla 

ca fratele meu român din Târgu-Mureș sau Cluj, 
din Sfântu-Gheorghe sau Odorhei, 

din Cernăuţi, Ismail, Ceadâr-Lunga, Comrat, 
de la Gyula, Salonta, Silistra, Belgrad, 

din Tatarbunar sau Alibunar, 

din Apşa, Biserica Albă, Hotin, Adâncata sau Herta et cetera 
să nu mai ştie de țara sa, 

de legea sa, 

de credinţa sa, 

de limba sa 

şi dacă motii mei din Apuseni 

se vor pomeni într-o zi — precum pieile-rosii din prerii sau alte 

meleaguri — 

într-un tarc natural, 

si dacă întreg neamul meu 

s-ar lăsa, cum spunea Cantemir, pe tânjală, 
atunci neamul acesta neapărat s-ar trezi 
într-o sinistră zi 

numai bun de integrat - fără nume si țară — 
într-o lume globală, 

într-un manual alternativ de istorie universală 
sau într-un muzeu de antichități 

de cea mai recentă croială. 


Dar sunt convins că, dacă s-ar trezi 


Nu graiul doar au prins a-l corchezi 
Ori scrisu-a-l urgisi ca papistasii. 
Prinzând la cheag si bicepsi, papuasii 
Ne-au pus, captivi, la pat a zălezi. 


Nu ştiu ce simt în cer inaintasii, 
Dar sunt convins că, dacă s-ar trezi 
Din somnul lor de moarte într-o zi, 
Văzând, la cârma trebilor, urmaşii 


Cum fac, la ei, negot cu sănătate, 
Cum se plodesc, la şcoala vieţii, hoţii, 
Moravurile-n hău cum se strămută, 


Sperjuri taxâ-ne-ar însuşi Hippocrâte, 
S-ar răsuci în tombă Pestalözzi, 
Socrate-ar bea iar cupa cu cucută. 


POESIS 


Imi iartă, Doamne, vina mea: băsăul 


Să fii un vierme-n sfoara lui — burlăul, 
Cimotiei, la refeneä, valäul, 

La carul lui de gală - tălpălăul, 

Să îi adori, de pöminä, buläul? 


Să-ţi dea la räspel coastele gealăul, 
Ti le fărâme-n cioburi vii iläul, 
Te-ntindă sub picioare ca zăblăul, 
Ca fratele să ţi-l iubeşti, pujlăul? 


Te melite-n pacise cu ceatlăul, 
Să-ţi tragă brazde roşii răzălăul, 
Să-nfigă dintii-n carne ca dulăul 
Şi tu - deloc de price, cât îi hăul?! 


Îmi iartă, Doamne, vina mea: băsăul 
Că nu pot face pace cu călăul. 


Pe când și cea supremă, coronara? 
În fața statuii lui Ștefan cel Mare si Sfânt din Chişinău 
la 92 de ani de otelire în timp 


Atleti creștinătății, ne-am zidit 

În solul țării. Jurământ, nescrisul: 
Mai bine creste-n nori decât abisul 
Umilei înjosiri. Si-am biruit. 


Şi tot Măria Ta ne-a-nteleptit, 

Luptând ca-n burta chitului proscrisul, 
De ne-am salvat străbunul grai și scrisul, 
Şi numele, de hoarde pângărit. 


La Lipnic, Sauca, Cruglic, Vad, Orhei, 
Greceni, Saharna, Leova, Sängerei 

Îţi naltä Tricolorul imn si slavă, 
Împurpurat de Roşia Dumbravă. 


Pe când şi cea supremă, coronara: 
Pe veci de veci să ne unim cu Tara? 


La fel și tara. Câtu-s de frumoase... 


O mamă adoptivă, prin contracte, 

Îţi dă cu dramu-alint, sorbeală, pită. 
Doar mama dreaptă, cât de decrepită, 
Din start respinge orice artefacte. 


Iar de cumva ti-adoarme pe-o clipită 
Din mers firesc motoru-n patru tacte, 
În pieptul tău, la semn de autfacte, 

A mamei tale inimă palpită. 


La fel si ţara. Câtu-s de frumoase, 
Bogate, tandre, scumpe alte ţări, 
În ţara ta si glia amiroase 

A dor si doinä, -a treier pe fätäri. 


Privelisti nu-s în lume mai duioase 
Decât plecarea spicelor sub coase! 


12.09.2020. 


Nicolae MĂTCAŞ 


Valsul de adio al Profesorului 
Ion Dumeniuk 

Fraților, să nu-mi 
spuneți că imbäträniti, 
că acuşica vă trec la 
vârsta a treia! 


În vara lui 1992, pe 
4 iulie, într-o zi de 
sâmbătă, de Ziua 
Independenţei SUA, 
la recepţia dată de 
ambasada Americii în 
Sala mare a restauran- 
tului de pe lângă fostul 
hotel „International” 
din Chişinău, se adu- 
nase lume de pes- 
te lume. Fuseseräm 
invitați şi noi cu soţii 
Dumeniuk, subsem- 
natul in calitate de 
ministru al ştiinţei 
şi învățământului 


din RM, Ion Dumeniuk - ca director al Departamentului de Stat al 


Limbilor, cu rang de ministru-secretar de stat. 


Imediat ce pornește muzica, numai ce-l văd pe ursu(zu)l de Ion cum 
se înclină niţel, îi pupă mâna galant, ca un veritabil cavaler medie- 
val, soţiei sale, doamna Elena, și o invită la dans. Credeam c-o s-o 


pornească si el cătinel, precum kaiserul, să nu-i strice, vorba ceea, 

numärätoarea lui Adrian Nästase. Ei, asi! Ion si Elena se aväntarä 
vertiginos in iuresul valsului de parcă pluteau, doi îndrăgostiți „ti- 
neri si nelinistiti, pe aripile vântului! Volens-nolens, am băgat si 
noi piciorul in dorne (consoarta mea era o dansatoare strälucitä, 
detinänd toate primele seratelor dansante din urbe), dar parcä alde 
Dumenik, totusi, de data aceasta erau mai aprinsi decät noi, dansau 
mai ametitor, mai-mai să ne dea chisca! Se roteau ca într-o bulboanä, 
avizi, de parcă ar fi fost ultimul - fatalul — lor vals din viață. Nu cred 
în premonitii, însă valsul acela inältätor, iureşul de nestăvilit, setea cu 
care cei doi sorbeau grandoarea clipei îți provoca involuntar impresia 
că îşi trăiesc pentru ultima oară valsul fericirii întruchipate. Ceea ce, 
cu părere de rău, avea să se adeverească peste numai trei luni şi ceva 
de la evenimentul relatat aici... 


Când gândeam, peste ani, versurile la valsul Mi-e dor (melodia mi-a 
venit aproape de la sine, ca o sträfulgerare), în față îmi apărea, nees- 
tompată de trecerea timpului, mereia imagine a celor doi zburători pe 
fundalul mulţimii dansânde, Ion si Elena Dumeniuk, pe care se părea 
că nici moartea nu-i va putea despărți. 


Versurile fiind scrise, le fredonam întruna, ca să nu uit melodia. Deja în 
exilul bucureștean, cu necazurile inerente unui trai neașezat, întâmpla- 
rea face s-o întâlnesc pe o doctorandă basarabeană, Larisa Coropceanu, 
care, spre surprinderea mea, mai exersa (amatoriceste) si cântecul. I 
l-am cântat si eu pe al meu, l-a acceptat pe dată, ba chiar în curând l-a 
interpretat cu brio, cum îmi declara, la un traditional si arhicunoscut 
festival de cântece de la Braşov. Mi l-a imprimat şi mie pe un disc, ca 
amintire. Nu mă săturam să-l ascult, să-l cânt cu voce tare, să valsez 
de unul singur sau în doi cu soţia, de se iteau vecinii de vis-à-vis peste 
geam să ne admire. 


Cu vremea, am mai pierdut din elan, m-au podidit grijile, soția cu 
copiii rămăseseră la Chișinău, eu cästigändu-mi o bucată de pâine la 
Ministerul Educaţiei şi Cercetării din „micul Paris” de altădată, iar 
naveta du-te-vino Bucuresti-Chisinäu numai de vals nu-mi amintea. 
Acum câţiva ani descopär discul uitat si rătăcit printre mormanul de 
cărți în dezordine, unele necitite, altele răscitite de li s-a deteriorat 
cotorul, mă reped să (re)audiez melodia: ceva lipsește! Interpretului, 
în înțelegerea mea de astă dată, nu-i mai ajunge cel puţin un catren 

(care se cerea neapärat), melodiei ii lipsesc niste variatii ca sä-l facä, 
valsul, așa cum aveam ambitia, mai straussian cumva. Introduc mo- 
dificările imperioase, îl interpretez în gând, pare bunisor, dar constat 
cu amărăciune că nu mai găsesc adresa tinerei mediciniste basara- 
bene, pierdută în neant ca si relațiile mele din ultima vreme cu lu- 
mea. Într-o conversaţie pe skype cu fost mea studentă de la Institutul 
Pedagogic (azi Universitatea) „Ion Creangă” Maria Ciorbă (acum re- 
putata interpretă si originala poetă giurgiulesteanä Maria Mocanu de 
la Chișinău) îndrăznesc să îi spun de necaz și bucurie. Maria, întris- 
tată, mäincunostinteazä că şi acolo e anevoios cu acompaniamentul, 
imprimarea, aranjamentul muzical etc., dar promite că va face rost 
măcar de un dictafon elementar ca să înregistreze melodia și să poată 
accede, când va fi ocazia, la ea. A revenit peste un răstimp, am cântat-o 
la telefon cu vocea mea de privighibufnitä, Maria a înregistrat-o şi a 
lăsat-o (melodia) să se mureze în voie. Să mai aștepte! A zăcut ea ui- 
tată atâta amar de vreme, de ce n-ar mai sta, la o adică, să se pritoceas- 
că de-a binelea?! În ascensiunea mea vertiginoasă către „octonar”(!), 
aproape că uitasem de melodie, în pandemia de SARS-CoV-2, care 
se abătuse asupra noastră si a întregii lumi, nici Maria nu prea avea 
acces la studioul de la Radio Chișinău, la muzicanți instrumentiști, 
la imprimări, mai ales că toată bucătăria asta nici acolo nu se face pe 
daiboj. În ajun de 27 aprilie 2020, Maria îmi face o surpriză de nei- 
maginat: îmi trimite valsul rescris al meu în propria interpretare! Şi 
ce interpretare: superbă, inältätoare, care te ridică din pat de-ai fi şi 
cu coastele rupte! Nici nu mai importă că acum nu mai am cu cine 
valsa, consoarta fiind tintuitä la pat de ani de zile de o boală cruntă a 
secolului. Valsez, cum s-ar spune, cu mätura! Iar în memorie îmi apa- 
re perechea vie a soţilor Ion şi Elena Dumeniuk, care se înalță spre 
ceruri pe melodia valsului ametitor! Să fie, dar, Mi-e dor eternul vals 
al eternului cuplu de îndrăgostiți Ion si Elena Dumeniuk! 


P.S. Dintr-un sentiment de (exagerată) jenă, trebuie să recunosc sme- 
rit: „caisul” din mine (supranume pe care mi-l dăduseră cu duiosie 
nişte confrati de la redacţia revistei „Limba Română” pe când salaho- 
ream acolo provizoriu ca redactor stilizator, aluzie la o poezie mai ve- 
che de-a mea despre un imaginar cais din Cişmigiu, care înflorise în 


EET RO MIÄINIÄ 


toamnă târzie, si doi îndrăgostiți până peste urechi - un bărbat bine, 
dar deja în etate, care ar fi semănat ca elan cu autorul versurilor, si o 
pustoaicä de vreo 18-19 ani ţinându-se de mână) nu se încumeta să 
vi-l reproducă și domniilor voastre, dragi cititori ai revistei „Limba 
Română”. Dar nemuritoarea melodie Drumurile noastre a freneticului 
Dan Spătaru, pe care mi-au atasat-o la mesajul de deunäzi două ființe 
scumpe din Chișinăul tineretilor mele, mi-a dat curaj să vă dezvălui si 
eu Poloneza despărțirii mele de acum 28 de ani de luminosul chip al 
neuitatului prieten Ion Dumeniuk dansând cu soția sa, doamna Elena, 
valsul eternei așteptări, tristeti si iubiri şi al eternului, räscolitorului, 
intraductibilului dor românesc: Mi-e dor. 


Aşadar, valsul Mi-e dor (ca poezie în plachetele autorului apare cu titlul 
De tăcerile tale!) apare pe GOOGLE în interpretarea inconfundabilei 
voci folk de la Chişinău Maria Mocanu. 


Reproduc, mai jos, cuvintele cântecului, iar melodia o puteţi accesa sim- 
plu de tot, la calculatorul dvs. scriind: YOUTUBE, Maria Mocanu, 
Mi-e dor, găsiţi imaginea cu interpreta, apăsaţi pe săgeată si... audiție si 
valsare plăcută! 


Mi-e dor 
(melodie si text - Nicolae Mätcas, 
interpretare - Maria Mocanu) 


Mi-e dor. De-ale teilor şoapte mi-e dor. 

Mi-e dor de mirifica lor fulguire. 

Mi-e dor de fatidicul tril de cocor. 

Eu de dor am să mor, de-aşteptare-am să mor, 

de tristete-am să mor, de iubire (ultimul vers - bis). 


Refren: 


Revino 

din stolul de gânduri senine, 
Revino 

din visele de peruzea, 
Revino, 


ca-n clipele noastre sublime. 
Tu eşti zâmbetul meu, 

tu eşti cântecul meu, 

tu eşti lacrima mea, 

o, divino! 

Tu eşti zâmbetul meu, 

tu eşti cântecul meu, 

tu eşti lacrima mea, 

o, revino! 


Mi-e dor. De tăcerile tale mi-e dor. 

Mi-e dor de vocalele-ti bleu din privire. 

Mi-e dor de-al tău cuget orbit de amor. 

Eu de dor am să mor, de-asteptare-am să mor, 


de tristete-am să mor, de iubire (ultimul vers - bis). 


Refren: 


Revino 

din stolul de gânduri senine, 
Revino 

din visele de peruzea, 
Revino, 

ca-n clipele noastre sublime. 
Tu eşti zâmbetul meu, 

tu eşti cântecul meu, 

tu eşti lacrima mea, 

o, divino! 

Tu eşti zâmbetul meu, 

tu eşti cântecul meu, 

tu eşti lacrima mea, 

o, revino! 


Mi-e dor. De visările noastre mi-e dor. 

Mi-e dor de-o speranţă și-o bună vestire. 
Mi-e dor de-asteptäri care-alină si dor. 

Eu de dor am sä mor, de-asteptare-am sä mor, 


de tristete-am să mor, de iubire (ultimul vers - bis). 


MEMENTO 

Refren: 


Revino 

din stolul de gânduri senine, 
Revino 

din visele de peruzea, 
Revino, 

ca-n clipele noastre sublime. 
Tu eşti zâmbetul meu, 

tu eşti cântecul meu, 

tu eşti lacrima mea, 

o, divino! 

Tu eşti zâmbetul meu, 

tu eşti cântecul meu, 

tu eşti lacrima mea, 

o, revino! 


12.09.2020. 

Stefan AFLOROAEI 
Despre posibilitatea - 
anevoioasă totuși - a înțelegerii 


1. Dorinţa de a reveni asupra acestei chestiuni 
am resimtit-o de fiecare dată când am consta- 
tat unele lucruri oarecum ciudate în ceea ce 
ne priveşte. Bunăoară, cât de ușor ne lăsăm in 
voia unor informaţii oarecare sau a unor sim- 
ple păreri. Ca si cum acestea — până și atunci 
când survin într-o formă brută, primară - ar 


= 9A- profesorla avea deja un înțeles. Nu e de mirare că, une- 
Universitatea „Alexandru IE A ; ati ; 
„i ori, in viața obişnuită, ne vedem confiscati de 
loan Cuza” din laşi, l i en felul de păreri u d 
Departamentul de Filosofie. {Umea zgomotoasă a tot telul de păreri şi de 
. vw» 
Susţine prelegeri de relatarea lor „senzationalä”. La fel de frecvent 


Hermeneuticä filosofică, ni se întâmplă si un alt lucru. Anume, să cre- 
Metafizică, Ideea europeană 
şi Teorii ale interpretării. 
Membru corespondent al 
Academiei Române Cărți plu, o spusă pe care o auzim prima oară, un 


publicate: Ipostaze ale raţiunii fapt petrecut pe neaşteptate, chiar si atunci 
negative (1991); Intämplare când ne sunt cu totul străine motivațiile aces- 
şi destin (1993); Lumea ca tora. Întrucât le vedem sau le auzim, ne apar 
reprezentare a celuilalt (1994); . ae i e i aut tea ana A îti 
a „inteligibile într-o privinţă si, fără să mai stăm 
Cum este posibilă filosofia în i i A i 
estul Europei (1997); Locul Pe gânduri, socotim că am înțeles deja despre 


metafizic al străinului (2003); ce este vorba. 


Metafizica noastră de toate : 
zilele (2008); Privind altfel De ce totuși se întâmplă astfel? E greu de 


lumea celor absurde (2013); spus, însă fuga permanentă după tot felul de 
Fabula existențială (2018); păreri sau opinii, cât mai diverse si cuceritoa- 
Despre simţul vieţii (2021). re, e simptomatică astăzi. Pare să devină deja 


dem că, dacă ceva ne apare accesibil în primă 
instanţă, comportă deja un înţeles. De exem- 


un scop în sine. Ca și cum viața omului şi-ar 
afla salvarea în măsura în care s-ar regăsi, la 
un moment dat, într-un ocean imens și gra- 

tuit de informaţii. Cred că e mai veche o asemenea iluzie. E posibil 
să se explice, în parte, prin acel privilegiu singular pe care îl capătă, în 
modernitate, relația dintre cunoaștere si putere. Alte idealuri, precum 
cel al grijii de sine sau al edificării în ordine morală, de exemplu, trec 
adesea în plan secund. Confuzia dintre a exprima o opinie și a înțelege 
e resuscitată acum, cred, de noua importanţă pe care o capătă faptul 
comunicării publice. Sfera comunicării se vrea deja imediată și deplin 
satisfăcătoare. Nu mai importă aproape deloc dacă un lucru există ca 
atare, eventual dacă e înțeles în mod propriu, ci, pur şi simplu, dacă se 
vorbeşte sau nu despre ceva, dacă se comunică sau nu ceva. 


În consecinţă, noi ignorăm de obicei că nu înțelegem ceea ce auzim sau 
vedem. Nu ne mai punem problema dacă am înţeles ceva sau nu. Iar 
ceea ce auzim sau vedem pare oricând la îndemâna minţii noastre. De 
fapt, avem acces pentru început la un sens primar al lor, care, desigur, 
poate fi sărac sau aparent, însă nu ne dăm seama imediat de așa ceva. 
Ne mulțumim cu acest sens de primă instanţă si îl preluăm ca si cum ar 
fi vorba de un înțeles. Exact ca atunci când, întrevăzând pentru o clipă 
şi întâmplător o lumină slabă pe bolta cerească, avem imediat credința 
că am văzut un nou astru. Deși ne este accesibil doar ceva de primă 
instanță, credem că avem acces la înțelesul ca atare al celor petrecute. 
Tocmai aici se află un motiv al amânării faptului de înțelegere, o amâ- 
nare de regulă neconștientizată ca atare, căci vine odată cu ignorarea 
împăcată în sine a stării de neînțelegere. 


Are loc, așa cum vedem, o confuzie aparent inocentă. Sensul de primă 
instanţă al celor spuse ori văzute e luat ca și cum ar fi înțelesul lor. Doar 
că distanţa dintre ele este uneori uriașă. De pildă, putem recunoaşte 
expresiile rostite de cineva în limba pe care o vorbim, chiar fraze în- 
tregi, fără a înţelege totuși despre ce este vorba. Putem sesiza în pri- 
mă instanță un sens al celor spuse şi, cu toate acestea, să ne rămână de 
neinteles'. Am întâlnit asemenea situaţii în dese rânduri, mai ales cu 
prilejul unor discuţii avute în orele de seminar. Citeam împreună cu 
studenţii, bunăoară, anumite pasaje din paginile unor autori moderni 
sau contemporani si constatam cu toții că, deși în primă instanță ne 
erau inteligibile destule propoziţii, nu reuseam să înțelegem aproape 
nimic. Cele spuse acolo ne apăreau oarecum clare la nivelul limbii uzu- 
ale, căci cuvintele nu erau lipsite de orice semnificaţie și nu se incälcau 

regulile elementare de gramatică. Reuseam să ne dăm seama despre ce 
se discută, de exemplu, despre problema timpului sau despre condiția 
umană. În același timp, spusele respective ne apăreau cu totul obscu- 
re în privinţa chestiunilor discutate, de neînțeles ca atare, ca si cum 
ar fi fost vorba despre ceva fantomatic. Deşi regăsite cu sensul lor pri- 
mar, acele propoziţii nu se legau logic de cele anterioare si nici de cele 
care veneau după ele; dimpotrivă, fie apăreau complet accidentale, fie 
erau contrazise de ceea ce aflam în alte fraze. Un lucru ne era clar, deși 
reuseam să percepem sensul de primă instanţă al unor spuse, nu ajun- 
geam la înţelesul lor. Şi, în destule cazuri, nu aveam deloc motive să 
punem faptul ca atare pe seama limbajului „obscur” sau „enigmatic” al 
autorului din care citeam. 


Aşadar, unele spuse cu sens — în primă instanţă — nu reușesc să aibă 
pentru noi și un înţeles. Unele fapte inteligibile - sub o primă evidență 
- nu sunt inteligibile și într-un mod propriu”. Exprimarea a ceva într-un 
limbaj ce pare cunoscut nu înseamnă neapărat si înțelegerea celor ex- 
primate. 


Această chestiune avea să-mi aducă în atenţie, mai târziu, un fapt des- 
tul de grav întâlnit în zilele noastre, forma nouă de analfabetism care se 
tot extinde. Cu o sintagmă pe care o cred nepotrivită e numit „analfabe- 
tism funcțional”. E prezent atunci când cineva, deși ştie într-o măsură să 
citească, nu înţelege cele citite. Mai bine spus, nu înţelege într-un mod 
propriu cele citite și, mai grav, nu știe că nu înțelege”. Diferă totuşi de acel 
om în preajma căruia, altădată, se afla excentricul Socrate. Acela, deși cel 
mai adesea nu știa că nu ştie, credea totuși că modul său de a fi ca om se 
află sub anumite limite. Prin urmare, căuta să vadă ce înseamnă cutare 
cuvânt sau cutare lucru, cutare eveniment imprevizibil pentru mintea sa. 
Acest lucru nu prea se mai întâmplă acum. Căci, astăzi, cel care nu ştie că 
nu ştie (mai bine spus, nu înțelege că nu înţelege) este deja sigur de sine. 
Nu mai are îndoieli cu privire la sine, nici sentimentul unor limite. Nu 
crede că poate fi discutabil ceea ce spune şi ceea ce face, nu-și mai rezervă 
timp pentru a reflecta asupra acestora. Suficienta de sine a acestui om e 
mult mai densă, încât arareori i se poate trezi nevoia de a înțelege totuși 
ce anume se petrece cu sine în această lume a vieţii. 


Aceste lucruri ciudate nu privesc doar cele spuse ori scrise, ci deopotri- 
vă unele fapte sau evenimente din lumea vieţii. Căci la fel de frecvent se 

întâmplă ca noi să recunoaştem, de exemplu, direcția de evoluţie a unui 
fenomen, un anumit sens așadar, și, cu toate acestea, să nu înțelegem 
semnificaţia lui. Putem vedea, bunăoară, cum fenomenul migrației 
unor mari comunități de oameni se tot amplifică, ajunge să cuprindă 
întregul continent, devine un fenomen cotidian si cumva inevitabil, cu 
efecte sociale neașteptate si de durată, si, cu toate acestea, nu reuşim să 
înțelegem ce se petrece în ordine mentală sau în lumea istorică. Sensul 
de evoluţie al fenomenului, cel puţin geografic și social, nu ne este strä- 
in, însă înţelesul său propriu, aşa cum poate fi regăsit la nivelul vieţii 
mentale şi istorice, ne scapă aproape complet. 


2. Prin urmare, as spune că evidenţa unui sens, mai ales a unuia de 
primă instanţă, nu e suficientă pentru înțelegerea celor auzite sau în- 
tâmplate. Nu e suficientă pentru constituirea unui înţeles propriu al 
acestora. Sensul nu coincide decât arareori cu înţelesul celor auzite sau 
văzute. Uneori, sensul de primă instanţă ocultează înțelesul propriu, 
ca atunci când perceperea lui induce amânarea efortului de înțelegere. 
Am văzut cu alte prilejuri cât de vastă si eteroclită e lumea sensului“. Te 
pot întâmpina pe neaşteptate sensuri aparente sau fictive, neutre sau 
indiferente, ambigue sau indecise. Dar și sensuri agresive, ca şi voința 
care le instituie si le întreţine. Eventual abnorme, disolutive prin efec- 
tele lor. Prin urmare, nu orice apariţie a sensului înseamnă posibilitatea 
unui act de înțelegere. Sensul nu reprezintă prin sine un înțeles, decât, 
poate, arareori. Cel mai adesea urmează a fi el însuși clarificat si înțeles, 
spre a putea vedea, bunăoară, dacă e aparent sau real, indiferent ca ata- 
re sau deschis unei posibile înțelegeri. 


Sigur, cineva ar putea spune că e vorba mereu de niveluri distincte 
ale sensului, de la cel elementar, sărac sau aparent, până la cele care 
pot fi socotite proprii. Si că fiecare nivel oferă un mod de înţelegere. 
Aşadar, câte sensuri posibile, atâtea moduri de intelegere°. Cu alt prilej 
am discutat acest lucru, acceptând ideea că prealabilă este de fiecare 
dată o anumită comprehensiune cu privire la sine şi la cele existente. 
Fenomenologia clasică, de la Martin Heidegger si Maurice Merleau- 
Ponty până la Hans-Georg Gadamer, de exemplu, a susținut cu des- 
tule argumente acest lucru. Cu orice act omenesc e deja la lucru un 
înţeles cu privire la cele percepute, chiar dacă acesta poate fi uneori 


FATETELE CUVÂNTULUI EJE 


impropriu sau obscur. De fiecare dată e prezentă o anumită înțelegere 
/ comprehensiune, chiar şi atunci când cineva se raportează inadecvat 
la stările de lucruri. Sau când pur si simplu nu înțelege. În fond, faptul 
de a nu înţelege constituie el însuși un mod - deficitar sau privativ - al 
înțelegerii. Doar că, vorbind astfel, este în atenţie o acceptiune generi- 
că a înțelegerii sau, mai bine spus, a comprehensiunii. Aceasta poate fi 
socotită prealabilă față de cele mediate reflexiv si constitutivä ca atare 
ființei omenești. 


Însă, acum, am în vedere un alt nivel al înțelegerii, conştient de sine si 
de propriile sale limite. Aşadar, reflexiv, apt să-și revadă de fiecare dată 
propria condiţie. De exemplu, când e vorba de buna clarificare a unei 
spuse ori a unui fapt omenesc. Sau când e în joc înțelegerea de sine și 
înțelegerea celuilalt, a unei comunități de viață. În asemenea situații, 
apare firească nevoia de a depăși starea de primă instanță sau ceea ce 
e luat ca de la sine înțeles, spre a se ajunge la unele distincții sau argu- 
mente, la o anume justificare a celor date. Chiar și atunci când ceva nu 
poate fi înțeles, acest lucru se poate clarifica într-o privinţă, spre a se 
putea admite că e vorba de ceva de neînțeles. 


Cred căe bine să ne oprim o clipă la câteva exemple. Bunäoarä, enunturi 
de felul: „Unele specii vii au dispărut”, „Limbile vorbite evoluează con- 
tinuu”. Pentru cineva care vorbeşte limba română, aceste propoziţii pot 
fi inteligibile. Va recunoaște o anumită semnificaţie a expresiilor care le 
compun și faptul că sunt adecvat compuse. Așadar, va recunoaște un 
sens al lor. Însă, oare, le și înțelege? Nu oricând, sau, mai bine spus, nu 
oricând în chip propriu. De pildă, când cuiva nu-i este cunoscută decât 
semnificaţia obișnuită a noţiunilor respective, ele vor fi inteligibile la 
un nivel elementar, sărac. La fel si atunci când nu e deloc preocupat 
de asemenea probleme. Le recunoaște ca propoziţii, însă nu înțelege 
conţinutul lor şi fenomenul la care se referă. Le recunoaște un sens, dar 
nu si înțelesul lors. Ele pot avea un înţeles pentru cineva care, bunäoa- 
ră, reflectând asupra lor şi recunoscând problemele pe care le exprimă, 
contextul în care au fost formulate, regăsește o anumită justificare a 
celor afirmate. Însă pentru acela căruia îi este indiferent conţinutul lor, 
ele vor rămâne doar simple spuse. De exemplu, dacă cineva nu e deloc 
preocupat de ceea ce se petrece cu limba vorbită, încât nu-şi pune nicio 
întrebare în legătură cu aceasta, nefiind interesat dacă o limbă istorică 

se modifică sau nu, dacă evoluează sau nu, enunţul referitor la starea 
ei constituie o simplă spusă. Sigur, îi apare ca o spusă cu sens, însă fără 
un anumit înțeles. Ca să deţină un înţeles, ar trebui să o întâmpine, 
de exemplu, cu anumite întrebări și cu nevoia unei clarificări, spre a 
distinge cum are loc un asemenea fenomen și cu ce efecte în viața unor 
comunități. Doar astfel ar putea înțelege, de pildă, că limba este un fe- 
nomen viu şi că, odată cu ea, se poate modifica însăși identitatea cultu- 
rală sau istorică a unor comunităţi de oameni. 


La fel si în cazul celuilalt exemplu, „Unele specii vii au dispărut”. Acest 
enunţ are sens din punct de vedere gramatical. Are sens și din punct de 
vedere logic, mintea noastră acceptă ideea că tot ce este viu poate să dis- 
pară. Însă enunţul respectiv nu te asigură imediat de înțelesul celor afir- 
mate. Ca să dobândească un înțeles, ar trebui, bunăoară, să fie adus in 
relaţie cu anumite întrebări, situat într-un context si supus unei reflecții 
personale. Bunäoarä, cel care aude enunţul respectiv s-ar putea întreba 
despre ce specii e vorba, unde au trăit si până când anume, cu ce insem- 
nătate pentru locurile respective și pentru un întreg ecosistem, dacă nu 
cumva şi alte specii se află în situația de a dispărea cu timpul. Ar putea 
ajunge astfel la ideea că, uneori, se petrece un grav dezechilibru în lumea 
vieții, idee ce ar valora ca înţeles al afirmației iniţiale. 


Iată şi un exemplu banal, spusa „Afară plouă”. Ea are sens pentru orice 
vorbitor de română. E formulată corect din punct de vedere gramatical, 
poate fi inteligibilă. Are cumva si un înţeles? Nu în primă instanță, căci 
nu știm, de pildă, cine o spune și din ce motive, cui anume o adresează, 
dacă e vorba de un vers sau de o simplă constatare. Doar prin accesul 
la asemenea date am putea recunoaşte un înţeles al spusei respective. 


A sesiza sensul de primă instanţă al unei spuse nu înseamnă neapărat 
a înțelege acea spusă. Inteligibilitatea ei elementară - ca si cea forma- 
lă - nu e suficientă. La fel, a sesiza sensul evolutiv al unui eveniment 
- precum extinderea unei epidemii, de exemplu - nu înseamnă încă 
înțelegerea acelui fenomen. Unele cunoștințe, cu privire la anumite 
cauze sau succesiuni, efecte sau regularitäti, nu oferă prin ele însele 
înţelesul unor evenimente. Nu asigură acel gen de inteligibilitate - să-i 
spunem elaborat, de secundă instanţă - care să facă posibilă înțelegerea 
lor”. Noi ne aflăm adesea în fața unor spuse sau a unor evenimente care, 
deși fac vizibil un sens, nu au încă un înţeles pentru noi. 

Ce anume doresc să spun? Actul de înţelegere ar trebui regăsit, cel 
puţin uneori, în accepțiunea sa proprie, exigentă. La fel si alte acte 
omeneşti importante, cel de gândire sau cel de cunoaștere, cel de 
credinţă, cel de contemplare sau cel de creaţie. Fiecare dintre ele com- 
portă o acceptiune proprie, cultivată cu grijă. Altfel, rămân văzute într-o 
manieră obișnuită, trivială sau cu totul laxă, confundându-se uşor cu 
ceea ce de fapt nu sunt. 


Într-o acceptiune proprie, actul de înțelegere vine întotdeauna cu anu- 
mite cerinţe, unele bine cunoscute. Bunăoară, în cazul unui enunţ, ne- 
voia de a recunoaşte contextul acestuia si valoarea conceptuală a unor 
expresii. Deopotrivă, nevoia de a sesiza relația dintre cele enunțate si 
unele credinţe sau supozitii, recunoașterea unei forme de viață din care 
fac parte: cine le spune și cui le adresează, cu ce intenţii posibile, când 
anume sau în ce situaţie, cu ce aşteptări sau efecte. Nu e vorba de-a 
amâna la nesfârșit actul de înțelegere, socotit cumva „prea complicat” 
sau „greu realizabil”. E suficient uneori a fi conștient de ceea ce s-ar cu- 
veni gândit cu atenţie, eventual de unele limite în privința exprimării și 
a modului de gândire, ca faptul de înțelegere să survină ca atare. A-ti da 
seama că, la un moment dat, ceva a rămas neînțeles ca atare, eventual 
că este prin sine de neînțeles, înseamnă a fi deja pe drumul înțelegerii. 
Asemenea cerințe survin şi atunci când cineva caută să înțeleagă un 
anumit eveniment, să întrevadă o semnificaţie a acestuia pentru min- 
tea omenească sau pentru viața unor oameni:. Atât cât poate fi cunos- 
cut, acesta va fi pus în relaţie cu faptul omenesc de viaţă. Altfel spus, 
va fi scos din regimul unui fenomen neutru sau indiferent, „exterior” 
intentionalitätii umane. Şi i se va căuta o anume relevanţă în viața unor 
oameni și a unor comunități. Aceasta înseamnă că evenimentul re- 
spectiv va fi evaluat, pus în relaţie cu unele valori sau repere de viață. 
Astfel se explică faptul că, spre a înțelege un anumit eveniment, aces- 
ta e privit pe cât posibil ca un întreg. Şi, desigur, prin acele categorii 
care sunt proprii vieţii omenești, precum valoarea si semnificația, sco- 
pul sau finalitatea. De fapt, înțelegerea presupune o dublă orientare a 
conştiinţei, atât către evenimentul în cauză, cât si către sine. Cum bine 
s-a spus, înţelegerea a ceva este de fiecare dată și o înțelegere de sine, ea 
este întotdeauna pe măsura înțelegerii de sine?. Mai mult chiar, are un 
caracter dialogal: solicită de fiecare dată dialogul cu sine și cu celălalt, 
inclusiv cu datele de fond ale vieţii omeneşti. In definitiv, înțelegerea 

unui fenomen înseamnă regăsirea semnificației lui în experienţa orien- 
tării de sine, a situării de sine în lumea vieții. 


3. Ar trebui să revin aici asupra distinctiei deja menţionate. De obi- 
cei, oamenii socotesc drept sinonimi termenii „sens” si „inteles”. Nu 
e neapărat greșit acest lucru, există situaţii ce pot să justifice această 
sinonimie. De exemplu, în cazul unor enunturi care, întrucât fac posi- 
bilă o anumită evidenţă prin ele însele, ne apar de la sine înțelese (de 
exemplu, „A = A”, „Ziua e lumină”). Sinonimia celor doi termeni poa- 
te fi acceptată şi când sensul ne apare suficient în primă instanță. Nu 
ştim dacă este suficient, satisfăcător, dar apare astfel. Bunăoară, în cazul 
unor spuse uzuale („Acest drum duce dincolo de pădure”). Sau în ca- 
zul unor sensuri convenţionale (precum cel al culorii de la semafor, dar 
şi cel al plecării cocorilor spre sud, pentru oamenii unui ţinut). Dacă 
cineva se mulțumește să ştie că plecarea cocorilor anunţă apropierea 
timpului friguros, sensul elementar al acestui fapt constituie înțelesul 
lui. Însă dacă se va întreba, să zicem, de ce doar unele păsări pleacă 
spre sud, cum se orientează ele şi cum resimt timpul întoarcerii, sensul 
conventional nu mai reprezintă prin sine un înțeles". Aşadar, sinoni- 
mia termenilor „sens” si „inteles” poate fi acceptată când sensul ne apa- 
re fie de la sine înţeles, fie satisfăcător într-o primă instanță. Probabil si 
în alte situaţii asemănătoare. Însă nu și atunci când, dovedindu-se insu- 
ficient sau echivoc, trezeşte nevoia unui efort conștient de înțelegere. 


Sigur, cineva ar putea să reia argumentul scepticului econom"!. Ar putea 
spune că, de fapt, noi avem de-a face tot timpul doar cu sensuri; mintea 
noastră caută mereu sensuri si, treptat, trece de la unele sensuri prima- 
re, fruste, la sensuri mai rafinate. Acestea din urmă ar putea fi numite de 
secundă instanţă sau elevate. Într-adevăr, am putea gândi si astfel. Doar 
că, din moment ce a sesiza un sens nu înseamnă neapărat și a dobândi 
un înțeles, termenii „sens” si „inteles” îşi conservă diferența concep- 
tuală. Avem totuși la îndemână termenul „inteles”, ne putem folosi de 
accepțiunea lui distinctă. Nu e vorba de o şansă pe care ne-o acordă, 
cumva întâmplător, limba maternă. Știm bine că în destule limbi euro- 
pene se poate distinge, uneori chiar prin termeni diferiţi, între sens și 
înțeles. De exemplu, sensus si comprehensio („idee”, „conceptie”, „con- 
cluzie”), sens şi comprehension (fr.), Sinn si Verstehen (germ.), sentido 

şi compresiön (span.), sens şi meaning / understanding (engl.). În unele 
cazuri, unul şi același termen poate avea atât semnificaţia de „sens”, cât 
şi cea de „inteles”, contextul si intentionalitatea în joc ajutändu-ne să 
vedem despre care dintre ele este vorba. 


Am văzut însă că există și alte motive pentru a distinge între cele două 
concepte. Unele privesc tocmai cerințele pe care le presupune actul de 
înțelegere si care aduc în față diferențe ușor sesizabile. Voi avea în ve- 
dere acum câteva dintre acestea. 


Bunăoară, sensul poate fi uneori „de la sine înțeles”, precum în ca- 
zul unor spuse evidente prin ele însele („Ziua e lumină”). Însă un 
înțeles ce ar fi „de la sine înţeles”, evident ca atare fără niciun efort de 
înțelegere, ar fi de neînțeles. Ca si cum ar fi posibilă muzica pentru o 
ureche nemuzicală. Sigur, despre unele înțelesuri s-a spus că sunt de 
fapt pre-intelesuri. Apar astfel fie întrucât sunt prealabile față de altele, 
ca supozitii comune, fie întrucât nu au fost supuse unei reflecții atente, 
fiind luate ca atare în virtutea unor reflexe obișnuite. 


Sensul poate fi formal, chiar vid în privinţa comprehensiunii, ca atunci 
când spunem: „A = A”. Or, înţelesul înseamnă comprehensiune, releva- 
re aunui conţinut. Sintagma „înţeles formal” îmi apare ca o contradictio 
in adjecto. Exceptia ar asigura-o acele cazuri în care sensul apare „de la 
sine înţeles”, În rest, diferența e ușor de recunoscut. De exemplu, unele 
spuse („Substantivele albastre aleargă prin pădure”), deși au sens, nu 
au şi un înţeles. Ar putea avea un înțeles, poetic, să zicem, numai dacă 
ar fi percepute asemeni unor versuri, aşadar prin transfigurarea poetică 
a celor exprimate”. Este posibil însă şi cazul opus. Bunăoară, spusele 
unui om, deși lipsite de sens, pot avea un înţeles distinct pentru cineva 
străin, aşa cum se întâmplă când un psihiatru constată, în faţa vorbirii 
fără sens a unui pacient, că acesta suferă de o anumită maladie. 


Sensul poate fi neutru, indiferent pentru acela care îl exprimă, ca atunci 
când un geometru precizează relaţia dintre ipotenuzä si catete. Or, un 
înțeles nu poate fi indiferent celui în cauză câtă vreme acesta dorește 
si caută el însuși să înțeleagă, mai mult chiar, ştie bine că înțelesul unei 
stări de lucruri îl priveşte într-o măsură si pe el însuşi. 


Sensul poate fi impus, ca atunci când e fixat ideologic sau insinuat prin 
manipulare. Or, înțelesul - ca și efortul personal de înțelegere - nu poa- 

te fi impus ca atare. Desigur, omul acceptă multe sub presiunea fricii 
sau când îi este ameninţată viața, poate să consimtä formal la cerințele 
unor precepte și ideologii. Însă, câtă vreme mintea sa află o formă de 
libertate, va căuta să înțeleagă singur ceea ce se petrece. E adevărat că 
ar trebui văzut, cu fiecare caz în parte, când e vorba de o înţelegere pro- 
prie şi când anume de seducţie sau de simplă manipulare. 


Cum vedem, sensul și înțelesul presupun intentionalitäti diferite ale 
conştiinţei și niveluri diferite de comprehensiune. Iar a distinge între 
ele nu înseamnă deloc a le separa. Putem vedea uneori cum, pe de 
o parte, sensul devine el însuși un înţeles, sau, pe de altă parte, cum 
înțelesul ajunge cu timpul să aibă valoarea obișnuită a unui sens. În 
fond, nu e vorba de înțelesuri prefixate sau invariabile, ci de reconstitu- 
irea lor continuă în actul de comunicare. 


În cazul analizei unor evenimente apar și unele cerințe distincte. 
Înțelegerea nu înseamnă doar delimitare a unui sens de manifestare sau 
a unei direcţii de evoluţie. Nici doar recunoaşterea unor cauze și efecte, a 
unei regularitäti posibile. Ea presupune, odată cu analiza evenimentului 
respectiv, reflectia cu privire la sine, adică recunoaşterea unei semnificații 
de viaţă în cazul acelui eveniment. Multe fapte si evenimente au pentru 
noi cauze relativ cunoscute, însă puţine apar si cu o anumită semnificație. 
Ca să revin la un anumit exemplu, noi știm într-o privință de ce migrează 
mari comunități de oameni din Asia sau din Africa, ce anume le atrage 
continuu pe continentul european, cu ce motivații explicite străbat dru- 
muri extrem de lungi, cei în cauză riscändu-si uneori viaţa. Însă nu știm 
încă semnificaţia istorică sau cea religioasă a acestui fenomen. Va mo- 
difica el in chip decisiv cultura si demografia pe continentul european? 
Va insufla alte direcții morale și religioase omului din acest spaţiu? Se 
va schimba profund configurația culturală si politică a Europei? Sigur, 
unele semnificaţii ale acestui eveniment, precum cele sociale, le putem 
întrevedea, însă o bună înţelegere a fenomenului solicită mai mult decât 
atât. Cum am văzut deja, înțelegerea presupune configurarea unui eveni- 
ment pe cât posibil ca un întreg, adică revederea lui ca un întreg parcurs, 
sub întrebări ce privesc atât cele trecute sau prezente, cât si cele viitoare 
(„de unde?” „cum anume acum?” si „încotro?”). Pare o pretenţie greu de 
satisfăcut, însă percepţia se conjugă mereu cu gândirea conceptuală și cu 
imaginaţia, fiind adesea în joc modele alternative de înțelegere. Faptul 

ca atare solicită raportarea unui eveniment la o lume distinctă a vieţii si, 
astfel, evaluarea lui, prin raportare la unele valori si criterii de viață. Cu 
aceasta, înțelegerea unui eveniment înseamnă de fiecare dată si o anu- 
mită înțelegere de sine. Aș îndrăzni să spun că măsura înţelegerii unui 
eveniment stă în dependență de măsura înțelegerii de sine, si invers. În 
definitiv, înţelegerea unui eveniment are loc odată cu orientarea de sine a 
omului și în cuprinsul acestei experienţe. Efortul de înțelegere face parte 
din experiență fundamentală numită orientatio, pe care, aşa cum ştim, 
Mircea Eliade a căutat să o descrie în datele ei de fond. 


Când astfel de cerinţe se realizează incomplet, înțelegerea devine defici- 
tară, săracă. Iar a nu le realiza înseamnă a rămâne doar la unele informaţii 
în legătură cu un fapt sau altul, fără ca acestea să poată fi înțelese. 


As încheia spunând că diferenţa dintre sens si înţeles — dintre a sesiza 
ceva și a înțelege — contează mai mult decât am fi dispuși să credem. 
Bunăoară, înțelegerea aduce în față însăși semnificația unor fenomene, 
relevanta lor pentru modul omenesc de viață. Înseamnă deopotrivă 
înțelegere de sine, conştientizare atentă a propriei condiţii. Ne spu- 
ne când anume unele atitudini - îndeosebi tehnice, atrăgătoare prin 
eficienţa lor - sunt realmente justificate sau nu, rezonabile sau nu. În 
același timp, oferă o cale în efortul de educaţie, mai ales când avem în 
față, aşa cum ştim, noua formă de analfabetism; ceea ce apare realmen- 
te deficitar acum este tocmai exercițiul personal de înțelegere, nevoia 
reală de înţelegere și conştiinţa prezenţei sau absenței unui înțeles al 
celor petrecute. Nu ar trebui să ne mire, așadar, când unii gânditori, 
mai vechi sau mai noi, văd în faptul înţelegerii o diferență esențială 
omului, ceva propriu modului omenesc de a fi și nu doar o simplă po- 
sibilitate a minţii printre altele. 


Note si | ! Auzim adesea spunându-se că, de exemplu, cutare „a 

referinţe înţeles în cele din urmă”, „a priceput despre ce este vor- 
ba”. Chiar dacă acea persoană accede de la început la un 
anumit sens al celor petrecute, înțelegerea se petrece mai 
târziu şi anevoios. Uneori, prea târziu; să ne amintim în 
această privinţă o veche spusă: „Dă-i omului, Doamne, 
mintea de pe urmă!” 
? Ar merita readusă în discuţie ideea de inteligibilitate, 
însă nu e locul aici. Ceva devine inteligibil atunci când 

poate fi distins în cel puţin o privinţă, chiar dacă nu e distins în mod clar sau într-o mă- 
sură suficientă. O anume inteligibilitate e presupusă cu orice act de percepţie, intelectie 
sau imaginaţie. Nu ar trebui gândită prin opoziţia dintre sensibil și inteligibil, nici prin 
simpla conformitate cu anumite operaţii logice. De exemplu, până si ceea ce apare lipsit 
de sens comportă o anume inteligibilitate, prin chiar faptul că se arată într-un anume fel 
minții noastre. 

3 Am vorbit despre asemenea situaţii în două texte recente, Sensibilitate și sens (publi- 
cat în „Limba Română”, nr. 1, 2017) şi Cunostintä si înțeles. Despre noul analfabetism din 
perspectivă hermeneutică (în „Communicatio”, nr. 1, 2021). Unele idei vor fi reluate aici 
într-o nouă formă si, sper, cu o mai bună clarificare a chestiunilor în atenţie. 

*Cf., de exemplu, Privind altfel lumea celor absurde, Humanitas, 2013, $13-18; Despre 
simțul vieții. Întrebări, perplexitäti, credințe, Polirom, 2021, secțiunea a treia. 

$ Acesta ar fi argumentul celui sceptic. Eventual, argumentul celui care, în spiritul lui 
William Ockham (căruia i s-a atribuit sentința: entia non sunt multiplicanda praeter ne- 
cessitatem), consideră că nu e nevoie să „complicăm” lucrurile. L-aş numi argumentul 
scepticului econom (uneori până la avaritie), întrucât caută să reducă cele două entități, 
sensul și înțelesul, la una singură. 

°De această dată, sensul survine prin faptul că sunt urmate — de obicei, neconstient — 
anumite reguli de gândire si exprimare. Înţelesul, însă, solicită de fiecare dată o atitudine 
conștientă și reflexivă din partea celui care se exprimă. Când ceva ne apare totuşi „deja 
înțeles”, „de la sine înțeles”, înseamnă că la mijloc se află o neînțelegere. 

Revăzând o întreagă tradiție în această chestiune, de la Gotlob Frege încoace, Eugeniu 
Coşeriu consideră că sensul presupune norme de coerență sau adecvare (între gândire și 
expresia ei, sub aspect gramatical, si între gândire gi obiectul ei, sub aspect logic). Există 
deopotrivă norme de corectitudine (cu privire la semnificaţia unor expresii) si norme 
de congruentä (cu privire la actul de desemnare). Sigur, unele norme pot fi suspenda- 
te cu bună știință, de exemplu, prin folosirea metaforică a limbajului, prin folosirea lui 
extravagantă sau prin situarea in metalimbaj. Cf. Eugeniu Coșeriu, Omul și limbajul său. 
Studii de filozofie a limbajului, teorie a limbii şi lingvistică generală, Editura Universităţii 
„AL. I. Cuza“, laşi, 2009, p. 119, 273-275. 

7 Este motivul pentru care se poate distinge — uneori e absolut necesar acest lucru - între 
cunoştinţă si înţeles. Sau, cum am căutat să spun de la bun început, între informatie 
(părere, opinie) şi înțeles. Aș spune, simplificând puţin, că nu orice act de cunoaştere în- 
seamnă înțelegerea celor cunoscute; înțelegerea presupune, de exemplu, sesizarea unor 
semnificaţii de viaţă. Sunt în joc atitudini diferite ale minţii omenești, precum cea comu- 
nicativă, cea cognitivă şi cea comprehensivă (sau de înțelegere). Chiar dacă acestea inter- 
ferează și se presupun uneori reciproc, ele rămân distincte. Așadar, distincte, nu separate. 
8 Când se află în joc nevoia de înţelegere, categoria decisivă pentru gândirea omenească 
devine, cum s-a spus, cea a semnificației (Wilhelm Dilthey). Nu cea de cauzalitate, de 
pildă, nici cea de legitate sau de ordine, ci cea de semnificaţie. Vin atunci în faţă între- 
bäri de felul: ce semnifică acest fenomen pentru viaţa unui om sau a unei comunităţi? 
ce relevanţă are în relaţia omului cu sine şi cu ceilalți? ce înseamnă cunoaşterea sa în 
experienţa orientării de sine? 

? A se vedea, de exemplu, Hans-Georg Gadamer, Despre problematica autointelegerii, în 
Adevăr si metodă, vol. II, traducere de Gabriel Cercel, Teora, Bucureşti, 2001, p. 457. 

19 Nici atunci când, de pildă, îşi aminteşte câteva versuri din Stelele-n cer: „Stol de cocori/ 
Apucä-ntinsele/ Şi necuprinsele/ Drumuri de nori. // Zboarä ce pot/ Şi-a lor întrecere/ 
Vecinică trecere —/ Asta e tot... 

1 Argumentul a fost amintit deja mai sus, la nota 4. 

1 Sunt elocvente în acest sens cuvintele pe care Goethe i le atribuie la un moment dat 
lui Mefistofel: „Grau, teurer Freund, ist alle Theorie, / Und grün des Lebens goldner Baum“ 
(„Gri, dragă prietene, e orice teorie, / Și verde pomul auriu al vieții“) (Faust, I, vers. 
2038-2039). Comentând acest exemplu, Eugeniu Coşeriu observă că, din dorinţa ex- 
primării poetice, sunt transgresate normele obișnuite ale exprimării. Asemenea norme 
pot fi transgresate și în virtutea altor motivații, ludice, estetice sau religioase. 

Întru amintirea Profesorului 
Ioan S. Cârâc (1941-2021) 


1. Pentru specialiştii preocupaţi de opera li- 
terară a lui Ion Barbu, articolul de tinereţe al 
lui Eugeniu Coșeriu, La lingua di Ion Barbu 
(din 1949)', este neîndoielnic unul notabil, 
întrucât pune în evidență anumite trăsături 
ale limbajului poetic barbian, îndeosebi unele 
aspecte ce țin de creativitatea lingvistică a ma- 
relui scriitor”. Altfel spus, înfățișând si anali- 
zând numeroase exemple, Coşeriu dovedeşte 
convingător că şi Barbu (la fel ca Eminescu, 
Coşbuc, Arghezi et alii) este un „creator de 


u” 


limbă”, 


2. In schimb, pentru exegetii operei 
ştiinţifice a lui Eugeniu Coșeriu, articolul in 
cauză are, în primul rând, o valoare istorică, 
fiindcă este studiul în care autorul prezintă 
o intuiție teoretică excelentă, o intuiţie din 
care se va dezvolta în anii următori concepția 
sa lingvistică. Altminteri, privind retrospec- 
tiv, Coşeriu se arăta întrucâtva nemulțumit 
de această lucrare timpurie, subliniindu-i 
şi neajunsurile, nu doar meritele. Redau în 
continuare câteva dintre caracterizările făcu- 
te de Coseriu însuși. 

2.1. O primă (auto)evaluare este cea din celebrul studiu Sistem, normă 
și vorbire (Sistema, norma y habla) din 1952: „Studiind, cu câţiva ani în 
urmă, limba unui poet român, observam deja, într-o comunicare pre- 
zentată în decembrie 1948 la «Sodalizio glottologico milanese», că 
inovațiile, mai ales cele sintactice si semantice, constatate în exprima- 
rea poetului amintit, deşi absolut inedite, îndrăzneţe si surprinzătoare 
şi, într-un anumit fel, «anormale», nu sunt aberante din punctul de 
vedere al sistemului, nu se percep ca «erori», nu şochează «simțul 
lingvistic» al cititorilor de aceeaşi limbă. [...] Adică făceam, deși în 
termeni oarecum impreciși (mai ales în ceea ce privește așa-numitul 
«simț lingvistic», pe care îl consideram de natură cauzală, și nu ca efect 
al sistemului), distincţia între sistem funcțional și convenţie (realizare) 
normală”. Tot în perioada uruguyană, în cea mai importantă carte a sa, 
Sincronie, diacronie si istorie ( Sincronia, diacronia e historia) „publicată în 
1958, Coseriu face trimitere (într-o notă de subsol) la același articol, 
considerându-l „o primă abordare - chiar dacă insuficientă - a proble- 


mei limbilor «invätate»”*. 


2.2. Mai tärziu, astfel de referiri coseriene la faptele si contributiile 
teoretice din articolul publicat in Italia se gäsesc destul de frecvent 
(in special în conferinţe și interviuri), dar nu-mi propun să alcätu- 
iesc aici un inventar al acestora. Mai reproduc doar un fragment rele- 
vant din amplul interviu acordat lui Nicolae Saramandu: „Așa că, de 
exemplu, ideea mea de la început, să împac creativitatea limbajului 
cu «tradițiile» fixate si cu normele sociale ale limbajului, se vädeste 
deja în Limba lui Ion Barbu, unde încerc să arăt că tot felul de creații 
ale lui Barbu sunt posibilităţi ale limbii române, ceea ce mai târziu 
devine sistemul de virtualitäti, de posibilități, deși nu există în nor- 
ma limbii române, deci în dicționar nu se află, însă nu sunt devieri. 
Adică tipurile de construcţii din limba română, pe care el pare că le 
forțează, le duce la mai multe posibilități, sunt date ca posibilități în 
limba română. Și am dat o mulțime de exemple din limba vorbită. E 
o creativitate care corespunde, în același timp, virtualitätilor limbii 
române”, 


3. Într-adevăr, studiul La lingua di Ion Barbu surprinde (oarecum ne- 
clar) distincția dintre cele două concepte, «normă» și «sistem»”, pe 
care Coșeriu le va justifica si teoretiza magistral ulterior. Mai mult de- 

cât atât, tot aici se găsește implicit ideea că, învățând o limbă, se învață 
nu doar ce s-a spus în acea limbă, ci si ceea ce se poate spune în limba re- 
spectivă - o intuiție pe care lingvistul român o va găsi confirmată apoi 
la gânditori ca Wilhelm von Humboldt și Benedetto Croce. Totodată, 
în același articol, descoperim observaţii interesante legate nu numai 
de învățarea limbii materne si a limbilor străine, ci si de politicile ling- 
vistice, de problema terminologiilor etc. (ca dovadă că aceste teme îl 
preocupau încă de atunci), deci diverse chestiuni de care Coşeriu se va 
ocupa în detaliu mai tärziu®. 


4. După aproape două decenii, demonstrând o extraordinară capacita- 
te de abstractizare si de sintetizare, Eugeniu Coșeriu va determina un 
concept si mai general, și anume «tipul lingvistic»°, într-un text con- 
cis, Sincronia, diacronía y tipologia (publicat in 1968, dar bazându-se pe 
o comunicare din 1965). Existenţa acestei noţiuni a fost dovedită de 
Coşeriu de mai multe ori, cu foarte multe exemple aduse din limba ro- 
mână și din alte limbi romanice. În privinţa limbii noastre, unul dintre 
argumentele invocate de savantul român este cel referitor la „reduce- 
rea flexiunii adjectivului (sau a participiului adjectival)”'°. În acest caz, 
este semnificativ că exemplul preferat, amintit și cu alte ocazii (întrucât 
aparținea poetului său predilect), este constituit de aceste versuri: „Din 
ceas dedus adâncul acestei calme creste / Intrată prin oglindă în mântuit 
azur” (Ion Barbu)". 


5. Cum se explică pasiunea lui Coșeriu pentru poezia lui Ion Barbu (pe 
care nu-l studiase în şcoală)? În diverse împrejurări, savantul român 
a mărturisit cum, licean fiind, în timpul unei călătorii la Iași, şi-a pro- 
curat dintr-o librărie volumul Joc secund (din 1930) al lui Ion Barbu, 
volum pe care l-a învăţat integral pe de rost'”. Următoarea mărturisire 
ne lämureste încă si mai mult cu privire la „dependenta” sa de poezia 
barbiană: „Când înotam, de exemplu, în Italia, şi voiam să fac doi sau 
trei kilometri ce-i aveam ca măsură, neavând ceasul, recitam poemul 
Domnișoara Hus de Ion Barbu. Şi dacă nu ajungeam încă la mal, înce- 
peam poemul din nou”'?. Iată, așadar, cum o pasiune (aparent dezin- 
teresată) ajunge să aibă consecințe atât de benefice si de însemnate în 
planul teoriei lingvistice! 


6. In loc de concluzii, câteva precizări: scrierea acestor note şi comen- 
tarii a fost prilejuită de traducerea în românește a studiului coserian 

La lingua di Ion Barbu şi publicarea sa în paginile acestui număr din 
revista „Limba română”. Traducerea a fost efectuată în mod compe- 
tent de către Emanuel Grosu, căruia îi mulțumesc și pe această cale 
pentru că a dat curs invitatiei mele. De asemenea, îi sunt recunoscător 
lui Johannes Kabatek pentru acordarea permisiunii de a publica aici 
prezenta versiune romäneascä'*. 


Note | ' Vezi E. Coseriu, La lingua di Ion Barbu (con alcune con- 
siderazioni sulla semantica delle lingue “imparate”) [1948], 
in „Atti del Sodalizio Glottologico Milanese”, I, 2, 1949, 
p. 47-53. 

? Vezi, de pildă, Toma Pavel, O cercetare lingvistică a po- 
eziei lui Ion Barbu, în „Studii si cercetări lingvistice”, 
1967, an XVIII, nr. 1, p. 79-89, unde articolul lui Coşeriu 
este discutat în detaliu, ca într-o recenzie propriu-zisă. 
Printre altele, autorul face această precizare într-o notă 
de subsol: „Articolul ne-a fost semnalat de acad. prof. 
Al. Rosetti. Tot de la Domnia-Sa am primit si binevoi- 
torul îndemn de a întreprinde încercarea de față” (ibid., 
p. 79). Cf. şi Mirela Pustiu, Poezia lui Ion Barbu - o con- 
cretizare a perspectivei coseriene asupra limbajului poetic, în 
„Anuar de lingvistică şi istorie literară”, Tom LI (2011), 
Editura Academiei Române, Bucureşti, 2012, p. 335-345. 
3 Eugeniu Coșeriu, Sistem, normă si vorbire [1952], în 
E. Coșeriu, Teoria limbajului si lingvistica generală. Cinci 
studii, Ediţie în limba română de Nicolae Saramandu, 
Editura Enciclopedică, București, 2004, p. 64-65. În 
același studiu, mai există şi alte referiri la articolul italian 
si chiar exemple preluate din acesta (ibid., p. 89). 

* Eugeniu Coșeriu, Sincronie, diacronie si istorie. Problema 
schimbării lingvistice, Versiune în limba română de Nicolae 
Saramandu, Editura Enciclopedică, Bucureşti, 1997, p. 72. 
5 Eugeniu Coşeriu, Lingvistica integrală, Interviu realizat 
de Nicolae Saramandu, Editura Fundaţiei Culturale Ro- 
mâne, Bucureşti, 1996, p. 13. 

° «Norma» cuprinde tot ceea ce în vorbirea unei co- 
munitäti este tehnică istoric realizată, adică ceea ce este 
realizare comună si tradițională, fără să fie în mod nece- 
sar funcţională (de pildă, cum este cazul [r]-ului uvular 
/ „graseiat” din franceza parisiană, de care francezii s-ar 
putea lipsi, deoarece această absenţă nu ar crea nicio difi- 
cultate de ordin funcţional). 

7 «Sistemul» reprezintă ansamblul trăsăturilor funcţionale (distinctive) ce pot fi con- 
statate în aceeași vorbire, așadar regulile distinctive în baza cărora această vorbire se re- 
alizează si, ca atare, limitele funcţionale ale variabilitätii sale. De pildă, din punctul de 
vedere al sistemului limbii române, nu ne împiedică nimic să spunem *tăurel (în loc de 
täuras) sau *degetas (în loc de degetel); restricțiile ne sunt impuse însă de normă. 

$ Pentru mai multe amănunte, vezi Cristinel Munteanu, Cum se învaţă o limbă (după Eu- 
geniu Coșeriu), în „Limba română” (Chişinău), anul XXI, nr. 3-6, 2011, p. 180-190. 

°? «Tipul lingvistic» cuprinde principiile funcţionale, adică tipurile de procedee si cate- 
goriile de opoziții ale sistemului, reprezentând prin aceasta coerenţa funcțională ce poa- 
te fi constatată între diferite secțiuni ale sistemului însuși. Prin urmare, cu tipul lingvistic 
ne aflăm la un nivel superior de structurare lingvistică (vezi Eugenio Coseriu, Sincronia, 
diacronía y tipologia, în E. Coseriu, El hombre y su lenguaje. Estudios de teoria y metodologia 
lingüística, Segunda edición, revisada, Editorial Gredos, Madrid, 1991, p. 194-195). De 
exemplu, în cazul limbilor romanice (cu excepţia francezei moderne şi, într-o mai mică 
măsură, a occitanei), coerenţa funcțională de la nivelul tipului este dată de următorul 
principiu general: „determinări materiale «interne» (paradigmatice), pentru funcțiuni 
«interne», designative, adică nerelationale (ca genul şi numărul) si determinări materiale 
«externe» (sintagmatice), relationale (ca în funcţiile cazurilor, comparatia adjectivelor etc.)” 
(ibid., p. 195). Felul în care sunt antrenate aceste elemente în dinamica limbilor (care 
sunt sisteme deschise, supuse unei permanente deveniri) este surprins de Coșeriu în 
formularea următoare: „mişcarea normei fără mișcarea sistemului (sau diacronia normei 
în sincronia sistemului); mişcarea sistemului fără mișcarea tipului (sau diacronia sistemului 
in sincronia tipului)” (ibid., p. 197). 

1 Ibid., p. 188. Pentru detalii suplimentare (inclusiv pentru notele de mai sus), vezi Cris- 
tinel Munteanu, „Dezacordul” în caz al atributului adjectival în limba română. O explicaţie 
dintr-o perspectivă tipologică, în „Analele Universităţii «Dunărea de Jos» din Galaţi”, Fas- 
cicula XXIV, anul VI, nr. 1-2 (9-10), Lexic comun / Lexic specializat, 2013, p. 142-148. 

H Pentru citarea aceluiaşi exemplu barbian, vezi şi E. Coșeriu, Lingvistica integrală..., 
p. 78. 

"2 Vezi Johannes Kabatek, Adolfo Murguía, „A spune lucrurile aşa cum sunt...”. Conversaţii 
cu Eugeniu Coșeriu, Traducere, indici si completări bio-bibliografice de Adrian Turculet 
si Cristina Bleortu, Casa Editorială Demiurg, Iași, 2017, p. 25. Pentru alte menţiuni re- 
feritoare la Ion Barbu si la studiul despre limbajul poetic al acestuia, vezi op. cit., p. 59, 
117, 120 şi 136. 

B Eugeniu Coșeriu, Universul din scoică, Interviuri realizate de Gheorghe Popa, Maria 
Sleahtitchi şi Nicolae Leahu, Editura Ştiinţa, Chişinău, 2004, p. 49. 

1 După trimiterea spre publicare a traducerii efectuate de Emanuel Grosu (gi cu puțin 
timp înainte de încheierea acestor rânduri), am descoperit întâmplător (pe un site on- 
line) următorul material fragmentar: Eugen Coșeriu, Lexic si creație stilistică, în „Mo- 
zaicul” (Craiova), anul XVII, nr. 9, 2014, p. 8. Textul în cauză nu este însoţit de vreo 
explicaţie privind titlul complet si locul publicării iniţiale, numele traducătorului etc. 
Apare o singură precizare în colțul paginii: „Fragmentele de la pag. 7-8 au fost reproduse 
cu acordul acad. Basarab Nicolescu, coordonatorul volumului Ion Barbu, în timp şi dinco- 
lo de timp, Ed. Curtea Veche, 2013”. A urmat o rapidă investigaţie si, cu ajutorul prompt si 
binevoitor al colegului Ioan Milică (directorul Bibliotecii Centrale Universitare „Mihai 

Eminescu” din laşi), am aflat că fragmentul cu pricina fusese extras din Eugen Coșeriu, 
Limba lui Ion Barbu (cu câteva consideraţii asupra semanticii limbilor „invätate”), ce s-a pu- 
blicat în Basarab Nicolescu (coord.), Ion Barbu. În timp si dincolo de timp, Editura Curtea 
Veche, București, 2013, p. 335-344, unde se precizează că traducerea din italiană a fost 
realizată de Anamaria Colceriu. Nu am avut timp să evaluez această versiune româneas- 
că anterioară (nesemnalată, cum ar fi meritat, în bibliografia de specialitate). Remarc în 
treacăt doar o deosebire privitoare la echivalarea terminologică: pentru pluralul italian 
significati, am preferat (împreună cu Emanuel Grosu) pluralul românesc semnificate, si 
nu semnificati (cum apare în versiunea doamnei Colceriu). În felul acesta, am căutat să 
respectăm si opțiunea lui Eugeniu Coşeriu (declarată într-o prelegere ţinută în limba 
română în anii '90): „Eu aş spune un semnificat — două semnificate, pe când nepoatä-mea 
aicea zice că ea a auzit un semnificat — doi semnificați... (n memoriam Eugeniu Coșeriu 
[Extras din „Fonetică şi Dialectologie”, XX-XXI, 2001-2002], Editura Academiei Româ- 
ne, Bucureşti, 2004, p. 129). 

Limba lui Ion Barbu 
(cu unele considerații despre 
semantica limbilor „invätate”)' 


Opera poetică a lui Ion Barbu! prezintă un remarcabil interes lingvistic 
atât sub aspect „stilistic” (limbaj afectiv), cât şi sub aspect „logic”?, deoa- 
rece, într-adevăr, numeroasele inovaţii ale poetului sunt în primul rând 
de natură „logică”, adică se referă in special la inteligibilitate. Pe de altă 
parte, limba lui Ion Barbu - chiar dacă e vorba de o „limbă literară” — mi 
se pare aptă să ne ajute să descoperim unele caracteristici funcţionale ale 
sistemului lingvistic român și să lămurească anumite chestiuni de ling- 
vistică generală. Aceasta deoarece inovațiile lui Barbu — mai ales sintac- 
tice si lexicale — sunt de regulă extensiuni ale uzurilor normale în siste- 
mul lingvistic român și nu sunt, în general, aberante, adică nu constituie 


DA 


„erori” în raport cu convenția logică comună considerată ca „regulă”?. 


Le vom înşirui pe cele mai caracteristice. 


SINTAXĂ: 


(1) Deplasarea articolului hotărât de la primul la al doilea termen în 
perechile adj. + subst. sau subst. + adj., prin extensia cazului normal în 
care adjectivul antepus are valoare predicativă şi reprezintă o întreagă 
propoziţie dependentă (ex. [în ital.]: bianca, la casa non è più la stessa 
albă, casa nu mai e aceeași”): stinsă linistirea noastră; nestinşi cartofii 
roșii; cald aplecatul tău scut; dorită harta orii etc. 


” Prezentul text este o traducere din italiană a următorului articol: E. Coseriu, La lin- 
gua di Ion Barbu (con alcune considerazioni sulla semantica delle lingue “imparate”), in 
„Atti del Sodalizio Glottologico Milanese”, I, 2, 1949, p. 47-53. La bază, textul a fost 
o comunicare ţinută de autor în decembrie 1948 la una dintre şedinţele respectivei 
asociaţii de lingvistică din Milano [nota trad. E.G.]. 

(2) Larga utilizare a dativului în locul construcției prepozitionale si al geniti- 
vului: stelelor la fel pentru la fel cu stelele; numisem nunţii noastre un burg pentru 
numisem pentru nunta noastră un burg; cuvânt adormitilor; adeverire zilei etc. O 
astfel de utilizare corespunde unei tendinţe generale a limbii române literare 
şi comune, care s-a accentuat în special în ultimii douăzeci de ani. 


(3) Utilizarea genitivelor şi a construcțiilor prepozitionale cu funcție 
adjectivală: glas de unsoare pentru glas unsuros; lucru al tainei pentru 
lucru tainic (dar şi oraşul pietrei pentru oraşul de piatră), după modele 
ca: de aur, de argint, de fier, de război (războinic), de după război (post- 
belic), adică prin extensia unei utilizări normale în cazurile în care 
lipseşte adjectivul corespondent. 


(4) Larga utilizare a expresiilor eliptice: grădină îmi sta cerul pentru 
cerul îmi sta în față ca o grădină; cu treptele pentru cu suirea treptelor 
etc., adesea potrivit unor modele normale precum îi umblă gura moară 
“i se învârte gura ca fusul morii. Astfel de elipse conduc, cel puţin în 
aparenţă, la construcții neobișnuite (de exemplu, la utilizarea adverbu- 
lui cum, precum în locul relativei prepozitii ca), la utilizări noi ale unor 
verbe, la noi semnificate ale unor termeni. Cu toate acestea, ele sunt în 
mod logic „legitime” si nu afectează înțelegerea. Nu la fel sunt altele, 
precum: ceasuri verticale (pentru “ore în care soarele se află pe verticala 
locului”); dimensiunea, două (pentru ‘dimensiunile reduse la două”) si 
alte construcţii care, sub aspect logic, constituie licenţe sau „erori” si 
care pot fi înţelese numai în limitele convenției stilistice: adică sunt 
imagini sau figuri stilistice. 


(5) Deplasarea epitetului atributului la subiect: șes vested cu tutun pen- 
tru ses cu tutun vested; cerul lăcrămat si sfânt ca mirul pentru cerul ca 
mirul läcrämat si sfânt. 


(6) Utilizarea neobişnuită a diverselor prepoziţii: din bici ud si din täpoi 
pentru cu bici ud si cu täpoi; beată într-un singur vin pentru beată de un sin- 
gur vin; scris în zid pentru scris pe zid etc., prin extensiunea unor utilizări 
normale precum a cânta din vioară, a pocni din bici etc., ceea ce duce la 
apariţia de noi semnificate ale unor adjective si verbe; astfel, în expresia 
scris în zid, scris semnifică altceva decât de obicei, si anume încrustat. 


(7) Utilizarea unor adverbe cu funcţie adjectivală: steaua aproape pen- 
tru steaua apropiată, după modele normale precum un oraș departe. 

(8) Utilizarea adverbială a tuturor adjectivelor: se ploconea răsăritean 
‘se inclina în manieră orientală”; sălciu muia ‘muia in mod sälciu’ (adică 
în apă sälcie’). O astfel de utilizare se întâlneşte în limba română, dar 
nu este generală: în cazurile citate, în mod normal s-ar utiliza perifraze. 


(9) Noi forme de superlativ absolut: milos de lin în mod sensibil de 
ușor”; pendular de încet “în mod lent ca un pendul, după modele nor- 
male precum grozav de lin ‘teribil de lin, “foarte lin. 


(10) Extinderea utilizării finale a conjunctivului fără conjunctia ca 
(“pentru a, ca să): mălăi din mâna ta să ciugulească (pentru... ca să ciu- 
guleascä); să nu prelingă, să nu pice (pentru ca să nu prelingă), după mo- 
dele precum mă duc să iau “mă duc ca să iau. 


Din exemplele citate rezultă clar că, în ultimă analiză, procedeul lui 
Barbu e întotdeauna același: extinderea utilizărilor particulare la alte 
cazuri, asemănătoare din perspectivă logică, dar în care convenţia nor- 
mală e diferită. 


LEXIC: 


Am examinat lexicul lui Barbu din două puncte de vedere - (I) cel al 
apartenenţei cuvintelor la diferite limbaje si (II) cel al inovatiilor -, 
constatând: 


I. (1) Larga utilizare în poeziile conceptuale a cuvintelor docte prelu- 
ate din limbajele matematic și științific şi din ceea ce românii numesc 
„neologisme” (împrumuturi occidentale, în special frantuzesti). Astfel 
de elemente lipsesc cu totul sau aproape cu totul în poeziile non-con- 
ceptuale sau de intonatie populară (Riga Crypto, Nastratin Hogea la 
Isarlik etc.). Acest fapt confirmă o importantă caracteristică a limbii 
române comune actuale, şi anume că „neologismele” introduse în 
ultimii o sută de ani din limbile occidentale, chiar dacă au dobândit 
o formă românească (indispensabilă pentru utilizarea articolului en- 
clitic), se găsesc şi acum mai degrabă în stadiul de Fremdwörter decât 
de Lehnwörter, adică încă în stadiul de ceea ce Bally numește langage 
acquis: ele sunt încă simţite ca neromänesti si rămân „la periferia lim- 
bii”, putând fi oricând eliminate, substituite, utilizate mai limitat. Mai 
mult, în unele cazuri nu au încă o formă definitivă (Barbu utilizează 

aphelic, dant pentru afelic, dans). Observ chiar că Barbu foloseşte as- 
tră aurită în loc de astru aurit, cum s-ar spune îndeobşte, fără ca totuşi 
să ofenseze „spiritul” limbii române: asta fiindcă, în realitate, genul 
gramatical al [acestor] Lehnwărter nu este încă fixat definitiv. În plus, 
trebuie să notăm că neologismele (cuvinte docte) conferă textului 
un aspect de precizie și abstractism, în vreme ce cuvintele abstracte 
românești sunt adesea ambigue. 


(2) Utilizarea termenilor populari și dialectali în poeziile de intonatie 
populară. De notat că utilizarea unor astfel de termeni (în special cu as- 
pect moldovenesc) pentru concepte abstracte conferă textului savoare 
arhaizantă; aceasta deoarece, pentru a exprima astfel de concepte, limba 
română comună și literară modernă utilizează de preferință Lehnwörter. 


(3) Larga utilizare a elementelor turceşti (sau, în orice caz, intrate în 
română prin intermediul limbii turce) în ciclul Isarlik, de atmosferă 
turco-balcanică, si într-o parte a ciclului Domnișoara Hus. Astfel de ele- 
mente lipsesc cu totul în alte cicluri. Aceasta confirmă faptul că până si 
elementele turcești ale limbii române, cu excepția câtorva, deja perfect 
asimilate (precum cioban, dulap, dușman), sunt încă simţite ca atare, 
adică se află şi acum în stadiul de Fremdwörter, cu toate că au dobân- 
dit formă românească; mai mult, ele sunt strâns legate de realitățile 
turcești si, o dată uitate realitățile, vor fi uitate probabil si cuvintele*. 


II. Numeroase schimbări de semnificat: cast pentru nepătat, fără pată 
(“imaculat”); încuiat închis cu cheia! pentru arestat, încarcerat’; amurg 
‘crepuscul’ pentru apus ‘apusul soarelui, occident” (vechi burg de amurg 
antică fortăreață occidentală”). Si aici procedeul lui Barbu este cel ob- 
servat în inovațiile sintactice: extinderea unui semnificat particular al 
unui cuvânt la toată sfera de semnificate a cuvântului însuși. Să luăm, 
de exemplu, două semnificate: cast şi nepătat ; sferele acestor semni- 
ficate se intersectează, adică, în anumite cazuri, cei doi termeni sunt 


* Pentru exemplele pe care le folosește în versiunea originară a studiului său, 
Eugeniu Coşeriu oferă şi echivalentele în italiană. Cum traducerea lor în româ- 
nă ar crea cititorului dificultăţi de înțelegere a deductiilor (de exemplu: „cast 
[casto] e nepatat [immacolato]” = „cast [cast] şi nepatat [imaculat]”), le-am 
păstrat şi tradus doar acolo unde ele ar putea fi considerate ca semnificat de 
bază al cuvântului (de exemplu: „dedus — dedotto — tratto — astratto” = „de- 
dus — derivat — tras — abstras”) [nota trad. E.G.]. 

sinonimi; așadar, Barbu folosește termenul cast ca sinonim al lui nepă- 
tat chiar şi în alte cazuri, spunând, de exemplu, nori casti în loc de nori 
fără pată sau nori cu totul albi. În acelaşi mod: adânc — profund > care 
se află în profunzime (după modelul înalt ‘care se ridică în sus’ și ‘care 
se află la înălțime”); a albi - a deveni alb > a apărea alb; apunere - apus 
de soare > moarte; a cumpăni — a echilibra > a modela; dedus — derivat 
> tras > abstras; divulgat — destăinuit > revelat; drept — corect > just > 
propice; împărtăşit — cuminecat (relig.) > săvârşit în comun (spălări 
împărtășite); a istovi — a epuiza > a sfârși > a îndeplini; neutru — neutral 
> fără gen > fără sex; nou — de curând > recent > apărut abia acum (stea- 
ua nouă); piatră — rocă > piatră de hotar > hotar; a respinge - a îndepăr- 
ta > a repudia > a abandona; stătător - stagnant > stabil; a tăia - a face o 
tăietură > a sculpta > a crea; secetă - uscăciune > vreme aridă > loc arid; 
zaharat — îndulcit cu zahăr > de zahăr; zilnic — cotidian > diurn etc. etc. 


Trebuie notat că, luate în consideraţie una câte una, astfel de schimbări de 
semnificat apar comprehensibile logic, în afara convenției stilistice (poe- 
tice) — chiar dacă au, indubitabil, şi o funcţie estetică —, şi că ele nu tre- 
buie confundate cu adevăratele imagini, care nu sunt comprehensibile în 
convenția logică, pentru care sunt aberaţii sau „erori”, precum, de exemplu, 
meninge pentru cer (rupta lumilor meninge), șarpe pentru cheia sol (şarpele 
pe muzici innodat). Se impune, de aceea, o distincţie, oportună chiar dacă 
nu absolută, între schimbările de semnificat comprehensibile logic, inde- 
pendent de raţiunea lor estetică (figuri logice), şi schimbările de semnifi- 
cat justificate doar de raţiunea estetică si care, considerate doar în limitele 
convenției logice, ar fi „erori” și, ca atare, „neinteligibile” (figuri stilistice). In 
concluzie, se constată că inovațiile lui Barbu, sintactice sau lexicale, sunt în- 
totdeauna semantice, adică se referă la raportul dintre semnificant si sem- 
nificat si prezintă aproape întotdeauna caracterul unor calcuri interne. Ele 
sunt logic inteligibile când rămân în sfera de semnificate, chiar dacă foarte 
largă, ai unui semnificant, şi devin incomprehensibile, din punct de vede- 
re exclusiv logic, când trec dincolo de limitele unor astfel de sfere: limita 
inovației personale este impusă, în mod logic, de neinteligibilitate sau de eroare. 
De aceea, Barbu nu întrebuinţează niciodată semnificate aberante (salturi 
semantice) decât în convenția stilistică. 


Mi se pare că o astfel de constatare poate fi utilă pentru studiul semanticii si 
al evoluţiei, în general, a limbilor „invätate”. Într-adevăr, exact ca în limba 

lui Barbu - care, cum s-a văzut, nu se îndepărtează niciodată de schemele 
sistemului lingvistic român decât în convenţia stilistică —, se petrec schim- 
bäri în limbile „mostenite”, in care inovațiile pot fi logice, dar în acest caz 
sunt limitate de eroare, în timp ce adevăratele salturi semantice sunt întot- 
deauna stilistice. Astfel se întâmplă, de exemplu, în cazul lui pigliare - a fura 
> prendere [a lua'] (figură logică) sau al lui testa ['cap'] pentru caput (figură 
stilistică ce s-ar putea repeta cu zucca [‘dovleac’] pentru testa [‘cap’]). Şi 
astfel, schimbările fonetice pot porni în limbile „mostenite” de la fapte na- 
turale (prevalența unuia dintre posibilele aspecte acustice ale unui fonem), 
însă mai adesea pleacă de la fapte stilistice. 


În schimb, în limbile „invätate” stilistica operează mult mai puţin, iar 
cazul „natural” sau „logic” poate avea o acțiune mult mai extinsă - atin- 
gând chiar si zone în care în limbile „mostenite” acționează exclusiv 
stilistica — și inovaţia logică nu este limitată de eroare: în cadrul unui 
același sistem lingvistic (limbă moştenită), doar inovaţia stilistică este li- 
beră, în vreme ce inovaţia logică e constrânsă de eroare; în trecerea de la un 
sistem lingvistic la altul, şi inovaţia logică poate fi liberă, deoarece constrân- 
gerea erorii nu este operantă. 


Astfel, de exemplu, în cadrul unei aceleiași limbi A, un sunet 6 ar putea 
fi pronunţat yo doar cu intenții stilistice, în vreme ce acelaşi sunet ar 
putea fi învăţat în mod natural (și nu stilistic) ca yo de la un individ 
anterior vorbitor al unei limbi B care nu cunoaște fonemul 6. Iar in 
ceea ce privește semantica, în cadrul aceluiași sistem lingvistic A, doar 
sub aspect stilistic s-ar putea întrebuința, de exemplu, cald pentru roșu 
(semnificat aberant), în vreme ce un individ vorbitor în mod obișnuit 
al unei limbi B, învățând limba A, ar putea deprinde, fără nicio rațiune 
stilistică, semnificantul cald cu semnificatul roșu, de exemplu, dacă, în- 
tâmplător, termenul ar fi fost raportat, la momentul deprinderii, la un 
obiect cald si roșu. Adică, individul vorbitor al limbii B ar putea învăţa 
în mod logic semnificate „excentrice”, nu „nucleare” (principale), în 
special pentru semnificantii cu largă sferă de semnificate (de exem- 
plu, coloană, numai pentru coloană de ziar; hartă, în sensul exclusiv 
de hartă geografică), sau, din simplă înţelegere eronată sau parţială, şi 
nu din rațiuni stilistice, ar putea învăța chiar semnificate aberante sau 


“In original se exemplificä cu carta (it.), substantiv cu o sferä semanticä amplä, tra- 
ductibil prin „härtie” sau „hartä” [nota trad. E.M.]. 

„eronate”, adică neincluse sau incluse doar stilistic în relativele sfere de 
semnificate cunoscute vorbitorilor de limbă A (de exemplu, cald pen- 
tru roșu, dovleac pentru cap, Carolus pentru rex) — semnificate pe care 
același individ le-ar putea considera ca „exacte” si principale si, oricum, 
non-stilistice și ar putea continua să le utilizeze ca atare. Se înțelege 
că, continuând să aibă contacte cu vorbitorii de limbă A, el va putea 
să-și corecteze propriile erori inițiale de învăţare (așa cum se întâmplă 
cu învățarea, puţin câte puţin, a propriei limbi în copilărie). Dar, dacă 
astfel de contacte ar lipsi, „erorile” ar rămâne şi, în limba A „invätatä”, ar 
constitui inovaţii în raport cu limba A „moştenită. În limbile „invätate” 
se verificä, asadar, chiar si in aspectul strict logic al limbii si in afara 
conventiei stilistice, nu doar deplasäri in aceleasi sfere de semnificate 
(semnificat nuclear > semnificat excentric), ci si semnificate excentri- 
ce (particulare) luate ca puncte de plecare și chiar treceri de la o sferă 
semantică la alta, adică salturi semantice non-stilistice€. 


Consider că înţelegerea „eronatä” sau parțială se află printre ratiunile 
fundamentale ale deplasării semantice în limbile „invätate”, chiar dacă 
este prezentă, ca fenomen rar (etimologie populară), și în limbile 
„moştenite”. Asa se întâmplă în cazul limbilor romanice, care constituie 
o „familie” într-o manieră oarecum diferită de limbile slave sau germa- 
nice, deoarece, într-adevăr — exceptând italiana (sau unele dialecte ale 
limbii italiene) —, ele nu reprezină normala dezvoltare istorică a tot atâ- 
tor dialecte latine sau varietăţi dialectale ale latinei, ci diverse evoluţii 
ale limbii latine comune sau vorbite - nu „populare”” -, învățată în di- 
ferite epoci de diferite grupuri etnice gi in grade diferite. Între limbile 
romanice şi latină nu avem același raport care există între franceza din 
Franţa şi cea din Canada, ci raportul existent între franceza din Franța 
si cea din Haiti: într-un anumit sens, s-ar putea spune că limbile roma- 
nice, limbi de colonizare, sunt toate limbi creole, adică forme ale unei 
limbi de cultură învăţate în grade diferite de diferite populaţii. 


Atribuind limbilor „invätate” care se confundă practic cu limbile 
TOE, PP E a GR 

„mostenite” (rezultat al colonizării intensive și îndelungate) valoarea 

10 drept indice de însușire, am putea spune că, între limbile romanice, 

italiana are un indice de însușire (a latinei) de 10, catalana și proven- 

sala indicele 9, spaniola si portugheza 8, franceza 7,5, româna 6,5-7. 

(S-ar considera ca făcând parte dintr-o familie limbile care au cel puţin 

indicele 5, dar s-ar putea spune că si albaneza și engleza sunt „limbi 
neolatine” cu indici de însușire, respectiv, 4 şi 3.) 


Potrivit indicelui de însușire mai mare sau mai mic, în limbile ro- 
manice există, în ceea ce priveşte semantica, mai mult sau mai puţin 
numeroase schimbări de semnificat insolite sau aberante, explicabile 
ca fenomene „logice”, de înțelegere parțială sau eronată. Consider că 
acest fapt trebuie luat în consideraţie în explicarea cel puţin a unora 
dintre cele mai notabile modificări semantice din latină în română, 
limbă „invätatä” care s-a aflat la un moment dat fără contacte cu limba 
„moştenită” (în timp ce trebuie să notăm că în cazul celorlalte limbi 
romanice, mai bine „invätate” deja de la început, contactul cultural 
continuu cu latina a contribuit, în mod sigur, la eliminarea diverselor 
erori iniţiale de însușire). Şi aş explica cu ajutorul înțelegerii eronate 
sau parțiale şi schimbările de semnificat suferite de unele elemente sla- 
ve ale limbii române, deoarece, într-adevăr, însușirea s-a repetat şi cu 
unul sau mai multe dialecte slave, chiar dacă într-un grad mult mai mic. 


În sfârşit, trebuie să notăm că în toate limbile romanice şi-au menţinut 
semnificatul latin semnificantii cu sferă de semnificate restrânsă sau cu un 
anume semnificat concret și unic (semnificat nuclear), precum și termenii 
care provin din limbaje speciale care, în mod normal, nu au sfere de semni- 
ficate, ci un singur semnificat, restrâns si precis. Aceasta este rațiunea pen- 
tru care, așa cum s-a văzut la Barbu, neologismele dau impresia de precizie 
si abstractism; într-adevăr, ele aparţin unor limbaje speciale, adică intră in 
limbă prin intermediul limbajelor speciale, și au un singur semnificat, cel 
„invätat”, în timp ce cuvintele „transmise” au sfere de semnificat mai ample 
şi mai puţin precise: sunt mai „poetice” si mai puţin „stüintifice”. 


(traducere de Emanuel Grosu) 


Note | !- Ion Barbu (pseudonimul lui Dan Barbilian), poet ro- 
män, näscut la Giurgiu in 1895, cel mai mare reprezen- 
tant al tendintei ermetice in poezia romänä contempo- 
rană. 

2 Numesc aspect „logic” al limbii nu limbajul abstract 
(care nu există niciodată „în stare pură”), ci aspectul 
constituit de complexul de raporturi dintre semnificanti 

şi semnificate determinate doar de faptul înțelegere sau inteligibilitate, pură comunicare a 
gândirii, indiferent de faptul persuasiune şi de orice înțelegere estetică sau afectivă (as- 
pect stilistic); adică aspectul pentru care, în cadrul unei determinate convenții lingvisti- 
ce, doar între anumite limite pot folosi în mod indistinct un semn în locul altuia fără să 
afectez înțelegerea. 

3 Fac excepţie puţinele inovaţii fonetice si morfologice care, de altminteri, nu sunt in 
mod substanţial astfel, de regulă fiind vorba de forme dialectale sau arhaice: într-adevăr, 
fiecare dintre acestea, chiar dacă se datorește metricii, e simțită ca licenţă sau „eroare”, 
din punct de vedere logic, si poate fi justificată doar stilistic sau estetic. Aceasta confirmă 
faptul că fonetica şi morfologia sunt aspectele cele mai stabile ale limbii, acelea în care 
inovaţia e mai lentă și inițiativa logică individuală e redusă la minimum, adică aspectele 
care prezintă mai degrabă caracteristicile unor fenomene naturale si biologice, în vreme 
ce sintaxa şi lexicul (în care iniţiativa individuală operează în mod remarcabil) prezintă 
mai degrabă caracteristicile unor fenomene sociale și culturale. 

* Astfel pare să fie și situaţia altor imprumuturi din vocabularul român comun, de exem- 
plu situația multor elemente împrumutate din maghiară si neogreacä. În plus, trebuie să 
observăm că, în ciuda vechimii lor, unele împrumuturi orientale, la fel ca „neologismele” 
occidentale, nu au încă o flexiune românească pe deplin fixată (în aceeași poezie Barbu 
foloseşte pluralul pași alături de normalul pasale, iar aceasta nu apare ca „eroare”). 

$ Numesc limbi „invätate” limbile insusite într-o perioadă de timp relativ scurtă de un 
întreg popor distinct sub aspect etnic, prin colonizare intensivă, şi nu prin cucerire 
lingvistică („deznationalizare”) graduală. 

é S-ar putea obiecta că, în esenţă, este mereu același lucru, deoarece, chiar și în limbile 
„moştenite”, există la un moment dat un individ care începe să utilizeze un semnificant 
cu un semnificat „aberant”. Acest fapt este adevărat în teorie: teoretic, nu există deosebi- 
re între cineva care, vorbind întotdeauna italiana, ar începe la un moment dat să utilizeze 
zucca (‘dovleac’) pentru testa (‘cap’) în afara convenției stilistice si cineva care, învățând 
italiana, şi-ar însuși și ar utiliza termenul carta (“hârtie, hartă”) cu sensul exclusiv de car- 
ta geografica (“hartă geografică! ). Practic însă, e vorba de două situaţii foarte diferite: la 
originea utilizării lui zucca pentru testa se află o lungă perioadă în care cei doi termeni au 
constituit o pereche stilistică, în vreme ce la originea utilizării particulare a lui carta pen- 
tru carta geografica s-ar afla doar un moment de înţelegere parţială, fenomen pur logic şi 
revoluţionar: în semantica limbilor „moştenite” se întâlnesc mai degrabă evoluții, în cea 
a limbilor „invăţate” mai degrabă revoluții. În plus, într-o limbă „invätatä” schimbările de 
semnificat pot fi mult mai numeroase într-un acelaşi interval de timp. 

7 Într-adevăr, în colonii nu se răspândesc dialectele şi nici limba „populară” a coloniza- 
torilor, ci o limbă „comună”, adică un sistem de izoglose supradialectale, mai mult sau 
mai puţin apropiat de cel al limbii literare, cu condiţia să nu fie vorba de o colonizare în 
masă cu elemente provenind dintr-o singură regiune (vezi La Plata, colonizată în masă 
de andaluzi). În plus, în colonii se răspândesc anumite limbaje speciale, precum limbajul 
militar și cel juridic-administrativ. 

Stelian DUMISTRĂCEL 
| Imputinarea istoriei? 


MAI ÎNTÂI, SĂ VEDEM SINONIMIA termenu- 
lui de bază. Astfel, cronologic, dăm de hronic, 
cuvânt de origine neogrecească (hronikön), 
care a fost utilizat în limba română înainte ca 
ai noștri să-l fi imprumutat (din franceză și 
din latina savantă), pe cronică, dar paralel cu 


ruda si mai savantă, istorie. Înlocuirea (sino- 
5.D.- cercetător ştiinţificla nimicä) l-a scutit pe hronic, în limba vorbită, 
institutul de Filologie Română de umbre ale deprecierii. Iar termenul cronică 
„A. Philippide" al Filialei laşi a 
Academiei Române, profesor la 
Departamentul de Jurnalistică 
şi Ştiinţe ale Comunicăriide nutul rubricilor de ziar intitulate (iniţial doar 
la Universitatea, Alexandru tehnic) de la „cronica de film” sau „cronica 


"D j i j u . . è 
oan Cuza. Premiul Timotei mondenă”, cu referire la lucruri curente (vezi, 


Cipariu” al Academiei Române 
(1978), Doctor Honoris Causa 
al Universităţilor, Dunărea de 
Jos” (Galaţi, 2011),,Alecu Russo” lumii — cum este „Cronica cärcotasilor”. 
(Bălţi, 2012) si,Vasile Alecsandri" a —— . 
(Bacău, 2017). Membrual ÍN SCHIMB, perechea adjectivală a termenului 
Uniunii Scriitorilor din România. istorie s-a cam făcut de tot hazul. Și asta por- 
Publicaţii recente: Cuvintele, nind de la rădăcini, cum se spune. Întrucât, 
încotro? Lingvistică pentru toate 
televiziunile (Polirom, 2017), 
Spaţii pragmatico-discursive 
(Casa Cărţii de ştiinţă, Cluj- respectiv „totalitatea evenimentelor referitoa- 
Napoca, 2017). Asociaţia re la trecutul omenirii”, istorie a atins grade co- 
Studenţilor Jurnalişti din laşi. rupte ale deprecierii atunci când, familiar, in 
ka închinat volumul aniversar vorbire, a ajuns la „povestire hazlie, glumeatä”, 


Împotriva derivei (Adenium, laşi, o3 ji ep! 
P 2017) a a on „anecdotä”, dincolo de neutrele „întâmplare, 


al Municipiului lași (2020).  încurcătură”. Și, de aici, posibil, tentatia de a 
face din adjectivul istoric(ă) chiar si califica- 


nu cunoaşte, la drept vorbind, decât scăderea 
ce i-a fost conferită de jurnalistică, prin conti- 


de exemplu, „Cronica Electrönica”), până la 
titlul unei emisiuni tv — propus pentru râsul 


de la sensul grav al substantivului, „proces al 
dezvoltării fenomenelor naturii şi societăţii”, 

tivul unor întâmplări adesea banale, de vreme ce se pot repeta cu o in- 
sistentä ce dezminte sensuri ale gravitätii cum sunt cele citate anterior. 


AR FI TREBUIT să fi asistat demult la dispariția, aparţinând cronologiei 
imaubile, a monedei naționale, dacă s-ar fi adeverit (chiar cu repeti- 
tie!) anunţuri, ca referire directă sau reprezentând un efect fatal, cum 
sunt (le luăm oarecum la întâmplare): „Nou minim istoric al monedei 
nationale față de euro” (/evz.ro/); „Euro atinge un nou prag istoric” 
(aceeași sursă); „Nou record istoric pentru căderea leului” (/ebihorea- 
nul.ro/) „Euro face un nou salt. A treia zi de maxim istoric” (/ziare. 
com /). lată actualizări strict recente ale adjectivului: „Saltul istoric din 
stratosferă: noi imagini arată ce a văzut Felix Baumgartner în timpul 
coborârii...” (/HotNews.ro/); „Cădere istorică a PIB-ului Japoniei în 
trimestrul al doilea” (/agerpres.ro/). „Leul moldovenesc s-a depreciat 
puternic, înregistrând... un maxim istoric absolut” (/timpul.md/). 


ŞI MAI SI: istorice”, la noi, pot fi, cu nonşalanţă, chiar dezastre previzi- 
bile, cu referire, de predilecție, la competiţii sportive: „Dezastru istoric 
pentru România. Echipa feminină de gimnastică a ratat calificarea în 
finala Europenelor de la Glasgow” (/gsp.ro/). Dar ţinta pot fi şi băie- 
ţii: „« Boxing Day» un dezastru istoric pentru «tunari>” (/cotidianul. 
ro/). Deşi dezastrul rămâne, totuşi, dezastru: „Miezul nopţii la Cerno- 
bil. Povestea secretă a celui mai mare dezastru nuclear din toate timpu- 


rile” (/dw.com/). 


CAPRA VECINULUI (mai de departe): noroc, însă, că situaţiile mone- 
tare periculoase istoric nu ne privesc doar pe noi: „Dolarul american, 
cădere istorică după ce computerele au preluat inițiativa” (/mediafax. 
ro/); sau: „Indicele Dow Jones marchează o scădere istorică” (/wall- 
street.ro/). 


NU TRECEM cu vederea... exageratiunea publicisticä fireascä; atunci 
cänd un realizator isi anuntä o viitoare emisiune, acesta se ia foarte in 
serios: ceea ce va face el va fi un interviu... istoric, avându-l drept invitat 
pe Jens Stoltenberg, secretar general al NATO (sub titlul „Crimeea la 
300 mile”, A3; cf. /adevarul.ro/). Si, la fel, „Victorie istorică a echipei 
naționale de tenis în Cehoslovacia!” (scor numai 3:2, dar așa va fi fiind, 
dacă Emil Boc, suporter, a rägusit!). Ce să mai zici, oricum, de hotă- 
rârea CCR în cazul unui cuplu gay: „Decizia este istorică” (în viziunea 

judecătorului Danilet; /newsweek.ro/). Mai nou, despre însăşi valoa- 
rea istoriei; după declaraţia purtătorului de cuvânt al Patriarhiei BOR 
(= Bisericii Ortodoxe Române): față de căsătorie ca instituţie civilă 
rezervată natural de-a lungul istoriei exclusiv uniunii dintre un bărbat 
şi o femeie, recunoaşterea căsătoriilor între persoane de același sex 
nu poate fi impusă României după cererea Parlamentului European 


(/digi24.ro). 


ACEEAȘI PARE A FI referirea la istorie, in chestiune, si în actele oficiale 
din Moldova din stânga Prutului; vezi, de exemplu, „Drepturi LGBT 
în Republica Moldova” (/ro.wikipedia.org/wiki/). Cât despre LGBT, 
siglă pe care am invocat-o şi într-un articol anterior, putem cita cazul, 
şi pentru limba română, ca pe o evoluţie semantică rapidă, sfidând 
istoria... cuvintelor; dacă mai vechi însemna doar „comunitate gay”, 
astăzi se referă la „colectivitate lesbiană, gay, bisexuală, transsexuală, 
transgen, queer, persoane intersex, persoane asexuale, demisexuale, 
autosexuale, abrosexuale, pansexuale, trisexuale, sapiosexuale, poli- 


sexuale, poligame, poliamoroase, persoane non-binare, persoane care 
practică travesti, BDSM (!), fetisisme, swing, persoane bi-curioase, 


non-heterosexuale, persoane heterosexuale care practică sex cu per- 
soane de același sex...” Sirenuntäm la a cita restul... necazurilor! 


NU CĂ ISTORIA nu ar avea nicio legătură cu cei neinsemnati; ne-a do- 
vedit-o cândva, Iorga, publicând, în 1921, Istoria țării prin cei mici, în- 
semnări de tip letopiset, ale unor foști proprietari, pe foile albe de la 
manuscrise (legate) sau de la tipărituri diverse, de o prezentare cu totul 
aparte a evenimentelor si întâmplărilor - mici — care pot umple spaţii 
ale marii istorii. 


PERSONALE DE-A DREPTUL! Dacă istoricitatea este convocată cu 
aplomb în discursul crizist de discreditare, chiar atunci când e să oco- 
lesti lucrurile mari se găsește formula de reducere a armăsarului la tän- 
tar. Ştiţi; de exemplu, că un produs poate fi... rechemat din comerț de- 
oarece reprezintă un pericol public? Este cazul „somonului rechemat”, 
de către (simplu) A.N.SV.S.A., care Autoritate (Naţională Sanitară 
Veterinară şi pentru Siguranţa Alimentelor) a decis cândva să recheme 
două tipuri de produse din comerţ, fiind contaminate cu o bacterie ce 
afectează „persoanele în vârstă, femeile însărcinate si persoanele cu un 
sistem imunitar scăzut” (cf. /turnulsfatului.ro/). Iată şi o nevinovată 

glosă: „rechemare/retragere produse alimentare”. Așadar, „compania 
X solicită celor care au cumpărat produsul să nu îl consume și să îl re- 
turneze, urmând să își primească banii înapoi” (/profit.ro/). Dar zone- 
le rechemării se pot extinde. Nu căutăm prea mult modelul (interna- 
tional) al abordării qvasieufemistice, dar ne amintim cazuri agravante: 
„Imaginile dezastrului de la Volkswagen. Zeci de mii de mașini noi, 
răscumpărate în urma scandalului Dieselgate, zac în parcarea unui sta- 
dion din Michigan” (/stirileprotv.ro/). Sau: „Cea mai mare rechemare 
din istoria industriei auto. Toyota retrage de pe piață peste şase milioa- 
ne de mașini” (/digi24.ro/). 


UN RECORD AL ANULUI, cu istorie însemnând doar „insiruire de știri 
(false) pentru publicul larg”: volumul, de mare succes internaţional, 
„ADEVĂRUL: scurtă istorie a t*mpeniilor omenești absolute”, al lui 
Tom Phillips, apărut în 2021, la Editura TRel (nici în titlu nicio gre- 
sealä; coperta ediţiei în limba română adaptează grafia, provocatoare, 
a titlului original: „TRUTH: A Brief History of Total Bullsh*t”). Câte- 
va capitole se intituleazä „Clasicele fake news”, „Epoca dezinformärii”, 
„Minciuna locală”, „Minciuni de stat” etc. Încheierea este însă optimis- 
tă: „Concluzie: Către un viitor mai sincer” (!). 


PARDON (revenim la $ 1!): iată și deprecierea, contextuală, cu bună 
ştiinţă (ceea ce aici înseamnă, de fapt, rea credință) a termenului hro- 
nic, prin titlul unei proze picaresti, apartinändu-i lui Al.O. Teodoreanu, 
Hronicul măscăriciului Vălătuc! (1928), pe care, credem, nu a putut-o 
şterge Blaga, titrändu-si o adevărată cronică (editată însă doar postum, 
în 1965) a începuturilor existenţei sale, Hronicul si cântecul vârstelor. 


P.S.: O CONTRAPUNERE sui-generis a doi termeni discutati până acum, 
într-un comentariu sarcastic de presă din anii '70, privind statutul 
fostei soții a lui J.F. Kennedy, devenită, mai întâi, ... vizitatoare (per- 
manentă!) pe unul din iahturile miliardarului Onassis (înainte de a fi 
devenit soția acestuia): Jaqueline ar fi trecut din istorie în cronica de 
scandal! Dar, asta, oricum! 

Cristina HANT 
Prepozitii noi 
în limba română (1) - „versus” 


Prezentul studiu are ca scop examinarea com- 
portamentului prepozitiei „versus” în limba 
română. De origine latină, această prepozitie 
a fost reactivată ca element de relație în mai 
multe limbi, nu doar în cele de natură roma- 
nică. Generatoare de grup sintactic, prepozitia 


analizată poate regiza un nominal cu formă 


CH. — doctor în filologie, de nominativ-acuzativ. În limbajul actual, şi-a 
profesoară de limba și 


literatura română la Liceu 
Teoretic, Adam Müller 


Guttenbrunn” din Arad » A ; 
(aj) Alva Termenul „versus” nu este înregistrat de 
é d 


ca redactor la,Revista dicționarele limbii române, dar este utilizat frec- 

de lingvistică și cultură vent în limbajul actual: de la numele unor jocuri 
românească! Este coautoare („Oi versus extratereștri”, „Versus umbra”), la 
a două meer titluri de cärti, conferinte, spectacole, melodii, 
Rn a articole („Orthodoxie versus ortodoxie”, „Real 
tară şi de peste hotare. Versus virtual’, „Solidaritate versus terorism, 
„Adevăr versus falsitate,” „Sarkozy versus gypsy’, 

„Bizanţ versus Bizanţ”) sau la denumirea unor 


diversificat sensurile: contra, în opoziție cu, în 
comparaţie cu, în raport cu. 


site-uri care au menirea de a compara produse 
asemănătoare. In GALR, i se recunoaşte statutul 
de prepozitie nou-intratä în limbă, cu precizarea 
că manifestă monosemantism: 


„Versus se foloseşte frecvent în limbajul ştiinţific 
pentru a exprima opoziţia sau contrastul dintre 
două elemente (sau structuri mai ample) care 
se explică astfel unul prin altul: continuu versus 

discontinuu, distincția verb ergativ vs verb neergativ; Se disting numai două 
tipuri de propoziţii: enuntiative, care dau informaţii, vs interogative, care cer 
informaţii (apud DSL). Extinderea prepozitiei versus în limba actuală se 
explică şi graţie utilizării în scris a abrevierii vs.” (GALR 12008: 624). 


Dictionarele străine online îi validează statutul de prepozitie, fapt ce re- 
levă reactivarea cuvântului si alte limbi: "versus - preposition (vers:sas/ 
abreviation vs.): used to show the names of two teams or sides, against” 
(http://dictionary.cambridge.org)). Alte sensuri indicate sunt: împotriva, 
în opoziție cu, în comparație cu (https:/ /en.wiktionary.org) — “used when 
comparing the advantages of two different things, ideas” (Dictionary of 
Contemporany English, https://wwwldcoceonline.com/ dictionary). Şi 
dicționarele franțuzeşti indică utilizarea acestui termen mai ales în limba- 
jul ştiinţific: „Par opposition à. (S’emploie en linguistique, surtout sous 
la forme vs, quand on a affaire ă des oppositions de type binaire: mas- 
culin vs. feminin” (http: //www.larousse.fr/dictionnaires). Prepozitia 
„versus” este frecvent întâlnită si în olandeză (Broekhuis 2013), in spe- 
cial în limbajul juridic si în cel oficial. Cercetătorii Grevisse si Goosse o 
includ în categoria prepozitiilor cu uz restrâns, atrăgând atenţia că, sub 
influenţa limbii engleze, acest element de relaţie și-a extins utilizarea în 
sfera ştiinţelor umaniste (Grevisse & Goosse 2007). 


Structurile care se întâlnesc frecvent în limba română sunt construite pe 
următoarele patternuri: 


e substantiv propriu + versus + substantiv propriu nemarcat, cu for- 
mă de nominativ / acuzativ: „Acum mă credeți că Serena Williams 
versus Simona Halep va fi rivalitatea următorilor ani?” („Gazeta 
Sporturilor”, aprilie 2015), „Radu versus Radu. Banciu dă de pă- 
mânt cu Mazăre” („Gândul”, mai 2015); 


e substantiv comun nearticulat / articulat + versus + substantiv comun 
nearticulat / articulat, cu formă de nominativ / acuzativ: „Putem des- 
chide și un subiect privind drepturile angajatorului versus drepturi- 
le angajatului” (Internet), „Nici ea nu reușește să confirme rezultatele 
de anul trecut și are un bilanţ îngrijorător de 8-14 victorii versus în- 
fringeri” („Gazeta Sporturilor”, iulie 2015), „Cum să slăbeşti mai re- 
pede - carbohidrați versus grăsimi” („Avantaje”, septembrie 2014), 
„Complexele tale versus complexele lui” („Avantaje”, noiembrie 

2013), „Face parte din declinul marilor naratiuni istorice, cu care 
eram obișnuiți în trecut — clasa muncitoare versus burghezie, moşie- 
rimea versus burghezie, centrul versus periferie, laicitatea versus 
religiozitate” („Dilema veche”, mai 2015); 


e pronume / substantiv + versus + pronume: „Eu versus ceilalți”, „eu 
versus tu”, „masca versus eu”, „eu versus eu”? (Internet); 


e punerea în paralel / în opoziţie a unor citate, sintagme: „în alter- 
nativa vorbe bine ticluite versus redarea vieţii în sublimul ei” 
(„Dilema veche”, ianuarie 2011), „Prostie si ticälosie” vs „mumia 
de la Moscova” (Internet), „Ce ai făcut” vs „Cine ești” (Internet), 
„Halep contra Sharapova sau Prinţesa din Carpaţi versus Serena 
din Siberia” (Internet); 


e tipare complexe: „...vede doar pomelnice, nu analiză pe stat de drept 
versus pe ce merg englezii; nu discuţii pe verdictele Curţii Penale” 
(„Dilema veche”, aprilie 2015), „Presa si finanţarea propagandei 
versus cum se ajută presa într-o ţară civilizată” (Internet); Cum 
se pot compara aceste reușite: să-l învingi pe Hitler (marea reușită 
a primului mandat) versus să construieşti 300 000 de locuinţe (ma- 
rea reuşită a celui de-al doilea mandat)? 


La fel ca în cazul prepozitiei „contra” cu regim de acuzativ, „versus” in- 
dică prototipic existenţa a două forte egale, aflate în relație de opoziţie. 
Spre deosebire de „contra” si „impotriva”, care, prin terminația „articu- 
lată”, domină nominale cu formă de genitiv, „versus” poate fi centru de 
grup numai pentru nominale cu formă de acuzativ. În limbajul ştiinţific, 
este utilizat pentru indicarea unor dihotomii („prepozitii lexicale vs 
prepoziţii funcţionale”). În limbajul sportiv și în cel juridic, evidenţiază 
forțele care se confruntă / se opun una alteia: „Duel românesc: Horia 
Tecău versus Florin Mergea”, „Cronologia dosarului Livia Stanciu 
versus Rarinca” (Internet). Frecventä foarte mare în limbajul actual 
are tiparul comparativ. Vorbitorii utilizeazä prepozitia cu sensul de „in 
raport cu”, „în comparaţie cu”, „raportat la”, „în contrast cu”, „în opoziţie 
cu”, pentru a cântări avantajele unor produse, pentru a pune în balanță 
unele idei, în vederea luării unei decizii: „mașina de spălat cu încărca- 
re frontală versus mașina de spălat cu încărcare verticală: care este 
mai bunä?”. Cu această semnificație, prepozitia se întâlneşte pentru in- 

dicarea unor dispute ideologice sau pentru anunţarea unor dezbateri pe 
teme contradictorii („Creationism versus evolutionism”, „Integrare 
globală versus integrare regională”), dar și pentru punerea în relație a 
unor elemente concrete: „Servetele umede vs prosoape: care sunt mai 
bune?”, „Rata la casă vs chirie în marile orașe”, „Războiul destinatiilor: 
Corfu vs Thassos. Ce alegem pentru vacantä?”, „Test WiFi - iPhone 6 
vs Galaxy S6 vs iPhone 6 Plus vs Galaxy S6 Edge, Becuri LED vs be- 
curi economice” (Internet). Rar, prepozitia analizată indică proporția 
sau raportul propriu-zis: „8-14 victorii versus înfrângeri”. 


La o analiză atentă, se observă faptul că această prepozitie reuneşte cuvinte 
sau sintagme care pot fi interschimbabile fără ca enunţul să aibă de sufe- 
rit la nivelul sensului: „Chirie în marile orașe vs rata la casă”, „mașină 
de spălat cu încărcare verticală versus mașină de spălat cu încărcare 
frontală”. De asemenea, majoritatea structurilor legate prin prepozitia 
„versus” funcționează ca sintagme ce ocupă o singură funcție sintactică. 


Prepozitia „versus” funcţionează, in general, în cadrul sintagmelor și al ti- 
tlurilor pentru a indica opoziţia si comparatia. Ca element de relaţie, are 
rol de centru al unui grup prepozitional, dominând nominale (în special, 
substantive) cu formă de nominativ/acuzativ. Sensurile acestei prepoziţii 
s-au diversificat în limba română actuală: „contra”, „împotriva', „în raport 
cu”, „în relaţie cu”, „în comparaţie cu”, „în opoziţie cu”, „în contrast cu”. 


Note | ! Conform regulilor enunțate in DOOM 2, abrevierea 
acestui termen ar trebui să fie ori „vs”, ori „v. 
2 În aceste structuri, se observă că termenul dominat are 
formă de nominativ, ceea ce înseamnă că prepozitia se 
află într-un stadiu de adaptare la specificul limbii române. 


Referinte GALR I 2008 = Valeria Guţu Romalo (coord.), 
bibliografice Gramatica limbii române, vol. I, Editura Academiei 
Române, Bucureşti, 2008 

Broekhuis 2013 = Hans Broekhuis, Syntax of Ducht. 
Adpositions and Adpositional Phrases, Amsterdam 


University Press, 2013 


Grevisse & Goosse 2007 = Maurice Grevisse, Andre 
Goosse, Le bon usage: grammaire frangaise, Ed. a XIV-a, 
Paris, Duculot, 2007 


PRO DIDACTICA IE 


Constantin SCHIOPU 
Formarea competenţei lingvistice 
a elevilor prin activități 

și exerciții creative 


Studierea categoriilor gramaticale ale unei 
sau altei părți de vorbire la lecţiile de limba si 
literatura română este un demers, de regulă, 
standardizat si, de cele mai multe ori, plicti- 
sitor pentru elevi. Pentru a face față provocä- 
rilor şi deficienţelor de tot felul, e nevoie de 
aplicat, în acest scop, o metodologie de stimu- 


C9. = prof.univ, dr. hab, Jare a interesului de cunoaștere, a plăcerii si 
Facultatea Jurnalism şi 
Științe ale Comunicării, 

Departamentul Teoria și 
Practica Jurnalismului, tea de asimilare a materiei, fie de consolidare 

USM. Lucrări recente: a ei. Activităţile, sarcinile cu caracter creativ, 
Comunicarea: greșeli și soluții de joc rămân a fi cele mai eficiente în vederea 
(coautor Marcela Vilcu- 
Schiopu), 2013; Metodica 
predării literaturii române, 
Piteşti, 2009; Arghezi, Barbu, de vorbire, a categoriilor ei gramaticale (ex.: 
Blaga. Poezii comentate. genul, numărul, cazul substantivului, timpul, 
Pentru elevi, studenţi, 
profesori, Chişinău, 2010; 
Manual de limba şi literatura 
română pentru clasaax-a metodologii creative în cadrul lectiei de lim- 
(coautor Marcela Vilcu- ba si literatura română trebuie să devină un 


schiopu) ș.a. imperativ al predării-studierii. Or scopul unei 


dorinţei elevului de a se implica activ în rezol- 
varea sarcinilor propuse de profesor, fie aces- 


formării competenţei lingvistice a elevilor. 
Indiferent de gradul de complexitate a părții 


persoana, diateza, modurile personale, im- 
personale ale verbului etc.), aplicarea unei 


tehnici de creativitate este să-l scoată pe elev 
din drumurile cunoscute, să facă asociaţii noi, 
să producă ceva complet diferit. Totodată, re- 
zolvarea unor sarcini cu caracter creativ sau de 
joc solicită de la elev o concentrare maximă 

asupra procesului propriu-zis, face activitatea lui si chiar produsul/re- 
zultatul obţinut memorabile. Dintre multiplele si diversele activităţi / 
sarcini cu caracter creativ, ce pot fi utilizate cu succes la lecţiile de lim- 
ba şi literatura română şi, în mod special, în procesul studierii cate- 
goriilor gramaticale ale părților de vorbire, menționăm, următoarele: 
a) activităţi, sarcini de transformare/modificare; b) activităţi, sarcini 
cu caracter de calchiere a unor structuri; c) activități, sarcini ce solici- 
tă capacitatea elevului de a-și imagina; d) activităţi, sarcini de definire 
creativă a unor concepte; e) activități de scriere creativă; f) activități, 
sarcini cu caracter de joc; g) sarcini cu caracter asociativ etc. 


Cât priveşte activităţile, sarcinile de transformare/substituire, acestea 
urmăresc dezvoltarea gândirii laterale a elevilor, care are drept obiectiv 
generarea de idei și modele noi prin restructurarea și evitarea modele- 
lor şi soluţiilor învechite. Dacă în cazul valorificării operei literare ele- 
vul este solicitat să modifice sfârșitul diegezei, circumstanţele în care se 
desfășoară acțiunea, titlul textului, să adauge sau să renunţe la o trăsătu- 
ră de caracter a personajului etc., în cel al studierii gramaticii, de regulă, 
acestuia i se propune să transforme vorbirea directă în indirectă și invers, 
să modifice o formă gramaticală a părţii de vorbire (ex.: numărul, cazul 
substantivului, forma de imperfect a verbului în cea de mai mult ca per- 
fectul), sarcini ce nu stimulează în niciun fel gândirea creativă, asociativă, 
capacitatea imaginativă a subiectului. În această ordine de idei, mult mai 
distractiv şi totodată instructiv este de a le solicita elevilor să substituie 
substantivele subliniate dintr-un text literar cu altele, conform capacității 
lor de imaginaţie, dorinţei, preferințelor, ulterior să determine, de exem- 
plu, forma articulată /nearticulată a substantivelor respective, în cazul în 
care tema si scopul lectiei vizează acest conţinut. Exemplificăm o astfel 
de sarcină: Rescrieti/modificati textul vierean înlocuind substantivele subli- 
niate cu oricare altele. Comparati cele două texte si expuneti-va opiniile pe 
marginea ambelor variante. Identificati, atât în substantivele substituite, cât 
şi în cele ale voastre, articolele substantivale, precizând tipul acestora (hotărâ- 
te/nehotărâte): „Dacă tu eşti pâinea, / Dacă tu ești apa,/ Dacă tu ești aerul 
sufletului meu,/ De ce mă clatin ca trestia,/ De ce mă nărui de sete,/ De 
ce mä-näbus, femeie, de ce?” 


Modificänd textul prin înlocuirea substantivelor subliniate cu altele, mai 
mulți elevi vor încerca să găsească acele cuvinte care se înscriu în axa 

lexicală a poeziei (ex: sprijinul, axa, sensul, iubirea, bucuria etc.), alţii — ter- 
meni mai puţin sau cu totul străini (ora, luna, anul). Ambele variante vor 
fi validate de profesor, avându-se în vedere că scopul lectiei nu urmărește 
elaborarea unor texte „exceptionale”, ci formarea capacităților de identi- 
ficare şi argumentare a substantivelor articulate hotărât/nehotărât. 


În ceea ce priveşte studierea unor categorii gramaticale ale verbului 
(ex.: modul), pot fi propuse sarcini de: a) transformare a unui distih 
extras dintr-un text literar într-un catren, fără să se insiste pe varianta 
autorului (ex.: Transformaţi distihul — rima nu este obligatorie — într-un 
catren, conform propriei viziuni şi stări: „Dacă ploaia s-ar opri/ Şi din cer 
n-o să mai cadă lacrimi, / ___,/____)”;b) de modificare a ultime- 
lor două versuri din catren („De-aș şti, mändro, c-ai veni,/ Drumul ti 
l-as pietrui/ Cu bujori, cu viorele/ Să-i fac inimii plăcere”); c) de com- 
pletare a spaţiilor libere conform propriei înțelegeri si sensibilitäti: 
Dacă-n timpul tău, n-am loc şi eu,/ Dacă-n ochii tăi ____, Dacă-n visul 
tău ___,/ Dacă-n gândurile tale ___, Atunci ____”. Inclusi într-un 
exercițiu de substituire a interjectiei „Ah” din versul „Ah! Iată primäva- 
ra cu sânu-i de verdeață” cu oricare alta (of, ei, vai, brr), elevii vor sesiza 
stările eului si vor înţelege rolul interjectiei în exprimarea acestora. 


Pentru procesul creativ, imaginaţia rămâne factorul primordial al 
formarii competenţelor literare și lingvistice ale elevilor. Inteleasä ca 
„elaborarea unor imagini noi pe baza prelucrării datelor anterioare” 
(Nicola 2000: 185), imaginaţia solicită de la subiectul uman fluidita- 
te (posibilitatea de a imagina situaţii, de a emite idei noi), plasticitate 
(capacitatea de a schimba, de a aborda altfel o problemă), originalitate 
(capacitatea de a se manifesta ca individualitate creativă). Este cunos- 
cut faptul că jocurile didactice declanșează resorturile imaginaţiei cre- 
atoare. În joc și prin joc, elevul își insuseste o atitudine caracterizată 
prin dinamism și curiozitate intelectuală, trăieşte plăcerea soluționării, 
într-un mod pur personal, deseori inedit, a sarcinii propuse de profe- 
sor. Solicitaţi, de exemplu, să scrie o listă de obiecte casnice a căror 
denumire e alcătuită dintr-un substantiv și un verb la supin (mașină de 
cusut, fier de călcat, maşină de spălat etc.), ulterior să-şi imagineze şi să 
redacteze un dialog dintre două obiecte casnice ce fac parte din șirul 
respectiv, într-un final, elevii vor putea cu uşurinţă să analizeze si să 
argumenteze forma de supin a verbului. 

Studierea formelor gramaticale ale verbului la modul conditional 
poate fi organizată în baza acelorași exerciţii /sarcinii de imaginaţie: 
„Imaginati-va şi completaţi spaţiile libere, conform modelului: Dacă as fi 
un ghiocel, m-aș întreba cum este vara./ Dacă as fi pasăre, m-aș întreba 
za ./ Dacă aş fi ....., m-aş întreba ...... ./ Deoarece sunt ființă vorbitoare, 
mă întreb ....... f 


O activitate de scriere creativă, ce solicită imaginația si fantezia elevilor 
şi care poate fi practicată cu succes în scopul studierii, de pildă, a adjec- 
tivului (definire, tipuri, ortografie, funcţii sintactice) este „Imperiul cu- 
lorilor”. Procedura de aplicare este cât se poate de simplă: elevilor li se 
propune să-şi imagineze că au nimerit într-un imperiu al unei culori (al 
verdelui/ albului / albastrului etc.). Pentru aceasta ei urmează: 1) să scrie 
cât mai multe nuanţe ale aceleiași culori (ex.: verde-inchis, verde-deschis, 
verzui, foarte verde, verde-pal); 2) să găsească, în funcţie de culoarea alea- 
să, cuvinte din câmpul lexical al unui termen propus de profesor (ex: 
vară — căldură, iarbă, ciripit, fructe, vacanţă etc.); 3) să formeze îmbinări 
folosind un cuvânt ce exprimă o nuanță de verde si altul ce face parte din 
câmpul lexical al cuvântului ales (ex.: vacanță verde-verde); 4) să alcätu- 
iască o listă de verbe care denumesc acțiuni tipice anotimpului / naturii; 
5) să alcătuiască enunturi în baza câtorva întrebări (Când? Cine? Ce 
face? Unde? De ce? ), folosind cât mai multe dintre îmbinările obținute 
la pasul al treilea (ex.: Cănd? [Într-o seară de-un verde-închis]; Cine/Ce? 
[O omidă verde-verde); Ce face? [Se scaldă] etc.); 6) să ordoneze/să aran- 
jeze enunturile-räspunsuri în aşa fel încât să alcătuiască un poem cu ver- 
suri libere. După lectura textelor și exprimarea punctelor de vedere (ce 
place mai mult, sunt interesante, originale etc.), vor fi analizate adjective- 
le din perspectiva scopului lectiei. 


Tot în cadrul acestor lecţii de predare-studiere a adjectivului, elevilor 
li se poate propune: 


- să recombine literele dintr-un cuvânt formând adjective noi (ex: in- 
teligentă — gentil/ä, elegant/ă, lent/a); 


- să găsească patru-cinci adjective care să surprindă aspecte specta- 
culoase ale unui eveniment/întâmplări, întâlniri, excursii, răsărit de 
soare etc., iar apoi să descrie în câteva enunturi această întâmplare/ 
întâlnire etc., folosind adjectivele propuse; 

- să descrie o situaţie ce s-ar putea desfășura în următorul cadru natu- 
ral: „Lacul codrilor albastru/ Nuferi galbeni îl încarcă / Tresărind in 
cercuri albe/ El cutremură o barcă” (M. Eminescu); 


- să scrie mai multe adjective care le vor ajuta să răspundă la întrebarea 
„De câte feluri pot fi ploile?”, iar ulterior să identifice si să substitu- 
ie adjectivele din poezia „Descântec de ploaie” de Ana Blandiana cu 
cele din lista lor (Iubesc ploile, iubesc cu patima ploile,/ Înnebunitoarele 
ploi si ploile calme,/ ploile feciorelnice si ploile-dezläntuite femei,/ ploile 
proaspete si plictisitoarele ploi fără sfârșit); 


să rescrie textul modificând gradele de comparaţie ale adjectivelor, 
după care să compare si să analizeze cele două variante de text (ex: 
Sub lumina trandafirie a unui blând apus de soare, pământul pare adân- 
cit într-o odihnă neclintită: frunzele atipesc, pregătindu-se pentru tihni- 
tul somn al nopții; in depărtări, miristile scânteiază singuratice, ca niște 
țesături de fir; iazul își aşterne fața umedă, sorbind, până în adânc, din 
lumina asfıntitului. E. Girleanu); 


- să identifice într-un fragment și să înlocuiască adjectivele cu antoni- 
mele lor, acestea din urmă fiind puse la diferite grade de comparaţie 
(ex: Bädita Vasile a Ilioaei, dascălul bisericii, era un holtei zdravăn, 
frumos şi voinic şi sfătuia pe oameni să-și dea copiii la învățătură. 
I. Creangă); 


- să dezvolte o locutiune adjectivală (ex.: om de ispravă) într-o mică 
poveste cu caracter umoristic. 


Formele de caz ale substantivului vor fi mult mai bine înțelese de elevi 
dacă acestea vor fi analizate în baza textelor alcătuite de ei înșiși. O 
activitate incitantă de scriere creativă în acest sens este cea intitulată 
„Inventăm o poveste”: 1) elevii scriu un substantiv care le trece prin 
minte (ex.: un crocodil); 2) profesorul propune toate formele de caz 
ale substantivului ales (ex.: crocodil, a crocodilului, crocodilului, cu croco- 
dilul, crocodilule), iar elevii alcătuiesc o povestioară din cinci enunturi 
folosind, în fiecare dintre acestea, substantivul respectiv cu forme dife- 
rite de caz (ex.: Pe plajă era un crocodil. Ochii crocodilului mă priveau la- 
com. L-am făcut crocodilului un semn să se apropie. Împreună cu crocodilul 
ne-am pornit spre ghereta cu înghețată. „Crocodilule, o înghețată ti-ar răci 
pofta de carne!”). Ceea ce trebuie remarcat în cazul practicării acestor 

sarcini de scriere creativä este faptul cä elevii nu sunt supusi poverii de 
a memora notiuni, forme, categorii gramaticale. 


Dezvoltarea gändirii asociative a elevilor rämäne si in cazul studierii 
gramaticii, implicit a formärii competentei lor lingvistice, un obiectiv 
primordial. Or activitätile cu caracter asociativ contribuie, in mod de- 
osebit, la stimularea fanteziei, la imbunätätirea memoriei, atentiei, la 
formarea deprinderilor de a genera noi conexiuni semantice. A crea 
un lant asociativ care sä inceapä cu un substantiv ales la voia intäm- 
plärii (maimuţă) şi să se termine cu un altul, de asemenea aleatoriu 
(telefon), iar, ulterior, a alcătui o poveste folosind cuvintele din lanţul 
asociativ respectiv (ex.: maimuţă — circ — spectatori — aplauze — bucurie 
- recunoștință — felicitări — telefon) este o activitate mai mult decât plä- 
cută pentru elevi, dat fiind faptul că are elemente de joc, de hazard si de 
antrenare/explorare a gândirii asociative. În alt caz, elevii vor alege un 
substantiv, vor găsi patru asocieri neobișnuite ce nu sunt direct legate 
de cuvântul respectiv (ex.: rândunică: rochie, televizor, creion, ochelari) 
şi, în final, vor alcătui un text pe tema sugerată de primul cuvânt (rându- 
nică), folosind asocierile alese. Aceste texte alcătuite de elevi, aşa cum 
mentionam mai sus, vor servi în continuare pentru analiza formelor 
gramaticale ale substantivului, ce urmează a fi predate sau consolidate. 


O diversitate de sarcini, activităţi cu caracter creativ poate fi folosită 
şi în procesul predării /studierii si celorlalte părţi de vorbire. În cazul 
numeralului, de exemplu, elevii vor fi solicitati să scrie un catren cu 
orice tip de rimă, în care să folosească anumite numerale (ex: amân- 
doi, moi, jumătate, alintate); să elaboreze o rețetă trăsnită de pregătire a 
unui anume fel de mâncare, având drept ingrediente „täitei din petale 
de trandafir”, „fire de iarbă tăiate mărunt”, „rondele de sfeclă uscate la 
soare” etc., insistându-se totodată asupra cantităților necesare si a mo- 
dului de preparare; să completeze mai multe expresii cu numeralele 
potrivite (Om cu ... fete; A nu se lăsa cu ... y cu e In .... timpi şi ... 
mișcări etc.), după care să inventeze o întâmplare/poveste pornind de 
la o expresie. În aceeași manieră pot fi studiate si categoriile gramati- 
cale ale adverbului, solicitând elevilor să completeze spaţiile libere cu 
răspunsuri cât mai hazlii la un şir de întrebări (ex.: Rața merge (cum?); 
Măgarul rage (cum?) etc.); să relateze o întâmplare reală sau din opere 
literare citite, folosind următoarele adverbe: la început, apoi, între timp, 

de îndată ce, după aceea, pe când, în sfârşit, la urma urmei, cu toate acestea, 
în acelaşi timp etc. 


Una dintre caracteristicile ce diferenţiază rasa umană de celelalte fiinţe 
este aceea că toți oamenii gândesc. Întrucât calitatea gândirii este dife- 
rită de la om la om, profesorului nu-i rămâne decât să le ofere elevilor 
cât mai multe posibilități pentru antrenarea acesteia. Concentrarea ra- 
pidä si efectivă a atenţiei, abordarea problemei din unghiuri și prin in- 
strumente de gândit diferite, renunțarea la ideea de a modela un com- 
portament exemplar al elevilor (aceleași calități și comportamente), 
căutarea unor alternative care să stimuleze dorința de a învăţa etc. sunt 
câteva dintre obiectivele importante ale formării unei ființe gânditoa- 
re. Privite din această perspectivă, lecţiile de limba și literatura română, 
indiferent de gradul de complexitate a conţinuturilor predate, trebuie 
să se transforme în adevărate laboratoare de creaţie, în cadrul cărora 
elevii caută, cercetează, inventează, elaborează, discută, descoperă, for- 
mulează idei. 


Referinţe Nicola 2000 = I. Nicola, Tratat de pedagogie școlară, 
bibliografice Bucureşti, Aramis, 2000 

Formarea la elevi a competenţelor 
literară și de comunicare 

în cadrul lectiei-dramatizare 

M. V. — lector superior la 
Catedra de limba română și 
filologie clasică, Facultatea 
Filologie, Universitatea 
Pedagogică de Stat,lon 
Creangă” din Chișinău. 
Cursuri predate: Fonetica, 
Ortografia, Punctuatia în 
limba română, Praxiologia 
limbii române. Lucrări: 
Limba şi literatura română. 
Bacalaureat. Teste 
integratoare de evaluare a 
competenţelor lingvistice, 
literare şi de comunicare, 
(coautor C. Schiopu), 
manuale: Limba și literatura 
română pentru clasa a X-a 
(coautor C. Şchiopu), a XI-a 

Lectia-dramatizare este una dintre cele mai 
atractive, plăcute, distractive si, în același timp, 
instructive forme de activitate a elevilor în pro- 
cesul studierii literaturii. „Punerea în scenă a 
unui tablou/act (mai rar a operei în întregime), 
susține C. Schiopu, contribuie în egală măsu- 
ră la realizarea mai multor obiective: relevarea 
şi analiza elementelor acţiunii, caracterizarea 
personajelor, analiza remarcilor autorului, ca- 
re-i va ajuta pe elevi să înțeleagă rolul acestora 
în text, stimularea interesului pentru lectura 
textului, aprofundarea cunoștințelor despre 
specificul operelor dramatice, despre măiestria 
actoricească, formarea deprinderilor regizora- 
le, de joc scenic, pătrunderea elevilor în psiho- 
logia personajelor, înțelegerea complexității 
problemelor cu care acestea se confruntă” 
(Şchiopu 2009: 249). 


În literatura de specialitate, mai multi 
metodisti (Hobjilä 2016; Parfene 1997) re- 
marcă cercul dramatic/de teatru ca activi- 
tate extracurriculară, care „poate fi organi- 
zat în funcţie de scopul urmărit, conținutul 
activităţilor, modalităţile de lucru” (Parfene 
1997: 124) şi prin care se urmăreşte „depis- 
tarea si crearea condiţiilor pentru dezvoltarea 

aptitudinilor interpretativ-scenice ale elevilor, cunoașterea marilor 
epoci ale teatrului universal si a operelor reprezentative” (Ibidem). In 
viziunea noastră, lectia-dramatizare urmăreşte cu totul alte obiective 
decât cele din cadrul cercului de teatru, ele vizând nu atât formarea / 
dezvoltarea aptitudinilor interpretativ-scenice, cât valorificarea operei 
literare, evident, în funcţie de scopul lectiei, formulat de profesor în 
momentul planificării acestei activităţi, iar prin această valorificare — 
formarea competențelor literară si de comunicare ale elevilor, compo- 
nente definitorii ale educaţiei literar-artistice si lingvistice. 


Astfel, lectia-dramatizare în baza textului artistic poate fi organizată/ 
desfăşurată în procesul studierii unor opere epice, în care sunt atesta- 
te dialoguri dintre personaje (Bunica, de B. Ştefănescu Delavrancea, 
Uliţa copilăriei, de I. Teodoreanu, DI Goe, Vizită, de I. L. Caragiale, 
Doc, de N. Esinencu, Clopotnița, de I. Drutä ), al operelor dramatice 
(Chiriţa în Iaşi sau Două fete s-o neneacă, de V. Alecsandri, O scrisoare 
pierdută, de I. L. Caragiale, Răzvan si Vidra, de B. P. Hasdeu, Frumos 
şi sfânt, Casa mare”, Cervus divinus, de Ion Drutä, piese de M. Vişniec 
ş.a.) şi chiar al fabulei (Doi câini de Gr. Alexandrescu, Greierul si fur- 
nica de Al. Donici etc.). 


Obiectivele urmărite în cadrul acestor lecţii vor fi în concordanță cu 
unitățile de competenţe (ex.: caracterizarea personajelor, comentarea 
mijloacelor expresive ale textului, relevarea tipului de replica și a rolului 
ei în caracterizarea personajelor, raportarea emotional-afectivä la me- 
sajul textului lecturat etc.) şi cu cele de conținut (moduri de expunere: 
naraţiunea, dialogul, personajul literar, mijloace expresive ale textului 
etc.). Luând drept criteriu atât unitățile de competențe si de conţinut, 
cât şi scopul urmărit în valorificarea operei literare, lectiile-dramatizare 
pot fi clasificate în următoarele tipuri: a) lectie-dramatizare de caracte- 
rizare a personajului literar; b) lectie-dramatizare bazată pe analiza tex- 
tului din perspectiva mijloacelor artistice atestate; c) lectie-dramatizare 
bazată pe analiza modurilor de expunere; d) lectie-dramatizare bazată 
pe raportarea stărilor emotional-afective ale elevilor la mesajul textu- 
lui lecturat; e) lectie-dramatizare bazată pe investigaţie şi cercetare etc. 
(diversitatea competențelor — cunoștințe, capacități, atitudini — pro- 
iectate în curriculumul disciplinar, a conţinuturilor, implică o tipologie 
a lecţiilor-dramatizare mult mai extinsă). 

Procedura de organizare a acestor lecţii poate fi diferită: a) profesorul 
anunţă tema pentru acasă / sarcina de lucru ce urmează a fi solutionatä 
de elevi (înscenarea unui fragment din operă), explică regulile dramati- 
zării; b) elevii aleg din opera studiată fragmentele /tablourile/secvențele 
ce urmează a fi puse în scenă; în cazul în care profesorul decide ce frag- 
mente, secvenţe din operă vor fi înscenate, el pune la dispoziția elevilor 
lista respectivă; c) în funcţie de numărul de personaje atestate în frag- 
mentul/tabloul ales, elevii se constituie în grupe/echipe și-și distribu- 
ie rolurile; d) fiecare distribuţie decide asupra detaliilor privind recu- 
zita, jocul actoricesc (intonatii, gesturi, mimicä, miscare scenicä etc.); 
d) fiecare reprezentaţie este urmată de discuţii referitoare la personaje 
(felul de a vorbi, de a se comporta, de a gesticula, de a gândi, de a se 
îmbrăca etc., scotändu-se astfel în evidență atât trăsăturile de caracter 
ale personajului, tipologia umană căreia îi aparține, cât și rolul replicii, 
gestului, mimicii, vestimentaţiei în caracterizarea acestuia. În cadrul 
discuţiei vor fi abordate si subiecte sugerate de întrebările: „De ce ati 
optat pentru acest fragment?”, „Ce mesaj se desprinde din fragmentul 
respectiv?”, „Ce importanţă are fragmentul în contextul operei?’, „Ce ati 
dorit /aţi reușit să comunicaţi spectatorului fiind în rolul personajului, 
trăind stările acestuia?”, „De ce anume așa ati decis să jucaţi rolul?”, „Cât 
de greu/ ușor v-a fost să pronuntati replica?”, „Vă place sau nu această 
replică? De ce?”, „Ce credeţi despre personajul-interlocutor?”, „De ce ati 
optat pentru aceste detalii de recuzitä?”, „Explicati gesturile pe care le-aţi 
făcut în timpul reprezentatiei. Ce ati vrut să sugerati?” etc.; e) formula- 
rea unor concluzii în urma dezbaterii problemei si scrierea lor în caiete; 
f) vizionarea scenetei următoare pregătite de elevi. 


În cazul în care același fragment/ tablou/ scenă a fost pregătit /ă de două 
sau mai multe distribuții, profesorul poate oferi posibilitatea fiecărui 
grup să evolueze, după care va urma discuţia, din care nu vor lipsi și între- 
bările: „Care dintre distribuții a fost mai convingätoare?”, „Ce asemănări 
şi diferenţe există între reprezentatii?”, „Care mod de rostire a replicilor 
este mai aproape de tipul personajului?” etc. Asa cum am afirmat mai 
sus, referindu-ne la obiectivul-cadru al lectiei-dramatizare, considerăm 
că este important ca în procesul desfăşurării acesteia să nu se pună ac- 
cent, în mod special, pe modul de interpretare de către elevi a rolului, pe 
măiestria lor regizorală și/sau actoricească, pe alte detalii ce tin de esteti- 
ca teatrală (evident, profesorul va încuraja elevii în acest sens). 

Pentru ca înscenările elevilor să fie concepute corect, iar organizarea și 
desfășurarea lor să aibă rezultatele scontate, eficiente, lectia-dramatizare 
trebuie să satisfacă următoarele condiţii: a) lectura obligatorie de către 
elevi a operei în cauză; b) elevilor li se va oferi libertatea de a opta pentru 
un fragment sau altul din operă, de a decide cât si cum vor dramatiza, 
de a-și împărți rolurile; c) în cazul în care profesorul decide să distri- 
buie rolurile, va ţine cont de preferințele, interesele, aspiraţiile, aptitu- 
dinile fiecărui elev; d) același fragment poate fi ales/jucat de mai mul- 
te distribuții; e) numărul de fragmente care vor fi dramatizate depinde 
de obiectivele operaționale ale lectiei; f) se va opta pentru fragmentele 
cele mai semnificative si sugestive din text, mai ales dacă acesta este de 
proporții mari; g) profesorul poate să le ofere elevilor anumite räspun- 
suri la întrebările apărute, să monitorizeze activitatea de pregătire, dar 
nicidecum să-şi impună punctul de vedere; reprezentaţi elevilor trebu- 
ie să fie un rezultat al muncii în echipă /perechi, să exprime punctul de 
vedere al elevilor asupra dramatizării; h) elevii vor memoriza replicile, 
dar, în cazul în care au timp insuficient pentru pregătire, pot să se fo- 
loseascä de text; i) profesorul va încuraja orice reprezentaţie a elevilor, 
fără a critica vreuna, asigurând astfel o atmosferă de lucru constructivă, 
plăcută, pozitivă; desfășurarea optimă a înscenărilor presupune prezența 
elementelor caracteristice: surpriza, competiţia, aplauzele, inchinarea in 
faţa spectatorilor etc.; 1) în unele cazuri, profesorul se va încadra în jocul 
elevilor, atribuindu-si rolul de povestitor. 


Trebuie de menţionat că dramatizarea operei literare (atât faza de pre- 
gătire, cât si jocul propriu-zis în fața auditoriului), pe lângă obiective- 
le ce vizează valorificarea operei literare, urmărește și alte aspecte: a) 
dezvoltarea capacităţii de comunicare orală si de receptare a mesajului 
oral; b) exprimarea clară, corectă, expresivă, prin respectarea pauzelor 
de durată si psihologice (de surpriză, de reamintire, reflexive etc.), a 
tonului fundamental (conversational), a intonatiilor (interogativă, ex- 
clamativä, imperativă, enuntiativä), a accentelor logice; c) dezvoltarea 
capacităţii de exprimare a unor sentimente, stări, prin mişcare scenică, 
gesturi şi mimică; d) dezvoltarea capacităţii de reflecţie personală si de 
empatie; e) stimularea capacităţilor creatoare. 


În contextul lectiilor-dramatizare de recapitulare se înscrie si cea inti- 
tulată conventional Carnavalul costumelor si al personajelor din operele 

studiate. Procedura de desfăşurare a carnavalului ar putea fi următoarea: 
a) fiecare elev va opta pentru un anumit erou/personaj dintr-o operă li- 
terară studiată, totodată pregätindu-si costumul adecvat (sau detalii de 
costum); b) fiecare elev va trebui să înveţe pe de rost o replică a persona- 
jului, foarte semnificativă si sugestivă, în funcție de tema recapitulatä si 
de tipologia personajului; c) parada costumelor, care are drept obiectiv 
stimularea interesului de cunoaştere al elevilor; d) recunoașterea perso- 
najului, raportarea lui la o perioadă istorică (trecut, prezent, viitor), la o 
operă anume, la o categorie socială (domnitor, intelectual, țăran), la o 
categorie de vârstă (copil, matur, bătrân), la o specie literară (comedie, 
basm) etc.; e) discuţii cu elevii privind stabilirea identităţii personajelor 
în baza vestimentatiei (în cazul în care elevii nu au identificat persona- 
jul, opera din care face parte, categoria socială etc., ei mai au oportuni- 
tatea, la altă etapă a carnavalului, să soluţioneze problema respectivă); 
f) rostirea replicilor de către personaje, prin care se urmărește stabilirea 
identității lor (în cazul în care personajele nu au fost recunoscute anteri- 
or) şi a tipului uman pe care-l reprezintă (în cazul în care elevii au format 
perechi, grupuri mici, alegändu-si personaje din aceeași operă (ex: dl 
Goe, „urâtul”, doamnele), ei pot rosti replicile în formă de conversaţie); 
g) discuţii despre personaj, pornindu-se de la replica rostită: elevii îşi 
amintesc situaţii în care acționează personajul respectiv, manifestări de 
comportament, atitudini, relaţii cu alte personaje, procedee de caracteri- 
zare etc.); h) totalizarea activităţii: concluzii, impresii. 


Având în vedere procedura respectivă, profesorul poate organiza mai 
multe carnavaluri ca forme ale lectiei-dramatizare. În tabel, propunem 
câteva dintre acestea, ele având drept scop recapitularea anumitor 
teme din perspectiva obiectivelor trasate: 


Denumirea , x SRR IE 
: Tema recapitulată Obiective urmărite 
carnavalului 
- să recunoască personajul și opera din 
care face parte; 
en - sä explice semnificatia personajului in 
Personajul literar. u 
; : opera studiată; 
„Personajele Caracterizare. : a 
ie RR - să recunoască si să argumenteze 
caragialiene Modalităţi de ; 
. rolul procedeelor de caracterizare a 
caracterizare (cl. 6) St 
personajului; 
- să caracterizeze personajul din punctul 
de vedere al trăsăturilor de caracter. 

„La carnavalul 
eroilor indrägiti” 


Dialogul. Funcţiile 
dialogului în opera 
literară (cl. 6) 


- să recunoască dialogul ca mod de expunere; 
- să numească funcţiile dialogului; 
- să identifice pe baza replicilor funcţiile 


dialogului. 


„In lumea creaţiei 
literare a lui Ion 


Opera epică. 
Narațiunea la 
persoana I şi la 


- să deosebească narațiunea la pers. I de 
cea la pers. a III-a; 

- să deosebească autorul-narator de 
personajul-narator; 


„Eroii neamului” 


(cl.7) 


Motivul literar (cl. 8) 


y» 

ar p Ea pa ale: - să argumenteze deosebirile dintre cele 
en douä tipuri de relatare. 

olane Situaţia de - să dea exemple de situaţii de comunicare; 

f 'e] comunicare. Tipuri si |- să numească si să identifice tipurile de 

tndrägite Fe = forme de comunicare | comunicare; 


- sä deosebeascä formele de comunicare. 

- să numească motivele literare din fragmente; 
- să definească motivul literar; 

- să argumenteze rolul motivului literar. 


(cl.9). 


Carnavalul Figuri de stil: . . \ u . Ă 
f p gun ae $ i - să identifice în replici figurile de stil; 
personajelor din | repetiţia, inversiunea, | _ : ot . 

Bi „_”]- să comenteze sugestia figurilor sintactice 

baladele populare | antiteza, enumeratia 

: » i atestate. 
şi culte (cl. 6) 

Figuri de stil: 
„Carnavalul 18 ; E i 
š y = 

Bed simbolul sä recunoascä si sä argumenteze figurile 
din | metafora, epitetul, de stil atestate în replici; 

in lumea . z ; ; i 

Antătoarelor” personificarea etc. - să comenteze sugestia figurilor de stil. 

necuvântătoarelor 


Condiţiile care 
lectiei în formă de carnaval sunt următoarele: a) fiecare elev alege per- 
sonajul în funcţie de tema carnavalului si de conţinutul lectiei de re- 
capitulare; b) elevii se pot constitui gi în perechi/grupuri mici (3-4), 
alegându-și personaje diferite din aceeaşi operă; c) costumele/ deta- 
liile de costum vor fi alese în funcţie de descrierile atestate în operă, 


urmează a fi respectate în organizarea si desfășurarea 


astfel elevul fiind nevoit să revină la text. Dacă aceste descrieri lipsesc, 
elevii vor ţine cont de statutul social al personajului, de perioada în 
care a trăit acesta etc.; d) profesorul, până la lectia-carnaval, le va ajuta 
elevilor să însușească o lectură expresivă a replicii; e) profesorul, în caz 
de necesitate, le va oferi elevilor consultaţii; f) elevii pot pregăti cos- 
tumul integral sau pot recurge la un detaliu semnificativ; g) elevii nu 
vor comunica unul altuia numele personajului și opera din care acesta 
face parte, dat fiind faptul că, pe parcursul carnavalului, ei trebuie să 
recunoască identitatea acestuia. 

În concluzie menţionăm că lectia-dramatizare, în diferitele ei forme, 
solicită de la elevi nu numai spirit creativ, ci şi implicare activă. Acest 
tip de lecţie are un rol deosebit de important atât în însușirea, conso- 
lidarea, recapitularea materiei studiate, cât si în stabilirea relaţiilor si 
interrelatiilor, în asigurarea unei participări afective a elevilor in comu- 
nicare. 


Referinţe Hobjilä 2016 = A. Hobjilä, Limbă și comunicare: perspec- 
bibliografice tive didactice, laşi, Editura Universităţii „A. I. Cuza”, 2016 
Parfene 1997 = C. Parfene, Literatura în şcoală, aşi, 
Editura Universităţii „A. I. Cuza”, 1997. 299 p. 
Şchiopu 2009 = C. Şchiopu Metodica predării literaturii 
române, Piteşti, Carminis, 2009. 333 p. 

Eugen MUNTEANU 
Wolfgang DAHMEN 
Un pastor saxon din secolul 
al XVIII-lea ca romanist 

și românist avant la lettre? 


1. Observaţii preliminare 


Rudolf Windisch, căruia îi sunt dedicate rândurile următoare!, s-a ocu- 
pat în multe contribuții ştiinţifice cu preistoria si cu istoria timpurie a 
ştiinţei romanisticii în general și a românisticii în special, dacă ar fi să 
menţionăm doar lucrările sale despre Bernardino Biondelli, Timotei 
Cipariu, Robert Rösler, Bogdan Petriceicu Hasdeu, Lazăr Şăineanu, 
Alexandru Philippide, Gustav Weigand sau Sextil Pușcariu”. El merge 
astfel pe urmele profesorului său Eugenio Coseriu, care, pe lângă nu- 
meroasele sale lucrări de filosofie a limbajului, care l-au făcut cunoscut 
drept unul dintre cei mai importanţi specialişti ai acestui domeniu din 
secolul al XX-lea, a elaborat și nenumărate scrieri referitoare la (pre) 
istoria lingvisticii generale, ca și a romanisticii și a românisticii; pentru 
cele din urmă contribuţii trimitem la o exemplară sinteză a mai multor 
studii relevante la Coseriu (1981). 


În cele ce urmează, vom arunca o privire asupra activităţii unui pastor 
saxon din secolul al XVIII-lea, care a colectionat ediţii ale Bibliei in 
limbi străine şi, pe baza acestor texte, a formulat asupra limbilor re- 
spective o serie de observaţii. Activitatea acestuia a fost însă până acum 
puţin remarcată. 


2. Pastorul saxon Georg Körner si opera lui 


Autorul pe care îl vom prezenta în contribuţia noastră este Georg 
Körner, născut în anul 1717 la Pölbitz, localitate care este astăzi o parte 
componentă a orașului Zwickau, unde personajul nostru a fost pastor 

Figura 1. Portret al lui Georg Körner (1717-1772) 


protestant începând cu 1747. Părinţii săi dispuneau de o situaţie eco- 
nomică înfloritoare, așa încât au putut oferi fiului lor o pregătire școlară 
bună, printre altele la cunoscuta școală comunală din Zwickau, care 
dispunea de o remarcabilă bibliotecă, pe care tânărul Georg Körner 
o frecventa cu asiduitate. Și astăzi această bibliotecă a şcolii comunale 
(Ratsschulbibliothek) este socotită drept una dintre cele mai importan- 

te biblioteci din zona centrală a Germaniei. După cum se obişnuia odi- 
nioară în cele mai multe dintre şcoli, elevul Körner a intrat in contact 
încă de timpuriu cu limba latină, ceea ce i-a fost cu siguranţă folositor 
mai târziu, la învățarea si în cercetarea limbilor moderne, in special a 
idiomurilor romanice. Există indicii că a luat încă de timpuriu lecţii 
private de la un vorbitor nativ de franceză, așa încât, mai târziu, ca stu- 
dent, a putut să ofere el însuși lecţii pentru această limbă, ca să câștige 
nişte bani. Putem presupune de asemenea că Georg Körner a învățat 
şi italiana, dar nu avem niciun indiciu că ar fi primit lecţii de română. 
Putem însă presupune că, ajutându-se de cunoștințele sale de limba 
latină, ale altor limbi romanice și a diferitelor limbi slave, s-a străduit să 
înţeleagă și limba română, aspecte despre care vom vorbi în continuare. 
Nu putem desigur exclude nici faptul că el a avut contacte cu persoa- 
ne care i-au putut comunica cunoştinţe poate mai puţine despre limba 
română, cât mai degrabă despre realitățile de la fața locului, persoane 
precum unii comercianţi cum era negustorul despre care menţionează 
în mod expres că i-a procurat un exemplar din Biblia de la București 
(1688) sau călători veniţi din Valahia la târgul de la Leipzig, sau per- 
soane originare din Transilvania, pentru care universităţile de orienta- 
re protestantă din Germania centrală (Leipzig, HalleWittenberg, Jena) 
erau instituţiile preferate, unde saşii transilvăneni își trimiteau copiii 
la studii. Oricum, Körner se arată capabil să transmită cititorilor săi 
diferite informaţii despre principii Valahiei și despre realitățile politice 
din această țară. 


La Leipzig, Körner a studiat teologia, prilej cu care nu doar că şi-a ex- 
tins capacităţile privitoare la limbile clasice, ebraică, greacă și latină, 
dar şi-a mai însușit si alte limbi. După terminarea studiilor, a îndeplinit 
funcția de preot militar în cel de-al doilea război silezian, înainte de 
a prelua postul de preot evanghelic în Bockau, la aproximativ 30 de 
km de localitatea natală și de biblioteca comunală din Zwickau. Pentru 
evaluarea din punct de vedere filologic a activităţii sale, este important 
să remarcăm faptul că, întocmai precum Luther, mai bine de două sute 
de ani mai devreme, Körner era convins că este foarte important ca 
oamenilor să li se ofere Biblia în limba lor maternă. Este bine cunoscut 
de multă vreme faptul că traducerile biblice în limbile populare curen- 
te a dat multor limbi romanice un puternic avânt. Între acestea, sunt de 
menţionat româna si retoromana, a căror primă intrebuintre în scris 


RECUPERĂRI REIZE 


trebuie pusă în relaţie cu traducerile biblice stimulate de Reformă. 
Exact aceste două idiomuri sunt cele care au fost abordate în textul lui 
Körner, de care ne vom ocupa în continuare. 


Din legătura între conștiința misionară și interesul pentru limbi stră- 
ine, şi în special pentru limbi străine moderne, rezultă cu siguranță 
efortul lui Körner de a-şi procura Biblii în limbi străine. Aceste Biblii 
el le-a folosit pentru a înţelege și pentru a analiza din punct de ve- 
dere lingvistic textele ale căror semnificație o cunoştea deja din va- 
riantele corespunzătoare în limbile care îi erau accesibile. Din vre- 
mea când era preot în Bockau, pe lângă diferite scrieri pe teme de 
teologie, de istorie şi de geografie locale, precum şi de minerit local, 
există şi lucrări în care se ocupă cu limbi străine. Un punct central al 
interesului său constă în mod evident în domeniul limbii sorabe de 
sus, pe care o învățase încă de pe când era elev, de la un soldat din 
Lausiz, staționat în localitatea natală, înainte ca, în timpul studenţiei, 
ca membru al „Colegiului Predicatorilor Wenzi” („Wendisches 
Predigerkollegium”), să se fi ocupat mai îndeaproape de limba si cul- 
tura sorabă, care, văzute din perspectiva patriei sale saxone, îi erau 
apropiate și din punct de vedere geografic. Lucrarea sa cea mai im- 
portantă în această direcție, un Dicţionar sorab-german, cu aproxi- 
mativ 2 000 de pagini, a cunoscut o istorie zbuciumată, până să vadă, 
în fine, lumina tiparului, la mai mult de 200 de ani după ce fusese 
redactat (Hengst 2016b). 


În cele ce urmează va fi vorba despre consideratiile pe care Körner 
le-a emis într-un studiu din anul 1766, referitor la Bibliile româ- 
nă şi reto-romană, problematică din care vom prezenta doar o mică 
secvență (Körner 1766). Fie şi doar titlul Nachricht von den wallachis- 
chen, rumanschischen oder rhăzischen Bibeln, als ein Beytrag zu der gele- 
hrten Geschichte der heiligen Schrift trădează dubla intenţie a preotului 
Körner. Pe de o parte, el dorește să transmită publicului său cunoștințe 
despre limbile folosite în aceste traduceri, presupuse a fi mai degra- 
bă exotice, iar pe de altă parte urmăreşte un scop teologic-religios, si 
anume să facă cunoscut faptul că si în aceste limbi există traduceri ale 
Bibliei, atrăgând atenţia că și în această perioadă a domniilor fanariote 
în Principatele Dunărene se poate pune un accent justificat pe studiul 
teologic. Din aceste preocupări pentru Bibliile romanice rezultă un ar- 

Figura 2. Pagina de gardă Titelblatt: Johann Gottfried Weller (edit.) Altes aus allen 
Theilen der Geschichte, oder Alte Urkunden..., Chemnitz, 1762, in care se aflä si 
lucrarea lui Georg Körner, Nachricht von den wallachischen, rumanschischen oder 
rhäzischen Bibeln, als ein Beytrag zu der gelehrten Geschichte der heiligen Schrift 

ticol al lui Körner (1766a), în care analizează într-un mod asemănător 
o versiune rusească a Noului Testament, apărută la Moscova în anul 
1602, a cărei limbă o califică drept „slavonobulgară” (problema este 
cercetată mai îndeaproape de Hengst 1990). Interesant din perspec- 
tivă românească în această contribuţie este, mai ales, faptul că Georg 
Körner indică între izvoarele sale de referință și scrierile lui Dimitrie 
Cantemir („Kantemirii, Principis Moldau‘, Körner 1766a: 817), ceea 
ce arată cât de cunoscut era Cantemir în Europa Centrală la puţine de- 
cenii de la moartea sa. 


În spatele operelor denumite de Körner wallachische, rumanschische 
oder rhăzische Bibeln se ascund cea dintâi traducere a întregii Biblii 
în limba română, așa-numita Biblie de la București (1688), apoi tra- 
ducerea de către Luci Gabriel, în anul 1717 a Noului Testament în 
dialectul sursilvan al retoromanei (desemnat de Körner prin terme- 
nul „obergraubündtisch“), si, în al treilea rând, traducerea integrală 
a Bibliei în dialectul engadinez („untergraubündtisch“), efectuată 
de către Vulpius în anul 1743. În plus, în aceste pagini se mai găsește 
şi o versiune românească a rugăciunii Tatăl nostru, apărută probabil 
la Londra în anul 1567 („aus dem N.T. Lond. 1567“, Körner 1766b: 
833), pe care Körner o denumeşte prin termenul „wallisch“, atunci 
când vorbeşte despre „Wallischen in Engelland“ (Körner 1766b: 
829). În acest punct, Körner a căzut victimă confuziei, întâlnită 
sporadic şi în alte lucrări mai vechi, între Walaschisch şi Walisisch, 
confuzie care poate fi pusă în relație cu asemănarea sonoră dintre 
cele două denumiri şi care, „din motive care nu mai pot fi lămurite” 
(Coseriu 1981: 51), apare pentru prima dată într-o antologie de 
texte Tatăl nostru — menţionată explicit mai târziu chiar de Adelung 
-, publicată în anul 1680 de către Andreas Müller (publicată sub 
numele lui Thomas Lüdeken, respectiv Ludeken, cf. Coseriu 1981: 
61-67). Müller preia de fapt versiunea respectivă din culegerea sue- 
dezului Georg Stiernhelm din anul 1671 şi adaugă pe margine, cum 
face la toate piesele din antologia sa, izvorul sau izvoarele cele mai 
vechi, în cazul nostru „N.T. VVallic. Lond. 1567“ (Müller 1680: 
58), prin urmare exact referința pe care se bazează si Körner. Pare 
de aceea foarte probabil că Körner a preluat această versiune de la 
Andreas Müller, chiar dacă nu îl numește explicit pe acest autor”. 
În sprijinul acestei presupuneri vorbeşte și faptul că un exemplar 


EER RO MIÄINIÄ 


al antologiei de rugăciuni a lui Müller poate fi găsit (între timp si 
în format digitalizat, uşor accesibil!) în biblioteca regională din 
Saxonia (Staats- und Universitätsbibliothek Dresden), probabil 
chiar exemplarul pe care la utilizat Johann Cristoph Adelung, care 
se afla la vremea respectivă întro poziţie de conducere la Biblioteca 
Princiară din Dresda. 


De remarcat că pastorul saxon recunoaște înrudirea lingvistică dintre ro- 
mână și retoromană (limbă pe care el o numeşte „Bündnerromanisch”), 
pe care el le consideră dialecte ale uneia si aceleiași limbi, pe care o 
denumește „rumanschisch oder romansch“. Dacă avem în vedere cât 
de greu i-a fost lui Johann Christian Adelung, aproape o jumătate de se- 
col mai târziu, să determine locul românei, pe care o etichetează drept 
„o limbă mixtă romano-slavä” — „römisch-slawische Mischsprache” 
(Liidtke 1978: 42-43), ar trebui să considerăm evaluarea lui Körner 
ca fiind demnă de a fi luată în seamă. Această impresie este confirma- 
tă de aprecierea lui Körner potrivit căreia în cazul acestei limbi este 
vorba despre „o limbă latină învechită, ca să nu spun o latină coruptă” 
- „eine veraltete, ich will nicht sagen, verdorbene lateinische Sprache“ 
(Körner 1766b: 828). Aceastä pärere, care ne trimite cu gindul, fireste, 
la teoria coruperii limbii, räspänditä dupä Renastere mai ales in Italia, 
care era menită să explice dezvoltarea de la latină către limbile romani- 


ce (Schlemmer 1983). 


La finalul contribuţiei sale, Körner adaugă câteva consideraţii despre 
albaneză şi malteză, desemnate de el prin termenul „epirotic”, pentru 
care folosește ca izvoare dicționare sau lucrări de descriere a acestei 
limbi, apărute în Italia. Numeroasele elementele indubitabil latino- 
romanice existente în cele două limbi îl conduc - precum si pe alți 
autori din epocile mai timpurii, la concluzia că si aceste două limbi 
trebuie incluse în rândul „limbilor și popoarelor romanice”, deoarece 
„ele provin deopotrivă din coloniile romane, si totuși multe cuvinte 
au fost păstrate de la vechii locuitori, dar au fost amestecate cu lim- 
ba latină (Körner 1766b: 836-837). Chiar dacă în cazul albanezei si 
al maltezei este operată astăzi o clasificare diferită, totuși trebuie să 
scoatem în relief la Körner recunoașterea faptului că limbile roma- 
nice au luat ființă prin suprapunerea peste substraturile autohtone a 
latinei aduse de romani. 

3. „Comentariile despre limba valahicä” ale lui Körner 


Relatarea sa despre Bibliile valahice, rumanse sau retice (Nachricht 
von den wallachischen, rumanschischen oder rhäzischen Bibeln) este 
împărţită de Körner in opt paragrafe. În primele două paragrafe, 
pastorul saxon descrie Biblia de la București (1688), transcrie în 
alfabet latin titlul acesteia, îl traduce în germană și oferă o serie 
întreagă de informaţii suplimentare privitoare nu doar la această 
ediție biblică si la limba română, ci si informaţii despre istoria si 
cultura spaţiului de la Dunărea de Jos. O evaluare a acestor pasa- 
je, inclusiv o abordare a etnonimelor și glotonimelor folosite de 
Körner, am efectuat cu un alt prilej (Dahmen/Munteanu 2019). 
Acolo se aflä in plus si date despre felul in care Körner a intrat in 
posesia exemplarului din Biblia de la Bucuresti (1688). Cel de-al 
treilea paragraf contine prezentarea versiunilor biblice sursilvanä si 
engadineză, după o schemă asemănătoare cu cea pe care tocmai o 
folosise pentru Biblia de la București. Eruditul pastor citează titlul 
respectiv, oferă unele informaţii mai ample si explică, între altele, 
si cum a obţinut respectiva Biblies. Paragrafele al 4-lea si al 5-lea, 
care vor fi examinate mai îndeaproape în cele ce urmează, conţin 
comentarii pe care Körner însuși le denumește „observaţii filologi- 
ce” si care vădesc, nu în ultimul rând, intenţia autorului de a arăta 
elementele comune, respectiv deosebirile, dintre aceste idiomuri 
romanice: „einige Proben, um den Unterschied von einer jeden, 
beßer einzusehen, mit einigen philologischen Anmerkungen be- 
gleitet“ (Körner 1766b: 829). Desigur, autorul nu intreprinde o 
comparatie directä, ci explicä fiecare versiune cuvänt cu cuvänt. In 
acest scop, se foloseste de un verset din Genezä, iar apoi de rugä- 
ciunea Tatăl nostru, după Matei 6, 913, prilej cu care prezintă încă 
o versiune comparativă, așadar a patra, desemnată de el drept gale- 
ză („Wallisch“). Paragrafele finale al 6-lea - al 8-lea tratează, după 
cum am menţionat deja, despre limbile albaneză si maltezä. 


3.1. Facerea 3: 15 


Sub titlul Das erste Evangelium aus 1. Buch Mos. 3 Cap. v. 15, autorul 
nostru reproduce, într-o transcriere cu litere latine, un fragment din 

Facerea 3: 15, în trei versiuni: română (Wallachisch), dialectul sursil- 
van al retoromanei (Obergraubiindtisch) şi dialectul engadinez al reto- 
romanei (Untergraubündtisch). În textul ales de Körner din Biblia de 
la Bucureşti se vorbeşte despre blestemarea sarpelui, care a ispitit-o 
pe Eva ca să mănânce din pomul cunoaşterii. În pasajul anterior, în 
care prezentase cititorilor săi pagina de gardă, Körner explică faptul 
că Biblia a fost tipărită cu caractere chirilice vechi şi că, întrucât nicio 
tipografie din Europa Centrală nu poate pune la dispoziție asemenea 
litere, este nevoit să efectueze o transcriere. Fragmentul din Geneză 
este si el transpus în alfabet latin, dar autorul nu mai repetă motivaţia 
privind inexistența posibilităților de tipărire, ci insistă de data aceasta 
asupra elementelor comune celor două versiuni reto-romane, care fo- 
losesc, desigur, caractere latine. 


Biblia de la Bucureşti (1688) ne prezintă următoarea variantă de tradu- 
cere: 


II Bpăz 8810 nne ump8 miztaonSă TĚ, um ump% miztaorBă 
mSepiă, um ump miataoBă cemeriuieii Táne, um ump8 mhitaorSă 
CEMENILNIEĂ EN, EA BA BZ WIE KAnoyA, uită TS Ben nhzÀ ABU KARAMAE. 


Prezentäm mai întâi textele in grafia autorului, iar apoi într-o adaptare 
ortografică a textului chirilic original, potrivit normelor transcrierii fo- 
netice interpretative curente în filologia românească actuală. Trebuie 
remarcat faptul că, la transcrierea din chirilică în grafie latină a celor 
două texte românești, fragmentul din Geneză si rugăciunea Tatăl nos- 
tru, Körner foloseşte două „metode” de echivalare diferite, influențate 
de ortografiile germană, maghiară si polonă, curente în epocă. 
Inconsecventele se datorează, probabil, diferențelor dintre sursele din 
care Körner şi-a extras materialul exemplificator. 


Vom prezenta deci separat echivalentele grafice ale unor sunete speci- 
fice ale limbii române, potrivit „metodelor” diferite aplicate celor două 
texte biblice, cu inconsecventele constatate. Din raţiuni practice, vom 
prezenta mai întâi litera folosită în ortografia românească actuală, ur- 
mată în paranteză de definirea fonologică minimală a sunetului notat 
si de echivalentele grafice întrebuințate de Körner. 

go Machrie vonder a 


zu gebrauchen anfangen, mittheilen muß, mweif 
der cprulifche Druck aufer dem vußifchen Reie 
che in Europa nicht gebräuchlich ift.. | 


BIBLIJA 
adekja 
Dum njesjejaskja Scripturj 
aleczti weki schi alecrti ndao liege 
toate 


Kare sau tjalmeczite dupre limba Jelinjeskja spre ineze- 
liegerj limbyi Rameneschtichi ku potunka, pr) burgului 
kreschtschine, schi luminâtului Donnes 10AN 
SCHERBAN, KATAKOSINOBASSARABIE 
WOIEWODE, schi ku Jndemnarje Dumnelui; 
KOSTADIN BRENKOWIEN UL MARJELJE 
L OGOP HIET, njepot dje sor al maryei salje, ker- 
jelje dupa prjestawirje aczestui mansus pomenit) Dom- 
au, Pugernikul Dumneseu den aleczerje 'a ratei Cza- 
re ruimjanjeschtichi, prje Dumnielui tau korönat ku dom- 
nija schi stepjanirje a rate Czara Vgrowlâchiei, Siin- 
tru silele mariei sale sau sawjarschiti Dumnesaeskj lu- 
kru., Triparitu sau in taj Jnskaunulj mitropolit Buku- 
reschtschilorj, imbriemja pustoriei prje sphwinezitului 
Parintje Kyre Pheodosye Mitropolitul Czaryi, schi Ex- 
archu laturilor, schi pjentru czia dje ohschtsche pryins 
432; stu daruit, ne mulni rumjaneske, iR 


La anulde la Fäczera lumyi, +6 R 
Jara de la Spailenja aa S is 
Ja luia lui Nojembri in I, (10) sile,- ~ 


213 sr 
x = 


Das 


Figura 3. Pasajul din lucrarea lui Georg Körner unde este transcrisă integral pagina de 
gardă a Bibliei de la Bucureşti (1688) 

Transcrierea lui Körner 


Schi wraschbe woju pune intru mischlokul teu, schi intru mischlokul muje- 
rij, schi intru mischlokul semencziei tale, schi intru mischlokul semencziei 
jei, jele wa pasi czie kapul, schi tu wei pasi lui kalkajaile. 


Transcrierea interpretativă actualizată 


Și vrajbă voiu pune întru mijlocul tău si întru mijlocul muierii, si întru mij- 
locul sementiei tale si întru mijlocul sementiei ei. El va păzi ție capul si tu 
vei păzi lui călcîile. 

În versiunea germană curentă (Einheitsübersetzung, 2016) pasajul ci- 
tat sună astfel: „Und Feindschaft setze ich zwischen dir und der Frau, 
zwischen deinem Nachkommen und ihrem Nachkommen. Er trifft 
dich am Kopf und du triffst ihn an der Ferse”. Dacä examinäm cu 
atenţie transcriere lui Körner, observăm imediat că el are, fireşte, pro- 
bleme mai ales cu sunetele care nu îi sunt cunoscute, în această formă, 
din limba germană. Autorul se orientează către habitudinile de scriere 
ale germanei, manifestând, în interiorul sistemului de in rațiuni prac- 
tice, dăm mai întâi norma ortografică românească actuală, urmată în 
paranteze pătrate de definiția fonologică a sunetului, iar la urmă grafia 
întrebuințată de Körner: 

ă (vocala centrală medie) = e sau a 

î (vocala centrală închisă) = i 

i (vocala anterioară închisă) = i 

i semivocalic sau final asilabic = j sau i 

c (consoana oclusivă palatală surdă) = k 

j (consoana fricativă postalveolară sonoră) = sch 

ș (consoana fricativă postalveolară surdă) = sch 

t (consoana africată alveolară surdă) = cz 

v (consoana fricativă labiodentală sonoră) = w 

z (consoana fricativă alveolară sonoră) = s 


După versul din Geneză din Biblia de la București, ca şi după traducerile 
lui Luci Gabriel si Jacob Anton Vulpius urmează „notele filologice” ale 
lui Körner, care comentează si etimologizează fiecare cuvânt (Körner 
1766b: 830-833). Explicaţiile pastorului saxon la versiunea biblică 
românească vor fi în cele ce urmează citate integral“. Nu considerăm 
necesar să traducem în românește aceste explicaţii, ele sunt uşor de 

înțeles chiar si de un cunoscător mai puțin exersat al limbii germane. 
De altfel, în comentariiile noastre, aducem toate lămuririle necesare. 
În paranteze drepte indicăm aspectul grafic din ortografia actuală, al 
cuvântului oferit de exegetul nostru în ortografia sa proprie. 


[830] Uber das Wallachische 


Schi [si] ist aus dem gr. xai, lat. que entstanden, weil die Wallachen un- 
ter den Slavoniern sich endlich den Sibilum mit angewöhnet haben, 
wie aus mehreren Worten klar ist. 


Comentariu 

Etimologia lui Körner este greşită. Conjunctia si (care funcţionează in română si 
ca adverb) provine din lat. sic. În forma e, corespondentul latinesc et a fost păstrat 
în limba română, fiind atestat în textele româneşti din secolul al XVI-lea, dispă- 
rând ulterior din uz. De remarcat însă la explicaţia lui Körner ar fi următoarele 
fapte. În calitate de cunoscător al limbilor clasice, greacă și latină, el caută mai 
întâi un etimon în aceste limbi. Având în vedere celelalte remarci, este de mirare 
că eruditul pastor nu a găsit explicaţia etimologică justă, care era foarte evidentă. 
S-a întâmplat probabil așa deoarece src nu îi era pesemne familiar în înţelesul 
de „si”, ci doar ca particulă afirmativă, ca în italiană si în spaniolă, sau, în lati- 
nă, ca particulă de întărire „aşa, întrebuințare care s-a păstrat în limba franceză. 
Ca o cauză posibilă a schimbării fonetice de la latină la româna actuală, Körner 
recunoaşte oricum influenţa limbilor slave, chiar dacă în contextul de aici această 
explicaţie este nepotrivită. 


Wraschbe [vrajbä], Feindschaft, Zorn, ist von den Gothen und alten 
Daciern noch übrig, davon die Engelländer ihr wrath noch her haben; 
und da das th schon einen halben Sibillu m mit fvermengt, führet, 
ist es endlich in schb verwandelt worden. 


Comentariu 

Etimologia este cu totul fantezistă. Cuvântul are origini vechi slave (vraziba), 
fiind prezent si în cehă și polonă, si nu are nimic de a face cu limba gotică sau 
limba dacică. Tentaţia lui Körner de a apela la substrat sau la vechea germanică 
este însă de reținut ca poziţie de principiu. 


Woiu [voiu],istdas Verbum auxiliare,ich will, lat. volo, gall. 
je veux, ital. voglio. 


Comentariu 
Explicaţia lui Körner este corectă. 


Pune [pune], ist das lat. ponere, wo die Endung -re fehlet. 

830 Mabribrvon der untergraubůndtifhe Bibe, gz 


1 semm da quella vain à v smachiar il cheu, è bat L gerne anbängen, und lok fowobf als lotul 
I vainst al arii re Drehen, der Ort; Parine, und Parintele der 
ui, T Jonot: ibr, fie, von mafcul. jele, jel, 
PFa, ift das verbam auxiliare, von wai, wei. wa, frang. 

Phitologifhe Anmerkungen: r je vais, tu vas, il va, womit man ein futurum r 
riphrafticnm machen tan. 

ifche. Pa, țefen, schlagen, alg mit Spieken und Hammera, 

a) über das Wallschifche ift der mallacbıfibe infinitivus ju der sten Conjuge- 

. . x tion, mo dag re der Yatciner, wie ibnen gewébn 

Schi ift aug dem Or. saj. re an mAr S lich ift, mangelt, und bey pune worber im feiden 

MBallacen unter den © Frog rei erbellet, Da nun die rumanfcben Wallachen das la: 

Figura 4. Pagina 830 din lucrarea lui Körner Über das Wallachische..., 
conținând comentariile lexical-etimologice asupra limbii române 


Comentariu 
Explicația lui Körner este doar parțial corectă. Limba română cunoaşte două for- 


me de infinitiv: (a) pune şi punere. 


Intru [întru], ist der Lateiner ihr inter, intra, zwischen. 


Comentariu 
Explicația lui Körner este corectă. 


Mischlokul [mijlocul], die Mitte, ist aus dem lat. medius locus, in ein 
Wort endlich zusammengestoßen da zumalen die Rumanschen, wie 
die Italiener, das ] sehr lieben, und statt fradre, frate, fratello; statt forore, 
forella sprechen. Man siehet auch wie die Übersetzung der LXX karä 
nöda folge, ăvă utoov zwischen der Mitte. 


Comentariu 

Intuitia lui Körner este, în principiu, corectă. Restul aprecierilor sunt gratuite: 
ital. fratello, sorella reprezintă forme diminutivale și nu au nimic de a face cu 
tendinţele fonetice. 

Teu [tău], ist der Genitivus von tu, lat. tui. 


Comentariu 

Explicaţia lui Körner este greșită sau aproximativă. Seria tău/ ta/ tăi/ tale 
funcționează în limba română ca adjective posesive sau genitivale si se acordă în 
gen, număr si caz cu substantivul determinat. Etimonul latinesc este adjectivul 
pronominal posesiv tuus/ tua/ tui/ tuae etc. 


Mujer [muiere], ist das Span. muger, ein Weib, wie denn die spanische 
Sprache der Wallachischen am nächsten kommt. 


Comentariu 

Explicaţia lui Körner este corectă. Substantivul românesc muiere, ca si spaniolul 
mujer, provin din lat. mulier (em). În româna literară de astăzi, termenul folosit 
frecvent este femeie (din lat. familia), muiere având conotaţii peiorative, deşi este 
încă larg întrebuințat în graiurile populare. 


Semenza [sämintä], der Saame, lat. semen, fr. semence, ital. sementa und 
semenza, wie das Wallachische. 
Comentariu 
Explicaţia lui Körner este doar parţial corectă, căci rom. sămânță nu vine din la- 
tina clasică (semen, -tis), ci din forma reconstruită din latina populară *sementia. 
Corespendentele din franceză si italiană sunt corecte. S-ar mai putea adăuga si 
portug., catal. semença. 


Tale [tale], ist foemininum von tuo, mit dem articulo le, oder vielmehr 
le euphonico, weil die Wallachen [831] das I gerne anbangen, und lok 
sowohl als locul sprechen, der Ort; 

Comentariu 

Explicația lui Körner este integral fantezistă. Forma tale este adjectivul posesiv, 


persoana a Il-a, feminin, genitiv, acordat cu substantivul determinat sementiei. 
Vezi si supra, sv. Teu. 


Parintje [părinte], und Parintele [părintele], der Vater. 
Comentariu 
Explicaţia este sumară, dar corectă. 

Jei [ei], ist das pronomen: ihr, sie, von mascul. jele, jel. 


Comentariu 
Explicatie corectă: forma ei reprezintă genitivul singular feminin al pronumelui 
personal el/ea. 


Wa [va], ist das verbum auxiliare, von wai, vei, wa, franz. je vais, tu vas, il 
va, womit man ein futurum periphrasticum machen kann. 

Comentariu 

Explicaţia este corectă. Româna formează viitorul simplu în mod perifrastic, 
. =: Da A A ie ; 

prin formele de auxiliar (voi, vei, va, vom, veţi, vor) ale verbului a voi ‘wollen’ + 

infinitivul scurt al verbului conjugat. 


Pasi [păzi], stoßen, schlagen, als mit Spitzen und Hammern, ist 
der walachische infinitivus in der 4ten Conjugation, wo das —re der 
Lateiner, wie ihnen gewöhnlich ist, mangelt, und bey pune vorher 
im gleichen erheller. Da nun die rumanschen Wallachen das late- 
inische qu in ein p, und das gu in ein b verwandeln, als: ipe, statt 
aqua, limbe, statt lingua; so sihet man, daß pasi hier so viel als qua- 
tire obsol. heißet, franz. Battre, von quatio, quassi, quassum, quatere. 
Der Italiäner hat noch ein a vorgeseßt, und das nomen spada, ein 
Degen, daraus gemacht, dagegen die Franzosen, das s, nach der ne- 
uen Schreibart, wieder herausgewoefen, die Endung -da in ein -ée 
foem. Ziehend, endlich êpée gemacht haben, welches also von qua- 
tio der Lateiner herkommt. Das Deutsche: kutten, quetzschen, seßen, 
pfetzschen, mit Hammern, Fäusteln, Väuscheln und Vochwerken 
etwas in Berghütten und Hammerwerken traktieren, breinbauen, 
drauflos schmeißen, daß es Löcher und Riße mache, nimmt aus 
dem 277 272, allen noch so alten Wortforschungen, den Vorzug 
weg. Wie schön ist nicht hier die wallachische Uebersetzung mit 
dem pasi, weil solches, nach dem Buchstaben, bey der Creuzigung 
Christi, erfolget ist? Und ist die Forschung der heiligen Schrift 
nach den verschiedenen Uebersetzungen etwas, so zu loben, oder 
zu tadeln ist? welches letzere alle unsre Rasenwälzer gemeiniglich 
thun. 


Comentariu 

Explicatiile lui Körner, relativ corecte din punct de vedere semantico-le- 
xical, sunt fanteziste din punct de vedere etimologic. Harnicul pastor din 
Bockau atribuie verbului a păzi ‘schüzen, verteidigen; (sich) kümmern’ 
din text un sens pe care acest cuvânt românesc, împrumut din slava veche 
(paziti) nu l-a avut niciodată. Körner s-a orientat probabil după sensul ex- 
plicit din VuLGATA (Inimicitias ponam inter te et mulierem et semen tuum et 
semen illius ipsa conteret caput tuum et tu insidiaberis calcaneo eius.) sau 
din BrBLia lui Luther (Ich stelle Feindschaft zwischen dich und die Frau, / de- 
inem Nachwuchs und ihrem. / Er wird dir den Kopf zertreten, / und du wirst 
ihm die Ferse zerbeißen.), după cum făcuseră şi cărturarii greco-catolici de 
la Blaj, care, în versiunea elaborată de ei între 1760 si 1761, au urmat si ei 
VULGATA: Vrajbe oi pune între tine si între muiare si între säminta ta si între 

semintia ei. Și ea va zdrobi capul tău si tu vei pindi cälciiul ei. Invätatul pas- 
tor luteran de la 1766 nu avea cum să intuiască faptul că în BIBLIA 1688, 
ca şi în celelalte două versiuni manuscrise din epocă, Ms. 45 si Ms. 4389, a 
fost urmat strict textul grecesc din SEPTUAGINTA, unde apare verbul typ&w 
‘a proteja, a supraveghea; a urmări îndeaproape (cf. GR.ENGL.LEX., s.v.). 
Iată întregul context din SEPTUAGINTA: kai EXOpav Ońow Ava utoov oov kai 
ăvă péoov Tç yvvaikòç Kal ăvă utoov TOD ontpuaTreş oov Kal vă utoov TOD 
OTÉPATOG AÙTÑG: abtög ov Tnphoei Kepa)v, kai od Tnprjoeis avTod nTEpvav. 
Cf. şi SEPTUAGINTA DEUTSCH: Und Feindschaft werde ich setzen zwischen 
dir und zwischen der Frau und zwischen deiner Nachkommenschaft und ihrer 
Nachkommenschaft. Er wird deinem Kopf auflauern und du wirst seiner Ferse 
auflauern. Opţiunea din BıBLıA lui Micu (1795) va respecta si ea procedura 
literală după SEPTUAGINTA: Și vrăjmășie voiu pune întră tine si întră muiare, si 
întră säminta ta si întră säminta ei. Acela va păzi capul tău, si tu vei păzi călcîiul 
lui. Chiar şi prima versiune aprobată de Sinodul Bisericii Ortodoxe, tipărită 
în 1914, păstrează aceeași formulare ambiguă: Acela va păzi capul tău, și tu 
vei păzi călciiul lui. Abia în Biblia sinodală din 1936 găsim o nuantare seman- 
tică adecvată contextului: Dușmănie voi pune între tine si între femeie, între 
säminta ta si säminta ei; aceasta îţi va zdrobi capul, iar tu îi vei intepa călciiul 
(BIBL. 1936). 

Consideratiile lui Körner sunt însă remarcabile dintr-un alt motiv. Explicaţia se- 
mantică pe care o oferă pentru verbul păzi si deducerea etimologică a acestuia 
din lat. QUATERE! sunt, din perspectivă actuală, inacceptabile, dar succesiunea 
ideilor sale trădează unele trăsături ale lingvisticii comparativ-istorice, care toc- 
mai era în curs de constituire către începutul secolului al XIX-lea. Transformarea 
fonetică a lui —qu (înainte de a) în p şi a lui —gu în mb, atât de caracteristică limbii 
române, este ilustrată prin exact aceleași exemple care se găsesc și în lucrările de 
fonetică istorică a limbii române (de exemplu: Rothe 1957: 40): AQUAM > 
apă, LINGUAM > limbă. 


Cât priveşte explicaţiile structurii fonetice a ital. spada si a fr. &pee, Körner este 
cumva pe calea cea bună, chiar dacă pornește de la un etimon greșit. El își dă 
seama că, spre deosebire de italiană, franceza păstrează pe e protetic înainte de 
un s impurum, pe când, dimpotrivă, consoana iniţială o „eliminä”, după cum se si 
exprimă el însuşi. 

În fine, pastorul din Bockau se referă aici încă si mai clar decât în cazul verbului 
pune la faptul că la infinitivul românesc terminația re a fost eliminată. 


La sfârșit, se dovedeşte încă o dată limpede cât de strâns împletite sunt la Körner 
cercetarea teologică și cea lingvistică. Verbul românesc păzi, pe care îl traduce 
greşit prin „a strivi, a lovi cu o tepusä sau cu un ciocan”(„stoßen, schlagen, als mit 
Spießen und Hammern”), îi este pe plac pastorului protestant gi pentru că reflec- 
tă crucificarea lui Hristos. Prin această observaţie, el găsește prilejul să iniţieze 
un atac verbal împotriva celora care critică traducerile Bibliei în limbile populare 
şi, implicit, cercetările pe această temă. 

Czie [tie], oder tje, dir, ist der dativus von tu, teu, tie, te. 


Comentariu 
Explicaţia este corectă, cu excepţia includerii adjectivului posesiv tău în seria 
pronominală. 


[832] 


Kapul [capul], der Kopf, Haupt, von ital. capo, lat. caput, wallach. cap, 
mit der euphonia ul, capul. 
Comentariu 
Substantivul rom. cap este un element moștenit din limba latină și înrudit cu ital. 
capo, span. cabo, franc. chef. Secvența ul nu este un fenomen eufonic, ci este pur 
şi simplu articolul hotărât enclitic l, forma pentru masculin/neutru, nominativ/ 
acuzativ, singular, precedată de ceea ce gramaticienii români numesc „vocala de 

legătură” -u- (cf. şi supra, sv. tale). 
Wei [vei], ist die andre Person von wai, siehe unter wa vorher. 


Comentariu 
Explicatia este corectä, dar defectuos formulatä. Forma vei este intr-adevär au- 
xiliarul din sintagma verbală vei păzi, indicativ, viitor, persoana a II-a singular. 


Kalkjaile [călctiele], die Fersen, mit der euphonischen Endung gen. 
foem. le, ist hier der pluralis von kalke, die Ferse. 
Comentariu 
Transcrisä defectuos de către Körner, forma cälciile (astăzi: călcâiele) reprezintă 
pluralul acuzativ al subst. neutru călcâi (împrumut din lat. calcaneum). Articolul 


le este articolul hotărât, nu o „euphonische Endung”. Se pare că eruditul pastor 
nu putea distinge articolul enclitic românesc. 


Lui [lui], der dativus von Jel, jella, er, sie, wie im Französischen. 


Comentariu 
Explicaţia lui Körner este corectă. 


3.2. Tatăl nostru (Matei 6: 913) 


Al doilea fragment biblic citat de Körner mai departe, în $ 5 al operei 
sale este rugăciunea Tatăl nostru, din Evanghelia după Matei, 6: 9 şi 
urm., reprodusă în patru variante diferite, pe care le prezintă, cum am 
arătat deja mai sus, drept idiomuri „rumange” („rumanschische”). In 
timp ce în alt loc (1766b: 829) vorbeşte despre patru „dialecte ale 
acestei limbi rumanşe sau romanşe” („Mundarten dieser rumanschis- 

chen oder romanschen Sprache“), aici este vorba despre „limbi” 
(1766b: 833) — o diferenţiere pe care, cu siguranţă, nu trebuie să o 
judecăm cu unitățile de măsură ale terminologiei științifice de astăzi 
şi nici să o supraevaluäm. Eruditul pastor luteran din Bockau îşi ex- 
plică opţiunea pentru includerea în colecţia sa a textelor menționate 
astfel: Damit man endlich den Unterschied zwischen allen 4. obermelde- 
ten rumanschischen Sprachen einsehen möge, will ich das Vater Unser 
gegen einander hieher setzen, welches ich nach der Schreibart, so wie 
sich dasselbe in den angezeigten Bibeln findet, beybehalte und zwar das 
Wallachische mit lateinischen Buchstaben, also: „Pentru ca, in fine, 
sä poatä fi observatä diferenta dintre toate cele 4 limbi rumanse 
mentionate, doresc sä pun acum in paralel Tatäl nostru, in grafia 
care se găseşte in Bibliile menţionate, si anume transcriind valahica 
cu litere latinești, asadar:” 


Este vorba aici despre pasajul respectiv din Evanghelia după Matei, 
aşa cum apare în Biblia de la București, în cele două Biblii retoro- 
mane, precum si în textul numit de Körner „vels” („Wallisch”). Din 
ratiunile tehnice menţionate mai sus, vom reproduce și comenta 
doar versiunile românești, lăsând pentru altă dată cele două versi- 
uni reto-romane. 


a. Textul original din Biblia de la Bucureşti 


Târmă nöcrp8 uta Ach uepiopn, cAnukekn ch nömene TÉS. Bie 
urmpuia TA, bie BA TÀ, RMS uuepıo, Aa MÀ nip n mătii'rb. 


Iau nóacrph uk AETSATE ZHAEAE AbNEW Noâw AcThzu. In náh 
NÓAW AATOPIHAE NSACTPE, KIM ABCKM LM NS AATÖPNHUNAOPK NÖLIPN. 


In cnnöne Adun npe non uBăiirSrănm, ut ne nZBRKkıpe npE NO Ae 
uta pÉ8. Bh ară Acre unmpmuta um noyTkpk um caâga urp8 au 
AMAN. 


Transcriere fonetică interpretativă în ortografia actuală a limbii 
române: 

Tatăl nostru cel den ceriuri, sfinteascäsä numele tău, vie impärätiia ta, fie 
voia ta, cumu în ceriu, așa si pre pămînt. Piinea noastră cea de toate zilele 
dă-neo noao astăzi, si lasă noao datoriile noastre, cum lăsăm si noi dator- 

nicilor noştri. Și să nu ne duci pre noi în bîntuială, ce ne izbäveaste pre noi 
de cel rău. Că a ta iaste impärätiia, si putearea si slava, întru veci. Amin. 


Transcrierea lui Körner (Wallachisch, aus Math. VI, 9) 

Tátæl nostru, czel den czeriuri. Sphinziesce se nümelje tau. Wije 
imperetsija ta. Fije wâja ta, cúmu in czierjo, asså schi prje pemjänte. Pjänje 
nöastre czie de tâatje silelje däeneo nöao dstesi. Schi lásæ nöao datoriilje 
nöastre, cum lesăm schi nói datörniczilor nöschtri. Schi se nu [384] nje, 
duczi prje nói in wjantujale; cze nje isba wjeschtsche prje nói de czel rau. 
Ka ată jaste imperetsija, schi putierje, schi slâwa intru wiecze. Amin. 


b. Cea de-a doua versiune românească, desemnată drept „velsä” 
(Wallisch, aus dem A. C. Lond. 1567) 


Perintele nostra, cela ce esti en cheri. Svintzaske se numele teu. Vie em- 
peratzia ta. Face se voja ta, cum en cer ase si pre pementu. Pæne noastre 
tza setzioase dæ noa astezi. Si lase noa datoriile noastre, cum si noi le 
lasam datornitzilor nostri. Si nu ne duce pre noi [834 ] la ispitire. Tze ne 
mentueste pre noi de viclianul. Amin 


Transcriere fonetică interpretativă 

Părintele nostru, cela ce eşti în ceri, svintascäse numele tău, vie împărăția ta, fa- 
căse voia ta, cum în cer așa si pre pämintu. Pinea noastră cea sätioasä dă noaă 
astăzi. Și lasă noaă datoriile noastre, cum și noi le lăsăm datornicilor noștri. Si 
nu ne duce pre noi la ispitire, ce ne mintuieste pre noi de vicleanul. Amin 


Oferim acum transcrierea cu litere latinești practicată de Körner, 
însoțită de transcrierea noastră interpretativă, potrivit ortografiei 
românești actuale. Dacă vom compara transcrierea făcută de Körner 
acestui pasaj cu cea din Geneză, vom recunoaște, cum era de aşteptat, 
numeroase coincidente, dar și mici deosebiri, care arată că nu exista, in 
mintea pastorului, o preocupare pentru o sistematizare fermă a reguli- 
lor de transcriere. Schema următoare cuprinde principalele deosebiri 
între Körner si ortografia românească actuală. La fel ca si mai sus, pu- 
nem mai întâi echivalentul grafic românesc actual, urmat, în paranteze 
drepte, de definiția fonologică a sunetului respectiv, la care se adaugă 
grafia întrebuințată de Körner. 

ă (vocala centrală medie) = æ, e sau a 

î (vocala centrală închisă) = e 

i (vocala anterioară închisă) = i 

i semivocalic sau final asilabic = j 

c (consoana oclusivă palatală surdă) = k 

ș (consoana fricativă postalveolară surdă) = s 

t (consoana africată alveolară surdă) = tz 

v (consoana fricativă labiodentală sonoră) = w 

z (consoana fricativă alveolară sonoră) = s 

ce/ ci (consoana africată postalveolară surdă) = ce, che, tze si tzi 


2. Comentarii lexicale şi etimologice la Tatăl nostru 
Anmerkungen 


Tatal | tatăl], ist vom Gothischen und Dacischen th’ Aita, der Vater, mit 
dem wallischen |, gleich als Vatergen oder lieber Vater. 


Comentariu 

Substantivul românesc tată Vater’ reprezintă norma generală în româna moder- 
nă, atât la nivel literar, cât și în graiurile populare, nu are nicio legătură cu limbile 
dacică și gotică — legătura genealogică între cele două limbi este, oricum, fante- 
zistă. Etimonul real este latinescul popular tata, nis, cu urmași în multe dialecte 
italiene, spaniole sau franceze, ca si în albaneză. Cât priveşte articolul definit en- 
clitic -], Körner nu îl recunoaşte ca atare nici aici, ca şi în alte locuri. 


[ceriuri], die Himmel, in engl. czerio, wo r statt 1 [835] als littera 
unius organi abwechselt. 
Comentariu 
Explicaţia oferită de Körner este obscură și neadecvată. In realitate, forma ceriuri 
reprezintă pluralul neutru, cu sufixul specific -uri (< lat. -ora), al substantivului 


cer, moştenit din lat. caelum “Himmel, cu multe coresponente în celalalte limbi 
romanice: ilat. cielo, fr. ciel etc. 


Sfinziesk@ sa [sfinteascäse] es heilige sich; weil die Wallachen kein 
passivum haben und dasselbe mit dem reciproco durch 
das activum geben; ist vom Slawonischen swience(n)sie(n), sich 
heiligen oder geheiligt werden, polon. swie[n]ty, heilig, sweiln]cona 
woda, Weyhwasser, da die Wallachen unter und neben den slavonis- 
chen Völkern wohnen. 

Comentariu 

Explicatiile lui Körner sunt doar parțial corespunzătoare adevărului gramatical si 


istoric. Limba română cunoaște diateza pasivă. În contextul dat, forma de pasiv 
ar fi putut fi să fie sfințit. Este însă adevărat că forma cu inversiunea pronumelui 

reflexiv sfinteascäse, care apare şi în text, poate fi rezultatul unei influenţe a refle- 
xivului verbal din limba slavonă. Aceeași structură apare în text si câteva cuvinte 
mai departe, la un verb de origine latină: facăse. Neobişnuită în româna literară 
standard astăzi, forma verbală de conjunctiv cu pronumele reflexiv, forma scur- 
tă, postpus, este conservată în variantele actuale ale rugăciunii Tatăl nostru, atât 
în împrejurări private, cât şi în biserică. Ea apare frecvent în poezia populară, 
precum şi în construcţii fixe de tipul imprecatiilor, de exemplu: ducă-se dracului, 
ducă-se pe apa sâmbetei, ducă-se de unde a venit, ducă-se pe pustii. 


Pamjante [pămînt], die Erde, Welt, halt ich vor mundus, mit der 
prosthesi pa. 


Comentariu 

Corect interpretat din punct de vedere semantic, dar transcris de Körner foarte apro- 
ximativ, substantivul neutru pămint, care face parte din lexicul românesc de bază, nu 
are nici o legătură etimologică cu lat. mundus, ci este urmașul normal, potrivit legilor 
fonetice de transformare de la latină la română, al lat. pavimentum. Invocare de către 
Körner a unei „proteze” pa este fantezistä. Evoluţia semantică, specifică limbii romä- 
ne, a lat. pavimentum, de la sensul de “pavaj, caldarâm, către cel de ‘sol; teren’ si, p. ext. 
“lume, univers, este menţionată de unii comentatori ca un indiciu al ruralizării vieții la 
populaţiile romanizate în provinciile de la Dunăre ale Imperiului Roman. 


Si, silei [zi, zilei], der Tag, vor dies, wie denn das s und d, t, bey den 
Ober- und Niedersachsen auch also wechseln ital. di. 


Comentariu 

Explicaţia sumară a lui Körner corespunde parţial adevărului. Românescul zi, 
plural zile, este, realmente urmașul lat. dies, dar nu are nicio legătură istorică cu 
fenomene fonetice asemănătoare din unele dialecte ale limbii germane, precum 
cele menţionate de Körner. 


Datorije | datorie], die Schuld, franz., dete, dette, von lat. debitum, sonst 
debte, und hier mit dem il der Wallachen vermehret. 


Comentariu 

Explicatiile lui Körner sunt aici vagi si aproximative, deși echivalarea semantică 
este corectă, iar înrudirea cu lat. debitum si fr. dette justificată. Subst. fem. datorie, 
pl. datorii (în text articulat cu articolul hotărât enclitic -le) este un derivat pe 
terenul limbii române de la subst. dator. Mostenit din limba latină (debitorius), 
acest cuvînt se află la baza unei familii derivative bogate. 


Wijantujale [bintuialä], die Prüfung, wenn einer wie durch das Sieb 
geüchtet wird, franz. ventiler, ventolin, die Wurfschaufel, lat. ventilatio. 
Comentariu 


Explicatiile lui Körner sunt totalmente greșite. Gresitä este si transcrierea pro- 
priu-zisä a cuväntului, cu un [v] initial, in loc de [b]. Transcrierea corectä este 

bintuiale. Avem aici forma de plural articulată a substantivului feminin bintuiala, 
derivat românesc cu sufixul -alä de la verbul a bintui a supăra, a ofensa, a jigni, 
la rândul lui un împrumut din maghiară (bântani). 


Isbawjeschtj [izbävesti], erlösen, von poln. zbawiaczi, vindico, eripio, 
zbawiciel, der Erlöser, Erretter; ein nachbarliches Wort. 


Comentariu 

Definit de Körner drept „ein nachbarliches Wort”, verbul izbäveaste este impera- 
tivul, persoana a II-a singular de la verbul a izbăvi ‘erlösen, împrumut din slava 
veche (izbaviti). 


Rau, rau [rău], Arg, ist noch ein dacisches Wort, hebr. 73, wie den 
der letzte König der Dacier Decebalus, ein Baal oder Herr der Dacier 


hieß. 


Comentariu 

Apelul la limba ebraică este fantezist si se bazează, atât la cuvântul rău, ca si la 
numele regelui dac Decebalus, pe o simplă asemănare fonetică. În realitate, ad- 
jectivul rău/ rea/ răi/ rele este moştenit din limba latină (reus ‘schuldig’) si are 
corespondenţi în dialecte italiene si iberice. Este folosit frecvent ca desemnare 
metaforic-eufemistică a diavolului. 


Ka [că], lat. quia, weil, denn, gr. yàp. 


Comentariu 

Conjunctia că, multifuncţională în limba română, este urmașa, ca si in majorita- 
tea celorlalte limbi romanice, a lat. quod. În contextul de aici, Körner definește, 
prin corespondentele latin (quia), grecesc (yàp) şi germane (weil, denn), 
nuanțele cauzală și conclusivă ale conjunctiei că. 


Slawa [slava], die Herrlichkeit, ist slavonisch. 


Comentariu 
Etimologia propusă de Körner pentru substantivul slavă este corectă, dacă prin 
slavonisch înţelegem “altslawisch, si nu altkirchenslawisch. 


Wiech, wiecze [veci], Ewigkeit ist deutsch-slavonisch, und die übrigen 
sind aus dem lateinischen leicht zu verstehen. 


Comentariu 

În text apare pluralul veci, de la substantivul veac, un împrumut din slava veche 
(vekü). Ce vrea să spună Körner prin sintagma deutsch-slavonisch este obscur. 
Foarte corectă este însă aprecierea că „die iibrigen sind aus dem lateinischen 
leicht zu verstehen”, „die übrigen” fiind unităţile lexicale că, a ta, iaste, impäraätiia, 
putearea, conjunctia și şi prepoziţia întru. 

Concluzii 


Prin consideratiile sale referitoare la traduceri ale Bibliei în unele 
limbi romanice din spațiul Central European care, deopotrivă la vre- 
mea respectivă, ca și astăzi, s-au bucurat și se bucură de puţină atenţie, 
Georg Körner, pastor în orășelul Bockau din Munţii Metaliferi, de- 
pune o remarcabilă mărturie nu doar despre cunoştinţele sale din 
diverse limbi, ci şi despre capacitatea de a putea trage, prin compa- 
rarea acestor idiomuri, unele concluzii privitoare al originea si dez- 
voltarea elementelor avute de el în vedere. Trebuie, pe de altă parte, 
să ținem cont de faptul că scopul publicaţiilor sale nu a fost în pri- 
mul rând unul lingvistic, ci unul teologic si de istoria religiilor, după 
cum se indică in mod explicit chiar din titlu (Körner 1766b: 819): 
„ein Beytrag zu der gelehrten Geschichte der heiligen Schrift.“ - „o 
contribuţie la istoria erudită a Sfintei Scripturi”. Desigur, pentru un 
lingvist de astăzi, unele dintre explicaţiile etimologice propuse de 
Körner pot părea fanteziste, dar aceste lucruri reprezintă marca spe- 
cifică comentariilor despre limbi în epoca de dinainte de întemeie- 
rea lingvisticii comparativ-istorice din prima jumătate a secolului al 
XIX-lea, speculaţii fără de care aceasta din urmă ar fi de neconceput. 
Körner este deja atât de aproape de cunoştinţele ştiinţifice ulterioa- 
re, încât el recunoaște anumite regularitäti ale evoluţiei fonetice, cum 
ar fi schimbări foarte caracteristice pentru română: -qu- > -p-, -gu- > 
-b-, -l- > -r-. Între altele, el recunoaște, sau doar bănuiește, fenomene 
morfologice specifice limbii române, cum ar fi, de exemplu, articolul 
enclitic, pe care îl explică prin eufonie, sau trăsături specifice ale sis- 
temului pronominal. Demn de luat în seamă este şi faptul că pastorul 
nostru afirmă în mod explicit faptul că, în pofida puternicei influenţe 
suportate din partea limbilor slave, care în Biblia de la Bucureşti se 
manifestă deopotrivă în vocabular, precum şi prin grafia chirilică 
(veche), limba română rămâne o limbă romanică; asemenea idiomu- 
rilor retoromanice, se întemeiază pe limba latină adusă de romani în 
respectivele teritorii ale Imperiului Roman. La Körner nu se găsesc 
expresii ambigue precum „romano-slavă” („Römisch-Slavisch“) in 
Mithridates de la 1809 (vezi Liidtke 1978: 150), sau „limba slavoro- 
mană” („die slavischrömische Sprache“) la Sulzer 1781 (după Frisch 
1983: 35), expresii care au contribuit la configurarea imaginii unei 
limbi mixte, slavo-romanice. Faptul că cercetările sale despre limba 

română nu sunt atât de detaliate precum cele ale autorilor menţionaţi 
mai sus, ca şi a altor autori de mai târziu, se explică prin aceea că inte- 
resul pastorului din Bockau era în esență altul decât cel al istoricilor 
si filologilor care au jucat un rol oarecare în preistoria si în istoria 
veche a românisticii. Publicaţia pe care ela aleso pentru a se exprima, 
un volum în care se tratau teme de interes precumpănitor regional, 
a putut juca un rol cu totul nerelevant în răspândirea părerilor lui 
Körner despre traducerile biblice în limbile romanice. Rămâne însă 
cu siguranţă dincolo de orice îndoială faptul că pastorul saxon a con- 
tribuit la răspândirea, printre cei care au putut să îi citească opera, a 
unor cunoştinţe cu totul excepţionale despre limba română. 


Note | ! Varianta în limba germană a prezentului text va fi 
publicatä in volumul Festschrift Rudolf Windisch - 80, aflat 
sub tipar la Editura Narr, Tübingen. 

? Pentru detalii privitoare la lista bibliografică vezi Busse / 
Schmidt-Radefeldt (2003: 11-17), precum și în biblio- 
grafia volumului de față. 

3 Informaţiile care urmează privitore la viaţa lui Körner 
se bazează mai ales pe prezentările lui Hengst (2016a) 
şi Nahrath (2016). Ambilor autori, prof. dr. Karlheinz 
Hengst, slavist emerit la Universitatea din Leipzig, si Ed- 
gar Nahrath, notar în Bockau si președinte al Societăţii 
„Magister Georg Körner”, le rämänem recunoscätori 
pentru numeroasele date pe care ni le-au furnizat. Karl- 
heinz Hengst ne-a atras deja de câţiva ani atenţia asupra 
scrierilor lui Körner, iar Edgar Nahrath cultivă cu multă 
dăruire memoria acestui personaj. 

* Fiindcă acest aspect nu a putut fi cercetat mai în de- 
taliu, iar Körner nu a dat niciun comentariu la această 
versiune, nu vom aborda în cele ce urmează această 
ipoteză. 

$ Nu vom trata în cele ce urmează versiunile reto-roma- 
ne și nici remarcile pe care le face Körner pe marginea 
lor. Acestea vor fi avute în vedere într-un articol ulterior. 
é Ortografia folosită de Körner va fi, desigur, păstrată. 

7 Despre lat QUATERE in Romania cf. Bork (1969). 

8 Să ne gândim, de exemplu, la frecvent citata deducție 
etimologică a fr. haricot fasole“ < *aricotus < *fabaricotus 
< *fabaricus < lat. FABA, în Dicţionarul lui Menage, din 
secolul al XVIIlea (Pfister 1980: 45). 

Cultura românească scrisă a cunoscut o 
evoluţie continuă încă din primele secole, în- 
trucât pornind de la simple traduceri ale tex- 
telor religioase, s-a ajuns la ample lucrări cu 
caracter istoric, ştiinţific şi beletristic. Uma- 
nismul şi Iluminismul apar cu întârziere în 
spaţiul autohton, însă au o influență puterni- 
că în epocă, ducând astfel la apariția unor noi 
orientări în peisajul cultural românesc. 


In Moldova si Tara Românească răspândirea 
Iluminismului este strâns legată de influența 
neogreacä si de dorința cărturarilor români de 
a prelua tendinţele ideologice din Occident și 
de a sincroniza cultura românească cu cea apu- 
seană. Maria Bulgaru plasează momentul inci- 
pient al mișcării iluministe în Moldova la mij- 
locul secolului al XVIII-lea, „când profesorii de 
la Academiile domneşti din Iaşi si București si 
cărturarii români au pornit să traducă lucrări- 
le unor iluministi din Occident, să utilizeze pe 
larg manualele cele mai moderne ale autorilor 
englezi, francezi, germani, italieni etc., care 
contribuiau la eliberarea de teologie, la afir- 
marea spiritului rationalist în explicarea feno- 
menelor lumii” (Bulgaru 2001: 60). Conform 
Mariei Bulgaru, mișcarea iluministă din Mol- 

dova cunoaşte trei etape de dezvoltare. Prima etapă este una incipientă, 
care ține de la mijlocul până spre sfârșitul secolului al XVIII-lea, caracte- 
rizată prin ideea „difuzării cunoştinţelor prin toate formele posibile”, cu 
scopul de educare a maselor prin modernizarea învățământului si prin 
facilitatea accesului la cultură. Adoptarea curentului iluminist în Mol- 
dova a fost un „rezultat al răspândirii intense a raționalismului iluminist 
din Occident” (Bulgaru 2001: 34) şi a „numeroaselor contacte pe care 
le aveau cărturarii români cu marii cugetători francezi, germani, englezi 
(Montesquieu, Voltaire, Rousseau, enciclopediștii, Wolf etc.) prin tradu- 
cerea operelor lor, prin învățământ, presă, călătorii etc” (Bulgaru 2001: 
35). A doua etapă care se desfăşoară între sfârșitul secolului al XVIII- 
lea și primele decenii ale secolului al XIX-lea reprezintă apogeul acestui 
curent și este „marcată prin creaţia iluministă propriu-zisă a cărturarilor 
moldoveni” (Bulgaru 2001: 61), avându-i ca principali reprezentanți 
pe I. Tăutu, Gh. Asachi, A. Donici si C. Stamati. Ultima perioadă este 
marcată de activitatea generaţiei pașoptiste, liderii acestei mișcări s-au 
bazat pe valorile și principiile promovate în Epoca Luminilor, întrucât 
„fără a nega principiile iluminismului, acceptate în perioadele anterioare, 
pasoptistii le completează cu noi idei despre organizarea si mijloacele de 
refacere a societăţii” (Bulgaru 2001: 62). 


Cultura română din secolul al XVIII-lea a fost puternic influențată de 
cea neo-greacă, întrucât relaţiile strânse cu grecii au facilitat pătrunde- 
rea în spaţiul românesc a ideilor si valorilor occidentale din acea epocă. 
Apropierea culturii româneşti de cea apuseană a fost favorizată de regi- 
mul fanariot, după cum susține şi George Călinescu: „Epoca fanariotă a 
contribuit la desorientalizare. Grecii aveau puternice legături cu Apusul, 
îndeosebi cu Italia. Şi de foarte multe ori autorii francezi și italieni ne-au 
sosit prin Arhipelag. Ei înşişi manifestau un mare impuls de a evada din 
Răsărit” (Călinescu 1941: 67). Aşadar foarte multe texte importante din 
cultura occidentală ajung la noi prin intermediul traducerilor greceşti. 
Dat fiind contextul epocii, neogreaca a fost la acea vreme o limbă impor- 
tantă de cultură în spațiul românesc, cunoscută de aristocrați si intelec- 
tuali, aspect ilustrat din nou de Călinescu: 


„Iraducerile din literaturile occidentale, circulând în ms. sau publicate, se 
fac în principate dar și în Ardeal din ce în ce mai numeroase. Adesea tăl- 
măcirea se slujeşte de un text în greaca comună, dar grecii tocmai se țineau 

acum în tot mai strânsă legătură cu Occidentul. S-ar putea spune că foar- 
te multi boieri au două fețe: ca oameni de cultură grecească ei sunt niște 
europeni, ca simpli români nişte oameni de formaţie orientală. Cultura 
grecească e așa de puternică, încât centrul ei se mută încoace” (Călinescu 
1941:70). 


Între secolele XVII-XVIII cultura scrisă a cunoscut un progres fără prece- 
dent în Ţările Române, fiind vorba de o adevărată înflorire culturală care a 
favorizat apariţia unor opere inedite, a unor tipuri de texte nemaiintälnite 
până atunci în spaţiul autohton care abordau subiecte fascinante din do- 
menii diverse. De pildă, tot mai mulți cărturari români sunt interesați de 
continentul american, un teritoriu exotic, cu totul necunoscut până atunci 
în zonele de răsărit ale Europei. Informaţiile privitoare la Lumea Nouă au 
ajuns treptat și în teritoriile românești. În Transilvania, zonă mai apropiată 
de spaţiul occidental, care „s-a bucurat de o autonomie mai accentuată, 
iar prin structura institutional-politicä și religioasă mai apropiată apusului 
continentului a participat mai lesne la ansamblul vieții europene” (Cerno- 
vodeanu & Stanciu 1977: 11), apar în secolul al XVI-lea numeroase docu- 
mente în care se menționează sau se descrie continentul american, aceste 
texte aparținând numerosilor cărturari transilvăneni, dar și străini stabiliți 
în regiune. În secolul al XVII-lea si începutul celui următor, continentul 
american apare atestat și în textele moldovenești, cum ar fi, de exemplu, 
lucrarea cărturarului Miron Costin, De neamul moldovenilor, din ce ţară au 
ieșit strămoșii lor sau romanul alegoric de satiră politică Istoria ieroglifică, a 
lui Dimitrie Cantemir (Cernovodeanu & Stanciu 1977: 29). Fascinatia in- 
telectualilor vremii pentru continentul american a fost determinată și „de 
unele cauze practice și anume, printre altele, și de aclimatizare în regiunile 
noastre a unor soiuri de plante provenind din America, dintre care cel mai 
răspândit a fost, fără îndoială, porumbul, originar din Mexic” (Cernovo- 
deanu & Stanciu 1977: 30). 


În secolul al XVIII-lea remarcăm apariţia unui număr notabil de lucrări 
din domeniile geografiei și istoriei în legătură cu continentul american, 
pătrunzând în spaţiul românesc o diversitate impresionantă de informații 
privitoare la Lumea Nouă, care au avut de data aceasta parte de o sferă 
mult mai largă de circulaţie: 


„[...] ştirile privind geografia şi istoria continentului american nu mai sunt 
difuzate acum doar pe calea tipăriturilor, cu o restrânsă circulaţie în lumea 

eruditilor sau prin câteva note fugare strecurate incidental în conţinutul 
unei opere autohtone tratând alte subiecte, ci ajung a fi împărtășite unor 
cercuri mai largi mai ales prin învățământul predat la academiile domnești 
din București si laşi. Asemenea manuale școlare — traduse și prelucrate, de 
obicei, după cărți occidentale în limba greacă, slujind ca limbă de preda- 
re în aceste instituții în perioada fanariotă — au fost, câteodată, tălmăcite 
şi în românește, răspândindu-se în copii manuscrise în lumea măruntă a 
boiernasilor şi tärgovetilor” (Cernovodeanu & Stanciu 1977: 32). 


La începutul secolului al XVIII-lea lucrările clericilor greci Hrisant Notara 
(Introducere la învăţătura geografiei si a sferei pământeşti tipărită la Paris în 
1716 din îndemnul lui Scarlat Mavrocordat) şi Meletie din Ianina (Geogra- 
fia veche si nouă, tipăritură care apare la Veneţia în anul 1728) s-au bucurat 
de notorietate în rândul intelectualilor si invätäceilor (Ibidem: 32-34). În 
a doua jumătate a secolului al XVIII-lea apar primele texte româneşti pro- 
priu-zise despre Lumea Nouă și despre noile descoperiri geografice, cele 
mai notabile din această perioadă fiind Cosmografia adecă izvodirea lumii... 
din anul 1774, tradusă de Anatolie ierodiacon la episcopia de Râmnic 
(Ibidem: 37) şi Gheografie noao, care s-a păstrat în limba română în două 
copii, una din 1780 şi alta în 1786, a doua fiind alcătuită la Därdänesti de 
către Alexandru Athanasiu pentru boierul Iordache Darie (Ibidem: 40). 
În Catalogul manuscriselor românești al lui Gabriel Ştrempel ni se indi- 
că Istoria Americăi din 1795, redactată de către Gherasim Clipa, arhiman- 
dritul Mitropoliei Iaşului, text care are la bază o lucrare a lui Joseph de la 
Porte (1714-1779). Tot în același an apare si lucrarea De obște gheografie 
de Episcop Amfilohie (Hotiniul), considerată a fi cel mai vechi manual 
de geografie scris în spațiul românesc, document în care este menţionată 
America. În 1816 a fost publicată la Buda tipăritura Descoperirea Americii. 
O carte foarte folositoare scrisă de Joachim Heinrich Campe (1746-1818) şi 
tradusă în limba română de către Nicola Nicolau. Acest volum este un text 
care conţine descrieri de călătorie. 


Unul dintre cele mai reprezentative texte despre Lumea Nouă în limba ro- 
mână este Istoria Americii a lui Costandin Sucevan, manuscris care a fost 
elaborat în patru volume, între anii 1818 si 1820, si are la bază versiunea 
grecească a operei The history of America, aparţinând istoricului scoțian 
William Robertson (1721-1793), o amplă lucrare cu caracter istoriografic 
care s-a bucurat de notorietate și a avut un impact imens în epocă, dat fiind 

faptul că a circulat în multe versiuni si în diferite limbi. Textul lui Robertson 
a fost mai întâi tradus în limba franceză de către Jean-Baptiste Suard (1732- 
1817) şi Jansen Hendrik (1741-1812), la puţin timp de la apariţia sa. După 
cum am văzut anterior, grecii au avut o strânsă legătură cu Occidentul, în 
spaţiul elen circulând texte de referință ale Iluminismului european. Având 
în vedere relaţiile spaţiului grecesc cu Europa apuseană, Ovidiu Papadima 
subliniază faptul că „o caracteristică — mai accentuată ca în alte țări din Es- 
tul si Sud-Estul Europei — este cunoașterea temeinică a mai multor limbi 
occidentale și mai ales a celei franceze, de către cărturarii greci, inclusiv cei 
din Principatele Române” (Papadima 1975: 50), oferindu-i drept exemplu 
pe Constantin Mavrocordat, Evghenie Vulgaris și Nikeforos Theotokis, 
atrăgând atenţia asupra faptului că „Voltaire este citat în literatura greacă, 
între anii 1766 si 1821, de vreo sută de ori” (Ibidem: 51). Având în vedere 
acest aspect, nu este deloc întâmplător că versiunea franceză a textului lui 
William Robertson a stat la baza celei neogrecesti, traducerea fiind făcută 
de cărturarul, tipograful şi traducătorul grec Georgios Vendotis (1757- 
1795). Textul grecesc, Toropia tg Apepixijg, datează din ultimul deceniu 
al veacului al XVIII-lea, primul și al doilea volum apărând în anul 1792, iar 
al treilea si al patrulea în anul 1794. Traducerea lui Vendotis reprezintă o 
tipăritură şi se află la Biblioteca Naţională a Austriei din Viena. 


Versiunea neogreacă a reprezentat textul sursă după care s-a înfăptuit tra- 
ducerea în limba română, aspect care se deduce din nota introductivă de 
la începutul volumului I: „Istoria Americii care s-au tălmăcit de pe limba 
grecească într-a noastră limbă moldovinească de cătră mine, Costandin 
Sucevan biv vel med(elnicer). În Iaşi la anul 1818”. Fiind un text ce datea- 
ză din ultimii ani ai epocii fanariote, într-o perioadă când cultura elenă a 
avut o influență enormă asupra spaţiului cultural românesc, nu este deloc 
surprinzător faptul că Istoria Americii a fost tradus din neogreacă, o lim- 
bă cunoscută de învățații români ai acelei epoci. Textul românesc are in 
compoziţia sa patru tomuri: primul dintre acestea, care datează din anul 
1818, are în compoziţia sa 153 de file; tomul al doilea, tot din anul 1818, 
însumează un număr de 238 de file; al treilea tom datează din 1819 si in- 
clude 255 de file, iar al patrulea cuprinde 174 de file si datează din anul 
1820. Coperta fiecăruia dintre cele patru volume prezintă dimensiunile 
de 16,5 cm lățime şi 22 cm înălțime. Textul se află în prezent la Biblioteca 
Centrală Universitară din Iași si este înregistrat cu cota Ms. III-23, fiind 
depozitat la sala de colecţii speciale Dimitrie Cantemir de la etajul al II-lea. 

Fiind scris cu cerneală neagră, textul prezintă o grafie lizibilă si un aspect 
foarte îngrijit. Cu toate acestea, erorile de copist, cum ar fi cuvintele supras- 
crise, omisiunile si stersäturile, nu lipsesc din manuscris. 


Fascinant si inedit pentru cultura românească a acelor vremuri, Isto- 
ria Americii este un text care se remarcă prin obiectivitate, coerenţa 
conţinutului, insiruirea logică a evenimentelor și bogăţia informaţiilor. 
Fiind o operă cu caracter istoriografic, Istoria Americii este un text non-li- 
terar aparținând stilului științific care prezintă nu numai evenimente is- 
torice, dar si ample secvenţe de descrieri geografice și etnografice în care 
apar ilustrate într-un mod detaliat pe de o parte specificul locurilor din 
Lumea Nouă (punându-se accent pe climă, relief, faună și floră), iar pe 
de altă parte caracteristicile comunităţilor precolumbiene. O altă parti- 
cularitate interesantă a acestui manuscris este prezenţa notelor de subsol 
care au ca scop descrierea sau explicarea unor aspecte din text. Aceste 
însemnări variază de la mici adăugiri până la detalii ample cu privire la 
evenimente istorice sau descrieri geografice. Istoria Americii se caracte- 
rizează şi printr-o bogată terminologie științifică în legătură cu geogra- 
fia, istoria si alte ştiinţe. Mai întâi remarcăm prezenţa diverșilor termeni 
neologici precum analoghie, arithmetica, astronomie, astrolog, gheogrăfi, 
ipölipsis, mathimătici, theologhiei, care sunt, evident, imprumutati din ne- 
ogreacă, o limbă care a avut o amprentă puternică asupra lexicului limbii 
române din acea vreme. Termenii din sfera semantică a geografiei sunt 
întâlniți foarte des în text, câţiva dintre cei mai importanți fiind: ochian, 
giumätate de sferă (sintagmă nominală care corespunde termenului actu- 
al emisferă) , miazănoapte, miazăzi, apus şi răsărit (cuvinte întrebuințate 
pentru a denumi punctele cardinale nord, sud, vest si est), ostrov (arhaism, 
sinonim pentru insulă), brâul arzătoriu (sintagmă utilizată pentru a de- 
numi zona cu climă caldă a globului), pirtu (cuvânt care avea o sferă de 
sens mult mai largă decât în limba actuală, fiind întrebuințat pentru a de- 
numi orice tip de apă curgătoare) etc. Foarte interesante sunt și aspectele 
ce tin de toponimie si etnonimie, întrucât întâlnim nume de țări si po- 
poare care sunt total diferite faţă de cele folosite în limba română actuală, 
cum ar fi Thrâchiia, Eghipet, Englitera (denumire veche a Angliei), Evrópa 
sau evropei (pentru a desemna Europa şi pe europeni), Carhidönia sau 
carhidoni (denumiri vechi date Cartaginii si cartaginezilor), Finichiia si 
finichieni (pentru a denumi Fenicia și pe fenicieni) etc. 

După cum putem observa, Istoria Americii este un text de referință pen- 
tru perioada iluministă din Moldova, întrucât astfel de opere au fost scri- 
se din dorința de emancipare a maselor prin cultură, obiectiv care s-a în- 
făptuit prin facilitarea accesului la educaţie și informaţie. Această lucrare 
elaborată cu grijă, care impresionează prin fluxul de informaţii, amplele 
pasaje descriptive, terminologia științifică folosită si subiectul abordat 
marchează un stadiu de maturitate la care a ajuns cultura românească 
scrisă. Trebuie să avem în vedere și faptul că acest manuscris reprezintă 
traducerea unei lucrări importante care a circulat în spaţiul occidental în 
secolul al XVIII-lea și s-a bucurat de o notorietate în epocă, fiind vorba 
despre o ediţie în limba română a unei opere ce aparţine lui William Ro- 
bertson, reputat istoric al Epocii Luminilor și reprezentant de seamă al 
curentului iluminist din Occident. În acest context, putem plasa tradu- 
cerea românească a lucrării Istoria Americii într-o perioadă premodernă, 
având de a face cu un text care face tranziția de la perioada veche a cultu- 
rii românești scrise la începuturile unei culturi românești moderne, care 
să se ridice la standardele occidentale. 


Referinte | B.A.R. = Gabriel Strempel, Catalogul manuscriselor 
românești, I, B.A.R., 1-1600, Bucureşti, Editura Ştiinţifică 

şi Enciclopedică, 1978 

Bulgaru 2001 = Maria Bulgaru, Gindirea iluministă în 

Moldova: opinii si realități, Chişinău, Centrul Editorial al 

USM, 2001 


Călinescu 1941 = George Călinescu, Istoria literaturii 


bibliografice 


române de la origini până în prezent, Bucureşti, Fundaţia 
Regală pentru Literatură si Artă, 1941 


Cernovodeanu & Stanciu 1977 = Paul Cernovodeanu, lon 
Stanciu, Imaginea Lumii Noi în Țările Române si primele lor 
relaţii cu Statele Unite ale Americii pînă în 1859, București, 
Editura Academiei Republicii Socialiste România, 1977 


IST. AM. = Istoria Americii, care s-au tălmăcit de pe limba 
grecească într-a noastră limbă moldovinească, de către mine, 
Costandin Sucevan biv vel med(elnicer). In laşi, la anul 
1818, manuscris ce aparţine Bibliotecii Centrale Univer- 
sitare „Mihai Eminescu” din Iaşi, însemnat cu cota Ms. 
III-23 


Papadima 1975 = Ovidiu Papadima, Ipostaze ale iluminis- 
mului românesc, Bucureşti, Editura Minerva, 1975 

Adrian Dinu RACHIERU 


Ion D. Sîrbu, un Robinson in Isarlik 


ADR. — prof. univ. dr, 
actualmente pensionar. 
Dintre volumele publicate 
(peste 30): Eljtism si 
Postmodernism (1999); Bătălia 
pentru Basarabia (2000); 
Alternativa Marino (2002); 
Legea conservării scaunului 
(roman, vol. |, II) (2002, 2004); 
Globalizare si cultură media 
(2003); Nichita Stănescu — un 
idol fals? (2006); Eminescu 
după Eminescu (2009); Poeți 
din Basarabia (antologie 
critică) (2010); lon Creangă. 
Spectacolul disimulării (2012); 
Con-vieţuirea cu Eminescu 
(2013); Romanul politic si 
pactul ficțional (1) (2015); 
Polemici de tranziţie (2016); 
Romanul politic şi pactul 
ficțional (ll) (2018); Cercul 
doclinian, ediţia a Il-a (2020); 
Politică si canon literar (2021). 


„Culoarea fricii se schimbă 
după fiecare deceniu” 


Cu Ultimele... (Editura Măiastra, 2020), Toma 
Velici, îngrijind volumul, semnând notele, 
referintele critice şi indicele de nume, ne pune 
la îndemână scrisori, pagini de jurnal, insem- 
nări spitaliceşti, înregistrări audio din lunile 
din urmă ale lui Ion D. Sirbu; adică fragmente 
dintr-un preconizat volum de Memorii (mereu 
amânat), botezat Depun mărturie, în care pro- 
zatorul intenţiona să povestească „tot ce ştie 
despre această Apocalipsă” Or, cel care opta- 
se „pentru morală, nu pentru carieră” (cum 
mărturisea într-un interviu), apăsat de vestea 
neagră („Rea-vestirea” oncologicä), chinuit 
de cărţile nescrise, se eliberase acum de lite- 
ratură (cf. scrisoarea către V. Nemoianu, din 
3 iunie 1989). Bătrânului soldat, ajuns pe „ul- 
tima turnantä”, îi dispăruse „pofta de a scrie si 
de a simţi literar”. 


Grăbit să părăsească această lume cu trei luni 
înainte de explozia decembristă, aproape ne- 
cunoscut, „descoperit” cu entuziasm după 
1989, Ion D. Sirbu ne-a lăsat „cel mai bogat 

sertar literar” Încât, pe bună dreptate, Alex Ștefănescu avertiza: „există 
doi I. D. Sîrbu” (Ştefănescu 2005: 521), unul antum, prea puţin cu- 
noscut și un altul postum, o adevărată revelaţie. Erudit, alert, risipi- 
tor, digresiv, caustic, täios etc., impunând prin varietatea lecturilor si o 
bogätie de idei in ebulitie, cu vervä malitioasä, adunänd un urias „capi- 
tal de frustrări şi suferințe” (Manolescu 2008: 1433), crezând täräneste 
in steaua lui si terorizat de gändul cä va rämäne un necunoscut, acest 
„proletar” al condeiului, infruntänd - ca perdant - vicleniile Istoriei, a 
fost un „scriitor subteran major” (Mihai Barbu 2010: 3). Un balcanic 
„neamt”, exilat în propria-i țară, urmărit de nesansä, poziţionat invers 
față de mersul evenimentelor, biciuind stilul de viață comunist într-o 
operă care, indiscutabil, e inferioară omului (savuros, sclipitor, suspici- 
os, cârtitor, plângându-se de „prostietatea” asfixiantă). 


Cine se încumetă a-i cerceta viaţa, pornind, fireşte, de la matricea pe- 
trileană (multietnică), va descoperi, fără efort, o traiectorie aventuroa- 
să, frântă, proiectată pe un fundal tragic. Student de vârf, membru al 
Cercului literar sibian, dar și al Partidului Comunist (din 1940), ile- 
galist, aşadar, trimis pe Frontul de Est, dezertor, sergent-interpret pe 
lângă un general rus, traversând, cu o cizmă, Ucraina, conferenţiar la 
Institutul clujean de Artă Dramatică, îndepărtat, în 1949, alături de 
Blaga si de alți corifei din învățământul superior, profesor suplinitor o 
vreme, redactor, din 1956, la revista „Teatrul”, trecut apoi prin şcoala 
detenției, vagonetar, secretar literar al Teatrului Naţional din Craiova 
(1964-1973) şi pensionat din motive medicale, iată, rezumativ, des- 
tinul coşmaresc al sergentului TR Ion D. Sîrbu (1919-1989), trecut 
prin grele încercări, vădind, din unghiul creatorului, o salvatoare 
„vocaţie pentru suferință”. Anii de pușcărie, inițial pentru „omisiune de 
denunt” (în cazul Stefan Augustin Doinaș, cunoscut în studentia sibi- 
ană), tentativele de recrutare și refuzul său îndărătnic, şirul de anchete 
(printre anchetatori, căpitanul Tudor Vornicu, viitorul teleast, mirat 
- la o accidentală întâlnire — că cel pe care il considerase „dispărut din 
viață” revenise la suprafaţă), lunga tăcere editorială, „sertarita”, boala 
etc., definesc - la o sumară ochire - o existență traumatizatä, în pofida 
unui start care promitea, prin „dosar”, în noul context, o cu totul altă 
desfăşurare. La Petrila, unde, prin osârdia lui Ion Barbu, există acum o 
casă-muzeu, iar Mihai Barbu a întocmit, scrupulos, chiar un Dicţionar 
al personajelor petrilene (2002), tatăl, cel care i-a dat „sira spinării”, era 

militant sindicalist; dincolo de distractiile oferite de această „colonie” 
polietnică, mozaicată (adică: popice, fotbal, chermeze, filme), Ion 
D. Sirbu a moştenit morala minerească. lar mama, premonitoriu, îi va 
spune ollâhului Gary: „mina e soarta ta”. Fiindcă şirul de suferinţe si 
aventura scriitoricească îi vor permite să se descopere ca om, investi- 
gând adâncimile si tainitele sufletului. 


Dincolo de „anii de studii postuniversitare”, cum numise, cu un rictus 
amar, intervalul petrecut acolo, în acel „saison en Enfer” si unde, antre- 
nat temeinic in a renunța, tinuse colegilor de celulă prelegeri despre 
dramaturgia blagiană, Ion Dezideriu Sîrbu constată, răsfoind un vechi 
şi uitat Jurnal (acoperind anii 1952-1953), că „e plin de Blaga”, pre- 
zent, de altminteri, şi în epica sa, sub numele de Napocos. Filosoful, 
la rându-i, văzuse în Gary, apreciat superlativ, „un atlet al mizeriei”. 
Fascinatia blagiană se resimte, amprentându-i încercările; nu, desi- 
gur, în „felul geometric de lectură”, lineară, fără efecte, cum apreciază, 
corect, Gary, ci în efortul de a testa „limitele realiste ale fantasticului”. 
Taina e doar vecină, suntem aproape de un prag care ascunde necunos- 
cutul. De unde, probabil, interesul mărturisit, deseori explicitat, ori- 
cum urmărit cu tenacitate, pentru dramaturgie, livrând piese „jucabile”. 
Iar o piesă precum Pragul albastru, pusă în scenă, în 1983, la Teatrul 
Tineretului pietrean, probează convingător această veche ambiţie. De 
fapt, dramaturgul Sirbu se dovedeşte, observa prietenul Doinaș, un 
„amant al ideilor”. El cultivă polisemantismul, mizează pe forța de su- 
gestie a simbolurilor, cere chei filosofice și ştie că „o metaforă bună 
e întotdeauna clar-obscurä”. Nu întâmplător Arca bunei speranţe, juca- 
tă, totuși, la Piatra Neamţ (1970), fusese respinsă în alte locuri, fiind 
„prea metafizică”. De rezonanţă biblică, reconstituind o familie arhe- 
tipală, „în pericol”, Arca se voia, aflăm (dintr-o scrisoare trimisă regi- 
zorului Călin Florian), o piesă politică (ca „intenție fätisä”). Simion cel 
Drept era un recviem al satului nostru, supus tăvălugului „progresului”. 
Apăsând pe miza simbolică, astfel de texte, sufocant-ideatice, nu-i în- 
găduiau revărsările de fantezie lexicală, debordantă la I. D. Sîrbu, ori- 
pilat și de intervenţiile abuzive ale regizorilor „creatori”. Încât virajul 
spre proză, după acea primă, prudentă tentativă (Concert, 1956), o 
nuvelă extinsă, ignorată chiar de autor gi Povestirile petrilene (1973), 
îngemănând caracterul legendar-mitic cu inciziile realiste, de adevăr 
documentar, era previzibil. Dacă Jurnalul, cu însemnări conspirative, 

colectiona „exerciţii de luciditate”, dezvăluite postum, Dansul ursului 
(1988) era o proiecție alegorică, cu măgarul Gary si ursul Buru, vor- 
bind despre neputinta de a refuza captivitatea. Reamintim că, în iarna 
anului 1981, Sîrbu făcuse o călătorie în Occident (singura). Mai ve- 
chile povestiri din Şoarecele B... rămâneau simple „esantioane de stil” 
(cf. Daniel Cristea-Enache), abia dipticul Adio, Europa!, scris tot în anii 
'80, nepublicabil, dar recuperat (1991, 1993) evidenția fibra contes- 
tatară, de sarcasm hohotitor, cu ţintă localistä, aparent. Un radicalism 
disimulat, nutrind vagi speranțe de umanizare a regimului, deplân- 
gând aşteptarea, statul pe tusä, ticälosirea etc., împiedicând rezolvarea 
problemelor din „cazanul” autohton, răzbătea din Lupul si Catedrala 
(1995), manuscris „prins” în planul editorial pe 1986, amânat, rătăcit 
etc., roman considerat de Tudorel Urian „o carte majoră” a literaturii 
noastre. Chiar dacă lucrurile nu stau așa, viitoarele revizuiri ale litera- 
turii din perioada comunistă vor trebui „să-i facă dreptate” scriitorului 
(Urian 2000: 31). Impuscarea lupului înseamnă, desigur, in plan sim- 
bolic, „moartea speranței”. Or, simbolistica lupului totemic în formula 
unui realism metafizic, inițiatic, cu sugestii blagiene, îngăduie o lectură 
din unghiul posibilei mântuiri (Oprea 2016: 49), „lupul singuratic”, 
cum a fost văzut autorul de concitadinul Jean Băileşteanu, devenind 
- prin dezvăluirea postumelor - un „lup sarcastic” (cf. Sorin Lavric). 


Corespondenta este însă marea surpriză postumă. Eugen Simion obser- 
va că Sîrbu „şi-a pus geniul în scrisori” (Simion 1999: 247). Literatura 
epistolară, risipind scrisori-eseu (cf. V. Nemoianu), este o veritabilă 
proză satirică, de vervă persiflantä si sarcasm „indräcit”. Acest dialog 
epistolar cu, de pildă, exilatii V. Nemoianu, I. Negoitescu, Mariana 
Sora (v. Traversarea cortinei, 1994) îi trădează spiritul muscätor, sin- 
ceritatea inconfortabilă, clamata nevoie de dragoste; funcționează, s-a 
spus, ca substitut al gâlcevilor cu lumea, prilej de evadare din temnita 
estică. Exilat în Bănie, ostracizat, înțelegând că e vorba de o detenţie 
pe viaţă în „marele sat universitar” (Craiova), I. D. Sîrbu îşi dezvälu- 
ie „psihodramele singurătăţii” (Simion 1999: 239). Alutia (Oltenia) 
e o (altă) lume, refuzând grefa transilvană; el, compensativ, se va ră- 
fui (prozastic) cu nomenclatura locală și se va încredința unei prie- 
tenii „oarbe” (cazul lui V. Nemoianu, necunoscându-se), livrându-se 
fără rest. Pensionar sărac, inteligent, răutăcios (deseori), inepuizabilul 
Gary are o irepresibilă poftă confesivă. N-ar vrea să moară nemärturisit, 

spunea într-o epistolă adresată Deliei Cotrus (aprilie 1988), recunos- 
când că, dintre nobilii săi „patroni”, Ovidiu Cotruș i-a fost „cea mai 
dragă umbră”. Corespondenta cu Deliu Petroiu si Ion Maxim (v. Iarnă 
bolnavä de cancer, 1998, editie „gänditä” ca roman epistolar de Cornel 
Ungureanu) se consumă în același stil direct, subiectiv, complice, de o 
sinceritate brutală. Amicii cerchisti sunt urecheati: Negoitescu („cäi- 
nele Ramon”) e haotic, Liviu Rusu suferă de „buridanism universitar”, 
Şt. Augustin Doinaș (cel mai talentat dintre toţi, zice epistolierul) „nu 
a avut norocul de a suferi”. Marele „noroc” s-a revărsat, din plin, asupra 
lui I. D. Sîrbu, după ce „zarurile roşii” (măsluite) anunțau iarna totalita- 
ră. Într-o epistolă adresată lui Deliu Petroiu, în martie 1947, detaliază 
chiar planul unei evadări (în patru) spre Apus, idee abandonată. 


Scriitor „neglijat, crede Clara Mares, cercetându-i temeinic 
corespondența (publică și secretă), dar nu si literatura propriu-zisă, I. 
D. Sîrbu s-a dovedit un epistolier harnic. Ca „actor refulat”, spectacular, 
„mäträsit” de viață, trăitor la „marginea unei anume lumi” (Craiova, evi- 
dent), risipind rafale de bonomie sarcastică, a resimţit acut nevoia con- 
fesivă şi s-a încredinţat cercului de amici, convins că există doar „întru și 
pentru sertar”. De certă „ținută literară”, observa Gh. Grigurcu, scrisori- 
le-eseu ale acestui „cerchist de frunte” (v. Ce mai taci, Gary?: 12 scrisori 
exemplare, Editura Genesis, 2002; ediţie îngrijită de Mihai Barbu) ironi- 
zau succesele fictive ale socialismului biruitor (vezi „braconajul alimen- 
tar”, cu Lizi în misiune) sau penibilitätile cotidiene (absurdul, scärba, in- 
singurarea, Teatrul craiovean fiind un „hoit cultural”). Ca „semicetätean 
nesupus', dorind „să moară cu regimul de gât” obiectivul Sîrbu a fost in 
atenţia organelor; el trebuia „influențat pozitiv” şi supravegheat pentru a 
nu trimite, dincolo de frontiere, scrieri anticomuniste. 


Radiografiind dezinvolt, febril, integral, răul sistemic, în texte nepubli- 
cabile, aproape pamfletare, I. D. Sîrbu pleacă de la „o premisă falsă”, 
crede Alex Ştefănescu, invocând drept cauză „turcirea”, balcanismul, 
nu ideologia. În acea unică deplasare în Vest, terorizat de gândul dile- 
matic de a rămâne sau nu, „obiectivul Suru” (cum figura în transcrierile 
Securităţii) constată că nu e dotat pentru adaptare, că nu rezonează 
cu egoismul occidental. Deci reactionarul Gary, imbibat de umanism 
filosofic, deşi invitat (tacit) de a pleca definitiv, hotărăşte să se întoarcă; 
vrea să moară „de gât cu regimul” şi constată că „ţara e opera lor” (a 

securistilor). Totuşi să nu ignoräm rolul benefic al atâtor interceptäri 
si înregistrări, imbogätind arhivele. Propus, în 1983, din partea CCES, 
pentru o călătorie în RFG, împreună cu Paul Everac, urmând a popu- 
lariza dramaturgia românească, I. D. Sîrbu va fi tăiat; iar rezoluţia orga- 
nelor locale nu suportă echivocul, cerând ferm „înlocuirea obiectivu- 
lui” (Mihai Barbu 2010: 18). 


Chiar dacă I. D. Sîrbu n-a fost „prozatorul mult așteptat” de grupul de 
tineri literați ardeleni, cum proorocea Șt. Augustin Doinaș, categoric că 
el are parte, meritat, de o extraordinară carieră postumă, dăruindu-ne 
o operă „onorabilă”, considera N. Manolescu. Natură eretică, proleta- 
riană, logodită cu eșecul, el s-a poziționat „în contratimp cu Istoria” 
(Simion 1999: 247); dar marea sa dorință a fost de a lăsa în urmă „un 
nume curat”. Ceea ce este indubitabil, biografia fiind superioară ope- 
rei. Craiovean fără voie, „un bufon ca vocaţie şi destin” (cum se au- 
tocaracteriza), ba sarcastic, ba lamentativ, silogistic în demonstraţie, 
Ion D. Sîrbu și-a trăit viața (adevărat tratat de Morală şi Politică), nota 
Dumitru Velea, „ca operă. Fiindcă anii privatiunilor înseamnă, din pă- 
cate, „opere lipsă la inventar” (Velea 2019: 7), scriitorul notând, într-o 
scrisoare adresată, la 3 iunie 1989, lui Virgil Nemoianu că „cele mai 
bune cărți ale mele rămân nescrise”. 


Recuperat prin ceea ce, grijuliu, adăpostise în închisoarea sertarului, 
manuscrise dosite, destinate unui prezumtiv cititor din viitor, Ion D. 
Sîrbu cunoaşte, așadar, o spectaculoasă carieră postumă. Cel care „res- 
pira” prin scris, oferindu-ne exerciţii de dezgolire (cum se mărturisea), 
a mizat, inițial, pe dramaturgie, a virat apoi spre proză şi a impresio- 
nat, ca opozant, prin jurnal, corespondenţă şi publicistică, eclipsând 
literatura propriu-zisă. Trecut prin dure experienţe personale, cu viață 
controlată si confrati duplicitari, rememorând „anii puși la CEC”, el ex- 
ploatează prolific filonul autobiografic. Şi, firesc, interesează generaţiile 
mai noi, şcolite, citite, dorind a explora, cu documentele pe masă, pa- 
ranteza comunistă. 


Istoricdeformatie, Clara Mareşa cercetatvoluminosul dosar dela CNSAS 
(peste 1680 de pagini, adunate în vreo șapte tomuri) dedicat „obiectivu- 
lui” Ion Dezideriu Sirbu şi ne-a oferit o documentată biografie, propu- 
nând necesarele „dezambiguizări contextuale” (cf. George Neagoe). E 
drept, şi alţii au poposit exegetic asupra cazului Gary (Nicolae Oprea, 

D. Velea, Elvira Sorohan, Mihai Barbu, Antonio Patras, cu a sa „veghe in 
noaptea totalitară”, Mihaela Bal, Daniel Cristea-Enache, Lelia Nicolescu, 
Sorina Sorescu, loan Lascu, Toma Grigorie, ultimul lansând ciudata 
ipoteză a unei „biografii romantate”), cu variate contribuţii, de neocolit. 
Fiindcă fostul ilegalist și cerchist, cu o biografie fracturată, „sărind” de la 
condiţia de conferenţiar la cea de muncitor necalificat, a fost, spun docu- 
mentele, un periculos „uneltitor”, mișcându-se (1957-1963) pe traseul 
Jilava, Gherla, Salcia, Grindu, Periprava. Viaţa sa, „trăită în paranteză”, 
l-a inspirat, se pare, pe Marin Preda, fictionalizatul Petrini reamintind de 
încercările la care a fost supus imprudentul Ion D. Sirbu, mereu sincer, 
trecând de la gratuitätile estetice la scrisul „periculos'. O „victimă eternă” 
într-o realitate sufocantä, vădind însă verticalitate si rezistență morală. 
Fiindcă ordonanța de învinuire incrimina unele manifestări ostile (după 
evenimentele din Ungaria), refuzul de a-l da de gol pe Marcel Petrişor 
(„omisiune de denunt”) si piesa dusmänoasä (Sovrom-cärbune), Ion D. 
Sîrbu (un „cumulard”!) suportänd „pedepse diferite pentru aceleași vini”. 
Pe bună dreptate, Clara Mareș, bine informată, vede în cel supravegheat, 
nepublicat, părăsit, marginalizat, evitat etc., un atlet al luciditätii (Mareş 
2011). Paginile sale, îndeosebi după „anul de ruptură” (1977), sunt măr- 
turisirea unui intelectual lucid, trăind comunismul „la zi”, în „starea de 
iovie” (Buse 2014: 40), iertându-și prietenii de altădată (trădători). Un 
„lepros politic”, aşadar, neînregimentat, insingurat, trecut prin detenţie si 
domiciliu forțat, traversând, cum spunea Daniel Cristea-Enache, o „iar- 
nă simbolică” (1983-1989) în Jurnalul unui jurnalist fără jurnal, trudind 
la o operă de sertar, cu viitor incert. Respingând, „dusmänos”, numita 
rezistență prin metaforă, vădind o rezistentă fibră morală. 


Venit dintr-o colonie minieră, fostul vagonetar la mina Petrila, cu 
o biografie teribilă, de la anii de front la cei ai domiciliului obligato- 
riu in Isarlikul craiovean, izolat, se simte un Robinson („pe o insulă a 
umbrelor și amneziei”). În dipticul Adio, Europa!, ivit editorialiceste 
în înfloritoarea epocă a culturii „de ziar”, mesajul antitotalitar e lim- 
pede. Dincolo de îndemânarea lexicală, avem în romanele încapsulate 
în Adio, Europa! o seducătoare proză de idei, escortänd risipa de filo- 
sofeme ori eseistica divagantă, inchegänd - în opinia lui N. Manolescu 
— doar un pamflet ideologic. Hilar e reprosul criticului că I. D. Sârbu 
(așa numit în Istoria critică)!, trăitor între 1919-1989, ar fi publicat 
„prea mult”, după 1989! Dar prozatorul, un spumos si harnic epistoli- 

er, mereu briant (uneori patetic, alteori brutal, gelos, malitios), vădind 
o teribilă poftă confesivă, adunând un capital bogat de frustrări, a fost 
terorizat de spaima de a rămâne un necunoscut: „trăiesc numai în mă- 
sura în care mai citesc şi mai scriu, totuşi”. Nutrind, negresit, speranța 
„reabilitării”, posteritatea urmând a-i „desena” o credibilă siluetă spiri- 
tuală. Este el, azi, un scriitor gonflat? 


Acest roman cu cheie comunică (prin intrigă, personaje si, fapt mai 
puţin obişnuit, chiar prin stil) cu Jurnalul unui jurnalist fără jurnal. 
Cunoscut ca dramaturg, autorul era interesat de reflectia morală și ese- 
ul romanesc. Fiindcă, Adio, Europa!, anunțând o spectaculoasă carieră, 
clătinând ierarhiile, dovedeşte, dincolo de tensiunea ideilor, simţul iro- 
niei si apetentä pentru proza de observaţie morală, desfășurată eseistic 
pe suport biografic. 


Trecut prin închisoare, marginalizat, personajul-narator este, în plin ilu- 
minism întunecat, un profesor mittel-european; el poartă nostalgia bi- 
bliotecilor genopoliene (unde a învăţat cu profesori „uriasi”), aterizând 
într-un Isarlik alutan (Craiova), în care, contopist silnic la Vinalcool, este 
— graţie intervenției nasului său, puternicul Tutilä Doi - „inspector cu 
ortografia”, Acest buiac Candid Dezideriu, cândva preocupat (într-un 
eseu „ridicol”) de sexul dracilor, și-a pierdut catedra si pare, printre alu- 
tanii cutovlahi, un biet european rătăcit, în exil filosofic. Alături de el se 
află însă Olimpia cea isteatä, cu minte practică, de origine balcano-pei- 
zană; Limpi veghează, pare menită carierei directoriale și îndreaptă, cât 
se poate, gafele învățatului ei soț, cel care nu pricepe nimic din ceea ce se 
întâmplă în juru-i şi, cu deosebire, în culisele puterii. 


Într-o lume „turcitä”, fostul universitar cu „studii nordice” (rememo- 
rând perioada romantică a Genopolisului), pocăit după o detenţie ab- 
surdă, gustă, cu ochi indemonit, farmecul levantin si dreptul „tribal”; 
va râde neprincipial si râsul său istoric” (după aprecierile bizarului co- 
leg Sommer) va isca un cutremur local. Ageamiu şi păgubos, cărturar 
inutil într-un târg „glorios” si puturos, făptașul se va lupta cu balaurii 
puterii locale, puși să joace tontoroiul, navetând între logosfera politică 
si bursa fricii. Pretextul epic ni se pare fragil; râzând în fața afısierului 
(unde, pe afısul rozaliu al Universităţii populare, în locul lui Karl May 
apare Karl Marx), demodatul umanist va declanșa „bobârnacul” care 
scoate târgul din amortealä. Începe o bătălie constructivă, principialä, 

cu stiutele „reverberatii de cadre”. Ilderim, supremul raialei, va convo- 
ca „o plenară sultanală”; Caftangiu, beiul culturii, îşi pierde scaunul, 
iar „banditul futurolog” Tutilă Doi, un „haiduc universitar” (la cate- 
dra de agitaţie futurologică), intră în conflict cu agia atotstiutoare (a 
se citi: securitatea), reprezentată de Osmanescu. Râsul nu putea fi iu- 
bit in seraiul puterii, iar delictul profesorasului se cuvenea exemplar 
sancționat. Romanul este, de fapt, un dilatat eseu moral. Dacă la Isarlik 
ambivalenta e o religie, fostul filosof, un „european bine informat”, 
moftolog, dobitoc siderat s.c.l., reușește, cu ajutorul nelicentiatei Limpi 
(o maestră în arta subintelesurilor) si a misteriosului domn Sommer, 
să descâlcească ghemul întâmplărilor, complicitätile și alianțele in 
mişcare care frământă piramida puterii. Desfăşurat în registru tragic 
şi ironic, romanul excelează în pictura moravurilor provinciale. Aici, 
scrânciobul puterii face victime, iar fanfaronada celor imbolnäviti de 
„cezarie” defineşte patologia scaunului. Expert în paranteze, Candid 
pare un profesor de idei moarte. „Suberoul” nostru face (și nu e sin- 
gurul) multă teorie, încât Adio, Europa! lasă impresia unui sarcastic 
discurs antitotalitar, cu fraze memorabile și incisivitate caragialiană, 
dar cu epic străveziu. Această apetentä filosofică căzând în logoree, 
sanctionänd o dictatură de tip balcanic, „atacä”, cu argumente virile, 
si bolile ființei românești. Rătăcirea în numeroasele paranteze ingä- 
duie această risipă de vorbe, persiflând circul patriotic, autoocupatia, 
transhumanta statuilor, monarhia tribală, glorificänd cioclii idealurilor 
sau frica matrice, închegând un posibil, deloc confortabil, profil etnic. 
Incisivitatea romancierului nu poate fi stopată; el vorbește, prin eroii 
săi, despre tăcerea lasä și ipocrizia rentabilă, despre „plânsul jarului de 
sub cenușă” și speranțele amortite, despre „atletii bäscäliei și ai bâr- 
fei”, cu al lor comportament melcoid. Superb si păgubos teoretician, 
Candid nu înţelege realitățile unei societăți multilateral fanariotă și 
mentalitatea unor alutani „adaptati”. Noul prim-pasä repetă scenariul. 
Romanul lui Ion D. Sîrbu denunţă vehement năravurile şi moravurile 
unei epoci si, mai ales, patologia puterii. El aglomereazä un lexic fana- 
riot (semănând cu inventarele lui Paul Georgescu) și străluceşte prin 
ideatie. Într-un Isarlik tragicomic, prozatorul părăseşte narațiunea au- 
tobiografică (mult mai credibilă) şi se refugiază într-o ficțiune sarcasti- 
că, în care, ciudat, punctul forte rămâne eseul moral. Persiflant, digre- 
siv, cu insule eseistice, excitant prin posibilele „chei”, eseul romanesc al 

lui Ion D. Sirbu dezväluie tesätura epicä a unui spirit cultivat si ironic, 
divagänd gratios si, pe alocuri, obositor, cu apetit filosoficesc si strälu- 
cire lexicală, suferind nu atât din unghiul invenției epice, cât al simțului 
creaţiei. Adio, Europa! rămâne o carte ironică si disperată, testamentul 
unui martor care nu vrea să tacă. Fiindcă Alutia (Oltenia) este o lume, 
Adio, Europa! s-ar fi vrut „o carte mare și grea”. 


Cum noua orientare în istoria literară, chiar „fără program explicit”, 
pare a se desfășura „în contra analizei estetice” (Simut 2013: 21), ca- 
zul Ion D. Sîrbu se potriveşte de minune tendinței, valorificând, înde- 
osebi, exemplul moral, negresit luminos, aproape incredibil. O viață 
„cumplită”, controlată, îndosariată, o biografie distorsionată, „prescri- 
să de Securitate”, probează „lupta iacobină” a celui născut „piezis”. Si 
care, eşuat într-o Craiovă (ca „imensă broscărie” sau „mare sat univer- 
sitar”), se simte strein pe viață. „Obiectivul”, mereu supravegheat, în- 
căput pe mâna unor profesionişti de calibrul lui Olimpian Ungherea 
(el însuși autor de romane polițiste), interesează sub toate aspectele: 
relaţii, conversații, manuscrise, scrisori etc., sub teroarea / suspiciunea 
„sertarului secret” (cf. Clara Mares). Ofiţer de caz pentru I. D. Sîrbu 
(„Obiectivul Șerbănescu”), locotenentul-major Olimpian Ungherea a 
avut, în cursul anului 1969, cinci întâlniri”; și află că scriitorul era „zbu- 
ciumat”, doritor a fi reabilitat, urmând a redacta un Memoriu adresat 
Congresului PCR. Întocmit rapid, încurajat de ofițer, memoriul a fost 
interceptat si „lecturalizat” de Securitatea doljeanä; iar „obiectivul’, ins 
petrecäret, cult, dovedind nesiguranță (cum menţionează alte „note 
benigne”, vehiculând informaţii ştiute), rămâne, desigur, sub influenţa 
organelor, trezind interes pentru basmele sale esopice, „cu semnificaţii” 
(pentru maturi). Evident, informaţiile depozitate în voluminoase do- 
sare au fost exploatate (parțial); dar a folosi zelos, abuziv, Dosarele de 
urmărire informativă (DUI) ca Dosare de istorie literară (DIL) este 
riscant în absenţa unor precautii metodologice, cerând, recoman- 
da Gabriel Andreescu, pentru decodare, o interpretare hermeneutică 
(Andreescu 2013: 16). Altminteri, manipularea arhivelor distorsio- 
nează si discreditează însuși procesul deconspirării. 


Confruntat cu o existență dramatică, tangentă absurdului, doldora de 
„pätanii”, I. D. Sîrbu - ca personaj tragic, lipsit de „glanda resentimen- 
telor” - intenționa să-şi scrie viaţa în Povestea unui om ridicol. Omul 

„ridicol” a fost însă un om liber, convins, el însuși, că „Sîrbu are o ope- 
ră”, cum afirma (prin 1987, într-o epistolă) foarte încrezător în desti- 
nul ei postum. Epistolierul Sirbu, suferind „de tăcere”, acumulând frus- 
trări, încerca a evada din recluziunea provincială, căutând „o rază de 
speranță”. Apetenta epistolară exprimă o presantă nevoie de comunica- 
re în „postul socialist”, recunoscută franc, de altminteri: „scriu fiindcă 
eu am nevoie de voi, nu voi de mine” (se mărturisea Deliei Cotruș, în 
1988). Dar miza acestui frenetic dialog putea fi şi dorința de a-i con- 
vinge pe foştii comilitoni cerchisti (reticenti, de regulă) de propria-i 
valoare, de adevăratul său potenţial, desigur mult peste cota cărților 
publicate (mutilate). Scrisul „de suprafață”, tipărit, nu putea fi la fel de 
liber si voluptuos, precum corespondenţa. Dar peste tot, combinând 
rafalele sarcastice cu o nostalgie difuză (încercând, de pildă, a vedea 
dispăruta colonie petrileană prin ochii Tatălui, ca „arhemodel”), el este 
şi rămâne un martor curat, dorind a rosti, ca martiriu și mărturisire, 
adevărul. Scrisul său condamnă tocmai excesul de stil; refuză „a amba- 
la in vată un tren de vorbe”, recuperând timpul furat. Credem şi noi, alä- 
turi de Ovidiu Ghidirmic, că I. D. Sîrbu, suprasolicitat în anii din urmă, 
este „un mai mare scriitor de metaliteraturä”. Ediţia Academiei (2 vo- 
lume, deocamdată; ediţie îngrijită, cronologie şi note de Toma Velici, 
în colaborare cu Tudor Nedelcea) vine să confirme din plin această bă- 
nuială. Bineînţeles, I. D. Sirbu nu a fost un räsfätat al criticii. Chiar re- 
cunoscut, târziu, drept „inteligenţa cea mai categorică a Cercului” (cf. 
Ştefan Aug. Doinaș), abia în anii postdecembristi el s-a dezvăluit, prin 
sertarită, ca o revelaţie. Exilul interior din Cetatea Băniei nu a devenit, 
din fericire, si un exil postum. lar explozia editorială postdecembristă 
a săltat, incredibil, cota acestui „deconspirat, valorizarea (entuziastă) 
fiind mai degrabă morală decât literară. Ceea ce nu înseamnă că lon 
D. Sîrbu, gonflat prin entuziasmul exegetilor, va fi înghițit de conul de 
umbră al posterităţii. Dar o recalibrare, inevitabil, va urma. 


Cine s-ar imbärbäta să citească / să recitească fragila cärtulie a debutu- 
lui (Concert, 1956) ar descoperi la primul I. D. Sîrbu, fără efort, doza de 
conventionalism si, forțând antiteza, inexistența nuantärilor (Cristea- 
Enache 2001: 557), în contrast cu acele „cărţi grele”, recuperate pos- 

tum. Evident, bătrânul cantonier Grigore Salca, scufundat în „groapa 
neagră” a amintirilor, nu prevesteste, prin acest efort rememorativ, tras 
într-o nuvelă, ceea ce ar putea deveni / va deveni I. D. Sirbu. Biografia 
sa neverosimilă, suspect-fictivă, suportând farsele destinului vorbește 
despre un timp furat si o viață fracturatä, „melcoidä’, fără a trasa „ecu- 
atorul precis în adevăr si plăsmuire”. Totuşi, „răsucirile” acestei vieţi, 
provocând o imensă suferinţă într-un „ocean de rahat”, nu aparțin unui 
„desperat”; încât, posibilul bilanţ interior evocă un ins curat, cu un fi- 
nish bun, ajuns „la țărmul recunoaşterii” (cf. Gh. Grigurcu), cu o post- 
eritate fulminantă, după ce a învăţat „arta de a supraviețui cinstit”, su- 
portând „vânturile rele” dinspre edituri şi „fezandarea” manuscriselor. 


Genopolitanul profesor Candid, „un cărturar inutil si ridicol”, mazilit 
in Isarlik, găsește o insulă oltenească „afurisită, ticăloasă şi şmecheră”; 
intră într-o „peşteră de singurătate si disperare”, înțelegând că Iadul 
este un loc unde se tace. Şi atunci, ocolit, izolat, folosind „lăuta bătrână a 
limbii”, va povesti; spirit oral, dialogal, alături de divina Olimpia („sin- 
gurul dar al vieţii”), cu ajutorul „Domnigoarei Olivetti”, se va refugia 
în scris. Sosită „la timp”, Lizi va asigura „legătura cu lumea”. Iar schim- 
bul epistolar, purtat cu sinceritate si febrilitate, ni-l dezvăluie ca senti- 
mental si caustic, un ironist muscätor, capabil de tandrete, trecut, si el, 
precum N. Steinhardt, prin „şcoala iertării”. „Minerul filosof”, căzut „în 
afara lumii”, reeducat, în chip de harnic epistolier, încearcă să refacă le- 
găturile cu foştii cerchisti. El însuşi cerchist marginal, trecut în grupul 
valetilor alături de Deliu Petroiu, Ioanichie Olteanu, N.D. Pârvu (cf. 
Catalogului, din 1946) contemplă „descompunerea” grupului. Soluţia 
„împrăştierii”, recomandată de Şt. Aug. Doinaș, întreține grelele tristeti 
ale lui Radu Stanca, bântuind într-un Sibiu pustiit şi visând la revista 
promisă de Nego (Euphorion), un alt proiect ratat. Ea ar salva ființa 
Cercului, ameninţat de „deces prin inactivitate” si ar oferi, credea si 
Deliu Petroiu, o nouă decolare. Dar scrisorile către Maria Cecan dezvă- 
luie, fără tăgadă, trăirile lui I.D. Sîrbu, încercat - în acei ani — de „lene, 
vis, câteva ambiţii, foarte multă tristeţe”. 


Opera diaristică, poate cea mai importantă contribuţie de sertar a co- 
munismului românesc (Goldiş 2014: 11), dovedeşte că I. D. Sîrbu, 
un spirit captiv, îşi cucerise spaţiul libertăţii. Este, desigur, meditaţia 
unui solitar, problematizänd cu fervoare si ingäduindu-si, dincolo de 

grotesc si deriziune, râsul proletar, cel „de jos în sus”. Poate fi un eseu 
despre ratare, aparţinând unui ins resemnat, fără perspectiva publică- 
rii, poate fi un eseu „de interval”, un fel de uvertură a întregii creaţii, 
aparținând unui liberal „îndrăgostit de lanţuri”, dar poate fi si un 
Jurnal-manifest, citit ca distopie. Indiscutabil, împătimitul epistoli- 
er află în corespondenţă „o formă de mântuire” (Sorohan 2009: 33). 
Fiindcă, aflat la „cele două capete ale totalitarismului”, contemplând 
anii de început si cei ai dezastrului, Gary îşi schimbă „perspectiva si 
stilistica vocii” (Goldiș 2014: 11). În pofida privatiunilor, vädeste, în 
prima fază, debordantä si o teribilă luciditate, sanctionänd autoiluzio- 
narea (vibraţiile telepatice blagiene sau „teoria numelor predestinate”, 
fluturată de Negoitescu); ulterior, „din victimologia noastră”, fostul 
comunist, ca „disident subteran” (cf. I. Lascu), sincer, exasperat, își in- 
ventariază — ca rebut social - seria de eșecuri. Dar o face ca spectator 
detaşat, cumva de sus, dintr-o perspectivă postumă, preferând tipolo- 
gia ficțională în „raiul valah”. Paradoxal, cinic, fostul bufon al Cercului, 
un outsider, îşi ia revanșa, developându-și eul profund. În absenţa tra- 
tatelor de politologie, denunţă ororile socialismului real, mortificant 
şi dimensiunile Răului totalitar; înțelegând că lumea Moșului este 
un Paradis definitiv pierdut va suporta sentimentul tragicului pe viu. 
Un ilegalist condamnat de comunism, un causeur strălucit căzut în 
mutenie, un izolat cu vocaţia prieteniei, trecut prin epoca paukeră, I. D. 
Sirbu n-a putut face pasul înapoi (din morală în politică); încât, dispä- 
rut fizic cu câteva luni înainte de decembrie '89, prozatorul nepublicat 
putea să moară, ne-o spune el însuși, înainte de a muri. 


Or, venind din acel „iluminism întunecat”, I. D. Sîrbu, „nästrusnicul 
petrilean”, ne-a rezervat o surpriză de proporţii, salvând onoarea lite- 
raturii de sertar. Încheiat în septembrie 1985, dipticul Adio, Europa! 
îi împrumută „toată biografia”, (Marian Barbu 1995: 194), transferată 
într-un roman filosofic, cu accente profetice si formule memorabile, 
evidențiind un redutabil analist politic. Dacă „intreaga-i operă este o 
rememorare”, cum afirma si Dumitru Velea, prieten al scriitorului, cel 
care a îngrijit şi adnotat şi volumul Jertfe (2009, sub egida Fundaţiei 
Culturale „Ion D. Sîrbu” din Petroșani), bietul Candid, în mărturiile 
sale fictionalizate, închipuie o panoramă pamfletarä pe ecranul unei 
Istorii „intepenite”, punând Răul la lucru. Şi în care prostia și crima 
au devenit boli cronice. Drama şi comedia, scrie I. D. Sirbu, sunt fețele 

Istoriei; sub „balaurul asiatic”, ca sclavi ai unei „ocupaţii eliberatoare”, 
suntem stäpäniti de o „frică freatică”; doar „scăparea de frică” ar fi mân- 
tuirea adevărată. Ea devine posibilă prin anamneză. Romanul său pos- 
tum, „aproape o demonologie” (Lovinescu 2014: 425), întâmpinat ca 
un eveniment în acei ani cu „sertarele atât de goale”, dă direct seama de 
tragedia țării. Închipuind o Jilaviadă, ca operă colectivă si epopee eroi- 
comico-grotescă, personajul voltarian nu acceptă deghizamentul fabu- 
lei (deși invocă turcirea), ci trage un semnal de alarmă pentru cei „fără 
de memorie”. Rămâne însă o întrebare deschisă privind tributul feluri- 
telor adaptări într-un climat coercitiv. Pentru Dumitru Radu Popescu, 
de pildă, „tot ce e spus direct iese din sfera literaturii”. În proza episto- 
larä, naratorul Gary, spirit muscätor, dezvoltă o temă recurentă, obser- 
va Eugen Simion: suferința. Or, confesându-se Deliei Cotruş (aprilie 
1988), I.D. Sîrbu făcea o afirmaţie cutremurätoare, nedorind să moară 
nemărturisit, ieşind din „singurătatea de schivnic”. 


Se cuvine să mai observăm, alături de Sorina Sorescu, taxată de 
A. Patraş ca un „caz patologic de iconoclastie”, că avalanșa comentariilor 
sirbofile a acordat credit total imaginii livrate de diarist, rezumându-se 
„la perifrază şi consacrare”. Iar şirul de interdicții, privatiuni, sinuozitäti, 
inventariate scrupulos, pe suport radiofonic, de Ioan Lascu în „poves- 
tea” vieții lui I. D. Sîrbu („aşa cum a fost”), aşază, în dreaptă lumină, 
opera unui moralist, în adecvare cu propria-i biografie. Redescoperit, 
scriitorul petrilean și-ar fi oferit o „revanșă postumă”, intrând în rândul 
prozatorilor „de prim plan” (Oprea 2016: 8); ceea ce, din păcate, nu 
se confirmă. Nici măcar eticheta de realism ironic, aplicată romanelor 
sale, nu pare adecvată. Apetitul pentru filosofare, mărturisit, îl împinge 
spre barochism si histrionism, dezväluindu-se ludic, în pofida tuturor 
constrângerilor; el vrea să fie sincer, ca depozitie justitiarä, sub masca 
alegoriei, digresiv-anamorfotic, mărturisindu-se. Opintirile revizionis- 
te, sub stindardul zgomotosului anticomunism postdecembrist, într-o 
ţară care acuză tocmai penuria de caractere, descoperă, în cazul Sîrbu, 
dincolo de receptarea simpatetică, un exemplu inconfortabil sub unghi 
moral. Omul, mereu în conflict cu o Istorie „bolnavă”, pare chiar de- 
asupra operei, träindu-si viața chinuită ca operă. Nu a fost un bufon 
cerchist, încercând - în anii irositi — „să iasă întreg dintr-o mașină de 
tocat”, dorind să ne transmită „furtuna onestă a sufletului”. Dar ma- 
rile romane, mereu amânate sunt „cărți ascunse, risipite în Jurnal” 

(Ungureanu 2014: 59). Încât e greu de cântărit „valoarea exactă” a scri- 
itorului, fabulos ca personaj. Şi, până la urmă, analiza strict estetică a 
cărților lui I. D. Sîrbu se dovedește nesatisfăcătoare (Simut 2013: 21), 
el devenind „un caz semnificativ pentru condiţia scriitorului în comu- 
nism’, definind, sub unghi moral, o existenţă tragică. 


Ispitit de dramaturgie, I. D. Sirbu a virat spre proză, aici revärsändu-si 
fantezia lexicală, comicul de limbaj şi vocaţia satirică, dibuită de amicul 
Negoitescu chiar în tinerețea „falsului cinic”, plin de proiecte. Ca pro- 
zator, I. D. Sîrbu îşi prezintă durerile („uitate şi nu tocmai”) şi deplânge 
„turcocratia” instalată în acest colț de lume bizantină, Adio, Europa!, 
cu titlul inițial Candid în Isarlik, fiind o virulentă satiră politică în care 
Magnificul Sultan este, de fapt, marele personaj absent. Iar Candid, 
un cărturar cinstit, inutil, profesor mittel-european coborât „din norii 
cărților”, mazilit, cu o „biografie demonologică”, cu goluri (ca model 
autobiografic) este omul parantetic, un suberou trecut prin zece ani de 
„dezinfricare”, supus unor repetate eșecuri. Lângă el veghează un creier 
practic, mucenita Limpi-Xantipa, oferindu-i lecţii de informare politi- 
că, salvändu-si soțul retrograd, altminteri un „european bine informat”, 
risipind „idei moarte”. Pe bună dreptate, N. Oprea invoca „paradigma 
perechii complementare” (Oprea 2016: 65). Acelaşi devotat exeget, 
luând „pulsul revansei postume” sesiza avalansa exegetică sub faldu- 
rile sirbologiei (Oprea 2016: 9). Într-adevăr, deși un oral, ex-cerchistul 
propune o literatură „suferitä”, nedorind a se ascunde in stil, regretänd 
„timpul furat”, în „harpagonică cumulare de manuscrise nevandabile”, 
cum se lamenta într-o scrisoare către Mariana Şora (v. Traversarea cor- 
tinei, 1993). Şi care, după 1989, au şocat ca surpriză postumă. 


Însuși I. D. Sirbu, într-o „definitie” personală, ne anunţa că lucrează 
Ș J » t 7) 
la opera postumă (sperată „onorabilă”), îndrăznind a crede că vom ieşi 
din „tunelul timpului crepuscular”, instaurând ratarea generală. Doar 
„scäparea de frică” ne-ar asigura mântuirea. I. D. Sirbu, se ştie, a re- 
fuzat pactizarea, nesemnând „micul contract cu diavolul”. Nu putem 
vorbi însă de o rezistență fätisä si, pe bună dreptate, loan Lascu de- 
5 553 I 1 


monstra „spiritul anticomunist al operei” (Lascu 2014: 62). Mai mult, 

Clara Mares, analizând „tiparele comportamentale” ale triunghiului 
cerchist (Doinaș, Negoitescu, Sîrbu), sublinia că ultimul a ales „calea morală” 
(Mares 2014: 88), faţă de un Doinaș, sârguincios în a-și îndeplini rolul 
(cel de a reveni în prim-planul vieţii literare) ori comparativ cu Nego, 
livrând note fără „interes operativ”. În consecinţă, I. D. Sîrbu „refuză si 
plăteşte” (Mares 2014: 91). Iar exerciţiile sale „de dezgolire” denunţă, 
cu tentă pamfletară, o lume „indemonitä”, anulând distopic „versiunea 
de basm” a propagandei, limba fiind „un mijloc de ascundere”. Sunt, 
negresit, exerciţii de luciditate pe suport ideologic, acuzând „miste- 
rul duplicitätii” (bieticitatea), timpul subistoric, frica-matrice etc., în 
așa-zisul prizonierat alutan, blamat cu vervă sarcastică. Aterizat „pe 
viață”, în vara anului 1964, în „izolatorul” craiovean, „o lume europea- 
nă şi nu prea”, Sîrbu o înțelege / o simte ca loc de surghiun si o tratează 
în consecință, insula olteneascä fiind „afurisită, ticăloasă, smecherä”. 
Trasă într-o grotescă antiutopie, această lume aparte / „terra deserta”, 
cum scria într-o „epistolie din pustiu” (v. scrisoarea-pamflet către „co- 
legul din Capitală”, in Manuscriptum, nr. 1-4/2012) se räsfatä într-un 
dilatat eseu moral, dar suferă de „o localizare excesivă” (Oprea 2016: 
195). În fond, ca „spovedanie neputincioasă”, I. D. Sirbu incriminează, 
cu sarcasm hohotitor și defulare filosofică, cu o inconfundabilă expre- 
sivitate, chiar bolile fiinţei româneşti: comportament melcoid, tăcerea 
lasä, ipocrizia rentabilă într-o lume tranzactionalä, trăind „la spatele lui 
Dumnezeu si al Europei”. Sîrbu dorea un suflet confesor, bogatul cor- 
pus epistolar stă mărturie, fiind, o recunoștea, prologul unor eventuale 
cărţi, denuntänd „moravurile din Valachia”. Iar pamfletul era o soluţie 
de a umple „lacunele Istoriei” într-o Rinocerie decuplată. 


Descoperim, pe lângă proiectele ridicol-utopice (prin 1968 se gândea 
la o revistă Sinteze / Europolis, scrisă de foşti puscäriasi, plus D. Ghise 
ca pavăză), numeroase insertiuni vizionare, confirmate azi. La porțile 
Orientului, unde „nimic nu se vomează, totul se înghite”, Universitățile 
devin „din ce în ce mai populare”, populate de haiduci „cu licenţe în 
drept”; lupta de clasă se metamorfozează, în secolul nostru, în dispu- 
ta dintre umaniști si tehnocrati; în fine, Europa, deraiată, în anemie 
sufletească, cunoaște un avansat „grad de tâmpire si bunăstare”, eu- 
forizată de Gipsy-Cola. Om de educaţie europeană, I. D. Sîrbu evocă 
bibliotecile genopoliene și profesorii „grei” din anterioara sa existenţă. 
Acceptând „diviziunea funcţiilor și valorilor” în organismul european, 

noi, ca „atleți ai bäscäliei”, de farmec levantin, cinstind delatiunea si 
peschesul, trăim într-o „autoocupatie autogestionatä” (autocolonizare, 
în limbaj sociologic). Sau cum scrie / recunoaşte însuși Sirbu, într-o 
scrisoare din 10 octombrie 1988: „nu trăiesc la capătul Europei, ci la 
sfârşitul ei”. Clasicizat aproape (dar cu rezerve), cu o biografie exem- 
plară, dezaprobând „scriitura artistă”, I. D. Sirbu e viu prin literatura 
confesivă (Jurnalul și epistolarul) şi, desigur, prin romanul eseistic 
Adio, Europa!, construit, cum s-a observat, „pe tiparele distopiei”. 


Răsărit din matricea petrileanä, cu traiectorie frântă si râs proletarian, 
cu „proze tardive” (cf. M. Zamfir), valorizate preponderent politic, 
I. D. Sîrbu a provocat o impresionantă bibliografie critică, inclusiv o 
avalanșă de doctorate. Vocea lui, într-adevăr, „nu a strigat în pustiu” 
(Lascu 2014: 9). Sfortärile revizioniste au evidenţiat, cu deosebire, 
„prețul omului”, urmând ca opera (de potential canonic), în pofida 
startului cuminte, să aştepte, pe talgerele posterităţii, o dreaptă judeca- 
tă, temperând excesele sirbologiei. 


Note | ! Totuşi în actele de identitate este menţionat Sârbu, con- 
trazicând varianta impusă editorial (Sirbu). 
? Mihai Barbu, în Dosar Ion D. Sîrbu (v. „Apostrof”, 
nr. 10/2014, p. 15-20), relatează cele „cinci întâlniri 
fatä-n faţă” (Ion D. Sîrbu versus Olimpian Ungherea). 


Referinţe Andreescu 2013 = Gabriel Andreescu, Cărturari, 
bibliografice opozanți şi documente. Manipularea Arhivei Securităţii, 
Iaşi, Polirom, 2013 
Marian Barbu 1995 = Marian Barbu, Credinţa în nemuri- 
rea operei, în Aspecte ale romanului românesc contemporan, 
Craiova, Scrisul Românesc, 1995 
Barbu 2010 = Mihai Barbu, Convorbiri cu dl. Gary (I), în 
Dosar „Apostrof”, nr. 9 (244)/2010, Anul XXI 
Cristea-Enache 2001 = Daniel Cristea-Enache, Concert 
de deschidere; Sîrbu, mon amour; Viaţa ca un buldozer; Zece 
ani cu Ion D. Sîrbu, in Concert de deschidere, Bucureşti, 
Editura Fundaţiei Culturale Române, 2001 
Goldiș 2014 = Alex Goldiș, Mărturia la cele două capete 
ale totalitarismului, în „Cultura”, nr. 30-31/21 august. 


Lascu 2014 = Ioan Lascu (coordonator), Caietele Colocviului 
National Ion D. Sîrbu, Craiova, Autograf MJM, 2014 

Lovinescu 2014 = Monica Lovinescu, Adio, Europa?, în O istorie a literaturii române 
pe unde scurte (1960-2000), ediţie îngrijită şi prefață de Cristina Cioabă, Bucureşti, 
Humanitas, 2014 

Manolescu 2008 = Nicolae Manolescu, Istoria critică a literaturii române. 5 secole de lite- 
ratură, Piteşti Paralela 45, 2008 

Mares 2011 = Clara Mares, Zidul de sticlă. Ion D. Sîrbu în arhivele Securității, Bucureşti, 
Curtea Veche, 2011 

Oprea 2015 = Nicolae Oprea, Ion D. Sîrbu si timpul romanului, ediţia a doua, revizuită, 
Târgoviște, Bibliotheca, 2015 

Oprea 2016 = Nicolae Oprea, Revansa postumă, Târgoviște, Bibliotheca, 2016 

Simion 1999 = Eugen Simion, Ion D. Sîrbu. Epistolierul, în Fragmente critice (III), Mit. 
Mitizare. Mistificare, Bucureşti, Fundaţia Scrisul Românesc, Univers Enciclopedic, 1999 
Simut 2013 = Ion Simut, În contra analizei estetice a operei lui I. D. Sîrbu, in „Cultura”, 
nr. 16/16 mai 2013 

Sorohan 2009 = Elvira Sorohan, I. D. Sîrbu. Date pentru un muzeu de literatură, în 
„Convorbiri literare”, nr. 11(167), 2009 

Ştefănescu 2005 = Alex Ştefănescu, Istoria literaturii române contemporane (1941-2000), 
Bucureşti, Maşina de scris, 2005 

Ungureanu 2014 = Cornel Mihai Ungureanu, Cărțile ascunse ale lui Ion D. Sîrbu, in 
Colocviile Ion D. Sîrbu (coordonator Nicolae Coande), Craiova, Autograf MJM, 2014 
Urian 2000 = Tudorel Urian, O capodoperă a deznădejdii, în Proza românească a anilor 
'90, Bucureşti, Albatros, 2000 

Velea 2019 = Dumitru Velea, Ion D. Sîrbu sau despre „Räs-cu-plänsul nostru valah” (II), 
în „Acolada”, nr. 12/2019. 

Oxana GHERMAN 
| Iurie BOJONCA, sexagenar 


Iurie Bojoncă s-a născut la 28 august 1961, 
in Antonesti, Ştefan Vodă. După absolvirea 
şcolii medii din satul de baştină (1978), ur- 
mează Facultatea de Filologie a Universităţii 
Pedagogice „lon Creangă” din Chișinău 
4 (1983). Debuteazä cu poezie in revista „Mol- 
dova” (1975). După absolvire, se angajează in 
OGh. — cercetător științific calitate de profesor la Tiraspol, la Școala rusă 


j Na BeN ologie de cultură generală nr. 3 „A. P. Cehov”, dar la 
Română,B. P. Hasdeu 


din Chișinău. Absolvă °= : j . 
Universitatea Pedagogică de ticipă la mişcarea de eliberare naţională, deve- 


Stat,lon Creangă” (2010). nind persoana de încredere a poetei Leonida 
Susţine teza de doctor În Lari, în 1988. Debutează editorial cu grupajul 
ne Ve poetic Cer cuväntul (1989) in antologia Sapte 
de Filologie al Academiei de 5, ß . ji 
Stiinte a Moldovei (2016), tineri poeți. Este redactor-șef adjunct la ziarul 
Colaborează la revistele „Bastina” din Ialoveni (1990-1991). Acti- 
„Quadrat', „Sud-Est cultural, vează ca pedagog în cadrul Liceului Teoretic 
„Contrafort, „VOCEA „Grigore Vieru” din s. Băcioi, Ialoveni si, între 
Rad 1995 si 1998, detine functia de director. In 
1996 publicä volumul de poezie Pestera mäglei. 
Este doctorand la Universitatea „A.I. Cuza” 
din lași (1996). Activează ca profesor la Li- 
ceul de Creativitate şi Inventică „Prometeu” 
din Chişinău (1998-2003). Devine membru 
al Uniunii Scriitorilor din Moldova (2001). Îi 
apar volumele Teama de scris (2002) şi Mesaje 

din ocnele paradisului (2003). 


scurt timp este înrolat în serviciul militar. Par- 


= 


Din 2003 se stabilește în Italia, participă la 
activităţile culturale organizate de Institu- 

tul Român de Cultură și Cercetare Umanistică din Veneţia. În 2007, 
la Timişoara, îi apare volumul Râul Zero si plopul fără soț, prefaţat de 
Svetlana Paleologu-Matta, eminescolog de talie europenă. Publică vo- 
lumul Din pușcăriile Paradisului, ediţie româno-italiană (Timişoara, 
2010) şi Il motivo dello specchio (Italia, 2016). Este inclus în antologiile 
româneşti Poezia acasă, România din suflet, Ovidiu, două milenii de ne- 


uitare, Ce enigmatică eşti, femeie..., în două selecţii italiene: Premio Prato 
Cittă aperta si Poesie e racconti (2016) şi în antologia romänä-englezä 
Basarabia Sufletului Meu, la Toronto, Canada (2018). Este redactor 
asociat la revista de limba italianä „Luogo comune” din Mogliano Ve- 
neto, Provincia Trevizo, Italia. Colaboreazä la revistele „Oglinda litera- 
ră”, „Iribuna”, „Steaua”, „Poesis”, „Poezia” etc. Din 2009 este reporter la 
revista „Prodiaspora”. In 2010 i se decernează Medalia „Meritul civic”. 
Este presedintele Asociatiei Moldo-Italiene pentru Colaborare si Inte- 
grare A.M.I.C.I. din Veneţia. Membru al colegiului de redacţie al re- 
vistei „Limba Română” (2019). În 2019, la Chişinău, îi apare romanul 
Puzzle sau De ce copacii sunt galbeni şi i se decernează Premiul Relaţii 
Culturale al Uniunii Scriitorilor din RM. 

Iurie Bojoncä își începe traseul literar printr-o „poezie de atitudine” 
(C. Trifan), care îl distinge ca voce poetică chiar din momentul debu- 
tului. Ciclul Cer cuvântul, inclus în cartea Teama de scris (Timişoara, 
2002), conţine şapte texte reprezentative din antologia de debut, apă- 
rută în anul istoric 1989. Cer cuvântul exprimă nu doar o necesitate 
de afirmare, ci si o replică unor imperative sociale, literatura servind 
drept spaţiu de manifestare a revoltei, a repulsiei faţă de indiferență, 
ipocrizie, fals, formalitate, lipsă de atitudine și dezintegrare națională. 
Vocea lirică e angajată în procesul de trezire a conștiinței umane, a spi- 
ritului colectiv, a interesului față de adevărul istoric (Lecţie de istorie, 
Gramatica istoriei). Omul este perceput ca ființă care își pierde treptat 
particularitätile identitare, dar si esența umană. Cruzimea si dezuma- 
nizarea se amplifică pe fundalul lumii obiectelor și mai ales al naturii, 
care, spre deosebire de oameni, se manifestă mult mai inofensiv. Lu- 
mea obiectelor încorporează umanitatea, o conţine, se umple de „ve- 
ninul” si de „märsävia” ei, ascunde potenţialul uman ratat: „Casele cu 
multe etaje/ sunt monumente ce-ndură,/ un fel de oameni cu mii de 
ochi,/ şi fără gură” (Asemănare). Poezia de debut a lui Iurie Bojoncă 
stă sub semnul vizualului idealizat, al metaforei, al intensității expresiei 
(Märtisoare, Pasărea fără aripi), dar si al interogatiei ironice şi räzvrä- 
tite. Poetul creează imagini in care luminile si culorile joacă nu doar 
pentru conturarea ideilor, ci mai ales pentru reliefarea unei axe de va- 
lori umane și naţionale. 


Ciclul Jocul de-a ursul include texte care poetizează subtil si nuantat 
experienţa iubirii (Toate ce le atingi..., Ninsoare ancestrală, Sunt fericit) 
redefineşte liric unele mituri despre originea si evoluţia prin concurs a 
universului și a omului (Care pe care), despre raportarea omului la om, 
a poetului la omenire (Avere), a poetului la propria creație (Sunt acu- 
zat). Cuvintele capătă ființă după asemănarea omului, au corpuri care 
se nasc şi mor (Am fost în morga cuvintelor...) aşa cum omul se manifes- 
tă ca un sistem textual armonios, care „rimează” cu universul (Omul e o 
poezie). Pe de altă parte, poetul inventează noi mituri ale genezei uma- 
ne, încifrând sisteme de idei despre „formula spirituală”, metamorfoza 
interioară a creatorului, iubirea ca acces către infinit, suferința si jertfa 
ca resursă a creaţiei. Eul poetului intuieste şi explorează o conștiință 
a lucrurilor care formează anturajul existenţial (Ce spun lucrurile? ), 
în care fiecare element cosmic se reflectă în altele, universul fiind o 

oglindă a sinelui (Ochii pământului). Poezia lui Iurie Bojoncă se înca- 
drează concepţiei moderniste prin stilul versificatiei, prin conţinutul 
contemplativ, metafizic, prin fondul axiologic si universalitatea temati- 
că. Condiţia omului contemporan, depersonalizarea, dezumanizarea, 
viața ca experienţă sfäsietoare, renunţarea la sine etc. sunt idei centrale 
în poeziile Decât om ca acum..., Omnivorii, Îmi vine să urlu ş.a. 


Lumea contemporană este privită ca spaţiu al ferocitätii, al inumanu- 
lui, al cruzimii (Subiect de fabulă), al absurdului (Cine e flămândul?), al 
răsturnării valorilor şi al degradării (Inelul de aur). Timpul este o cate- 
gorie extensibilă, un lanţ de evenimente, o evoluţie trasată, o narațiune 
care ia formă lirică (Homo sapiens). Jocul de-a ursul se încheie cu texte 
care ilustrează câteva perspective despre credinţă, relativa deosebire 
dintre viață și moarte, moartea ca direcţie unică și inevitabilă, ca unghi 
de vedere asupra vieții, moartea ca experienţă de verificare a relaţiilor 
cu ceilalți, ca trecere în istorie, ca neantizare a ființei. 


Poezia Teama de scris (care intitulează volumul apărut la Timişoara, 
in 2002, dar si ultimul ciclu al acestui volum) e o confesiune a senti- 
mentului de frică în fața frumuseţii cu putere orbitoare. Teama este o 
consecinţă a conștientizării faptului că atunci când creatorul se con- 
centrează exclusiv asupra frumosului exterior, poate orbi, rămânând 
cu abilitatea de a privi doar în sine. Cuvintele se materializează ca să 
poată înlocui organe în corpul uman sau lipsa unor obiecte din exte- 
rior, se pot abstractiza pentru a furniza imagini complexe ale realității. 
Ele servesc drept unelte de modelare a femeii-sinteză, a iubitei perfec- 
te, din alte chipuri de femei. Iubirea este trăită ca simbioză, ca unitate 
indisolubilă a două existente, dar si ca forță salvatoare, ca terapie. Fe- 
meia este o proiecţie lirică obsedantă. În aceeași ipostază se află și eul 
poetic în calitate de iubit: „eu apuc mâna bărbatului meu/ şi o plimb 
pe braţele femeii tale/ tu modelezi zâmbetul femeii tale/ ca să poată 
sfredeli inima bărbatului meu/ eu îi sugerez un gând bărbatului meu/ 
tu îl anticipezi în mintea femeii tale...” (Femeia din visul meu). Iubirea, 
în viziunea poetului, este o forță cu poli opuși, care determină omul 
să oscileze mereu între realitate si fantezie, între dorinţă si refuz, între 
potenţial și imposibil. Pe lângă iubire, e multă tristeţe în lume, boală, 
suferință, fals, sunt multe frământări ale sinelui: „cât e oare de la mine/ 
cel care scriu/ până la mine/ cel care sunt”. 

> La Terrazza 


"| BISTROT- POKE- BAR 


O plăcută revedere de peste ani cu un bun prieten venețian, poetul Severino BACCHIN. 
Ne cunoscusem la Institutul Român de Cultură si Cercetare Umanistică (IRCCU) din 
Veneţia, în anii când la această instituție era director domnul Ioan-Aurel POP, actualul 
președinte al Academiei Române. Ne-am dat întâlnire în faţa Biserici din Mogliano Ve- 
neto, apoi ne-a găzduit elegantul local „La Terrazza”, unde am discutat despre cele mai 
noi apariții editoriale ale noastre. I-am prezentat două ediţii speciale ale revistei „Limba 
Română” - nr. 3, 2021, cu genericul „Nicolae IORGA - 150 de ani de la naștere” si nr. 4, 
2021, consacrată lingvistului de talie mondială „Eugeniu COSERIU - 100 de ani de la 
naștere”. E frumos să te regäsesti prins în mrejele metaforei chiar în ciuda timpului care 
curge atât de nemilos. 

În volumul apărut la Timişoara, în 2003, Mesaje din ocnele paradisului, 
viziunea lumii ca paradox se aprofundează, polaritatea dintre bine şi rău 
se accentuează prin contraste de idei. Omul tinde spre alte experienţe, 
spre depășirea propriei corporalitäti („pot să mă adăpostesc/ în câi- 
nele acesta/ care-mi linge picioarele/ pot să trăiesc în măduva/ unui 
ciolan de-al lui/ pot să fiu cersetor/ ori golan/ pot să beau/ o sută de 
vieti/ într-un singur an”). Scrisul, creaţia, textualismul se transformă în 
teme poetice în prima parte a cărții, unde se valorifică anumite aspecte 
metatextuale si intertextuale (Eminescu, Creangă, Vieru ş.a.) în poezii 
ce transpun sau fac referinţă la teorii si la concepții artistice. Viaţa, in 
accepţia poetului, capătă un rost doar când se transformă în cuvinte; 
realitatea este reinventatä în funcție de absenţa sau de prezența cuvin- 
telor. Iubirea se metamorfozează prin expresia ei în limbaj. Ultimele 
poezii reflectă experienţa unei iubiri destrămate, a unei distanţe dintre 
două „puscärii” — una a paradisului in care a plecat femeia si cealaltă 
a infernului în care a rămas bărbatul. Spre deosebire de textele altor 
volume, în Mesaje din ocnele paradisului, poezia încorporează mai mult 
cotidian, fără să-l supună unui filtru, generându-se din procesul de tex- 
tualizare a realităţii. Textul liric echivalează, astfel, procesului de „deru- 
lare a cotidianului” (M. Cimpoi). 


Turie Bojoncä este tentat să abordeze diverse structuri poetice, incer- 
când să împace aspecte contradictorii în unități în care „frisonul post- 
modernist n-a alungat frägezimea și erupțiile idilice”, după cum remar- 
că A. D. Rachieru în prefața volumului româno-italian Din pușcăriile 
paradisului (Timişoara, 2010), tradus de Viorica Bălteanu. Aflat de 
câţiva ani în alt spaţiu cultural, care nici nu-i devine familiar, dar nici 
nu-i rămâne nici absolut străin, Iurie Bojoncă își cultivă poezia pe acest 
teren al contradictiilor, „localizând” unele puncte de referință în afa- 
ra țării de baştină. Volumul începe cu ciclul „Tu ești Veneţia mea”, o 
poezie a erosului matur, care culminează cu declaraţia din Îmi arătai 
Veneţia, centrată pe ideea că frumuseţea iubitei întrece frumusețea 
lumii pe care o contemplă eul liric. Ciclul Precum visa Dante este o 
reflecţie poetică asupra stării de refugiu și singurătate în mijlocul iluzi- 
ei realităţii. Persoana lirică trece treptat printr-o gamă variată de stări 
ce fuzionează cu imaginile senzoriale de diversă natură, stări care de- 
vin palpabile prin asociere cu unele obiecte: „si eu cu mâinile goale/ 
am început să aleg/ păsările ce-au nimerit în mine/ să aleg avioane- 

le,/ norii cu ploaie,/ zmeii de hârtie..” (Am avut momente...). Ispitit de 
intertextualitate, poetul stabileşte raporturi între imagini din Dante, 
Baudelaire, Eminescu, Bacovia, cu ajutorul cărora se autoexplică. Unul 
dintre motivele obsedante este cel al infinitelor forme ale timpului si 
„amprentele” lui în materie. 


Imaginile lumii poetizate se concentrează în nucleele unor mituri liri- 
ce. În poezia În univers, dar şi în alte texte din ciclurile Memoria genetică 
și Omul e o poezie, se pune problema cosmogenezei, a etnogenezei, a 
„fracturii” dintre nație si pământ natal. Miturile lirice evoluează în po- 
ezii sociale, în care are loc un proces de conștientizare a realităţii: „Și 
totuşi suntem un popor năzdrăvan/ fără Ţară de două sute de ani,/ dar 
în fiece zi cu cioban”, reflectat prin apel la motive biblice si concepţii re- 
ligioase. Imaginilor poetice le este adusă o plus-valoare semantică prin 
expresia grafică realizată de pictorul timișorean Gheorghe Văleanu. 


Ciclul de scrisori si poezii Râul Zero si plopul fără soț abordează pro- 
blema exodului basarabean, tema casei, baștinei fiind asociate stării de 
amărăciune, deziluzie, dar şi unui virulent atac critic la adresa sistemu- 
lui politic care a cangrenat Basarabia, cauzând fenomenul migraţiei în 
masă. O selecţie specială din poezia lui Iurie Bojoncă este prezentată 
în volumul Il motivo dello specchio (2016), tradus în limba italiană de 
V. Bälteanu. Poezia generică este tradusă si în engleză, în antologia Ba- 
sarabia sufletului meu (Toronto, 2018), îngrijită de Maria Tonu si Da- 
niel Ionitä, prefatatä de Alex Stefänescu. In Motivul oglinzii fiziologia si 
anatomia umanä este pusä in slujba spiritului, fiecare parte a corpului 
fiind o unealtă de explorare a lumii interioare sau a macrouniversu- 
lui, dar şi de transpunere a viziunilor în poezie (Figuri de stil). Poetul 
imaginează procesul de „întoarcere a materiei în faza ei primordială”, 
„facerea” si „desfacerea” lumii (Disociere). În Motivul oglinzii, ca si în 
Râul Zero si plopul fără soț, se reconstituie poetic secvenţe din viața 
emigranților. 


Poezia lui Iurie Bojoncă reflectă, per ansamblu, o încercare de eluci- 
dare a unor aspecte existenţiale, sociale, culturale, textuale; de lim- 
pezire a conștiinței omului dezorientat, pierdut în confuzii, angoasat 
de „superhaotica realitate”, pe care tinde să şi-o subordoneze prin 
cunoaștere, prin transpunere a imaginii ei în cuvânt. Textele exprimă 
o gamă de stări ale ființei prinse în vortexul lumii si purtate în spaţii si 


ie 


La Hotelul Villa Sara l-am cunoscut pe romancierul belgian Gunther Opdecam. 

Mi-a povestit despre romanele sale inspirate din mitologia țărilor nordice. I-am dezvăluit 
succint subiectul romanului meu Puzzle sau De ce copacii sunt galbeni și rolul baladei 
Meşterul Manole în plăsmuirea personajelor din această narațiune. 

contexte dezintegrante din punct de vedere uman, identitar, spiritual, 
însă fertile procesului de creaţie. Acest fond de idei își caută expresie si 
în structuri epice. 


In 2019, scriitorul publică romanul Puzzle sau De ce copacii sunt gal- 
beni, ce remodelează mitul despre jertfa creaţiei. Relaţiile intertextuale 
se stabilesc la nivel de personaje, proiectate pe istoria unei familii de 
intelectuali basarabeni, emigraţi în Italia. Rescrierea se face într-o po- 
etică deliberat eclectică, prin apelul la virtuțile si trăsăturile specifice 
eseului, romanului social si metaromanului, înscriindu-se în trendul de 
azi. Narațiunea este efectuată de către un narator intradiegetic, având 
la bază drama protagonistului, cu substrat biografic. 


Personajele principale, create conform modelelor arhetipale (Mano- 
le şi Ana), sunt concepute ca o expresie a degradării structurii miti- 
ce. Deși Ana este jertfită, Manole nu va produce nimic valoros, nimic 
durabil. Mitul creaţiei se transformă, astfel, în povestea nefericită a 
migrantului neadaptat. Pe acest liniament, este dezvoltată istoria cu- 
plului de intelectuali care părăsesc ţara pentru a scăpa de mizerie: un 
caz aproape tipic de evadare din mizeria micii „r.m.. Drumul migraţiei 
presupune o aventură care îi estropiază spiritual. 


Porniti pe drumul împlinirii materiale, protagoniștii își pierd statutul 
sacral din mitul originar. „Calvarul” Anei, care abandonează funcția 
(neremunerată în anii '90) de învățătoare și pleacă din „republicuta” 
ei în Italia, include detalii despre modurile în care basarabencele trec 
ilegal graniţele, situaţiile oribile în care se pomenesc - falsificarea ac- 
telor, călătoria clandestină, încercarea de a contacta, în ţara străină, 
cunoscuţi care se eschivează de la promisiuni, încadrarea în „câmpul 
muncii” si suportarea consecinţelor. Deci Ana trăieşte o altfel de po- 
veste a jertfirii: este umilită, mintitä, härtuitä de stăpân, abuzată sexual 
de fiul acestuia, devine o victimă a circumstanțelor. În discursul ei intră 
si întâmplările lui Manole care, venit la muncă în Italia, se angajează 
în construcții, cade de pe schele (repetă drama legendară), iar șeful îl 
crede mort si îl aruncă la gunoi. Cele două fire narative intretes si alte 
aspecte sociale legate de emigranţi, cum ar fi: munca la negru, atitu- 
dinea italienilor față de emigranți, a partidului Lega Nord în special, 
„moartea albă”, „paradisul fiscal”, colonizarea economică, condiţia in- 
telectualilor români în Italia etc., o mulțime de lucruri şocante care nu 

Asociația AMICI din Italia, în colaborare cu Uniunea Scriitorilor din Moldova, a orga- 
nizat recent o serată literară cu prilejul aniversarii a 60-a a scriitorului Iurie Bojoncă, 
stabilit în Italia din 2003. Serata a fost găzduită de Hotelul Villa Sara, Favoro Veneto 
din Veneția. 


La eveniment au participat prietenii omagiatului, scriitori si pedagogi, care au asistat la 
un Spectacol muzical pe versurile poetului, dar si la lansarea volumului Râul zero si plo- 
pul fără soț, ediție nouă, Editura Eurostampa, Timișoara, 2021, precum şi la prezentarea 
romanului Puzzle sau De ce copacii sunt galbeni, Editura Pontos, Chişinău, 2019. 


Actrița Angela Rusu a prezentat un recital poetic în limbă italiană din creaţia lui Iurie 
Bojoncă. Profesoara de limba română Nadia Popescu a vorbit despre romanul Puzzle 
sau De ce copacii sunt galbeni. De asemenea s-a referit la romanul exodului profesoara 
Xenia Lozinzchi, care e si una dintre fondatorii Asociaţiei AMICI. 


În cadrul întrunirii, echipa Biroului Relaţii cu Diaspora şi Colegiul de redacție al revistei 
„Limba Română” i-au adresat lui Iurie Bojoncă urări de bine si de sănătate cu prilejul 
aniversării, dorindu-i inspiraţie şi realizări pe potriva aşteptărilor. 

se vehiculează în presă. După mai multe peripeții în străinătate, Ana 
ajunge din nou în Basarabia, la un spital de psihiatrie, pe care autorul 
il descrie ca pe un mic stat, în care alienatii sunt conducători (sau in- 
vers). Cazul are trăsăturile unei mici alegorii politice. 


Personajele îşi cunosc statutul, negociază cu autorul intervenţiile, se 
supun poveștii pe care o prezintă acesta, suportă de mai multe ori 
schimbări de identitate. Nu doar identitatea etnică a Anei și a lui Ma- 
nole se va schimba, ci și numele: ei devin, la decizia Autorului, Vitoria 
şi Nichifor Lipan. Asemeni Vitoriei, Ana e nevoită să-şi caute soțul care 
fusese declarat mort. Doar că, din nou, deznodământul îndepărtează 
textul de pre-text: Manole fusese transferat dintr-un spital de nebu- 
ni din Rusia la „Codru” din Chişinău, unde Ana îl găsește rezolvând 
un puzzle impreună cu ceilalți colegi. Situaţia ilustrează o lume în care 
predomină haosul, absurdul si pe care intelectualii tind (printr-o luptă 
cu morile de vânt) s-o ordoneze. Sfârșitul lucrării este o revenire la ca- 
drul initial, al metaromanului. 


Lucrarea se prezintă ca un puzzle de viziuni despre probleme socia- 
le, culturale, politice, economice, transfigurate în mit, metaforă, sim- 
bol. Romanul constituie, așadar, un alt conținut ontologic pentru 
mitul estetic, transformat, prin reciclare, în structura internă a unei 
naratiuni despre migraţie, ilustrând condiţia intelectualilor care trăiesc 
experienţa exilului. 


Ajuns la vârsta onorabilă de şaizeci de ani, scriitorul Iurie Bojoncă este 
la fel de ancorat în sfera ideală, a creaţiei, implicat în proiecte literare si 
culturale, cum era şi acum zece, douăzeci, treizeci de ani. Din câte ob- 
stacole spaţiale, temporale, culturale sau existenţiale a avut de depășit, 
niciunul nu l-a îndepărtat de literatură, ci, din contra, l-a făcut să-şi ur- 
meze calea cu smerenie și cu perseverenţă. Așa să-i ajute Dumnezeu! 

Į urie BOJONCĂ 


lu.B. - poet, profesor de 
limba şi literatura română, 
redactor-asociat la revista 
de limba italiană„Luogo 
comune” din Mogliano 
Veneto, Provincia Trevizo, 
Italia. Din volume publicate: 
Peştera mâglei (1996), Teama 
de scris (2002), Mesaje din 
ocnele paradisului (2003), 
Râul Zero şi plopul fără 

sot (2007), Din pușcăriile 
paradisului / Dalle carceri del 
paradiso (2010), Il motivo 
dello specchio (2016). 


Rugä pentru neam 


Doamne, de ce ai făcut 

atâta frumuseţe pe pământ? 

Oare nu vezi că nu suntem în stare 

să savurăm din plin 

toată această splendoare? 

Am fost fii, avem nepoți, suntem părinți... 
Dar n-avem Țară. 

Ori poate ai făcut așa 

ca să ne scoţi din minţi? 

Să mă ierti de întrebare 

în zile de post, 

dar de ce nu ai milă 

de opera ta genială? 

Şi ne tot semeni cu boală după boală. 
Uite, bărbatul înalt ca un brad, 

un tată vesel și ager 

se stinge doar într-un an, 

fiindcă i-ai dat cancer. 

Uite, femeia frumoasă ca o Veneră 

şi tânără si voluptoasä 

se stinge în cel mai mare chin, 

că din firea Ta mărinimoasă 

i-ai pus un cancer la sân. 

Uite, neamul meu dintre Nistru si Prut, 
e măcinat laolaltă de sărăcie, 

se zice că acesta e doar un început 

a incurabilei lui pandemie. 

Doamne, daca faci să murim unul câte unul 
şi ne invitila Tine cu atâta spor 


s-ar putea întâmpla ca peste ani 

să ne mistui pe toţi ca popor. 
Doamne, dacă Eşti Lumină din Lumină 
şi ai creat toate neamurile, 

de ce ai uitat că suntem și noi 

parte din Tara Română 

și nu mai suportäm hamurile. 

Am fost sub tătari, turci, unguri si ruși 
şi azi am rămas la răscruce de vreme 
în tuspatru părți a lumii duşi 

În fel de exod al lumii moderne. 
Deşi nu suntem curzi 

şi nici pe departe n-am fost talibani, 
suferim de prea multi mancurti 

şi lonii ne sunt tot mai Ivani. 
Doamne, dacă mai ai apă și lut 
Recreează-ne, aşa Dumnezeieste 
cum ai făcut-o la început 

şi ne dă spirit din spiritul Tău. 

Iar dacă ai obosit, 

Doamne, rogu-le, 

ne mäntuieste. 


xxx 


Dacă as fi fost întrebat vreodată 
de unde îmi iau materia primă 
când încep să fac un poem 

aş povesti fără ezitare 

aşa ca în fața copiilor la şcoală 
despre cel mai prețios material 
din care îmi construiesc poezia 
şi acest material nu este altceva 
decât un spaţiu fără de margini 
plin cu linişte sfântă 

unde trăiește singurătatea mea 
care mă ajută să merg înainte 

apoi după singurătatea deplină 
vine un alt element al poeziei 
pe care l-am numit durere umană 
ce degradează carnea și spiritul 
şi tot ce mai suntem noi laolaltă 
abia mai apoi urmează să vină cuvintele 
ce ştim să le punem pe răni 
anume acolo unde ne doare mai mult 
aşa cum am pune ierbile cele de leac 
ori cum am turna picături amare 
în ochiul celui mai dulce lac 
şi în cele din urmă 
încep să apară rândurile scrise 
deși îmi spui că-mi ești cea mai aproape 
continuu să fiu obsedat de singurătate 
mă întrebi dacă nu cumva am încetat să te iubesc 
şi nu am curajul să ţi-o spun în față 
de unde să ştii tu că dintre toate femeile 
pe care le-am admirat în această viață 
numai pe una o pot numi 
iubita mea cea mai adevărată 
şi mai fidelă dintre toate 
şi această iubită a mea 
te iubeşte şi pe tine în taină 
şi pe copiii noștri îi adoră 
fiindcă ea ne-a vegheat totdeauna 
ştiu că ești curioasă s-o vezi 
şi arzi de dorinţă să te răzbuni 
ai tot dreptul s-o faci 
poftim devoreaz-o cum vrei 
ea este în fața ta 
dar ca s-o poţi depista dintre alte femei 
s-o arzi cu al tău blestem 
va trebui să recitesti mai întâi unde am scris 
despre cel mai preţios material 
la începutul acestui poem. 

xxx 


Poezia pe care vreau s-o scriu acum 

e ceva mai mult decât sunt cuvinte s-o încapă 
şi atunci când voi epuiza vocabulele toate 

voi recurge la alte unelte 

şi odată finite acestea 

voi face-o din pietre 

din pământ si din ape 

iar dacă și ele nu-mi vor ajunge 

si voi simți că încep a mă fränge 

voi da năvala la carnea-mi plină de sânge 

voi pune mâna pe bisturiu 

şi voi scrie cu lama-i pe corpul meu încă viu 
voi încrusta pe pielea-mi inscripții 

un fel de ghid pentru a ieşi din acest labirint modern 
ca să poată găsi răspuns urmașii mei 

şi să ştie să dea definiţii precise durerii insuportabile 
care se va multiplica exponențial atunci 

când vor citi ceea ce scriu acum în al meu poem 
din oasele albe si fără de viață 

voi ciopli un fel de jucării 

ca să le dau la cei mai săraci copii 

iar pe tine ființă dragă ce-mi eşti 

te voi lovi drept în tâmplă 

cu botul de carne al inimii mele 

ca să te fac să te doară de tot ce se întâmplă 

te voi împroşca cu ochi-mi plini de peisaje 

ca să te fac să vezi că lumea-i frumoasă 

să-ți poți urma înainte fägasul 

voi cădea în genunchi imploränd disperatii 
voi cuprinde ca un părinte sinucigasul 

ce vrea să-și semneze sfârşitul 

fiindcă vede în tot şi în toate doar aberaţii 

dar când voi termina si cuvinte şi carne si oase 
şi nu voi avea nici mâini cu ce scrie 

si va părea că nu e nimic din tot ce voia să fie 
abia atunci primăverile vor fi mai frumoase 

şi poezia dintre toate va fi cea mai vie 

Câte ceva despre culori 


Vântul scrie mai întâi pe o foaie cu verde 
vrea să ne spună ceva despre viață 

dar de la un timp vine un altfel de vânt 
şi începe să scrie pe foaie numai cu galben 
când înmoaie penita-n lumină 

unii credeau că scrie cu cerneală de aur 
iar alții vedeau în acest auriu 

o durere ascunsă în tristețea lunii 
apoi scrisul lui deveni ruginiu-ruginiu 
până toată cerneala se făcu de sânge 
semnată-i sentința cea de plecare 

dar până la urmă vine vântul cel mare 
şi scrie cu negru pe toate foile odată 
iar tu nici nu bagi de seamă 

că scrii şi tot scrii cu cerneală albastră 
pe ultima foaie imaculată 

oare ce să însemne că vântul la fine 
şi-a ales cerneala cea neagră 

voia să facă pe placul pământului 

ori poate cerneala lui e de pământ 
prefăcută-n cuvinte transpuse pe foi 
din care citim că vântul cât e de vânt 
îşi alege cernelele cele de jos 

şi scrie simplu dar genial 

ca un poet talentat si sfios 

iar tu ce abia mai päsesti pe pământ 
scrii şi tot scrii cu cerneală albastră 
astfel te vezi mai aproape de sfinţi 

îţi cauţi un loc în bolta cerească 

crezi că acolo e loc pentru toți 

ce știu hârtie să mâzgâlească 

dar iată că vine o ploaie mare 

să spele păcatele toate 

şi începe să scrie cu apă murdară 

cu apă plină de moarte 


şi scrie ca-n timpii lui Noe 

zile şi nopţi nu conteneste 

până răzmoaie verdele foii 

şi-l face să curgă încet peste galben 
apoi amestecul cel de culori si de ape 
se toarnă tot peste roșu si negru 

se toană să ne îngroape 

şi atunci de unde să ai cerneală albastră 
de unde să-ţi vină mana divină 

când toate culorile s-au răsturnat peste tine 
şi n-a mai rămas nici o foaie imaculată. 


x x x 


Timpul e o materie statică 
timpul nu trece 

a încremenit 

vânt nu este 

şi dacă nu este nu bate 

frunzele nu mai tremură 

soare nu răsare şi nu apune 

de lună nici pomină 

nu e noapte şi nu e nici zi 

nu e nici clipă 

nu e nici an 

de unde vrei veșnicie 

dacă în jur nu e nimic 

şi nu e nimeni 

timpul s-a sinucis 

şi dacă timpul e mort 

atunci stai un pic şi răspunde-mi 
cum se face de se mai scriu aceste rânduri? 
Cine le scrie? 

Pentru cine? 

A rămas numai un nebun 

care-i în afară de timp şi de toate 
şi dacă a rămas numai el să le scrie 

unica minusculă bucată vie 

între atâta imensitate de natură rece 

privată de timp si de trecere 

atunci să vedem ce se întâmplă azi cu nebunul 
ca să ştim ce ne aşteaptă pe noi mâine. 


XXX 


Ca să nu moară poezia 

i-am făcut un zid de apărare 

am pus cuvânt peste cuvânt 

şi le-am prins bine între ele 

nu cu semnele de punctuație 

am lăsat printre rânduri 

tot nişte cuvinte 

dar care nu erau scrise 

ele trebuiau să fie înţelese 

nişte cuvinte dintre acelea 

care nu se văd niciodată 

cu toate că sunt totdeauna 

şi cel care vrea să le cunoască 

citeşte mai printre rânduri 

printre rânduri de carte 

nu printre rânduri de viță-de-vie 

nu printre rânduri de porumb 

ori printre rânduri de ceapă degerată 
nu printre rânduri de tarabe 

unde totul se vinde și se cumpără 

si nici printre alte rânduri de haine 
chiar dacă acestea sunt la modă 
ziceam că am făcut un zid de apărare 
am spus așa ca să te provoc 

să te fac s-o citesti 

atât şi nimic mai mult 

cât mă priveşte despre zidul de apărare 
vedem noi puțin mai la vale 

dar te avertizez din start 


că folosesc numai un semn de punctuație 
şi acela este punctul 

şi îl pun numai atunci când obosesc 
până la oboseală mai este 

virgule nu sunt nici una 

linii de pauză nici atât 

vei fi pus în niște situaţii dificile 

fiindcă nu vei şti când să te opresti 

să-ţi tragi aer 

că virgule nu-s 

nu vei putea face o pauză de odihnă 

ori pentru a improviza o mină gânditoare 
că nici linii de pauză nu-s 

nu vei putea să-l trimiti pe cineva undeva 
că nici ghilimele nu vor fi 

şi dacă vei obosi cu totul 

vei dori la un moment 

să te închizi și tu în sine 

dar nu vei reuși 

că nu sunt parantezele 

şi până la punct e încă departe 

hai mai bea o gură de apă 

în loc de puncte de suspensie 

şi fii atent la cotitură 

că sunt niște accente grave 


ca nişte bombe ce provoacă sincope prin text 


sunt grave prin faptul 

că nu le-am făcut vizibile 

şi am procedat așa ca un terorist onest 
deși n-am strigat Trăiască Alah! 

şi nici n-am apăsat detonatorul. 

Am spus simplu şi clar Trăiască poezia! 
şi mugurii toţi au explodat 

de-au umplut livada toată 

cu albul lor imaculat. 

Veneau ambulantele 

veneau polițiști si pompieri 

dar morţi nu erau 

şi nici un rănit 

doar pe cel care striga Trăiască poezia! 
un lunetist l-a răpus 

nici n-au reuşit să-l declare-n arest 
pentru tot ce-a făcut mai sus. 

Răzvan EMILESCU 
în dialog cu lurie BOJONCĂ 


O veritabilă frescă din viața 
unui român basarabean surprins 
la o răscruce aniversară 


Invitatul de astăzi al postului Radio România Internaţional este Iurie Bo- 
joncă. Un vechi prieten basarabean care din 2003 locuiește împreună cu fa- 
milia în Italia, unde, de altfel, ne-am cunoscut în urmă cu mai bine de zece 
ani, la Institutul Român de Cultură și Cercetare Umanistică din Veneţia, al 
cărui oaspete este în nenumărate rânduri. Atunci, la Timişoara, editase un 
ciclu de scrisori și poeme intitulat Râul Zero si plopul fără soț. Este cartea de 
la care, practic, nu am mai auzit foarte multe unul despre altul. 


- Ce a urmat în acest deceniu? O veritabilă frescă din viața unui ro- 
mân basarabean surprins la o răscruce aniversară, dar departe de 
meleagurile natale si totuşi rămas cu sufletul alături de fraţi si de cul- 
tura română. Bun venit, Iurie! 


Mulţumesc de invitaţie la dialog. Vreau să spun că sunt foarte emoționat. 
Din moment ce încep să fac un bilanț după un deceniu trebuie să fiu 
foarte atent, să spun cele mai importante momente. După mine, nu atât 
cărțile pe care le-ai publicat te fac să mergi înainte, cât cărțile pe care 
le-ai citit. Deşi nu sunt prea fecund în ale publicaţiilor, în sensul că nu 
am avut şi nici nu am un scop în sine să scot cât mai multe volume, 
cum se mai întâmplă astăzi. Am făcut aşa o totalizare pentru mine și am 
înţeles că public câte o carte odată la patru-cinci ani. 


Şi aici, fără să ne fi înţeles anterior, văd că te-ai oprit la Râul Zero și plopul 

fără soţ. Parcă mi-ai citit gândurile. Chiar dacă nu m-ai fi întrebat despre 
cartea respectivă, aveam să pornesc discuţia anume cu ea. De ce? Fiindcă 
în această vară am tipărit ediţia a doua a volumului, la imboldul colegilor 
mei scriitori de la Chișinău, dar și la sugestiile cititorilor. 

- Să amintim aici că volumul este practic o reflecţie a amprentei exo- 
dului basarabean si constituie o „replică la adresa politicii comu- 
niste de la Chişinău, care a catalizat procesul de migrație în masă 
a populaţiei din Republica Moldova”. Sunt câteva elemente pe care 
le-am citat dintr-o analiză a acestui volum. O ediţie, să înţeleg, adă- 
ugită şi revizuită? 


- Da, am introdus texte noi care au fost scrise atunci, dar am decis să le 
public acum, fiind şi mai actuale după mai bine de zece ani. Cartea este 
o replică la adresa statului de la Chișinău. Poetul Anatol Ciocanu spunea 
că volumul de față este, de fapt, un răcnet al meu în fața societăţii poli- 
tice de la Chișinău. Pe tot parcursul cărții polemizez cu lumea politică 
de la Chișinău, fiindcă am spus lucrurilor pe nume, acuzând vehement 
vinovatii adevăraţi de acest exod basarabean. De ce totuși am plecat pes- 
te un milion de basarabeni în lume? De ce satele ne rămân pustii? De 
ce şcolile s-au închis și continuă să se închidă? Şi răspunsul, de fapt, îl 
căutam la cei care au condus această palmă de pământ. Asa-zisul stat. 
I-am zis totdeauna „așa-zisul stat”, deoarece gestul de la 1991 cu decla- 
rarea independenţei Republicii Moldova a fost unul greșit. Este un act 
de separatism în cadrul României. Şi aceasta a fost urmată mai târziu de 
Transnistria (1992) şi alte tulburări independiste în rândul găgăuzilor şi 
al bulgarilor, care au avut loc în raioanele din sudul Basarabiei, provocate 
şi încurajate de separatismul tiraspolean, ghidat metodic de Kremlin. 

- Avataruri ale istoriei care au separat practic o naţiune rămasă 
până astăzi, din păcate. 


- Asta o spun des cetăţenilor noştri când discutăm tema în cauză. 
Îi întreb dacă nu le pare straniu că primul stat care ne-a recunoscut 
independenţa a fost anume România. Nu ştiu cum ar putea fi calificat 
gestul diplomatic de la Bucureşti. Ştim foarte bine cine era la cârma 
României atunci si cine întemeia al doilea stat românesc la Chișinău, 
totuşi rămâne o enigmă tergiversarea de ambele părți a ideii de unifica- 
re. Dar pare că s-au înțeles ambele părți să procedeze anume așa în sco- 
pul atenuării treptate a spiritului unionist. Si iată, am ajuns după zeci 
de ani de bătălii politice, să nu avem niciun reprezentant al partidelor 
unioniste în Parlament. 


- L-aş întreba pe omul de cultură Iurie Bojoncă cum se vede Tara din 
depărtările peninsulei italice. Cât de înstrăinat este astăzi românul 
nevoit să trudească pe pământ străin. În cazul lui Iurie putem vorbi 
chiar de o veritabilă reprezentare diplomatică, culturală în regiunea 
Veneto, unde tind să cred că ai rămas şi ai prins rădăcini împreună 
cu familia? 


- Bine, nu ştiu dacă noi am prins rădăcini, dar copii noștri la sigur. Ei au 
absolvit aici facultăţile și au lucrat angajaţi cu anumite contracte. Însă 
de doi ani, gestionează un hotel și o piscină lângă Veneţia. Acești doi 
ani au fost cei mai grei din viaţa lor si a noastră, cu toate consecinţele 
pandemiei din care încă nu am ieșit cu totul. 


Cum văd de la distanță românul nostru de pretutindeni? Ca să răspund 
mai documentat voi reveni la cartea Râul Zero si plopul fără soț. Nu în- 
tâmplător atunci, în 2007, la îndemnul criticului literar de la Timișoara 
Adrian Dinu Rachieru, am trimis manuscrisul eminescologului Svetlana 
Paleologu-Matta, stabilită în Elveţia. L-a citit si chiar mi-a scris o prefață 
de zile mari. Cu doamna am ţinut o corespondenţă frumoasă până mai 
deunăzi. Ediţia a doua va începe cu aceeași prefață semnată de Svetlana 
Paleologu-Matta si va avea un text de final numit „În loc de postfață”, care 
e de fapt tot o scrisoare, ce mi-a trimis-o poetul Anatol Ciocanu, după ce 
lecturase volumul. Așa și începe scrisoarea Domniei Sale: „Dragă Iurie, 
salutări din Basarabusca noastră uitată de lume si de Dumnezeu... La 

sugestiile lui Anatol Ciocanu fac a doua ediție. Atunci poetul îmi scria că 
acest volum trebuia publicat în cel puţin cincizeci de mii de exemplare, 
fiindcă este un volum care, de fapt, face să se regăsească o generaţie care 
în anii 90 a sperat foarte mult la o schimbare radicală, însă acesta nu s-a 
produs si astăzi asistăm, de fapt, la o înstrăinare si mai mare a românilor 
din Basarabia față de românii din România. 


- Vorbeai de tânăra generație si as deschide aici o mică paranteză, 
întrebându-te cum percep tinerii, copii tăi, generația lor, această le- 
gătură cu Tara? Se consolidează sau măcar se păstrează aceste relații 
sau, în timp, din cauza procesului de integrare în Italia, Spania şi alte 
țări latine acestea tind să slăbească sau chiar, în final, să se dilueze 
spre dispariţie? 


- Nu pot să spun despre marea majoritate a generaţiei tinere. Dar se 
ştie că cei care au o educaţie acasă nu-și uită țara de origine. Voi da 
chiar un exemplu. Acum sunt la întreprinderea gestionată de copii mei 
care se află la Favoro Veneto din preajma Veneţiei. Azi la prânz le po- 
vesteam că mi-a scris un profesor universitar de la Chişinău care are 
un grup de dansatori și sunt invitați la un turneu în Franţa. Îmi spunea 
că ar dori să vadă și Veneţia, dar acolo e o problemă mare cu parcarea 
transportului. Mă întreba dacă ar putea parca undeva autocarul. I-am 
invitat la Hotel Villa Sara. Copii mei s-au bucurat foarte mult. De obi- 
cei sunt receptivi la cei de acasă. Nu sunt niște chiritoaice, le zic aşa 
celor care dacă învaţă trei cuvinte în altă limbă își uită propria limbă si 
încearcă, uneori intenționat, să-și „modernizeze discursul” cu ajutorul 
vocabulelor din limba tärii-gazdä. 


- Sunt veşti bune şi speranţe că totuşi viitorul nu este chiar atât de 
sumbru. Vizitează si cealaltă parte a României? 


- Chiar pe timp de pandemie fiul meu a vizitat de câteva ori orașul 
Braşov. Au fost momente când ne-am pornit de acasă, de la Chişinău, 
şi am ajuns la Timișoara, tot acasă, la lansarea cărţii mele traduse în 
limba italiană Din pușcăriile Paradisului/ Dalle prigioni del Paradiso, pu- 
blicată la Timişoara in 2010 si lansată la IRCCU din Veneţia cu par- 

ticipare doamnei Viorica Bălteanu, traducătoarea volumului, căreia îi 
mulțumesc si cu această ocazie pentru tot ce a făcut si face întru pro- 
movarea culturii românești in Italia si a culturii italiene în România. 


Avem prieteni la Constanţa, Cluj, Iaşi, București. România este unica 
salvare a basarabenilor, văzând si situaţia în care ne-am pomenit peste 
30 de ani. Dacă nu vor înţelege nici actualii politicieni inevitabilita- 
tea mersului împreună a românilor de pe ambele maluri ale Prutului, 
atunci am putea trăi peste ani o disperare si mai mare. Lumea e bulver- 
sată, e prost informată. 


- Este o adevărată dramă si în privința presei, dominată la Chişinău 
de media de limbă rusă, incomparabil mai puternică decât cea de 
limbă română. Diaspora basarabeană beneficiază totuşi de alte sur- 
se și reacționează, presupun, altfel la evenimentele, la marile si com- 
plicatele probleme de acasă şi din lume... În primul rând a scăpat 
de acea frică ancestrală, a Siberiei, a gulagului, poate, mă gândesc, 
reacționează altfel si are o altă atitudine sau doar se cantonează in 
problemele cotidiene, care nu sunt simple pentru nimeni în lumea 
contemporană. 


— Exact la această temă discutam, acum doi ani, în cadrul unui interviu 
acordat postului de Radio România, Chişinău la emisiunea literară „Un 
pământ şi două ceruri”, rubrică îngrijită cu mult profesionalism de Ana 
Bantos, critic literar, doctor habilitat în filologie. Atunci discutam despre 
o altă carte de-a mea. E vorba de romanul Puzzle sau de ce copacii sunt 
galbeni publicat în 2019 la Chişinău, Editura Pontos. Subiectul începe 
cu anul 2009, rugul din fața Parlamentului, erupția în clădirile statu- 
lui. Tulburările se soldează cu dispariția Declaraţiei de Independenţă a 
Republicii Moldova şi cu toate consecințele care au urmat. Am amintit 
in Adnotare că este un roman scris pe viu si fără anestezie. Iar dacă am 
reușit să pun degetul pe pulsul pacientului și dacă îi voi stabili diagnoza 
adevărată e deja ceva. Romanul e bazat pe fapte reale din viața basarabe- 
nilor în Italia. Am încercat să pătrund în esenţa procesului de migrare, 
numit exod. S-au dus în lumea mare și din România milioane de oameni, 
dar, conform statisticii, din rândurile basarabenilor plecaţi numărul fe- 
meilor (soţii, mame) este de optzeci de procente față de bărbaţi. Această 

jertfire a femeii în numele salvării materiale a familiei s-a soldat cu 80 
de procente de familii distruse, dezmembrate, dizolvare în procesul de 
migraţie. Atunci explicam sensul de „dublu străin” al basarabeanului dus 
în lume. Adică s-a înstrăinat de ai săi în căutarea unui trai mai decent, dar 
a rămas și mai străin atât timp cât Republica Moldova, de unde a plecat, 
nu a luat o decizie de a merge în UE prin filiera de integrare politică, cul- 
turală si socială cu România, fie că-i spunem Unire, Reunire ori îi găsim 
un alt nume acestui proces inevitabil. 


- Implicații dramatice in plan social si familial care persistă? 


- Un proces care nici pe departe nu e încheiat. Asistăm la o sacrificare 
a familiei parcă în scopuri nobile de bunăstare materială a acesteia. Nu 
întâmplător am dat numele personajelor Manole si Ana, care își macină 
viaţa prin străini. Ea în Italia. El vine la soţie. Apoi pleacă la Moscova. 
Vreau să fac cititorul nu doar să asiste, dar să se vadă şi complice la o nouă 
scenă de jertfire la începutul mileniului trei. După toată odiseea celor doi 
se reîntâlnesc acasă, la Chişinău, în spitalul de psihiatrie. Iar cei doi copii, 
rămași în grija buneilor, după moartea acestora sunt luaţi la un orfelinat 
din România. De regulă, media de la Chișinău încearcă să caute cât mai 
multe istorii de succes. Doar istorii de succes. Succes cu orice preț. 


- Sunt mai multe excepții, să înțeleg? 


— Am ţinut să nu mă bazez pe excepţii, dar am examinat cifrele. Am co- 
laborat și cu organizaţia de caritate catolică Caritas. Ei mi-au furnizat 
multe informaţii statistice la temă. Nu pretind că am epuizat subiectul. 
Este o carte care poate porneşte de la finalul altei cărți şi după aceasta 
poate va scrie un altul mai departe, unul care poate încă nici nu s-a 
născut. Dar nu trebuie să abandonăm această temă. Procesul migraţiei 
în masă, care e încă în plină desfășurare, este foarte puţin developat în 
discursul literar românesc. 


- L-as întreba pe invitatul nostru, omul de cultură, patriotul Iurie 
Bojoncă dacă îi este greu să scrie departe de cei dragi, într-o ţară, deşi 

latină, totuși cu obiceiuri diferite, cu mentalități diferite, în care nu 
întotdeauna este apreciat adevăratul potențial al românilor? 


- Romanul Puzzle sau De ce copacii sunt galbeni a fost scris timp de zece 
ani. Deci se scrie greu departe de casă. Divulg și aici un secret, sunt în 
tratative de a traduce romanul în limba italiană, fiindcă este adresat și 
italienilor. Manole, care se afla la Mestre, în coastele Veneţiei, cade de pe 
o schele a un şantier. Patronul îl ia să-l ducă la spital. Pe drum constată 
că nu mai respiră și il lasă la o gunoiște din teamă ca în urma acestui caz 
să nu fie depistat că are angajaţi la negru. Trimite acasă toți lucrătorii de 
la construcţie. Manole este găsit în comă tot de niște conationali și e dus 
la spitalul din Mestre. Aceste cazuri care sunt reale îi privesc foarte mult 
si pe italieni. Când zic „moralitate” sau „onestitate” mă gândesc si la itali- 
enii care repetă des aceste cuvinte, deși fac evaziune fiscală de milioane, 
având angajaţi la negru. Nu ştiu de ce evaziunea fiscală nu este văzută ca 
o crimă împotriva societății civile. Este una dintre cele mai grave crime 
în toată lumea, în toate țările, nu doar în Italia. Este o carte și pentru ita- 
lieni. Ar fi bine să vadă si ei cum se comportă cu valul acesta de oameni 
care vin din diverse medii culturale. Cu anumite ocazii le-am povestit 
prietenilor mei italieni despre mesajul romanului și mă asigurau că volu- 
mul tradus ar avea priză la cititorul italian. 


- Asistăm la modificări ample la nivel international. As reveni totuşi la 
oile noastre, cum spunem noi, si l-as întreba pe invitatul nostru, pe Iurie 
Bojoncă, cum consideră că sunt puntile peste Prut, mai sunt ele solide, am 
reuşit să transformăm podurile de flori în ceva mai trainic... 


- De la Podul de flori la care am participat si până în zilele de azi nu 
s-au prea construit poduri adevărate peste Prut. Zilele acestea un ba- 
sarabean de-al nostru ne avertiza să fim atenţi când trecem vama de 
la Leuşeni. Acolo se face o construcție mastodontică. Dacă zicem să 
construim poduri, de ce facem vămi atât de fortificate? Politica de la 
Chişinău din ultimii ani o cunoaştem. Dar ne întrebăm ce au făcut și 
politicienii de cealaltă parte a sârmei ghimpate? 


- O chestiune identitară, as putea spune, cu care ne-am ținut în de- 
finitiv în decursul istoriei sute de ani şi care, pe de o parte, tinde să 

se diminueze in aceste vremuri complet diferite: a dispärut matricea 
culturalä a satului romänesc, a limbii romäne, devenim cetäteni glo- 
bali, integrati, secularizati poate? 


- Am scris despre aceasta în volumul Râul Zero si plopul fără soț. Afir- 
mam că dacă noi vom reuşi să ne integrăm în familia europeană fără 
să ne pierdem sinele, vom fi doar în câștig chiar față de țările care au 
fondat UE. În Italia s-au comis niște gafe enorme când s-a introdus 
aproape cu forța globalizarea de stil american, cu promovarea insisten- 
tă a consumismului. Acum toți au înţeles nocivitatea consumismului 
atât pentru om, cât si pentru planeta noastră. Se încearcă o întoarcere 
de la megastructurile comerciale la micile prăvălii, cum era odată. 


— Crezi că mai sunt şanse pentru aceste reintoarceri sau doar e un 
exercițiu de amintire, de nostalgie? 


— Aici, în Italia, se constituie foarte multe grupuri ecosolidale, unde 
oamenii procură produse, alimente în stare proaspătă direct de la pro- 
ducătorii locali; forma unei astfel de achiziții mai poartă numele de 
„kilometrul zero”. Câtă poluare produce mărul ori banana adusă pe 
masa noastră de la zeci de mii de kilometri? Am și un prieten care a fă- 
cut acasă un argoturism. Apropo, atunci când ai fost la noi, la Mogliano 
Veneto, povesteam despre Federico. 


- Îmi aduc aminte cu mare plăcere. Trebuie să dezvălui că ne-am cu- 
noscut si într-un cadru ceva mai familial, destul de poetic si idilic. Am 
stat de vorbă la umbra plopului fără soţ. Să înţeleg că nu mai stai cu 
familia acolo? 


- Deja de zece ani am procurat o casă la Preganziol, o localitate aproa- 
pe de Mogliano Veneto, dar nu am pierdut legătura cu prietenul meu. 
Cum sunt un începător în apiculturä, tin stupii la întreprinderea lui Fe- 
derico. Acolo mai facem ore de apicultură cu elevii care vin în excursie. 
Le povestim despre societatea miraculoasă a albinelor. Chiar în timpul 
pandemiei „agroturismul” a funcționat non-stop, ducând săptămânal 
acasă fiecărui membru al grupul ecosolidal câte o läditä cu verdeturi, 
dar şi câte un borcănaș cu miere adunată de albinile mele. 

- A fost grea această perioadă? Cum a trecut fatidicul an şi jumătate 
în care Italia a fost pe prima scenă a dramei care s-a numit pandemia 
de COVID-19? 


- A fost foarte greu din punct de vedere psihologic. Închiderea aceasta 
aproape totală a avut consecințe grave asupra oamenilor. Personal nu 
am suferit. M-am dat în lecturi, am scris mai mult. Dar ţin să remarc că 
au fost perioade și mai grele pentru alte generaţii de basarabeni. Vor- 
beam într-un interviu pe care l-am acordat la Radio Moldova despre 
părinţii si buneii noștri care au ştiut să înfrunte război si foame şi încă 
au avut curajul să ne aducă pe noi pe lume. Pandemia care încă n-a 
trecut este poate un război al nostru și trebuie să ne comportăm cu 
demnitate, să nu avem pe urmă remușcări. 


- Un gând frumos într-adevăr al prietenului Iurie Bojoncă. Nu as în- 
cheia acest dialog înainte de a-l ruga să adreseze un mesaj, un gând 
bun, zicem noi, către ascultătorii de limbă română a postului Radio 
România Internaţional, care ne ascultă practic pe toate meridianele 
globului. Te rugăm, frate Iurie. 


— Aş vrea să invit pe fiecare să încerce să copieze natura. Deseori vor- 
beam cu anumiţi prieteni care spuneau că mâine va fi timp urât. Italienii 
zic „bruto tempo”. Îi întrebam ce au în vedere când spun „timp urât”? 
Ei îmi răspundeau că meteorologii au transmis ploi. Dacă vor fi ploi cu 
atât mai bine, gândeam în sinea mea. Va avea umezeală pământul. Apoi 
le aduceam mereu exemplu lui Constantin Noica, care afirma că nu este 
timp urât, e urât la noi în suflet. Să încercăm să vedem timpul frumos și 
pe ploaie, si pe ninsoare, si pe crivät, si pe furtună, si chiar în timpul unui 
uragan. Probabil se întâmplă ceva, odată ce natura se revoltă. Să încercăm 
să „intelegem” si să ocrotim această planetă care se numește Pământ. 


- Un apel la armonie pe care ni-l face Iurie Bojoncă, invitatul de as- 
tăzi al emisiunii noastre căruia îi mulțumim cu drag pentru partici- 
pare. Il mai așteptăm si cu alte ocazii, îi urăm toate cele bune si poate 
ne întâlnim odată şi odată la Bucureşti. 


— Mulţumesc. Cu cea mai mare plăcere. 

„George Emil Palade” din 
Târgu Mureş; cercetător 

Române. Este conducător 

de doctorat, director a 
revistei, Acta Marisiensis. 
Philologia’, redactor-şef a 
revistei „Vatra” membru în 
colegiul de redacţie al mai 
multor reviste de cultură. 
Dintre volumele publicate: 
Scriitori români contemporani 
(2002); Poezia neomodernistä 
(2005); Vârstele criticii (2005); 
Istoria didactică a poeziei 
româneşti (2005); Poeți 
români postmoderni (2006); 
Teme şi variatiuni (2008); De la 

(2018). 


Leon Volovici a fost un istoric literar cu vocaţie 
etică, demersul său fiind constant stăpânit de 
timbrul probitätii si de reflexul întemeierii ade- 
vărului critic. Absolvent al Liceului Naţional 
din Iaşi, licenţiat al Facultăţii de Filologie a 
Universităţii „Al. I. Cuza” din Iaşi (1962), 
doctor în filologie (1975), Leon Volovici a 
fost profesor în comuna Bivolari, (judeţul 
Iași, 1962-1964), iar apoi cercetător științific 
la Institutul de Filologie „Al. Philippide” din 
Iaşi (1964-1968). În 1984, Leon Volovici se 
stabileste in Israel, fiind cercetätor la Institutul 
„Yad Vashem” pentru studierea Holocaustului 
(1984-1989), iar din 1989 a fost cercetätor la 
Universitatea Ebraică din Ierusalim. Volovici a 
debutat la revista „Iașul literar”, în 1964, cola- 
borând apoi la „Anuar de lingvistică si istorie 
literară”, „Cahiers roumaines d’etudes litterai- 
res”, „Convorbiri literare”, „Cronica”, „Iaşul lite- 
rar”, „Revista Cultului Mozaic”. Leon Volovici 
debutează editorial cu cartea Apariţia scriito- 
rului în cultura românească (1976). Scriitor 
evreu din România, Leon Volovici dovedeşte, 
în cărţile sale, o exigentä a clarificării unor pro- 
bleme controversate, ca întemeieri ale scrisu- 
lui. Analizele, interpretările si demonstrațiile 
istoricului literar nu sunt spectaculoase, ci mai 
degrabă aplicate, înclinate spre rigoare si clari- 

tate, cu o ţinută obiectivă, căci avatarurile afectivității sunt atenuate, re- 
sorbite în textura discursului critic, chiar și în cazul unor teme sensibile, 
cum este „problema evreiască”. 


Criticul îşi asumă, astfel, o detaşare epistemologică față de obiec- 
tul studiului său, dar si față de sine, căutând un punct de echilibru, de 
echidistantä, necesar voinţei de edificare a unei construcţii teoretice 
subordonată vocației căutării adevărului. O căutare marcată de rätäciri, 
promisiuni si ocoluri succesive. Leon Volovici a examinat cu fervoare 
şi acribie două teme esenţiale: „apariţia scriitorului” şi „problema evre- 
iascä”, teme controversate, dificil de clarificat, complexe şi inhibante, 
teme ce reclamă luciditate, spirit critic, pasiune a interogatiei și rigoare 
a demonstraţiei. 


Apariţia scriitorului în cultura românească (1976, 2004) are drept obiec- 
tiv clarificarea unei probleme importante, „apariția si evoluţia scriitoru- 
lui în cultura noastră, în perioada de formare şi consolidare a literaturii 
române moderne”. Eseistul are drept punct de plecare o distincţie nece- 
sară: între apariţia scriitorului şi apariţia literaturii culte, procese conver- 
gente, cu motivații si cauze diferite, pe care istoricul literar le reliefează 

cu acuratețea demonstraţiei: „Nu e vorba de apariţia literaturii noastre 
culte (fără a se socoti astfel, Dosoftei este deja un mare poet, Ion Neculce 
sau Antim Ivireanul — mari scriitori), ci de formarea ideii de poet şi a ideii 
de scriitor. Începem încercarea de sinteză din momentul în care cel care 
scrie nu se consideră nici cronicar, nici istoric, nici comentator de tex- 
te religioase sau de morală (el fiind totuși scriitor sub raportul expresiei 
artistice, deci din punctul nostru de vedere), ci autorul unor opere mai 
mult sau mai puțin de ficțiune, de creaţie. Primii scriitori ar fi deci cei 
care compun opera literară, reflectând, în același timp, asupra actului lor, 
ştiind că fac «literatură» (chiar dacă nu o numesc astfel), pentru pro- 
pria lor «desfătare» sau cu intenţii moralizatoare si patriotice”. Leon 
Volovici subliniază modalităţile, formele si căile modernizării culturii 
române, modernizare ce a determinat in mod natural si un fenomen de 
autonomizare a literaturii, de delimitare a unei noi „categorii intelectuale 
şi artistice — scriitorul” În analizele sale, autorul distribuie accentul cerce- 
tării asupra „elementelor din opera literară sau din mărturiile lăsate care 
să dezvăluie o atitudine, o mentalitate, un punct de vedere în legătură 
cu ideea pe care şi-o face scriitorul despre menirea sa’. Importante îi par 
criticului textele si contextele programatice, în care scriitorii îşi exprimă 
clar si ferm opiniile despre actul scrisului, despre condiţia de scriitor si 
despre locul artistului în societate. Expresie a unei „conştiinţe colective”, 
scriitorul își arogă demnitatea profesionalizării scrisului prin propriile 
creaţii (cu subtextuale reflecții programatice), sau prin interogatüi cu pri- 
vire la statutul său estetic, social, moral etc., care îi favorizează situarea 
optimă în spaţiul cultural. 


O carte cu o altă ţintă și cu alte resorturi conceptuale este Ideologia 
naționalistă si „problema evreiască” (1995), în care e valorizată o temă 
mult mai sensibilă, prin tematizarea raportului dintre scriitură și ideolo- 
gie, dintre intelectuali și istorie. Subiectul, delicat, sensibil, a fost supus 
unor interpretări extreme si controversate, dacă ne gândim la ideolo- 
gia naționalistă și la implicarea unor intelectuali din „tânăra generaţie” 
a anilor '30 în direcţia etnicistä cu explicaţii si motivații interne si ex- 
terne clarificate în mare parte de istorici și sociologi. Este foarte dificil, 
în contextul abordării unei teme greu de cântărit şi de valorizat, să păs- 
trezi cumpăna dreaptă, să mentii o ţinută strict obiectivă si constantă a 
demonstraţiei. Examinarea lucidă a antisemitismului în cultura si în soci- 
etatea românească este necesară, chiar dacă imaginea culturii românești, 

reflectată în oglinda temei antisemitismului, poate fi „neavantajoasä”. 
Este imperios necesar un examen sever și exigent al acestei teme, în de- 
plinătatea si în adevărul ei, fără duplicitäti şi compromisuri, în lumina 
autenticităţii şi a transparenţei morale, deoarece, scrie Leon Volovici, 
„imaginea unei culturi, ca și a unei mari personalități, este rezultanta a 
nenumărate «oglinzi» si ea va fi cu atât mai convingătoare cu cât va fi 
mai complexă și mai adevărată”. 


Autorul cărţii expune, în Prefaţa la ediția românească, o definiţie a anti- 
semitismului, distingându-l de rasism: „Antisemitismul nu este totuna 
cu rasism și nu este numai o componentă a ideologiilor de tip fascist şi 
totalitar. Este, în aceeași măsură, și înainte de apariția ideologiilor, un cod 
cultural, un complex de prejudecăți şi stereotipuri care au generat, de-a 
lungul vremii (ca şi astăzi), mituri iraționale ale conspirației şi primejdiei 
evreiești, fantasme ideologice si programe politice, dar și clișee mentale 
mai rudimentare sau mai sofisticate. Ele au afectat, în grade diferite, cul- 
tura europeană, având, în anumite perioade, o pondere în istoria religioa- 
să, politică și intelectuală, cu consecinţe directe asupra istoriei evreilor”. 


Cartea lui Leon Volovici are menirea de a limpezi relieful unui fenomen 
social-istoric controversat ce a marcat evoluţia societăţii românești mo- 
derne, dar şi devenirea comunităţii evreieşti din România, cu precizarea că 
adevărul îşi exprimă esenţa în măsura în care este integral, necondiţionat, 
independent de variabile si ecuaţii contextuale, astfel încât prin expune- 
rea adevărului problematicii antisemitismului, imaginea societăţii și cul- 
turii românești e prezentată în toate manifestările sale, cu obiectivitate și 
fermitate. Demersul lui Leon Volovici are o dimensiune diacronică, prin 
relevarea rădăcinilor naţionalismului si ale antisemitismului, dar si prin 
radiografia epocii anilor '30 din perspectiva conjunctiei a două mituri cu 
o forță dominatoare în epocă: mitul intelectualului și mitul national, mi- 
turi convergente, unificate într-o rețea ideologică de sursă nietzscheană 
la unii dintre tinerii intelectuali români ai timpului (Constantin Noica, 
Emil Cioran, Mircea Eliade etc.). Fervorile naționaliste, plasate sub tu- 
tela unor idei sau fantasme de semn pozitiv (mântuirea națiunii) suscită 
un spirit critic necesar şi benefic. Cartea lui Leon Volovici configurea- 
ză o imagine obiectivă, lipsită de „asperitäti” si de complexe afective, 
a unei perioade convulsive din istoria României moderne, marcată de 
extremisme si de confruntări sângeroase, de intolerantä și suspiciune. 

Renuntänd la idealism, la ornamentele inutile ale percepţiei istorice, 
autorul ştie că e necesară o examinare sinceră, în lumina adevărului, a 
acestei teme, renuntändu-se la eludarea ei sau la prezentarea mutilatä: 
„Şi în istoria politică si culturală a României «problema evreiască» si 
antisemitismul au avut o evoluţie care nu poate fi neglijată sau diminua- 
tă. Tema are, prin urmare, importanţa si «autonomia» ei, oricât ar fi de 
legată de întreg tabloul social și politic. Evitarea cercetării ei are un efect 
mai deformator decât interpretările sau concluziile eventual discutabile 
ale unui studiu serios”. 


Cărţile lui Leon Volovici, marcate de rigoare etică si de vocaţia relevării 
semnificației unor fenomene cultural-istorice controversate, sunt struc- 
turate din perspectiva obsesiei adevărului revelator, perceput în integra- 
litatea sa ca garant nenegociabil al unei cunoașteri asumate în mod natu- 
ral, fără distorsiuni sau inflamări retorice. 


Referinte Catalin Vasile Bobb, Leon Volovici, De la Iaşi la Ierusalim 
i si inapoi, in „Journal for the Study of Religions and 
Ideologies”, Vol. 7, nr. 19, 2008 


Iulian Boldea, Adevărul si temeiurile lui, in „Vatra”, nr. 10- 
11,2000 


critice 


Iulian Boldea, Pasiunea adevărului, în „Contemporanul, 
Ideea europeană”, nr. 3, 2018 


Iulian Boldea, Critici români contemporani, Târgu Mureş, 
Editura Universităţii „Peru Maior”, 2011 


Mircea A. Diaconu, De ce a tăcut Ronetti-Roman?, în 
„Contrafort”, nr. 1, 2008 


Virgil Duda, Omenescul și literatura, în „România literară”, 
nr. 29, 2008 


Geo Şerban, Leon, Mărturisitorul, în „Observator cultu- 
ral”, nr. 435, 2008 


Tudorel Urian, Leon Volovici par lui-même, în „România 
literara”, nr. 46, 2007 


Claudia Ursutiu, Leon Volovici — istoric al vieții intelec- 
tuale evreieşti din România, în „Journal for the Study of 
Religions and Ideologies”, Vol. 7, nr. 21, 2008 

Alegerile parlamentare anticipate - 
o victorie istorică 
a românilor basarabeni 


D.C. - prof. dr. în istorie, 
semnează zeci de articole 
şi, între altele, volumele 
Restauraţia comunistă 
sovietică în Republica 
Moldova (2008); Guvernarea 
de centru-dreapta în 
Basarabia (Republica 
Moldova) 1988-1989 (2009); 
Republica Moldova între 
România si Rusia (Premiul 
Salonului Internaţional 

de Carte, Chişinău, ediţia 

a XIX-a, 2010); Regimul 
post-totalitar din Republica 
Moldova (2012); Basarabia 
la un secol de la marea Unire 
(2018) etc. Unicul specialist 
în istoria politică recentă a 
Basarabiei. 


Evoluții politice premergătoare 
alegerilor anticipate 


După învestirea preşedintelui Maia Sandu, 
prim-ministrul Ion Chicu şi-a prezentat de- 
misia, la 23 decembrie 2020, acesta fiind înlo- 
cuit cu un premier interimar, în persoana lui 
Aureliu Ciocoi, fost ministru al afacerilor ex- 
terne și integrării europene în același guvern, 
până la depășirea crizei politice. 


La 28 decembrie 2020, Maia Sandu a organi- 
zat primele consultări cu partidele parlamen- 
tare, în vederea identificării unei soluţii pen- 
tru rezolvarea crizei politice create. Cu acest 
prilej, s-a constatat inexistența unei majorități 
parlamentare şi dorinţa partidelor pentru or- 
ganizarea de alegeri anticipate. 


În această perspectivă, președintele a 
declanșat procedurile constituționale vizând 
dizolvarea Parlamentului, prin nominaliza- 
rea Nataliei Gavrilitä, deputat PAS, pentru 
funcţia de prim-ministru, ştiind că aceasta nu 
avea nicio şansă să fie acceptată de Legislativ. 


Spre surprinderea tuturor, chiar în ziua în care 
deputaţii examinau candidatura si programul 

Nataliei Gavrilitä, liderul PSRM informa Parlamentul despre constitu- 
irea unei majorități parlamentare conjuncturale, formată din deputaţii 
socialiști, cei ai Partidului „Sor”, precum și cei ai grupului „Pentru Mol- 
dova”, la care se adăugau democraţii disidenti Eugen Nichiforciuc, Vla- 
dimir Andronache, precum și independentul Alexandru Oleinic. Mai 
mult, această majoritate ad hoc a propus-o pe Mariana Durlesteanu 
pentru funcţia de premier. Desigur, preşedintele nu a acceptat această 
propunere. 


După eșecul primei tentative de formare a unui nou guvern, Maia San- 
du a reluat consultările cu partidele, fiind conștientă că acestea erau 
formale si nu aveau nicio şansă de reușită, însă trebuiau urmate proce- 
durile constituționale. În aceeași zi, Mariana Durlesteanu își retrăgea 
candidatura la funcţia de premier. 


În urma consultărilor eşuate, președintele a continuat demersurile 
pentru declanșarea alegerilor anticipate, nominalizându-l pe liderul 
PAS, Igor Grosu, pentru funcţia de prim-ministru, acțiune care a fost 
însă boicotată de majoritatea toxică din Parlament. Mai mult, aceasta a 
reacționat, propunând propriul candidat, respectiv pe Vladimir Golo- 
vatiuc, ambasador al Republicii Moldova în Federaţia Rusă, încercare 
care a fost respinsă de şeful statului. 


Fiind consumate ambele tentative de a forma un guvern, preşedintele 
Maia Sandu avea acum posibilitatea constituțională de a dizolva Parla- 
mentul și a convoca alegeri parlamentare anticipate. 


Pentru a contracara acțiunea președintelui, aşa-zisa majoritate parlamen- 
tară a adoptat o Hotărâre prin care a introdus starea de urgență pe întreg 
teritoriul Republicii Moldova, folosind ca pretext pandemia de Covid-19, 
ceea ce însemna că nu puteau fi organizate niciun fel de alegeri. 


În această situaţie, Maia Sandu a contestat Hotărârea Parlamentului la 
Curtea Constituţională si a cerut acesteia să se pronunţe în privința 
condiţiilor create pentru dizolvarea Parlamentului. 


Declanșarea alegerilor anticipate 


La 28 aprilie 2021, Curtea Constituţională a emis o decizie definitivă, 
irevocabilă si obligatorie, prin care a declarat neconstitutionalä insti- 

tuirea stării de urgenţă pe teritoriul Republicii Moldova, dându-i ast- 
fel posibilitatea președintelui Maia Sandu să dizolve Parlamentul și să 
convoace alegeri anticipate!. 


În aceeaşi zi, Maia Sandu a anunţat că a semnat decretul de dizolvare a 
Legislativului si a stabilit data alegerilor parlamentare pentru 11 iulie 
2021: „Am semnat decretul de dizolvare a actualului Parlament si am 
deschis calea pentru cetățeni care vor putea să își aleagă un Legislativ 
care să îi reprezinte. Puterea e în mâinile poporului şi am încredere 
că cetăţenii vor alege calea corectă spre crearea unui stat dezvoltat si 
democratic. Data alegerilor se stabileşte pentru 11 iulie 2021. Trebuie 
să punem cât mai repede punct haosului si după alegeri vom numi un 
Guvern responsabil”. 


Inscrierea partidelor în cursa electorală 


La 7 mai 2021, Comisia Electorală Centrală (CEC) a publicat lista 
partidelor si altor organizaţii social-politice cu drept de participare la 
alegerile parlamentare anticipate, din 11 iulie 20215. 


Potrivit acesteia, 53 de formaţiuni politice puteau să desemne- 
ze candidaţi la funcţia de deputat, toate fiind înregistrate, conform 
cerinţei legislaţiei în vigoare, până la stabilirea datei alegerilor. 


Cu o lună înainte de data alegerilor, respectiv pe 11 iunie 2021, s-a 
încheiat perioada de înregistrare la CEC a concurenţilor electorali. Ul- 
terior, timp de o săptămână, autoritatea electorală a verificat documen- 
tele depuse de aceştia și a stabilit lista finală a competitorilor. 


Aceasta a fost făcută public la 18 iunie 2021 si includea următoarele 
forte politice: 


1. Partidul Acasă Construim Europa „PACE; 

2. Partidul Actiunii Comune „Congresul Civic”; 

3. Blocul electoral „Renato Usatii”; 

4. Partidul „Sor”; 

5. Partidul Acţiune si Solidaritate; 

6. Blocul electoral al Comuniștilor si Socialistilor; 
7. Mişcarea Profesionistilor „Speranţa - HaAexcAa” ; 
8. Partidul Democrat din Moldova; 

9. Partidul „Platforma Demnitate si Adevăr”; 
10. Partidul Unităţii Naţionale; 

11. Partidul „Democraţia Acasă”; 

12. Partidul Politic „NOT; 

13. Partidul Dezvoltării şi Consolidării Moldovei; 
14. Partidul Alianţa pentru Unirea Românilor; 
15. Partidul Verde Ecologist; 

16. Partidul Legii si Dreptăţii; 

17. Partidul „Puterea Oamenilor”; 

18. Partidul Regiunilor din Moldova; 

19. Partidul „Patriotii Moldovei”; 

20. Partidul Schimbării; 

21. Partidul Noua Optiune Istoricä; 

22. Partidul Oamenilor Muncii; 

23. Veaceslav Valico (candidat independent). 


După cum lesne se poate constata, dintre cele 53 de partide cu drept de 
participare la alegeri în cursa electorală s-au înscris doar 23, două din- 
tre acestea constituind un bloc electoral, respectiv cel al comuniștilor 
si socialiștilor. Acestora li s-a adăugat un singur candidat independent. 


Pe de altă parte, trebuie să remarcăm faptul că printre acestea s-au aflat 
şi unele partide nou-infiintate care, împreună cu marea majoritate a 
celor din lista finală aprobată de CEC, nu aveau nicio şansă să intre în 
noul Parlament. 


Tentativă eșuată de coagulare a partidelor unioniste 


După stabilirea datei alegerilor anticipate, a existat o tentativă de coa- 
gulare a partidelor unioniste în vederea constituirii unei alianțe electo- 
rale comune pentru a se confrunta cu celelalte forte în cursa electorală. 


Ideea a fost lansată de Alianţa pentru Unirea Românilor (AUR), un par- 
tid nou-apărut pe scena politică din Basarabia care, de fapt, este o filială 
sau o prelungire a formaţiunii politice cu acelaşi nume din România. 


Iniţial, au răspuns apelului AUR doar două partide, respectiv Partidul 
Liberal (PL) şi Uniunea Salvaţi Basarabia (USB), care şi-au manifestat 
acordul să meargă împreună, într-un bloc electoral sau pe o listă co- 

mună, la apropiatele alegeri, după cum recunoștea Valeriu Munteanu, 
preşedintele USB. 


O poziţie asemănătoare a avut și liderul AUR, Vlad Biletchi, care pre- 
ciza: „Este important să avem o voinţă colectivă, una creată în comun 
acord cu toţii împreună, de asta, am să vă rog si pe dumneavoastră, si 
pe toţi cei care sunt cointeresaţi, să existe într-o formulă cât mai efici- 
entă, să găsim o soluţie de comun acord... 


La rândul său, liderul liberal, Dorin Chirtoacă, s-a pronunţat ca „toți 
unionistii să se regăsească pe o listă comună”. Însă tot el recunoștea că 
„Din păcate, se ştie că sunt dintre acei care dezbinä, care nu vor și pun 
mai presus propria persoană, propria preamărire, deja asta este cunos- 


cut, nu mai trebuie demonstrat”. 


Nici preşedintele USB nu era prea încrezător în realizarea proiectului 
preconizat atunci când declara: „Există unioniști în Republica Moldo- 
va care nu răspund apelurilor, care fac un soi de politică reflexivă, în 
nume propriu”. 


Pe lângă partidele menţionate, la discuţii au mai participat Partidul 
Reformator (PR), Partidul Naţional Liberal (PNL), Partidul Unităţii 
Naţionale (PUN) si Partidul „Democraţia Acasă” (PDA). 


Indoielile celor doi lideri față de realizarea proiectului menţionat erau 
indreptätite si au fost confirmate de evoluţia ulterioară a tratativelor 
dintre partidele unioniste. Astfel, negocierile nu au avut finalizarea 
așteptată fie din cauza orgoliilor unor lideri, fie n-au fost de acord cu 
propunerile avansate pe parcursul acestora. 


Drept consecinţă, la alegeri au participat doar 3 dintre partidele enu- 
merate mai sus, în mod separat, rezultatele obținute de acestea fiind ca- 
tastrofale: Partidul Unităţii Naţionale - 0,45%; Partidul „Democraţia 
Acasă” — 1,45%; Alianţa pentru Unirea Românilor - 0,49%. 


După cum se vede, unioniștii nu au învățat nimic din lecţia de la alege- 
rile prezidenţiale din anul anterior, când Dorin Chirtoacă, candidatul 
Blocului Unirea, nu a reuşit să treacă în turul al doilea, partidele uni- 
oniste văzându-se nevoite să susțină candidatura Maiei Sandu, care a 
obținut o victorie zdrobitoare în confruntarea cu Igor Dodon. 

Ironia face ca, deşi se pronunţă ferm pentru Unire, tocmai unioniștii 
să fie cei mai dezbinati, fragmentati, mäcinati de orgolii personale si 
lipsiţi de o viziune unitară. 


Regruparea forțelor pro-ruse 


Spre deosebire de partidele unioniste, forțele de stânga pro-rusesti au 
dat dovadă de mai mult pragmatism politic în confruntarea cu partidul 
prezidenţial, PAS. 


Constiente că acesta va fi beneficiarul unui val imens de simpatie 
produs de victoria răsunătoare a Maiei Sandu în recentele alegeri 
prezidenţiale, PSRM şi PCRM au început negocierile pentru strânge- 
rea rândurilor. 


Astfel, într-un timp foarte scurt, acestea au reușit să treacă peste 
divergentele mai vechi dintre liderii lor, Igor Dodon si Vladimir Vo- 
ronin, şi să producă o surpriză mai puţin așteptată pe esichierul politic 
de stânga. 


În două zile consecutive, respectiv 11 și 12 mai 2021, Comitetul Central 
al PCRM si Consiliul Republican al PSRM, reunite în ședințe separate, 
au hotărât înființarea Blocului electoral al Comuniştilor si Socialistilor, 
ulterior, liderii acestora semnând acordul de constituire a alianţei. 


Iată ce declara Igor Dodon, în acest context: „Astăzi a avut loc ședința 
Consiliului Republican al PSRM în cadrul căreia a fost analizată stra- 
tegia socialiștilor în alegerile parlamentare anticipate și au fost luate 
câteva decizii importante. În cadrul ședinței, a fost accentuat faptul 
că suveranitatea Republicii Moldova este în pericol, iar interesele po- 
porului moldovenesc sunt subordonate intereselor altor țări, inclusiv 
planurilor de transformare a teritoriului țării noastre în câmp de ma- 
nevre militare. Factorii străini, cu ajutorul instrumentelor lor politi- 
ce de la Chişinău, vor să impună cetăţenilor un set de pseudo-valori, 
anti-familie, anti-creştine, improprii naţiunii noastre. De asemenea, 
se urmărește lichidarea identităţii moldovenești, inclusiv prin inter- 
zicerea limbii moldovenești. Se urmăreşte transformarea țării noastre 
într-o colonie, care să devină o sursă de forță de muncă ieftină, pământ 
ieftin vândut străinilor”. 

Tot cu acest prilej, liderul socialist preciza: „În final, Consiliul Repu- 
blican al PSRM a decis asupra necesității semnării Acordului de creare 
a Blocului Electoral al Socialistilor si Comuniștilor, ca împreună să în- 
vingem la alegeri si să asigurăm conducerea responsabilă a ţării, să le 
oferim cetăţenilor ordine si bunăstare”. 


Calculele politice ale socialiștilor şi comuniștilor au fost în mare mă- 
sură corecte. Partidul prezidenţial a câștigat alegerile într-o manieră 
zdrobitoare, cu un scor de 52,80%, pe care nu l-a putut prevedea ni- 
meni, nici măcar liderii acestora. 


Deși nu au câștigat alegerile, așa cum și-au propus, cele două partide 
de stânga au reușit să supravieţuiască politic si să obțină un procentaj 
de 27,17%, care le-a asigurat locul al doilea în Parlament din punct de 
vedere al numărului de deputați. 


Jongleria cu secţiile de votare 


În perioada campaniei electorale au apărut anumite probleme privind 
numărul secţiilor de votare, atât în Transnistria, cât şi în diaspora, care 
au fost pe larg dezbătute în societate, au provocat controverse şi au pus 
la îndoială impartialitatea CEC-ului. Unii experți locali au apreciat că 
CEC a avut o abordare părtinitoare, favorizând anumiţi agenţi electo- 
rali, respectiv pe socialiști şi comuniști. 


Reacţii au venit si din partea unor partide politice angajate în cursa elec- 
torală. Astfel, Igor Munteanu, unul dintre liderii Platformei DA, a decla- 
rat că decizia CSJ privind hotărârea CEC de mărire a numărului de secții 
de votare din stânga Nistrului de la 12 la 41 este o decizie regretabilă si 
periculoasă: „Decizia ridică întrebări serioase asupra integrităţii pe care 
ne-o poate asigura actualul proces electoral, cu asemenea CEC și cu ase- 
menea riscuri de securitate, alimentând pericolul de corupţie si abuzuri, 
puse în serviciul unor grupuri politice. Decizia nesocoteste pericolul 
transportării organizate a alegătorilor în ziua votării, ignorând existența 
unor practici anterioare de corupere activă în rezultatul unor cärdäsii 
probate dintre unii actori din RM si gruparea Sherriff”"". 


În același timp, preşedintele Maia Sandu arăta că cele 150 de secţii 
deschise pentru diasporă de CEC sunt insuficiente si că aceasta ar fi 

acționat în interesul liderului PSRM, Igor Dodon, căruia nu-i convine 
votul masiv al cetățenilor stabiliți peste hotare. „Mie mi se pare ciudat 
că, după ce Comisia Electorală Centrală le cere oamenilor să se înregis- 
treze ca să aibă informaţii mai bune, unde si câți oameni sunt ca să ia o 
decizie corectă, vine cu decizia care nu îmbunătăţeşte situaţia deloc în 
comparaţie cu anul trecut. Este foarte clar că lui Igor Dodon îi este frică 
de votul diasporei”, a subliniat Maia Sandu”. 


Observatori la alegerile anticipate 


CEC a acreditat 2 436 de observatori, care au monitorizat alegeri- 
le parlamentare anticipate. Dintre aceștia, 1 800 au fost observatori 
naționali, care au reprezentat 6 asociaţii obşteşti, 636 de observatori 
internaţionali, care au fost trimiși de 17 misiuni diplomatice acreditate 
la Chișinău, 30 de experţi electorali ai 11 autorităţi electorale străine, 
precum si 606 reprezentanţi ai 14 organizaţii internaționale”. 


Observatorii au reprezentat Biroul OSCE pentru Instituţii Democrati- 
ce și Drepturile Omului (OSCE/BIDDO), Ambasada Italiei în Repu- 
blica Moldova, Centrul de Consultanţă si Educaţie Civică, Asociaţia 
pentru siguranța urbană si mediere, Blocul electoral „Renato Usatii', 
Asociaţia obsteascä „Promo-LEX”, Asociaţia obsteascä „MIRAD”, 
Ambasada Turciei la Chisinäu, Comisia Electoralä Centralä a Georgi- 
ei, Consiliul Adunärii Interparlamentare a CSI, Misiunea de observare 
a Comunităţii Statelor Independente, Adunarea Parlamentară a Con- 
siliului Europei, Organizaţia Internaţională a Francofoniei, Ambasada 
Lituaniei în Republica Moldova, Comisia Electorală Centrală a Uzbe- 
kistanului, instituția similară din Kazahstan si altele'*. 


Observatorii Adunării Parlamentare a Consiliului Europei, Adună- 
rii Parlamentare a OSCE si ai Parlamentului European au declarat că 
scrutinul parlamentar anticipat a fost bine organizat, competitiv, iar 
libertăţile au fost, în general, respectate. 


David McAllister, şeful delegației Parlamentului European, a formulat 
unele concluzii, precum: „Colegii mei au observat transportarea siste- 
matică a alegătorilor din Transnistria la secţiile de votare. În acest sens, 
regretăm că CEC nu a reușit să reglementeze acest aspect. Unul dintre 

colegii noștri a observat o încercare de cumpărare a votului. Un alt as- 
pect, si vreau să-mi exprim regretul, că deschiderea secțiilor de votare 
peste hotare si pentru Transnistria, numărul lor și locaţia, o controver- 
să minoră, a ocupat loc central în această campanie”"5. 


Şeful Reţelei Europeane a Organizatiilor de Monitorizare a Alegerilor 
(ENEMO), Zlatko Vujovici, a precizat următoarele: „Alegerile au fost 
administrate eficient şi într-un mod transparent de către autoritatea 
electorală. Deși unele dintre cele mai importante decizii ale Comisiei 
Electorale Centrale au pus sub semnul întrebării impartialitatea uno- 
ra dintre membrii CEC, campania electorală a fost competitivă, dar 
afectată de o serie de presupuse încălcări, inclusiv utilizarea abuzivă 
a resurselor administrative, finanţarea ilegală și cumpărarea voturilor. 
Situaţia media polarizată și în mare parte părtinitoare, precum și distri- 
buirea informaţiilor false a limitat punctele de vedere politice prezen- 
tate alegătorilor de către candidaţii electorali”'°. 


Şeful misiunii de observatori a CSI, Dmitri Kobitki, a remarcat: „Cam- 
pania electorală s-a caracterizat prin o concurenţă dură a pretendentilor 
electorali, nu întotdeauna s-a respectat însă cultura dialogului și nor- 
mele etice. Observatorii din partea CSI nu au consemnat încălcări care 


ar fi putut influenţa rezultatele alegerilor”. 


Rezultatele alegerilor - 
o victorie răsunătoare a partidului prezidenţial 


După procesarea celor 2 150 de procese-verbale de la secţiile de vot, s-a 
constatat că partidul prezidenţial, PAS, a câştigat alegerile cu un scor 
răsunător, respectiv 52,80% (774754) din voturile exprimate, fiind ur- 
mat la mare distanţă de principalul său adversar, Blocul Comuniştilor 
şi Socialistilor, care a obținut 27,17% (398 678), precum și de Partidul 
„Şor” pentru care au optat 5,74% (84 185) dintre alegätori'*. 


Redăm mai jos tabloul complet al rezultatelor obţinute de concurenţii 
electorali, potrivit datelor comunicate de CEC: 


Partidul Acasă Construim Europa „PACE” - 1,28%; 
Partidul Actiunii Comune - „Congresul Civic” - 0,77%; 
Blocul electoral „Renato Usatii” — 4,1 %; 

Partidul „Sor” — 5,74%; 

Partidul Acţiune si Solidaritate - 52,80%; 

Blocul electoral al Comuniștilor si Socialiştilor - 27,17%; 
Mişcarea Profesionistilor „Speranţa - Haaexaa” — 0,19%; 
Partidul Democrat din Moldova - 1,81%; 

Partidul „Platforma Demnitate si Adevăr” - 2,33%; 
Partidul Unităţii Naţionale - 0,45%; 

Partidul „Democraţia Acasă” — 1,45% 

Partidul „Noi” — 0,1%; 

Partidul Dezvoltării şi Consolidării Moldovei - 0,43%; 
Partidul Alianţa pentru Unirea Românilor - 0,49%; 
Partidul Verde Ecologist - 0,08%; 

Partidul Legii si Dreptăţii — 0,1%; 

Partidul „Puterea Oamenilor” — 0,11%; 

Partidul Regiunilor din Moldova - 0,09%; 

Partidul „Patriotii Moldovei” - 0,06%; 

Partidul Schimbärii - 0,17%; 

Partidul „Noua Optiune Istoricä” — 0,01%; 

Partidul Oamenilor Muncii — 0,1%; 

Veaceslav Valico (candidat independent) — 0,17%. 


Repartizarea voturilor 


Pe listele cetățenilor cu drept de vot au fost înscrise 3 282 837 de per- 
soane. La alegeri au participat 1 467 205 dintre acestea, prezența la 
urne fiind de 48,41% per total, iar pe teritoriul Republicii Moldova de 
44,56%. 


Preferintele electorale ale cetățenilor s-au îndreptat doar către cele trei 
forte politice care au intrat în noul Parlamentat. Tabloul repartizării 
voturilor” arată unde se află bazinele electorale ale acestora, precum și 
ponderea lor în viața politică. 


Astfel, PAS, învingătorul detașat, a obținut cele mai multe voturi in 
majoritatea raioanelor. În raioanele Ialoveni, Hâncești şi Nisporeni 
a luat între 66 și 72% din voturi. De asemenea, a câștigat în munici- 
piul Chişinău, cu procente cuprinse între 48 si 59%, şi în suburbii, cu 
aproape 69%. 

Comuniștii si socialiștii, împreună, au obținut cele mai multe voturi 
în autonomia găgăuză, regiunea transnistreană si în raioanele Ocnița 
şi Taraclia. 


Partidul „Sor” a ieșit, în mod surprinzător, pe locul al doilea în raionul 
Orhei, unde partidul își are fieful politic, cu circa 37%, precum şi în 
Taraclia, cu puţin peste 28%. 


Potrivit datelor CEC”, în diasporă au votat, în cele 150 de secţii, peste 
212 mii de persoane, majoritatea fiind tineri cu vârste cuprinse între 26 
şi 40 de ani. Dintre acestea peste 86% au acordat votul PAS, în timp ce 
Blocul Comuniștilor și Socialistilor a obţinut doar 2,47%. 


Votul electoratului din Transnistria s-a menţinut la cote modeste, în 
cele 41 de secţii prezentându-se 28 780 de alegători. Dintre aceştia, 
62,21% au votat pentru Blocul Comuniştilor si Socialiştilor, 13,59% cu 
PAS, iar 6,25% pentru Partidul „Sor”. 


Validarea rezultatelor alegerilor și a mandatelor 


La 19 iulie 2021, CEC a emis o Hotărâre privind confirmarea rezulta- 
telor finale ale alegerilor parlamentare anticipate din 11 iulie 2021”. 


În aceeași zi, membrii CEC au stabilit și numărul de mandate care au 
fost repartizate partidelor politice și blocurilor electorale care au trecut 
pragul electoral. Celor trei forte politice care au intrat în noul Parla- 
ment le-au revenit, repsectiv: 


Partidul Acţiune si Solidaritate — 63 de mandate; 


Blocul electoral al Comuniștilor (10) si Socialistilor (22) — 32 de man- 
date; 


Partidul Politic „Şor” - 6 mandate. 


Hotărârile privind rezultatele alegerilor parlamentare și repartiza- 
rea mandatelor de deputat au fost trimise, apoi, spre validare, Curţii 
Constituţionale. 


În şedinţa din 23 iulie 2021, judecătorii constitutionali au examinat 
solicitările CEC si au confirmat rezultatele alegerilor parlamentare an- 
ticipate din 11 iulie 2021, validând si mandatele noilor deputaţi”. 

Reacţii externe privind rezultatele alegerilor 


Preşedintele României Klaus Johannis a fost printre primii lideri care 
au reacționat, după anunţarea rezultatele alegerilor parlamentare din 
11 iulie 2021, adresând felicitări românilor basarabeni „pentru spiritul 
civic şi opţiunea clară pentru reforme, stat de drept și integrare euro- 
peană”. Klaus Johannis i-a adresat, de asemenea, felicitări Maiei San- 
du „pentru curaj, perseverenţă și viziune”, reiterând că „România va fi 
alături de Republica Moldova în susținerea reformelor si parcursului 
european”. 


Preşedintele Camerei Deputaţilor si liderul Partidului National Li- 
beral, de guvernământ, Ludovic Orban, a salutat victoria Partidului 
Acţiune şi Solidaritate (PAS) din Republica Moldova, afirmând că 
votantii au luat o decizie fermă, pro-europeană. 


Un mesaj similar cu al preşedintelui României a transmis si Ministerul 
român al Afacerilor Externe, în care se afirmă că „victoria obţinută de 
forţele reformiste si pro-europene” este „o victorie a democraţiei, ce 
marchează un pas decisiv în direcția unui parcurs european ireversibil 
al Republicii Moldova””. 


Preşedintele Ucrainei, Volodimir Zelenski, a felicitat-o pe Maia Sandu 
pentru „victoria convingătoare a forțelor politice democratice pro-europe- 
ne” „Acesta este un pas extrem de important al Moldovei prietene pe calea 
reformelor si realizării aspirațiilor europene!” a afirmat acesta pe Twitter. 


Nu atât de încurajatoare au fost mesajele de la Moscova, ci dimpotrivă. 
Şeful Comitetului Dumei de Stat pentru CSI, Leonid Kalaşnikov, a de- 
clarat agenţiei Interfax că, în cazul în care puterea nouă de la Chișinău 
se îndepărtează de Kremlin, Rusia va „consolida factorul transnis- 
trean”, deși sprijinirea regiunii transnistrene va fi „din ce în ce mai greu 
de realizat” din cauza aflării ei între „două state în esenţă ostile””*. 


Secretarul general adjunct al NATO, Mircea Geoană, a felicitat-o pe 
Maia Sandu, afirmând: „Victorie categorică a forțelor pro-europene în 
alegerile parlamentare din Republica Moldova! Felicitări, Maia Sandu! 
O presedintä susținută de un Guvern reformist si pro-occidental pot 
reprezenta un moment decisiv în destinul european al Republicii Mol- 
dova’, a scris acesta pe Facebook. 

Presa internaţională despre alegeri” 


Washington Post sublinia că victoria a fost obţinută de un partid care 
vrea relaţii mai strânse cu Uniunea Europeană, care a promis să com- 
bată fenomenul corupției și să scoată țara din sărăcie. 


Al Jazeera preciza că Maia Sandu a declanșat alegeri anticipate ca să-și 
întărească poziţia împotriva forţelor pro-ruse, adăugând că Republica 
Moldova este divizată între cetăţeni care vor relaţii mai bune cu Uniu- 
nea Europeană si cei care vor să fie mai apropiaţi de Rusia. 


Associated Press arăta că, în anul 2020, Maia Sandu a câștigat alegerile 
prezidenţiale, avându-l contracandidat pe Igor Dodon care, în ziua ale- 
gerilor, declara că „moldovenii trebuie să aleagă între pacea si stabilita- 
tea în țară si conflicte permanente si haos”. 


Agenţia Digi24 menţiona că lupta în alegeri s-a dat între pro-europeni 
si pro-rusi, relatând pe larg despre modul in care s-a votat si ce catego- 
rie de vârstă a fost mai prezentă la urnele de vot. 


Miza alegerilor 


Alegerile parlamentare anticipate au avut o miză uriașă pentru viața 
politică din Republica Moldova, precum si pentru calea de dezvoltare 
pe care aceasta avea să o urmeze. Acestea au fost o consecinţă directă 
a rezultatelor alegerilor prezidenţiale din luna noiembrie 2020, care 
au fost câștigate într-o manieră categorică de Maia Sandu, liderul PAS, 
susținut de forțele de dreapta, cât si de cele unioniste. 


Noul preşedinte, cu o optică prin excelenţă euro-atlantică, a realizat 
că, fără un Parlament şi un Cabinet de Miniștri de aceeași orientare, nu 
şi-ar fi putut duce la îndeplinire programul său de reforme, anunţat în 
campania pentru alegerile prezidenţiale. 


Ca urmare, folosindu-se de toate prerogativele sale constituționale, 
Maia Sandu a determinat dizolvarea vechiului Parlament, dominat de 
forte retrograde, conservatoare, pro-rusesti si anti-europene și a con- 
vocat alegeri parlamentare anticipate. 


Demersul preşedintelui a fost înţeles pe deplin de conducerea PAS, al 
cărui lider a fost, precum si de liderii altor partide politice, care vedeau 

în alegeri o șansă istorică pentru Republica Moldova de a se desprinde 
de un trecut controversat si corupt si de a asigura implementare unui 
vector european de dezvoltare. 


În acest sens, președintele interimar al PAS, Igor Grosu, declara că 
„După 30 de ani de experimente de tot felul, acum este şansa să tranşăm 
odată si să avem un parcurs european foarte cert. Să pornim reforme- 
le inevitabile în domeniul combaterii corupţiei şi al independenţei 
justiţiei. Cel mai mult ce-i deranjează pe oameni este nedreptatea, im- 
punitatea celor care au furat. În caz contrar, vom avea în continuare 
acest model perdant de guvernare care nu face altceva decât să alunge 
cetățenii din ţară si să stopeze investiţiile, pentru că investiţiile nu vin 
niciodată într-un stat corupt” . 


La rândul său, liderul Platformei DA, Andrei Năstase, preciza că 
„Aceste alegeri sunt totul sau nimic pentru viitorul sănătos al Repu- 
blicii Moldova. Spre deosebire de alegerile din alți ani, acest scrutin nu 
are o temă geopolitică. Actualele alegeri pun față în față oamenii care 
vor condiţii de trai europene si o mână de oligarhi fugari, reprezentaţi 
prin marionetele lor”. 


Monica Babuc, vicepreşedinte al PDM, considera scrutinul drept o şansă 
de desprindere de trecut, însă aceasta „...ar fi fortificată dacă partidele de la 
centru-dreapta până la extrema dreaptă, cele care au cu adevărat opțiunea 
strategică proeuropeanä, ar găsi un compromis. Trebuie să adunăm toate 
forțele europene într-o singură mișcare, cel puţin electorală”. 


Dovada că strategia președintelui Maia Sandu a fost corectă și re- 
alistă o reprezintă victoria zdrobitoare în alegeri obţinută de par- 
tidul prezidenţial, care, pentru prima dată în cei treizeci de ani 
de la declararea Independenţei, a asigurat o majoritate de aproa- 
pe 2/3 din numărul de deputaţi, creând astfel condiţii optime 
pentru reformarea din temelii a societăţii din stânga Prutului și stabili- 
rea unui parcurs european ireversibil pentru Republica Moldova. 


Note || 'wwwdeschide.mă, din 28 aprilie 2021. 
*www.moldpres.md, din 28 aprilie 2021. 
*www.moldpres.md, din 7 mai 2021. 
*www.moldpres.md, din 18 iun ie 2021. 

1. Criza urbană. Infrastructura dezastruoasă, 
degradarea mediului locuibil, „neclaritätile” 
din sănătate, educaţie, economie, creşterea 
ratei deviantei etc. determină „atmosfera de 
criză” care afectează bunăstarea locuitorilor. 
Orașul îi poate ocroti și strânge laolaltă în 
jurul unor valori fundamentale? Are mijloa- 
cele cu care să garanteze principiile pe care 
le proclamă? Ce politici ale oraşului mai sunt 
fundamentate pe texte legislative solide, co- 
erente, transparente, aplicate prin proceduri 
specifice, susținute de măsuri financiare care 
plătesc obiective asumate? Cine veghează 
coerenţa acțiunilor întreprinse în domeniile 
ocupării, locuirii, educaţiei, sănătăţii, preve- 
nirii violenţei, asigurării securităţii urbane? 
Când anume si cât de bine sunt cunoscute si 
aplicate globalitatea, transversalitatea, terito- 
rialitatea, contractualizarea? 


J.-F. Gravier critica (în 1947!) faptul că se 
acorda atenţie disproportionatä capitalei in 
raport cu alte aşezări de pe teritoriul țării. 
S-a urmărit apoi crearea unor „metropole de 
echilibru”, care au produs în jurul lor alte dez- 
echilibre... „Politica oraşelor mijlocii” a tradus 
ulterior voinţa de a crea o osatură urbană a te- 
ritoriului țării compusă din localități cu o po- 
pulatie între 20 si 100 de mii locuitori, în care 
orașele să fie renovate, cartierele înfrumuse- 

tate, spaţiile de cultură, de loisir mai numeroase si accesibile. „Politica 
orașelor noi” a marcat în continuare evoluția urbană prin crearea unor 
„zone de urbanizat cu prioritate”, „zone cu amenajare deosebită”, prin 
promovarea unor „scheme directoare de amenajare si urbanism” cu ac- 
cent pe „dezvoltarea socială a cartierelor”, a ansamblurilor defavorizate 
(Avenel 2004). 


Toate aceste politici au dus la o anumită deconcentrare a compe- 
tentelor, a sarcinilor și fondurilor, la o deplasare a accentului și spre 
„publicurile în pericol de excludere”, spre insertia tinerilor, spre par- 
ticiparea locuitorilor. Obiectivul global declarat a fost acela de „a 
ameliora cadrul de viață urban”, de a pune capăt uräteniei şi mizeriei 
periferiilor şi unor clădiri. S-a ajuns la promovarea „drepturilor lo- 
cuitorilor din orașe” (Donzelot & Estebe 1994; Rosanvallon 1995 
etc.), la necesitatea solidarității pentru combaterea excluderii (o 
anumită solidaritate financiară pentru reducerea decalajelor dintre 
oraşele bogate şi cele sărace, pentru prezervarea habitatului social, 
a dreptului la locuinţă al celor defavorizati etc.). Prioritätile au fost 
reconsiderate continuu: renovarea urbană, curăţenia, securitatea in- 
dividuală şi colectivă, serviciile de proximitate etc., ideea urmărită 
fiind aceea că şi cartierele „dificile”, „sensibile” pot evolua, îşi pot an- 
ticipa viitorul, perspectivele de dezvoltare; dezvoltarea economică și 
insertia socială prin dezvoltarea unor „intreprinderi mici si mijlocii”, 
a unor unități comerciale si servicii; prevenirea violenţei si creşterea 
securităţii urbane prin prezenţa eficientă a „organelor de ordine” „pe 
teren”, pentru convietuirea pașnică în același imobil, pe aceeași scară, 
pentru luarea în atenţie a „spaţiilor nimănui” din cartiere, spaţii de 
care nimeni nu se simţea responsabil. 


Când s-a ajuns la „contractualizarea politicii de dezvoltare urbană” 
(în societățile dezvoltate și civilizate), statul, colectivitätile locale si 
partenerii s-au angajat să pună în act, în mod concertat, politici teri- 
torializate de „dezvoltare solidară” pentru a lupta contra devalorizării 
unor oraşe, cartiere, pentru repararea si înfrumusețarea imobilelor, 
a locuinţelor, pentru îmbunătăţirea transportului în comun, pentru 
dezenclavizarea unor cartiere, urmărindu-se modificarea fundamen- 
tală şi durabilă a fizionomiei oraşelor si cartierelor, pentru schimba- 
rea sensibilă a vieții locuitorilor (Castel 2003). Contractul de coezi- 

une propunea un proiect urban cu obiective și acțiuni clar delimitate 
(habitatul şi cadrul de viaţă, accesul la ocupare, reușita educaţională, 
sănătatea populaţiei), prin înmulţirea parteneriatelor și concertarea 
programelor locale, a planurilor de (re)insertie (contractul educa- 
tiv local, contractul de acompaniere a scolaritätii, educaţia artistică 
a orășenilor, combaterea iletrismului etc.!). Contractele se bazau pe 
diagnostic la nivel local pentru identificarea prioritätilor de interven- 
tie şi a resurselor existente, pentru identificarea actorilor care puteau 
fi implicaţi (statul a privilegiat „subsidiaritatea activă” alături de „pi- 
lotajul strategic” ce asocia actorii implicaţi). Introducerea contractu- 
lui a început cu crearea unor fonduri de amenajare urbană destinate 
reamenajării centrelor istorice, a sporirii confortului locuirii etc., ca 
apoi să fie aprobate programe de amenajare concertată sprijinite de 
fonduri interministeriale create în acest scop. S-a vizat întărirea li- 
antului social al orașului prin acţiuni în favoarea familiilor, a colec- 
tivitätilor teritoriale si cu sprijinul finantärilor europene ulterioare. 
S-a vizat refacerea spaţiilor urbane existente, dar si monitorizarea 
expansiunii în afara limitelor prezente? (prin crearea de planuri pri- 
vind deplasarea în oraș, căile de comunicaţie în aglomeratiile urbane, 
privind habitatul, dezvoltarea durabilă). 


2. În ce oraşe trăim? Din 2000, jumătate din populaţia globului tră- 
ieşte în oraşe (se estimează că in 2030 vor fi cinci miliarde de orășeni). 
Evoluţia spre oraș variază puţin de la un continent la altul. Planeta a 
avut mereu orașe dispărute, inghitite de apă, foc, nisipuri, orașe aco- 
perite de cenușă sau de junglă, orașe rase de pe fața pământului, bom- 
bardate, în ruină, martirizate... „Sistemul urban” a rezistat însă, oraşele 
au renăscut, alte oraşe au apărut, au crescut, prosperat, în timp ce altele 
s-au înecat în marasm... Oraşele trăiesc, cresc, sărbătoresc sau suferă, 
intră în doliu, mor... Oraşele au memorie, au norme privind păstrarea 
și transmiterea memoriei pentru generaţiile viitoare. Fiecare oraş poar- 
tă amprenta suferințelor si a bucuriilor sale, după cum intervenţiile au 
fost (i)responsabile. În unele părți, orașele sunt reconstruite din ruină, 
clădirile sunt refăcute întocmai plecând de la câteva fragmente de zid 
păstrate, în alte părți, fiecare decident temporar crede că „trebuie” să 
intre „cu buldozerul’, că „trebuie să-şi pună amprenta”... 

Oraşele consumă energie, materii prime, produc bunuri, liant social, 
dar si dioxid de carbon, deşeuri, violență... Oraşele sunt periclitate de 
cartierele defavorizate, de periferiile explozive, dar pot fi insänätosite 
de străzile curate, de mobilierul public util şi estetic, nu de tarabe si 
„buticuri” (Gales 2003)... 


Noi toţi facem oraşele așa cum sunt, noi poluäm, degradäm, ne afec- 
tăm starea de sănătate, ne compromitem șansele vietuirii comune pe 
termen lung... Noi, locuitorii orașelor, de la decidenti la simplii pläti- 
tori de impozite, de la cei din cartierele-sic la cei din mahalalele pro- 
miscuie suntem responsabili de ce se întâmplă cu orașele noastre, după 
câtă grijă avem de solul, subsolul, apele, aerul lor. Am gestionat rațional 
resursele? Am ieșit din era risipei? Am construit o bună infrastructură 
si avem grijă permanentă de întreținerea, nu de „cärpäcirea” ei? Avem 
grijă ca fiecare centimetru cub de pământ să fie întreținut cum trebuie? 
Ce facem cu câinii vagabonzi? Dar cu deşeurile? 


Dezvoltarea durabilă a orașelor ţine şi de numărul de biserici, dar și de 
viaţa economico-socială, de ştiinţa și tehnologia care ameliorează calitatea 
vieţii locuitorilor. Sistemele de conducere a orașelor, reglementările, poli- 
ticile, programele, planurile, proiectele nu au adus întotdeauna si peste tot 
răspunsurile, soluţiile adecvate, dar nu se poate răspunde problemelor noi 
doar cu instituţii si soluţii „de ieri'... Impresia oferită de numeroase orașe 
actuale este una a polarizării, a unor „aşezări cu mai multe viteze”. Multe 
dintre ele adăpostesc ură, frică si alte „rele”, care nu sunt „spälate’, înlătura- 
te (OCDE 1992; OCDE 1994). Polarizarea distruge țesătura socială, mai 
exact modurile de viață mult diferite (ale unora care petrec în insule exoti- 
ce, alături de ale altora care nu au asigurată nici pâinea cea de toate zilele). 
Polarizarea socială devine generatoare de frustrări, de suferințe care afec- 
tează societatea în ansamblu. Ca să nu mai vorbim de orașele si societățile 
afectate de mondializare, de multiculturalism, afirmare etnică, probleme 
ecologice, tendințe demografice și migratorii noi, de „disoluția familiei”, de 
proliferarea atitudinilor si comportamentelor diverse privind „noua sexu- 
alitate”... Lupta contra excluderii și a discriminării nu se poate duce doar pe 
tărâm economic, deoarece golirea de sens a spaţiilor urbane, diminuarea 
semnificației simbolice a „vieţii la oraş” privează locuitorii de calitatea vieții 
promise si aşteptate... Să nu uităm de multe alte probleme pe care le au de 
rezolvat la ora actuală oraşele’... 

3. În ce orașe am vrea să trăim? Astăzi orașele au importanță decisi- 
vă pentru „coordonarea transnationalä”, acum se (re)face strategia de 
„reconstrucţie a semnificației sociale a oraşelor”, ne spun specialiştii”. 
Declaraţia de la Rio (1992) anunţa oamenii că ei trebuie să fie în cen- 
trul preocupărilor privind dezvoltarea durabilă a orașelor, că orășenii 
au dreptul la o viaţă în armonie cu natura, că orașul trebuie să gestio- 
neze cu atenţie transformările în curs si să le orienteze în sensul voit de 
către cei care-l locuiesc, că orașul ar trebui să fie un loc al solidarității 
interculturale, al dezvoltării durabile, al bunăstării. 


La un mare seminar internaţional (Quelle ville voulons nous, 1999) 
se sublinia că nu ar trebui să opunem ruralul şi urbanul, ci să căutăm 
prilejurile de asociere a lor, de complementaritate a lor, să ţinem mai 
mult seama de ceea ce se petrece în periurban (rurban). Mobilizarea 
în acest sens nu este nici astăzi la înălțimea mizelor, adică nu actionäm 
împreună, nu suntem destul de clari în privinţa valorilor, drepturilor si 
obligaţiilor tuturor locuitorilor din orașe. Se scriu „planuri de fezabili- 
tate”, se vorbește de „reînnoire urbană” etc., dar adesea fără a se lua sea- 
ma la ce se întâmplă în oraşele reale, la calitatea reală a vieţii oamenilor 
care locuiesc în ele, la mizeria, la violenţa si revoltarea fără perspectivă, 
concomitent cu mediatizările cinice, discursurile demagogice, promi- 
siunile fără acoperire... 


4. Ce am putea face? La Forumul Mondial al Orașelor (Paris, 2006) 
se cerea cu insistență promovarea unei politici economice, sociale si 
culturale care să satisfacă exigenta demnității tuturor locuitorilor din 
oraşe, prin parteneriate, gestionare participativă si implicarea cetäte- 
nilor, prin întărirea capacităților locale si (internaţionale de reacție 
rapidă în vederea dezvoltării durabile. Orașele au fost, sunt și vor ră- 
mâne în concurenţă pentru a atrage investiţii si turiști, dar ar putea să 
se pregătească împreună pentru viitorul în care vor avea de rezolvat 
probleme asemănătoare ale diverselor grupuri, de construit parcuri 
industriale, tehnopolis-uri, zone high tech, rețele de transport integra- 
te (cu aeroport, gară, autogară, transport în comun si transport privat 
legate, corelate), de ameliorat calitatea mediului, de înfrumusețat pie- 
tele publice, zonele de agrement, de împărtășit soluţii viabile pentru 
implicarea locuitorilor. Se conchidea la forumul amintit că viitorul 

Europei va reflecta în mare măsură viitorul orașelor sale, că acestea pot 
răzbate, rezista, sau se pot stinge după cum știu să-și gospodărescă re- 
sursele pe care le au sau le atrag, după cum ştiu să-şi (re)construiască 
liantul social. Răspunsurile la provocările actuale ar trebui să integreze 
particularitätile lor fizice, socioculturale si politice, ţinând seama de 
devenirea lor istorică şi cotidiană, iar diversitatea ar trebui privită ca 
valoare de mare importanță’. 


Orașele în care trăim acum au fost construite şi reconstruite conform 
logicii societăţii (pre)industriale, urmărindu-se cu obstinatie dez- 
voltarea lor material(ist)ă, pierzând din vedere semnificațiile tuturor 
apartenentelor. Acum cerem copiilor si tinerilor mare precauţie, in 
timp ce, multi dintre noi, adulţii, ne comportăm față de ceea ce avem 
tot ca față de o pradă: facem schimbări în mediu fără cunoştinţe si 
conştiinţă, construim fără autorizaţii, aruncăm deşeurile la întâmpla- 
IHR 


5. Codeterminarea concurenţei (generalizate) si a solidarităţii 
(sociale). „Instantele” urbane (cu competenţă în domeniu) pot for- 
mula obiective, pot folosi mijloace de tot felul pentru implementarea 
„binelui comun”, dar ele devin şi „autoritäti” publice atunci când își 
asumă puterea (adică toate drepturile si toate responsabilitätile), iar 
aceasta este recunoscută de către publicuri. Primarii au avut şi au pu- 
tere mare (uneori și autoritate), dar nu se pot adăposti doar în spatele 
reglementărilor, circularelor, ordonantelor etc. pe care au mare grijă să 
nu le încalce (de frica puscäriei...). Ca aleși, ei ar trebui să aibă com- 
petente manageriale, să aibă responsabilitatea proiectelor, să ia decizii 
pe baza datelor, a studiilor științifice, să ştie să mobilizeze locuitorii 
pe termen scurt, mediu și lung. Ca manageri sociali, ar trebui să stă- 
pânească cu măiestrie jocurile parteneriale, să aibă o viziune clară a 
locului orașului în lumea „mondializată”, să nu crească — dacă nu e ne- 
voie — numărul „functionarilor” (Bodiguel 1991) „aparatului” izolat 
de cetățeni. Primarii nu pot enunta singuri „interesul general”, fiindcă 
ei au de manageriat si gestionat comunități eterogene, compuse din au- 
tohtoni și alohtoni, sedentari și migranti, bogaţi si săraci, din persoane 
care aparțin celor mai diverse grupuri familiale, de vecinătate, identi- 
tare. De aceea e important să o facă împreună cu organismele care ges- 

tionează serviciile publice, cu patronatele, sindicatele, cu lumea asoci- 
atiilor etc., dacă si acestea au logici lizibile, transparente, caută simpli- 
tatea și simplificarea deciziilor, claritatea si eficacitatea lor. Sociologii 
schimbării organizaţiilor ne spun că schimbarea „conducerii orașului” 
se poate produce atunci când sunt atinse limitele organizării existen- 
te, când sunt epuizate toate posibilităţile interne de schimbare. Aceia 
care-n primării îşi consacră energia doar pentru „a-și păstra scaunele”, 
pentru a „ţine frâiele orașului”, vor fi constränsi de mutaţiile profunde 
să înțeleagă că sunt responsabili și de ezitările, de greșelile, de erorile 
făcute, ca şi de consecințele lor... Sociologul M. Crozier spunea (în anii 
1970!) că „statul modern este stat modest”. Acum nu i se cere să fie 
modest, ci bun, să facă apel la cunoaștere şi cunoştinţe, la schimburi de 
experienţe şi de bune practici, să constituie baze de date, informaţii, 
diagnostice, barometre, prognoze, moduri de a face si de a fi, pentru a 
promova eficacitatea economică, justiția şi solidaritatea socială, pru- 
denta ecologică”. 


Acum se incetäteneste termenul de „guvernantä” (în sensul generic 
însemnând acțiunea de a pilota un sistem, de a coordona acţiunea co- 
lectivă, însemnând managementul ca proces, ca orientare, coordonare, 
colaborare în parteneriate, care suscitä contribuţia cetățenilor*). 


6. Locul orășenilor si al democraţiei participative. Acum este re- 
marcată ceva mai mult şi importanţa gestionării de proximitate, a par- 
ticipării active a locuitorilor măcar atunci când e vorba de organizarea 
spaţiilor publice si private, de circulație, parcare, curăţenie, estetică 
urbană, linişte publică ... Participarea ar trebui să fie o condiţie impor- 
tantă pentru evitarea enclavizării, a ghetto-izării oraşului (fapte care 
pot produce mișcări nihiliste, extremiste...). Locuitorii sunt cei care fac 
oraşul bun sau rău, civilizat sau barbar, curat sau poluat, liniștit sau zgo- 
motos... Ei ar putea participa la conducerea treburilor publice. Fiecare 
locuitor în parte poate gândi că nu contează, dar laolaltă pot constata 
că sunt importanţi atunci când comunică, când intră în comuniune, 
când fac o comunitate. Participarea, implicarea locuitorilor se deprind 
prin socializare, prin învăţare. Oamenii nu se nasc cu „simtämäntul” 
democraţiei. Acesta poate apărea si se poate dezvolta în mediul pro- 
pice al familiei, școlii, comunității, societăţii. În cadrul relaţiilor de ve- 

cinătate, pe stradă, în cartier se poate învăţa toleranța față de cei de 
altă culoare, cultură, religie, în aceste medii se poate deprinde ura sau 
nevoia de a iubi semenii, avantajele si limitele democraţiei. Plutarh 
spunea (acum 1 800 de ani!) că distrugătorii libertăţilor unui popor 
sunt cei de la putere care promit daruri, fac tot felul de promisiuni fără 
acoperire. Faptul că un individ se naște si creşte într-o democraţie nu 
garantează că va deveni automat „bun cetățean”. Participarea, implica- 
rea depind de atractivitatea orașului, de atractivitatea condiţiilor de 
muncă, a vieţii laolaltă, de posibilitățile de petrecere a timpului liber. 
Libertatea depinde de respectarea libertăţii celuilalt, a celorlalți. Nu 
ajung bunele intenţii, promisiunile, proclamările, „proiectele-pilot” de 
tot felul. Trebuie întărită democraţia pluralistă, respectată Carta euro- 
peană a autonomiei locale, înțelese conceptele de democraţie locală, 
de citadinitate. 


Locuitorii oraşelor se implică în luarea si implementarea deciziilor 
care le afectează (in)direct viaţa? Au fost propuse texte de lege pri- 
vind informarea si consultarea lor, privind democraţia de proximitate 
etc.’, dar adesea locuitorii sunt „intrebati doar de formă”. Pe de altă 
parte, participarea, implicarea sunt greu de suscitat atunci când oame- 
nii îşi pierd încrederea în oameni, în aleși, în „reprezentanti”, mai ales 
atunci când ei vin cu propuneri, cu soluţii (privind curăţenia spaţiilor 
publice, iluminatul public, liniştea publică etc.) şi „nimeni nu-i bagă- 
n seamă”. Atunci când se trece de la paternalism la un individualism 
exacerbat, responsabilitatea civică se transformă. Democraţia parti- 
cipativă se construieşte cotidian printr-o tranzacţie permanentă între 
legitimitatea aleşilor (conform votului), legitimitatea profesioniştilor 
(în virtutea cunoștințelor si abilităţilor de a le pune în act), legitimi- 
tatea militantilor din asociaţii (în baza mobilizării lor), legitimitatea 
locuitorilor (datorită rationalitätii lor practice). Locuitorii orașului 
nu se simt actori doar dacă sunt „primiţi în audienţă” sau „consultati” 
formal... Tocqueville scria (acum circa 200 de ani!) despre cetățeanul 
societății democratice (americane) că acesta se atașează de locul său, 
de comunitatea sa fiindcă este implicat si în conducere, ţine la oraș, 
când nu are a se plânge de condiţiile în care trăiește, investeşte în vi- 
itorul acestuia dacă are speranţe că poate trăi mai bine, împreună cu 
ceilalți, egali și diferiți. 

Note | 


'wwwwille.gouv.fr 

? Oraşele se extind, produc noi teritorii locuite. Fiindcă nu toţi locuitorii oraşelor se pot 
muta în vile construite in periurban, se impune creşterea atractivitätii cadrului de viaţă 
urbană existent, se cere renovare si ameliorare din punct de vedere economic, urbanis- 
tic. Oraşul se extinde înspre sat, modul de viaţă urban se difuzează înspre mediul rural, 
frontierele devin mai incerte, reajustate, dar în peiurban se poate observa cel mai bine 
polarizarea. Ar trebui studii de teren care să releve cine populează aceste spaţii, cum se 
face că alături de „baro(sa)ni” trăiesc familii, grupuri cu mari dificultăți sociale, mate- 
riale, culturale. Se conturează o imagine negativă asupra periurbanului datorită risipei 
spaţiilor publice, degradării peisagistice, datorită percepţiei publice că unii dintre cei 
care și-au făcut, cumpărat case acolo „nu s-au îmbogăţit prin bune practici”. H. Lefebvre 
spunea - în 1968! - că „expansiunea urbanizării necontrolate produce mult rău solida- 
ritätilor tradiționale”... 

* Fragmentarea teritorială, excluderea socială, deficienţele de „monitorizare” a extinde- 
rii-întinderii oraşului, politici urbane rupte de politicile sociale (acolo unde astăzi e o 
fabrică, mâine poate apărea un zgârie-nori, un „supermarket” sau un „butic”, în locul 
unui parc poate apărea un cvartal de blocuri etc., fără ca locuitorii să ştie, să fie întrebaţi), 
slăbirea democraţiei locale (vizibilă prin locuitorii care nu se duc la vot, nu citesc ziarele 
locale, nu se uită la televizor, nu se informează) etc. 

* Vieillard-Baron, 1996; Maurin, 2004; Donzelot, 2006; Epstein R., Kirszbaum Th., 
Apres les émeutes, comment débattre la politique de la ville?. In: Comprendre les violences 
urbaines, Paris, LaDocumentation Frangaise, 2006 etc. 

3 Sachs, I., 1994 (in wwwyille.gouv.fr/infos/dossiers/urban.html). 

6 Etat moderne, Etat modeste. Strategies pour un autre changement, Paris, Fayard, 1986, 
după alte lucrări de căpătâi: Le Phenomene bureaucratique, Paris, Le Seuil, 1963; La So- 
ciete bloquee, Paris, Le Seuil, 1970; L'Acteur et le Systeme (cu Erhard Friedberg), Paris, Le 
Seuil, 1977; On ne change pas la société par decret, Paris, Fayard, 1979 etc. 

7 Forumul Mondial al Orașelor, Istambul, 1996 

OCDE subliniază importanța implicării cetățenilor pentru ameliorarea guvernantei. În 
Cartea Albă a Comisiei Europene (Gouvernance européenne, 2001) se spune că „cetäte- 
nii sunt în inima bunei guvernante”. În Europa, se realizează deja si sunt presiuni ca ea să 
se deplaseze spre nivele inferioare, la nivel regional, local și chiar comunitar, autorizând 
recursul la actori nonguvernementali. În țările cele mai avansate se vizează controlul co- 
lectiv asupra politicilor (www.unesco.org/most/urb.htm). Cei care folosesc termenul 
guvernantä îl află în țările anglo-saxone (unde, în anii 1975-1980, se căuta alternativa la 
planificarea normativistä). 

” Institutele orașului si dezvoltării pot face studii punctuale sau cercetări aprofundate asu- 
pra diferitelor aspecte ale vieţii urbane, privind dezvoltarea (durabilă) a orașului. Centre- 
le de studii ale politicilor sociale si economice pot face cercetări asupra ocupării, protecţiei 
sociale, integrării etc. Programele științelor sociale pot veni cu analize pentru a descrie- 
explica-intelege şi promova orașul. Colocviile și congresele de sociologie urbană pot fi utile 
prin dezbaterile la care participă şi cei implicaţi din toate disciplinele. Revistele și seriile 

tematice ale editurilor (privind oraşul), pot contribui la diagnosticul împărtăşit şi soluţiile 
aflate de către toţi actorii implicaţi. Ar fi utile centrele de dezvoltare comunitară care să 
pună în concertare acțiunile diferitelor categorii de actori implicaţi în dezvoltarea dura- 
bilă a orașului. 

1 Consiliul de cartier este o instanţă de schimburi, consultare si concertare, reprezentând 
populaţia în toată diversitatea sa. Aici se pot culege propunerile transmise municipali- 
tätii, proiecte ce vizează cartierul, circulaţia, transportul, amenajarea spaţiilor publice, 
siguranţa și liniștea publică. Astfel de consilii pot fi adevărate centre de dezbatere publică, 
vectori ai coeziunii sociale si solidarităţii. 

Vlad MISCHEVCA 


Trupele ruse de ocupaţie în 
Principatele Române: 1806-1812 


Ani la rând, pe parcursul a mai bine de două 
secole, Tärile Române au fost teatru de räz- 
boi între armatele celor trei imperii: Otoman, 
Habsburgic si Tarist. Războaiele ruso-turce si 
ruso-austro-turce semnificä confruntarea celor 
trei mari imperii pentru rezolvarea Problemei 
Orientale — chestiune internaţională care insu- 
VI.M. - cercetător ştiinţific meazä un set de probleme ce tin de domeniul 
coordonator la Institutul de geopoliticii din perioada sf. sec. XVII - încep. 
Istorie (Chişinău), dr. conf. REN RR 
sec. XX, vizänd posesiunile europene ale Tur- 
cercet. (Associate professor, `~ 7 i >. 
Ph.D); membru al Comisiei lei, controlul asupra strâmtorilor Mării Negre, 
Naţionale de Heraldică în contextul intensificării luptei de eliberare 
(1995-2020; primulei naţională a popoarelor balcanice. Devenind 
preşedinte); Laureatal o problemă a echilibrului european, ea capă- 
ediţiei a V-a (2019) a Galei 3 contururi diplomatice bine definite deja 
Premiilor TVR MOLDOVA „€ © ln ] 
Români pentru români”— în timpul negocierilor Păcii de la Karlowitz 
Premiul pentru promovarea (1699), când se atestă reculul Imperiului 
istoriei neamului. Domenii Otoman si Austria devine o putere balcanică, 
de competență: istoria iar Rusia lui Petru I - putere europeană. De 
relaţiilor internaţionale ; ; ; ; : 
i ; evoluția raporturilor Marilor Puteri, angajate 


din sud-estul Europei ~ e: N Bu ee 
(sec. XVIII- încep. sec. timp de mai bine de două secole în rivalitatea 


XIX); genealogia domnilor politico-militaro-economicä în sud-estul Eu- 
fanarioți; vexilologie ropei, sunt legate nemijlocit rapturile terito- 
heraldică; raporturi istorice = tiale si pierderile umane si materiale suferite 
româno-elene. Semnează de Tările Romå (i lusi Chestiunii 

13 monografi, publicate de Țările Române (inclusiv geneza Chestiunii 
la Chişinău, București, laş, basarabene la 1812). Impactul acestor războa- 
Atena, Salonic. ie asupra destinului românilor a fost pe deplin 


înțeles si descifrat de către Mihai Eminescu, cel 

care a scris in publicistica sa politicä, la 1878: „Sunt douä sute de ani de 
cänd Rusia inainteazä mereu spre miazä-zi; luptele ei orientale sunt o in- 
treagă istorie și acela care nu cunoaște această istorie, ori care o cunoaște 
şi nu ţine seamă de ea, nu este un bărbat politic şi nu are dreptul de a lua 
parte hotărâtoare la viața politică” (Eminescu 2008: 243). 


În general, privind în retrospectivă istoria raporturilor ruso-otomane, 
putem menţiona că începând cu stabilirea relaţiilor diplomatice din- 
tre ruși şi turci la 31 august 1492, pe timpul lui Baiazid II Veli si Ivan 
III, vreme de sute de ani au fost purtate un șir de războaie și campanii 
militare ce însumează, conform unor calcule mai noi, 47 de ani (adică 
cca 11% din tot timpul relaţiilor bilaterale ruso-otomane de 430 de 
ani - până la 1922, când a fost, pe de o parte, desființat Sultanatul si, 
pe de altă parte, creată URSS). Conform statisticii militare, numai de 
la începutul secolului al XVIII-lea armata rusă a pierdut 582 mii de 
oameni. Propriu-zis, şirul războaielor regulate își ia începutul doar de 
la sfârşitul secolului al XVII-lea (1676-1681; 1686-1699), iar crono- 
logic, cele mai lungi războaie (timp de 17 ani şi 4 luni) s-au derulat în 
secolul al XVIII-lea: 1710-1713; 1735-1739; 1768-1774; 1787-1791 
(Iloxae6run 1992). 


Pierderile totale ale Rusiei în conflictele militare din secolul al XVIII- 
lea, conform calculelor lui B. Urlanis, au alcătuit aproximativ 550 mii 
de oameni uciși si răniți, dintre care 200 de mii revin războaielor ru- 
so-turce. Aceste pierderi umane sunt comparabile cu cele pe care le-a 
suferit si Imperiul Otoman în toate războaiele sale purtate în secolul al 
XVIII-lea: 600 mii. De remarcat că cifra totală doar a celor căzuţi pe 
câmpul de luptă în timpul tuturor războaielor purtate de statele eu- 
ropene în secolul al XVIII-lea (când Europa a cunoscut 37 de războa- 
ie) s-a estimat la 1,5 milioane de oameni, iar numărul jertfelor acestor 
conflagrații se ridică până la 5,2 milioane de oameni (Ypaanuc 1960: 
58, 61, 63, 406, 526). 


S-a afirmat că, în războiul din 1806-1812 cu Turcia, numărul morților 
în armata rusă a ajuns la 100 de mii (dintre care mai mult de două tre- 
imi au fost cei care au murit de boli)!. În armata Imperiului Rus doar în 
anul 1811 circa 3 000 de oameni au fost ucişi sau consideraţi dispăruţi, 
38 500 au murit, 7 400 au dezertat, între 32 si 65 mii de oameni se aflau 
în mod constant în spitale (Illseaos 1987: 124). 

Un fapt istoric care a fost eludat de istoriografia sovieticä este cä in 
răstimpul unui singur deceniu (1804-1814), Rusia lui Alexandru I a 
purtat 10 războaie, adică exact cât Franţa lui Napoleon (Tponnkuă 
1994: 175). Nici până atunci, nici după, tarismul n-a fost atât de beli- 
cos ca în anii 1805-1812. În răstimp de numai opt ani, Rusia a purtat 
opt războaie: în 1805, 1806-1807 şi 1812 cu Franţa; în 1806-1812 cu 
Imperiul Otoman; în 1804-1813 cu Iranul; în 1807-1812 cu Anglia 
(care, deşi nu a înregistrat nicio confruntare militară, a adus mari pre- 
judicii economice); în 1808-1809 - cu Suedia; în 1809 — cu Austria, 
dintre care ultimele cinci operațiuni militare derulate concomitent 
(Tponuxuă 1988: 20). 


Aceste războaie ţineau Rusia într-o încordare financiară permanen- 
tă, periclitând, implicit, întreaga economie. Către 1808 deficitul bu- 
getar a atins suma de 126 milioane de ruble, iar peste un an — deja 
157 milioane, principala cauză fiind creşterea cheltuielilor pentru 
înarmare. In 1807, Ministerului Forțelor Terestre i-au fost alocate 43 
milioane de ruble, iar în 1808 pentru armată se alocă 53 milioane, 
în 1809 - 65 milioane, 1810 — 92 milioane, iar în 1811 — 114 mili- 
oane ruble (Bopoduno 1987: 16). Mai recent au fost publicate alte 
cifre, si mai mari — doar într-un singur an dubländu-se cheltuielile 
pentru armată: 1807 — de la 63 402 000 ruble asignate până la 118 
525 000 (în 1808); 1809 — 112 279 000; 1810 — 127 936 000; 1811 
- 122 414; 1812 - 160 843 (TIonacenkog 2018: 215). În același ritm 
crestea si numärul militarilor inrolati in armata imperiului, astfel in- 
cät, la 1812, efectivul trupelor rusesti constituia 975 000 de oameni 
(Cmonemue 1902: 203-204). 


Războaiele continue din 1805 până în 1815 — adesea câte două sau trei 
războaie purtate simultan în diferite teatre de operațiuni — au necesitat 
Rusiei un efort economic fără precedent, nemaiintälnit de la Războiul 
de Nord al lui Petru I. Recrutările se produceau anual. În 1805, armata 
terestră număra 340 000 de oameni, fără a-i include si pe cei 100 000 
de diverse trupe din garnizoane gi 110 000 de cazaci. În 1806, tarismul 
a fost nevoit să recurgă la mobilizarea miliției, măsură care nu fusese 
practicată de la invazia lui Carol al XII-lea (110 000 de țărani de stat au 
fost chemaţi la oaste). În 1809, în armata rusă erau 733 000 de oameni 
(Kepcnosckun 1992). 

În general, soldatul rus era supus unor mari privatiuni fizice şi morale. 
Numărul de bolnavi, morţi şi dezertori a variat de la 80 la 110 mii de 
persoane pe an. Acoperirea unei astfel de penurii si formarea de noi 
unităţi a necesitat o creștere bruscă a recrutării. In plus, până la 10% 
dintre recruți nu ajungeau la destinaţie, deoarece nu puteau rezista fi- 
zic schimbărilor bruște ale modului de viaţă, se imbolnäveau, mureau 
pe drum sau fugeau. Pentru a păstra sănătatea recrutilor în 1809, au 
fost create centre speciale de recrutare (așa-zisele „depouri de recruta- 
re”) (Illseaos 1987: 124). 


Dintre toate războaiele purtate de ruși și turci pe teritoriul Principatelor 
Române, războiul din anii 1806-1812 a avut cel mai dezastruos rezul- 
tat pentru români, deoarece a generat Problema basarabeană. Noi am 
fost şi mai suntem încă, timp de mai bine de două secole, sub impactul 
unui război nedrept și a unei păci oribile (din acel de pomină Annus 
horribilis, lat.) — a celei de la București (1812): când s-a trasat hotarul 
pe trupul viu al Ţării Moldovei, pe râul Prut. 


Această conflagrație ruso-turcă, ce poate fi numită „Războiul care ne-a 
înghițit”, declanșată în toamna anului 1806, se prelungise până în anul 
1812, fiind o povară economică şi un efort militar greu de suportat 
pentru Principatele Române. Totodată, ambele imperii, au suferit mari 
pierderi materiale si jertfe umane, încercând de mai multe ori să înche- 
ie un tratat de pace, cu atât mai mult că Imperiul Rus se afla în faţa unei 
confruntări iminente cu Imperiul napoleonian. 


Pentru a convinge Poarta Otomană să revină la „colaborarea” cu Rusia, 
tarismul a recurs la un act violent de agresiune — ocuparea militară, in 
noiembrie-decembrie 1806, a Moldovei şi a Țării Româneşti, pe care, 
după declararea oficială a războiului de către Poartă, la 18 (30) decem- 
brie 1806 (Ilerpos 1885: 124) (conform altor surse: la 24 decembrie 
/S ianuarie 1807 - stil nou), le-a considerat ca teritorii „cucerite prin 
forța armei”. 


Războiul ruso-turc din 1806-1812 a fost cel mai lung litigiu armat dintre 
cele două mari imperii, derulat în mare parte pe pământul Principate- 
lor Române și la sud de Dunăre. Conform calculelor efectuate de Alexei 
Agachi, de la 1 ianuarie 1808 și până la 2 octombrie 1812, când trupele 
ruse s-au retras din Principate, numai pentru întreținerea spitalelor mi- 

litare ruseşti Moldova a plătit 4 042 890 de lei, iar Tara Românească - 
4 047 226 de lei. În realitate, sumele au fost şi mai mari. Or ostașii ruși 
se comportau în spitale ca niște vandali, distrugând totul, cheltuielile de 
reparaţie fiind suportate iarăși de Tärile Române. Pe lângă întreținerea 
spitalelor, rușii au supus Principatele și la alte plăți și mai impovärätoare. 
În 1807, bunăoară, veniturile vistieriei Moldovei au fost de 1 981 072 
de lei, din care s-au cheltuit pentru armata rusă 1 399 758 de lei, adică 
70,7% din total. Din 1805 şi până în 1811, mărimea impozitelor a cres- 
cut de două-trei ori, în unele cazuri chiar de patru ori. Iar o încercare de 
totalizare a utilizării resurselor Principatelor Române de către Rusia în 
anii de ocupaţie 1806-1812 poate fi evaluată la circa „220 114490 lei fără 
nicio exagerare” (Apud Agachi 2008: 356, passim). 


Totodată, generalul rus de origine franceză Alexandre Langeron afir- 
mase că Rusia în acel război a „cheltuit mai mult de 200 de milioane de 
ruble pentru cele şapte campanii” (Călători străini 2004: 360). 


După cum mazilirea domnilor fanarioți, Al. Moruzi si C. Ypsilanti, n-a 
fost unica și principala cauză care a determinat decizia din timp planifi- 
cată a guvernului țarist, tot așa si readucerea lor la cârma Principatelor 
n-a fost, şi nici nu putea fi, factorul preponderent care să contribuie la 
ameliorarea raporturilor ruso-otomane, la rezolvarea tuturor chestiu- 
nilor ce țineau de supremaţia rusă în zona Balcanilor şi a Mării Negre. 
Astfel, revocarea lor de către Poarta Otomană a servit doar ca motiv 
formal pentru introducerea armatei țariste de la Nistru (cu un efectiv 
de aproximativ 33 000 de oameni) (Baaxanckue uccaeaoBanua 1997: 
174) în Principate şi realizarea scopurilor strategice ale Imperiului Rus. 


Istoricul militar A.N. Petrov remarcase” că acest război ruso-turc s-a în- 
ceput într-o perioadă de ruptură completă între Rusia si Franţa și a fost 
cauzat inclusiv de presiunea reală a lui Napoleon asupra Turciei, a con- 
tinuat în perioada alianţei ruso-franceze, în conformitate cu Tratatul de 
la Tilsit şi s-a încheiat în timpul unei noi rupturi, definitive a Rusiei cu 
Franţa, în ajunul chiar izbucnirii Războiului Patriotic din 1812. Astfel 
de perturbații în situația politică externă au influenţat puternic, în pri- 
mul rând, scopurile războiului: adică, dacă înainte de Tilsit, se urmărea 
forțarea Porții asupra executării exacte a tratatelor anterioare, avanta- 
jând Rusia; după Tilsit - se cerea insistent stabilirea noii granițe din- 
tre Rusia și Poarta Otomană de-a lungul Dunării, adică achiziționarea 

de către ruşi a Principatelor Moldovei si Ţării Românești; în al doilea 
rând, cu privire la modul de acțiuni militare: în faza iniţială, în timpul 
Campaniei lui Michelson din toamna anului 1806 (războiul a fost 
declanșat de către Rusia fără vreo declaraţie formală), acest război, con- 
form expresiei metaforice a ducelui de Richelieu, a avut caracterul unei 
ocupații pașnice, fără sânge, a cetăților turcești; în continuare, în timpul 
Campaniei lui Michelson din 1807, el a obţinut caracterul unui război 
defensiv; iar apoi se transformă într-un armistițiu pe termen lung; iar în 
1809 şi 1810 (în Campaniile lui Prozorovski, Bagration şi Kamenski) 
preia caracterul unui război ofensiv, cu lupte pe malul drept al Dunării; 
şi, în cele din urmă, în 1811, în Campania lui Kutuzov, condiţiile politi- 
ce au obligat din nou Rusia să se întoarcă la apărare, dar la o apărare ce 
a dat rezultate atât de sesizabile încât nici campaniile precedente, duse 
cu forte de două ori mai mari, nu le-au putut da. Obtinändu-se cap- 
turarea întregii armate a vizirului si semnarea unei păci „onorabile” la 
București, în mai 1812, când Rusia avea cel mai mult nevoie de aceasta. 


Într-adevăr, în acest război ruşii au fost nevoiţi să se confrunte si să 
piardă mult timp si efort cu asediul cetăților otomane de pe Dunăre — 
acestea devin de cel puţin 18 ori subiectul acţiunilor trupelor ruseşti: 
Ismail (de două ori), Giurgiu (de două ori), Brăila (de două ori), 
Macin, Chirsova, Silistra (de două ori), Bazargic, Razgrad, Turtucaia, 
Rusciuc (de două ori), Sistov, Turnu si Nicopole. 


Motivul principal al acestei impotmoliri în fața cetăților dunărene a 
fost slăbiciunea forțelor armatei ruse, fiind de remarcat faptul că, în 
primul rând: din cele 18 ori când acele cetăţi au servit drept obiect al 
acțiunilor armatei ruse, acestea s-au soldat cu 13 reuşite și 5 eşecuri. În al 
doilea rând: dintre cele 13 succese trebuie menționate 7 cazuri de pre- 
dare a cetăților turcești fără luptă (în mai-octombrie 1810 — Turtucaia, 
Razgrad, Sistov, Rusciuc și Giurgiu, Turnu, Nicopole; ultimele 6 cetăți 
fiind cedate sub influenţa presiunii morale produse de victoria contelui 
N.M. Kamenski al 2-lea de la Batin, la 26 august 1810). 


De rând cu cele 6 atacuri de fortăreață reușite au fost si cinci eșecuri. 
Printre succese se numără: a) capturarea Macinului la 14 august 1809; 
b) capturarea Chirsovei la 20 august 1809; c) capturarea Ismailului la 
14 septembrie 1809; d) capturarea Brăilei la 21 noiembrie 1809: ceta- 
tea a cedat aproape fără luptă, întrucât aceasta din urmă a constat doar 

în respingerea atacurilor slabe ale turcilor; e) capturarea Silistrei la 30 
mai 1810, f) capturarea Bazargicului la 22 mai 1810. 


Deci din 6 atacuri reuşite ale cetăților, unul - Bazargic a fost luat prin 
asalt, unul — Brăila aproape fără luptă şi patru (Macin, Chirsova, Ismail 
şi Silistra prin bombardament). 


Atacurile nereușite asupra cetăților din acest război includ: a) Asediul 
Ismailului de către Meyendorff, din martie până în iunie 1807. Motivul 
eșecului rușilor de la Ismail este considerat lipsa mijloacelor de trupe 
armate si de artilerie de asediu, precum și lipsa de pregătire strategică; 
b) atacul nereușit asupra Giurgiului la 4 martie 1809; c) atacul nereușit 
asupra Brăilei din 20 aprilie 1809; d) ridicarea asediului Silistrei la 14 
octombrie 1809; e) două atacuri nereușite asupra Rusciucului (6 iulie 
şi 22 iulie 1810). Eşecul asaltului de la Rusciuc a fost cauzat de pregăti- 
rea insuficientă, atât strategică, cât și tactică a trupelor ruse. 


În aceşti șase ani de război (au avut loc numeroase negocieri de pace, fiind 
încheiate armistiții temporare) la conducerea trupelor țariste s-au succedat 
şapte comandanti-sefi ai Armatei Dunărene (numită initial în documentele 
epocii „Moldavskaya armiya”), dintre care doi au fost comandanți interi- 
mari (cel de-al optulea - PV. Ciceagov, a preluat postul de comandant-sef 
dela M.I. Kutuzov, deja după semnarea tratatului de pace)?. 


Este foarte important pentru cercetarea acestui război si impactul lui 
asupra populaţiei Principatelor Române de evaluat efectivul trupelor 
ţariste de ocupaţie. De remarcat că, în primii patru ani de război efec- 
tivul armatei ruse era în permanentă creştere: de la 33 000 de ostași 
intrați în Moldova în anul 1806 până la 80 000, în anul 1807. Armata 
de la Dunăre însuma, în august 1809, 146 259 de oameni și 64 064 de 
cai pentru trupele ruse“. Iar la începutul anului 1810 atinge deja cifra 
de cca 180 000 de oameni (!). Drept că, spre sfârșitul războiului, câteva 
divizii ruse au fost transferate din Principatele Române spre Nistru. 
Astfel, armată terestră, imobilizată la Dunăre, însuma către 1 aprilie 
1812 - circa 52 mii de oameni și 241 de tunuri (Kymysos 1952: 859). 


A.N. Petrov indicase că întreaga componenţă a armatei de la Dunăre, 
în martie 1809, atât a trupelor active, cât și a celor de rezervă, s-a extins 
la 124 de batalioane de infanterie, 95 de escadroane de cavalerie, fără 
cele 2 escadroane de rezervă şi şase semi-escadroane, 7 companii de 

baterii, 5 de cavalerie, 5 de asediu, 3 de pontoane si 3 companii pionie- 
re, cu 27 de regimente de cazaci. Numărul total al armatei ajungând la 
80 000 de oameni. Armata turcă avea, de asemenea, până la 80 000 de 
oameni sub arme, împărțiți in forte active, până la 40 000 de oameni, 
care se aflau în zona frontului european de la Adrianopol la Dunăre; o 
altă armată, de asemenea, de până la 40 000 de oameni, a fost dislocată 
în garnizoanele cetăților otomane (Ilerpos 1887a: 205). 


Situaţia politică din Europa înaintase rușilor necesitatea să sfârșească, 
cât mai urgent posibil, războiul cu turcii. În 1810, trupele ruse sub co- 
manda lui Kamenski al 2-lea (1776-1811) s-au apropiat din nou de 
Dunăre si au fortat-o cu scopul unor operaţii pe teritoriul Bulgariei. 


Contele Kamenski al 2-lea, având sub arme peste 80 000 de oameni, a 
apărut ca o furtună pe malul drept al Dunării, a luat în stăpânire Silistra 
si Bazargicul, s-a epuizat în eforturi infructuoase lângă Şumla, a sufe- 
rit o înfrângere sângeroasă atacând Rusciucul (3 155 morţi şi 5 360 
răniţi), s-a răzbunat asupra turcilor lângă Batin (26 august 1810), cu- 
cerise Rusciucul și Giurgiu (capitulează la 15.09.1810), Şiştov (oraşul 
a fost ars de ruși), Turnu și Nicopole (capitulează la 15.10.1810), a 
făcut o escapadă reușită la Lovcea și s-a retras în Tara Românească) 
(Muxaiinosckun-Aannnescknä 1843: 153; Ilerpos 1887b: 148-149, 
152). Lăsând să ierneze doar trei divizii mai la sud de Dunăre (a 22-a 
în Nicopole, a 8-a în Rusciuc, a 10-a în Silistra), comandantul-sef a dis- 
pus cazarea pentru iarnă a celorlalte șase divizii rusești în: Hotin (18- 
a), laşi (12-a), Focşani (11-a), Ismail (15-a), Bucureşti (9-a), Craiova 
(16-a) (Ilerpos 1887b: 159). 


Armata rusă de la Dunăre, numărând atât necombatantii, cât si bol- 
navii, însuma către 12 februarie 1810, conform listelor: 156 681 
combatanți; 12 372 non-combatanti — împreună 169 063 persoane şi 
încă 11 577 de ordonanţe. În total 180 630 de oameni (Ibidem: 437). 


Mihailovski-Danilevski a arătat că doar o singură campanie — Campania 
militară din 1810 — a costat scump armata rusă: 12 934 de persoane 
moarte în spitale; numărul de decese nemijlocit în regimente și în 
timpul transportării - 7 000 de persoane; uciși — 6 811; prizonieri - 
150; răniți — 9 527. În total - 36 422 de persoane. Pierderile turcilor 
sunt necunoscute. Ruşii au capturat 750 de tunuri, 350 de stindarde, 

sceptre şi buzdugane, 5 nave cu vâsle si cu vele, arme, obuze și provizii 
(MuxaănoBckui- Aanunegckuă 1843: 93). 


Drept că, deja în ianuarie 1811, 26 000 de recruți au sosit în Armata 
Moldovenească, înlocuind pierderile suferite de ruși în anul trecut 


(Ibidem: 153). 


Odată cu începutul anului 1811, relaţiile de aliat care-l legaseră pe împă- 
ratul Alexandru I de Napoleon de pe vremea Păcii de la Tilsit s-au răcit 
complet. Disputele privind comerțul extern si Ducatul Oldenburg s-au 
agravat, prefigurând o ruptură iminentă între Rusia și Franţa. Pregătirile 
lui Napoleon pentru război erau deja aproape terminate. Împăratul 
Alexandru I a crezut că acesta va izbucni chiar in 1811 si, prin urmare, 
deşi era necesar să forțeze Poarta să încheie pace, dar incomparabil mai 
important era nevoie de a dispune de o armată puternică împotriva lui 
Napoleon. Asteptändu-se la o „invazie a Occidentului” asupra Rusiei, 
împăratul Alexandru I a decis să ducă un război defensiv împotriva Porții 
şi să reducă, astfel, Armata Moldovenească la jumătate. Dintre cele nouă 
divizii care o alcătuiau, el a ordonat trimiterea a cinci la Nistru, lăsând 
doar patru pe Dunăre ordonând, totodată, să nu se cedeze turcilor niciun 
pas din teritoriul ocupat de Rusia (Ibidem: 137). 


La 22 ianuarie 1811, contele N.M. Kamenski a primit înaltul rescript cu 
privire la desfăşurarea unui război defensiv, iar executarea voinţei monarhu- 
lui însemna că componenţa Armatei Moldovenești se reducea la diviziile: 
a 8-a a lui Essen, a 10-a a lui Inzov, a 16-a a lui Zass si a 22-a a contelui de 
Saint-Priest, dislocate la Rusciuc si Nicopole; iar alte cinci divizii: a 9-a a lui 
A.A. Suvorov, a 11-a a lui Raevski, a 12-a a lui Voinov, a 15-a a lui Markov, 
a 18-a a lui Scerbatov urmau să se îndrepte spre Nistru. Deşi scopul real al 
marșului lor a fost păstrat într-un secret „impenetrabil” şi mișcarea a fost 
efectuată sub pretextul alimentării cu hrană, înaltul vizir a aflat despre ade- 
văratul motiv al întoarcerii lor din Tara Românească (Ibidem: 139). 


Napoleon urmărea atent mișcările trupelor armate ale „aliatului” său 
si deja în scrisoarea adresată lui Alexandru I, de la Paris din 6 aprilie 
(stil nou) 1811, i-a reproșat că: „Mi-au scris de la București că cinci 
divizii, după ce au plecat din Moldova si Tara Românească, s-au în- 
dreptat spre Polonia si că doar 4 divizii ale trupelor Majestății Voastre 
Imperiale au rămas pe Dunăre... Trupele ruseşti au plecat de la granița, 

unde prezenţa lor era necesară pentru a trece acolo unde Majestatea 
Voastră nu are duşmani. Acest lucru m-a determinat să iau si eu măsuri 
de precauţie” (Boraanosny 1859: 460-461). 


Impäratul Frantei, pe bunä dreptate, considera cä: „In temeiul Tratatului 
de la Tilsit, v-ati angajat sä intoarceti Moldova si Tara Romäneascä 
Turciei, dar, în schimb, ati anexat aceste zone imperiului dumneavoastră. 
Tara Românească si Moldova reprezintă o treime din Turcia europeană: 
o astfel de achiziție uriașă, după ce ati stabilit stăpânirea dvs. pe Dunăre, 
a epuizat și s-ar putea spune chiar că a distrus Turcia, care era permanent 
în alianță cu mine. Cu toate acestea, în ciuda faptului, în loc să solicit 
îndeplinirea condiţiilor Tilsitului, eu, cu dezinteres complet, fiind ghidat 
numai de prietenia cu Majestatea Voastră Imperială, am fost de acord să 
fie anexate aceste regiuni bogate la Rusia; Dar dacă nu aș fi sigur de pu- 
terea uniunii noastre, atunci orice campanii, oricât de nefericite ar fi pen- 
tru mine, nu m-ar fi obligat să-mi sacrific vechii aliați” (Ibidem: 453). 


Armata încredințată lui Kutuzov, în aprilie 1811, era formată din 46 
240 de oameni (având 180 de tunuri de câmp si 38 de tunuri de ase- 
diu) şi se afla dislocată în Craiova, Nicopole, Silistra și la gurile Dunării 
(Ibidem: 156). Astfel, situația internațională îi impunea pe ruși să caute 
să obțină un sfârşit rapid al războiului si o pace onorabilă, fapt ce l-a fă- 
cut pe Alexandru I să adopte decizia ca o parte semnificativă a Armatei 
Moldovenești (aşa era numită această armată rusă în documentele 
oficiale ruseşti) să fie deplasată peste Nistru, lăsând la dispoziţia lui 
Kutuzov în primăvara 1811 doar patru divizii, şi să se treacă în defensi- 
vă (Kymysos 1952: XI). 


Din raportul lui Kutuzov către Alexandru I, remis din Bucureşti la 7 
aprilie 1811, cu privire la componenţa Armatei Moldoveneşti, reiese 
câți oameni avea, dintre cei care pot fi în rândurile efective si acțiuni 
conform ultimelor rapoarte în diviziile 8, 10, 16 şi 22 de infanterie, în 
diviziile 6 şi 7 de cavalerie. Datele rezumative privind cifra numerică a 
armatei în funcţie de genul lor arătau că infanteria avea 26 722 oameni, 
cavaleria obișnuită — 8 836, cavaleria neregulată — 4 917, artileria — 
4 157, în total 44 632 persoane (Ibidem: 306). 


Armata rusă de la Dunăre însuma, către aprilie 1811, în total: 70 bata- 
lioane de infanterie, 80 escadroane de cavalerie, 5 companii de artilerie 

de asediu, 5 baterii, 4 companii de cavalerie, patru companii pionere, 
două companii de pontoane, 14 regimente de cazaci, două batalioane 
de panduri, 300 de croaţi (Ibidem: 311). Kutuzov subliniase, la 7 apri- 
lie 1811, în scrisoarea către ministrul de război că: „Linia noastră de- 
fensivă, apărată de patru divizii, începe, s-ar putea spune, de la Belgrad 
şi continuă până la Nistru, ocupând aproximativ o mie de verste de-a 
lungul coturilor Dunării” (Ibidem). 


Către primăvara anului 1812, Imperiul țarist se vedea nevoit să-şi mi- 
nimalizeze pretenţiile, în condiţiile în care amenințarea franceză se 
precipita, iar situaţia de pe frontul Dunărean continua să rămână in- 
certă pentru ambele părți. Curtea Imperială realizase încă din 1811 
că va trebui să renunţe la Tara Românească și la o parte din teritoriul 
Principatului Moldovei; astfel, înainte de semnarea armistițiului și în- 
ceperea convorbirilor de la Giurgiu, în scrisorile trimise de Kutuzov 
marelui vizir Ahmed pașa (în octombrie 1811) se propunea stabilirea 
hotarului mai întâi pe Milcov, apoi pe Siret, ca până la urmă să se ac- 
cepte talvegul Prutului (Mischevca 2016: 252-260). 


Istoricul rus M.I. Bogdanovici considera că atunci când Napoleon era 
gata să invadeze graniţele Rusiei, Armata Moldovenească (Dunäreanä) 
sub comanda generalului Kutuzov era formată din diviziile de cavale- 
rie: 6 şi 7; infanterie: 8, 9, 10, 15, 16 şi 22; cu excepţia a opt batalioane 
din divizia a 9-a, şi era compusă din 87 000 de oameni (Boranoguu 


1859: 59). 


La granitele de sud-vest si nord-vest ale Rusiei se aflau fortele com- 
puse din Armata Dunäreanä si Corpul Finlandez (in total 108 000 de 
oameni), majoritatea cärora, la incheierea unui acord cu Suedia si a 
unui tratat de pace cu Turcia, erau destinate operaţiilor pe flancuri şi în 
spatele armatei lui Napoleon (Illgeaos 1987: 124). 


Armata Dunăreană către luna iunie 1812 avea, de facto, 59 500 oameni; 
deși conform listelor prescrise urma să fie 70 200 oameni. Principalele 
forte, întreprinzând marșul spre Volânia, pentru o regrupare genera- 
lä (24 august), erau compuse din 46 de batalioane si 56 escadroane 
(cca 33 000 oameni)“. E. N. Ponasenkov este de părerea că Armata 
Dunăreană a amiralului PV. Ciceagov s-a deplasat în Volânia cu 57 526 
oameni (Ilonacenxos 2018: 323). 

Pentru românii din dreapta Prutului plecarea ultimilor trupe ruseşti în toam- 
na anului 1812 a fost un prilej de bucurie, manifestată din plin în public. 
Drept mărturie elocventă a atitudinii românilor față de armata de ocupaţie 
către sfârșitul acestui război stă însăși reacția populaţiei din octombrie 1812, 
când au plecat ultimele trupe din Principate: „... nu se putea descrie bucuria 
de care fu cuprinsă poporatiunea Bucureştilor, când văzu că este mântuită de 
jugul rușilor. Chipul in care poporul își manifesta multumirea na putut să fie 
pe placul consulului rus L. Kirico - păpuși în uniformă de ruși si umplute cu 
paie fură plimbate prin oraș, stropite cu noroi şi apoi arse. Această bucurie 
tinu trei zile, în timpul cărora orașul fu frumos luminat si pretutindeni se slo- 
bozeau focuri din puști și pistoale” (Rosetti 1909: 87). 


Tara Moldovei, „întru această epocă de șase ani, călcându-se de oști 
nesfärsite rosienesti”, după cum scriau boierii moldoveni întro anaforă 
către domnul Scarlat Al. Callimachi la 2 octombrie 1812, „si făcându-se 
priveliștea războiului”, iar moldovenii „slujind, muncind cu mâinile 
şi cu dobitoacele, cu păgubire din toate părțile, până la îngenuncherea 
sa” — până la urmă răsplata a fost raptul ținuturilor: Greceni, Codru, 
Hotărniceni, Orhei, Soroca, Hotin, parte din Iași și Basarabia propriu- 
zisă (Bugeacul), teritoriu ce cuprindea o suprafață de 45 630 km”, cu 
7 400 km” mai mult decât ceea ce rămăsese sub oblăduirea domnului 
Moldovei (Nistor 1991: 179). Radu Rosetti, la 1914, menţiona (Rosetti 
1914: 50) că Moldova dintre Prut şi Nistru avea o întindere de 45 600 
km?, iar cea dintre Prut şi munţi numai 38 221 km’. 


Autocratia țaristă a deosebit... din trupul Moldovei, — precum deplängeau 
boierii pământeni înstrăinarea patrimoniului naţional în acel an tragic, — 
partea cea mai bună, si insufletirea hranei si împuternicirea, indemäna- 
rea şi adăpostirea pământenilor, în înlesnirea vietuirii lor, şi întru a hranei 
îndestulare si a vitelor pășune... poate... mai mult decât jumătate de țară, 
într-un cuvânt, tot câmpul si inima țării (Uricariul 1857: 345-346). 


Note | ! https://www.rusempire.ru/rossijskaya-imperiya/vojny- 
rossijskoj-imperii/461-russko-turetskaya-vojna- 
1806-1812.html 
“Ilerpos 1885; 1887a; 1887b. Vezi recenzia desfășurată: 
Peyensus zeneparn-neümenanma IA. Aeepa na A.H. 
Ilempos, «Boüna Poccuu c Typyueü 1806-1812 22., CII6.: 
Tunorpagua < Aprumepuickoro YKypHana», 1888, c. 47. 

3 Ciceagov PV. <Yuua2os Ilaser Bacunvesu> (1767-1849), amiral, în anii 1807-1811 
ministru maritim. La sfârșitul lunii aprilie 1812 pleacă spre București (soseşte pe data de 
6 (18) mai), fiind numit oficial Comandant şef al Armatei Dunărene, amiral al Flotei Mării 
Negre și guvernator al Principatelor. 

* Arhiva Naţională a Republicii Moldova, F. 1, inv. 1, d. 1245, f. 120. 

> Scrisoarea lui Napoleon — Paris, 28 februarie (stil nou) 1811. 

SIllgeaos 1987: 125-126, calculat conform listelor din RGVIA - Arhiva militar-istoricä 
rusă de stat din Moscova. 

Tudor ZBÂRNEA 


Artele vizuale într-un dialog continuu 


T.Z. — artist plastic, membru a 
Uniunilor Artiştilor Plastici din 
Republica Moldova, România 

şi al Asociaţiei Internaţionale a 
Artiştilor Plastici Profesionişti 
e 

v 

n 


în cadrul UNESCO. Pes 
200 de expoziţii (inclusi 
25 personale) organizate î 
țară şi în străinătate: Belarus, 
Belgia, Cipru, Finlanda, 
Franţa, Germania, Italia, 
Lituania, Moldova, Olanda, 
România, Rusia, Ucraina. 
Lucrări în colecţii publice în 
Belarus, Franţa, Kârgâzstan, 
Republica Moldova, România, 
Turcia. Autor şi coordonator 
de proiecte în domeniul 
artelor vizuale: Vecinii de 
la Răsărit”, Utreht, Olanda, 
2006; „Moldova, Arta 
Contemporană” Bruxelles, 
Belgia, 2006. Curatorul 
Bienalei Internaţionale de 
Pictură, Chişinău-2009, 
Chisinau-2011. Din 2002 — 
Directorul Muzeului Naţional 
de Artă al Moldovei. 


De la o ediţie la alta, Bienala Internaţională 
de Pictură Chişinău se impune tot mai 
pregnant în peisajul manifestărilor cultu- 
rale internaționale de anvergură organiza- 
te în Moldova. Ediţia din acest an, a şaptea, 
se desfășoară sub patronajul Ministerului 
Culturii al Republicii Moldova, în cadrul pro- 
gramului Zilelor Europene ale Patrimoniului. 
Condiţiile actuale impuse de anumite 
restricții cauzate de situația pandemică afec- 
tează manifestările publice la nivel internatio- 
nal. Deși ne-am confruntat cu numeroase pro- 
bleme de ordin tehnic, legate de transportarea 
lucrărilor prin intermediul serviciilor poştale 
internaţionale, care în această perioadă au 
funcționat cu dificultate, în cadrul expoziției 
se regăsesc totuși lucrări ale unor artiști din 
35 de ţări: Austria, Bulgaria, Cehia, China, 
Cipru, Emiratele Arabe Unite, Ecuador, 
Franța, Ghana, Germania, India, Iran, 
Islanda, Israel, Italia, Japonia, Lituania, Marea 
Britanie, Maroc, Mexic, Moldova, Mongolia, 
Olanda, Panama, Polonia, Romänia, Rusia, 
Serbia, Slovacia, Spania, Suedia, Togo, Turcia, 
Ucraina si Ungaria. 


In urma unei oferte generoase venite din 
partea a peste 400 de artisti plastici, cu peste 
1 500 de lucräri, au fost selectate pentru ex- 
punere 192 dintre acestea, semnate de 186 

AUSTRIA, BULGARIA, CEHIA, CHINA, CIPRU, ECUADOR, 
EMIRATELE ARABE UNITE, FRANȚA, GERMANIA, GHANA, INDIA, 
IRAN, ISLANDA, ISRAEL, ITALIA, JAPONIA, LITUANIA, MOLDOVA, 
MAREA BRITANIE, MAROC, MEXIC, MONGOLIA, OLANDA, 
PANAMA, POLONIA, ROMÂNIA, RUSIA, SERBIA, SLOVACIA, 
SPANIA, SUEDIA, TOGO, TURCIA, UCRAINA, UNGARIA 


pie? 

Elena Chirvasä (Moldova), Incertitudini, 2021, 80 x 80 cm, ulei, pânză 

Ewa Miazek (Polonia), Marea (Alge), 2021, 
80 x 100 cm, acrilic, pânză 


Li 


Liviu Nedelcu (România), Cădere-a, 2021, 100 x 200 cm, ulei, pânză 


DIALOGUL ARTELOR | III 


Radu Carnariu (România), Procesul de mumificare, 2020, 


150 x 100 cm, acrilic, pânză 

Sergiu Cuciuc (Moldova), Spaţiu spiritual, 2020, 
90 x 90 cm, acrilic, pânză 


Jolanta Caban (Polonia), Muntele Nanga Parbhat, 2020, 
60 x 150 cm, ulei, pânză 


DIALO SL ARTELOR | V 


ai Y, 


Florina B Breazu Te. Particule XXII, 2021, 
100x 130 cm, acrilic, pänzä / acrylic, canvas 


Tudor Zbârnea (Moldova), Fără Titlu, 2021, 150 x 200 cm, acrilic, pânză 

Ghenadie Jalbă ala A en Be 2020, 
150x130 cm, ulei, pänzä 

Ramon Almanza (Pana a ezie în e, 2020, 
Be 84 cm, E pân 


A Sr 
Elitsa Beneva (Bulgaria) ‚In canoe, dimineata, 2021, 
80x80 cm, acrilic, pänzä / acrylic, canvas 


Vasile Tolan (România), Fără titlu, 2020, 
70 x 200 cm, tehnică mixtă, pânză 

de artiști. Din păcate, o parte dintre artiştii care au trecut preselecția, 
din cauza restricţiilor impuse de pandemie în unele țări, nu au reușit 
să expedieze lucrările. Din numărul total de expozanti, 53 sunt din 
Republica Moldova, 64 din România si 69 din străinătate. Majoritatea 
dintre aceștia face parte din generaţia tănără. Încă de la primele ediţii, 
ne-am propus să susţinem, alături de artiștii de notorietate, consa- 
crarea tinerei generaţii de artiști. Pe parcursul anilor atestăm partici- 
parea constantă a mai multor artiști tineri, care păstrează un interes 
sporit față de manifestarea noastră si care demonstrează o evoluţie 
excepțională a discursului artistic, reuşind să se impună puternic în 
spaţiul expozițional internaţional. 


La fel ca și la ediţia anterioară, în cadrul evenimenului a fost organiza- 
tă o conferinţă cu prelegeri ale unor reputați istorici si critici de artă: 
Pavel Susarä, din România, care a fost si preşedinte al juriului, a pre- 
zentat o viziune amplă asupra fenomenului artistic universal, raportat 
la tendinţele actuale ale artei românești. Tot în cadrul conferinţei au 
fost prezentate şi două albume de artă, Constantin Brâncuși si Theodor 
Pallady. Pietro Finelli, artist si curator din Italia, a ţinut o prelegere, la 
fel de interesantă pentru auditoriu, privind raportul dintre creatorii ac- 
tuali şi arta vechilor maeștri. Maria Bilaşevschi, istoric şi critic de artă, 
una dintre cei mai activi curatori si organizatori ai procesului de artistic 
din România la ora actuală, a prezentat o prelegere privind instaurarea 
învățământului artistic modern si al Pinacotecii la Iași, reflectată în ar- 
hivele din jumătatea secolului al XIX-lea. 


La evenimentele organizate în cadrul Bienalei, la fel ca si în alţi ani, 
au participat laureatii premiilor, precum si multe alte personalități 
din domeniul culturii şi artei din Republica Moldova, România şi 
străinătate. 


Din păcate, din cauza agravării situației pandemice în perioada expu- 
nerii, în acest an expoziţia nu a putut fi itinerată la Muzeul de Artă din 
cadrul Complexului Muzeal National din Iaşi. 


În premieră, în cadrul ediţiei actuale, într-un spaţiu distins, a fost or- 
ganizată o expoziţie a laureatilor premiilor celor șase ediții anterioare, 
cu lucrări care se păstrează în colecția Muzeului Naţional de Artă al 
Moldovei. Această selecție demonstrează elocvent o efervescenţă cre- 

atoare a unui grup de artiști care aparțin diferitor spaţii culturale, cu lu- 
crări de diverse tematici si o impresionantă dinamică stilistică. Faptul 
că lucrările premiate de-a lungul anilor cuprind o largă diversitate sti- 
listicä, în care artiştii apelează la cele mai diverse tehnici şi procedee 
artistice, ne demonstrează că logica jurizării, în cadrul acestui concurs 
international, nu se focusează pe anumite preferințe de ordin estetic, 
ci mai curând încurajează diversitatea în formă originală, profesiona- 
lismul si elaborările innoitoare ale unor artiști care aparțin diferitor 
spaţii culturale. Ar mai fi de consemnat şi faptul că marea majoritate 
dintre artiştii premiaţi la ediţiile anterioare confirmă constant o trepi- 
dantă ascensiune artistică, care se remarcă atât în cadrul unor expoziții 
internationale de amploare sau altor evoluäri publice, cât si în elaborä- 
rile de atelier. 


Având în vedere oferta generoasă din partea artiștilor din diverse 
țări, selecţia actualei ediții s-a impus a fi ca una dintre cele mai rigu- 
roase. Putem remarca ofertele de participare cele mai generoase ale 
artiştilor din România, dar și din Polonia, Bulgaria și Cipru. Scena 
artistică locală este de asemenea reprezentată de un număr impună- 
tor de artiști, mulți dintre aceştia situându-se pe o poziţie convin- 
gătoare, cu viziuni şi lucrări bine articulate, care se sincronizează 
coerent cu dinamica tendințelor stilistice internationale. La fel ca şi 
în ediţiile anterioare, profesionalismul și diversitatea stilistică a expr- 
siei artistice definesc actuala expoziţie a Bienalei, unde sunt admiși 
cu lucrări în cadrul concursului artişti care abordează în creaţiile lor 
diverse tematici. De la lucrări de reflecţie asupra contextului proce- 
selor sociale, specifică actualelor tendinţe estetice si locului in care 
artiştii trăiesc şi creează, cu elemente vizuale ale realităţii concrete 
sau fotorealism, la cele orientate spre forma abstractă sau figurativă, 
dominate de impulsul interior. 


În premieră au fost admise lucrări executate în tehnică digitală sau 
obiect. Pledând în permanenţă pentru libertatea expresiei artistice, 
expoziţia își propune să reflecte diversitatea de concepții și manifes- 
tări estetice individuale ale unor creatori care provin din diverse spaţii 
culturale, fapt ce individualizează fiecare lucrare expusă pe simeze, dar 
care, în acelaşi timp, converg într-un dialog pertinent al tendințelor ac- 
tuale ale artelor vizuale. 

Remarcăm sprijinul constant oferit de mai multe instituții publice 
si private, care fac posibilă organizarea acestei importante manifes- 
tări expoziționale internationale - Bienala Internaţională de Pictură 
Chişinău 2021. Ne exprimăm si pe această cale sentimentele noas- 
tre de gratitudine Ministerului Culturii al Republicii Moldova, 
Direcţiei Cultură a Primăriei Chişinău, Fundaţiei Familia Sturza şi 
partenerului permanent al Muzeului Naţional de Artă al Moldovei, 
Mobiasbancă OTP Group, tuturor celor care susțin sincronizarea 
mediului artistic autohton cu tendinţele estetice internaționale, 
cât şi participarea creatorilor locali în cadrul acestei competiţii 
expoziţionale internaționale, dar și apropierea Republicii Moldova 
de valorile culturale universale. 

Mihai ADAUGE 


Mihail Stroescu, 
un mare român al Basarabiei 


MA. - istoric, absolvent al 


Universităţii de S 


Activitate profesională : redac 
șef de redacţie la editura „Car 

moldovenească” /,Universi 
irector al editurii 
„Civitas”; cercetător științific 


/ „Lumina”; d 


superior la Insti 


la Centrul de Studii 


at din Moldova. 


utul de Istorie si 
Enciclopedice 


din cadrul Academiei de Științe a 


Moldovei. Autor și 
multor lucrări, în 


al demnității, 
și basarabenii, 


coautor al mai 
re care: Simbol 
990; Basarabia 
991; Basarabia 


sub drapelul Sfatului Ţării, 1997; 
Mişcarea naţională din Basarabia. 
Cronica evenimentelor din anii 


1917-1918, 


1998; Dinastiile 


domnitoare în Tara Românească 
şi Moldova, 2004; Mănăstiri si 


schituri din Rep 


ublica Moldova, 


2013; De la lon Drutä la mari 
dregători ai Țării Moldovei, 2014 


etc. 


Ascendente în genealogia 
neamului Stroescu 


Neamul Stroescu își trage numele de la bo- 
ierii Stroe din primul secol de istorie a tână- 
rului stat medieval Tara Moldovei. Urmașii 
lui Stroe şi-au zis Stroici (Stro+vici). În felul 
acesta, de la Stroe au pornit cel puţin două 
neamuri boierești cunoscute si atestate în is- 
torie: Stravici (evoluţie din Strovici) şi Stroici. 
Nicolae Iorga afirma în acest sens: „Stroicestii 
stăpâneau proprietăţi întinse, ca moștenitori, 
mult timp căzuți în neînsemnătate politică, ai 
„Stravicilor” — de fapt Stroici: fiu al lui Stroe - 
de odinioară”. Mai târziu, un reprezentant al 
Stroicilor şi-a zis Stroescu. 


Despre cei mai îndepărtați reprezentanţi ai 
neamului Stroici-Stroescu, date mai exacte 
s-au păstrat începând cu vestitul boier Ion 
Stroici de la mijlocul secolului XVI. Istoricul 
N. Stoicescu susține că acesta este, probabil, 
urmașul lui pan Stroici atestat în timpul dom- 
niei lui Alexandru cel Bun la 12 mai 1425. 


Ion Stroici a fost logofăt, probabil al doilea, si 
vistier în timpul lui Alexandru Lăpușneanu. A 
fost printre boierii complotiști împotriva lui 

Monumentul ridicat in curtea bisericii din s. Trinca 
de către fraţii Gheorghe si Vasile Stroescu la 1904 în memoria părinților, 
ctitori ai acestui sfânt lăcaş, Vasile şi Porfira Stroescu, a fratelui Constantin Stroescu 
si a bunicii Ecaterina Guţu 


Alexandru Lăpuşneanu, si, respectiv, susținut de noul domn, Despot 
vodă, care l-a făcut, se pare, mare vistier’. A murit Ion Stroici înainte de 
1587, când este atestat deja ca atare în documente. 


A fost căsătorit cu Anghelina, fiica lui Dumitru cämäras și descendentă 
în generaţia a șasea a boierului Tăbuci cel Bătrân‘. 

A avut Ion Stroici mai multi copii: Lupu (Luca) Stroici, Marinca, 
Olenta, Gavrila, Grigore proegumen si Simion Stroici’. 


Despre Olenta, Gavrilas si Grigore proegumen cunoaștem mai puţin. 
Simion Stroici a fost mare vistier sub Movilesti, în 1596-1607. Stăpân 
la Căcăceni, Stetcani, Crivesti, Micleuseni, Grozinti°. A murit Simion 
Stroici inainte de 1623 si a fost inmormäntat la mänästirea Probota. 
A fost cäsätorit cu Antimia, moartä la 1620/1621 si inmormäntatä 
tot la mănăstirea Probota, cu care a avut 3 feciori — Ionasco (mort la 
1611/1612), doi gemeni Nicolae si Grigorie (ambii morți de mici la 
1596) şi o fată — Ana”. 


O descendență aparte pentru evoluţiile istorice a avut o altă fiică a 
lui Ion Stroici - Mărica. S-a căsătorit cu Gavrilas Hâra si a fost mama 
doamnei Marghita, soţia lui Simion Movilă, domn al Ţării Românești 
şi al Ţării Moldovei’. 


Un interes cu totul deosebit prezintă personalitatea unui alt fecior al 
lui Ion Stroici, şi anume Lupu (sau Luca) Stroici. A fost mare logofăt 
în domnia lui Petru Schiopul si a lui Iancu Sasu, cu care a copilărit, a 
studiat în Transilvania şi cu care erau rude. Pleacă în Polonia cu Petru 
Şchiopul, cu marele vornic leremia Movilă, cu marele paharnic Simion 
Movilă si cu alți mari dregători, unde în anul 1593 este primit ca nobil 
al coroanei polone. Revine în Moldova cu Ieremia Movilă, sub domnia 
căruia ajunge din nou mare logofăt (1595-1610). 


In 1609 se îmbolnăvește si moare înainte de 30 septembrie 1610. Este 
înmormântat la mănăstirea Dragomirna al cărui ctitor este împreună 
cu Anastasie Crimca". 


Marele logofăt Lupu Stroici a fost un boier foarte cult și învăţat, o per- 
sonalitate de excepţie, care a jucat un rol deosebit în viața politică si 
culturală a ţării. A fost primul dregător care semna documentele cance- 
lariei moldoveneşti cu litere latine. Lupu Stroici a transcris cu litere la- 
tine în limba română rugăciunea Tatăl nostru şi a dăruit-o polonezului 
Carnicki, care a editat-o la 1594". Cunoscutul paleograf Emil Värtosu 
îl considera pe Lupu (Luca) Stroici „primul român care încearcă, într- 
un mod sistematic si cu spirit de continuitate, să înlocuiască alfabetul 
chirilic cu cel latin..."?. Iar istoricul Gh. Pungă susține că „Luca Stroici 
trebuie considerat primul cărturar moldovean care a încercat să de- 

monstreze romanitatea neamului său și, deci, şi latinitatea limbii ro- 
mâne”. 


A fost căsătorit Lupu Stroici cu Păscălina, fiica lui Gheorghe logofăt și 
nepoata de fiu a lui Toader pârcălab de Hotin, care era fratele lui Petru 
Rares'* şi a avut doi feciori — Vasile Stroici, Ionasco Stroici, şi o fată 
căsătorită cu Baba Celebi. 


Dintre copiii lui Lupu Stroici mai cunoscut este Vasile Stroici. La 3 
iulie 1612 lângă Cornul lui Sas oștile poloneze care aduceau în țară cei 
doi fii ai lui Ieremia Movilă - Constantin și Alexandru înfruntă „oștile 
tätäresti venite cu noul pretendent la scaunul Moldovei, proaspăt in- 
vestit de sultan: Ştefan Tomșa II. Sub steagurile poloneze lupta si Vasile 
Stroici. Polonezii au fost zdrobiţi şi mai multi boieri moldoveni au fost 
luaţi prizonieri. Printre ei se afla si Vasile Stroici'°. Cei prinși au fost 
tăiaţi, iar Vasile a fost iertat. Miron Costin relatează acest caz în cronica 
sa: „larä pre Vasilie Stroici il iertase Stefan-vodä, numai învățase pre 
Nicoritä armasul să-l ducă să vadză perirea celorlalți, să-i hie grijă mai 
pre urmă de moarte, că era om tânăr Stroici si din casă mai vechiu si 
cinstes decât toate casele în ţară”. El, însă, „s-au apucat de sabiea unui 
dărăbanu, să moară cu răscumpărare, că era om din hirea lui inimos”. 
Dar n-a reușit nici să scoată sabia că l-au şi doborât dărăbanii. Atunci 
Tomşa vodă „îndată au pus de l-au omorât si pe dänsul”'®. 


Cel care prelungește neamul Stroici pe linie paternă și face legătura ge- 
nealogică, prin descendenţii săi direcți, cu familia boierilor Stroescu 
din Basarabia este cel de-al doilea fiu al marelui logofăt Lupu Stroici 
- Ionașco Stroici logofăt. Se vede că Ionașco, precum și soția sa, au 
decedat de tineri, întrucât o fiică a lor, anume Maria, creşte la curtea lui 
Miron Barnovschi, care era înrudit cu Stroicestii și care i-a făcut acestei 
fete parte din moştenire”. 


Dintr-o menţiune documentară mai târzie aflăm, însă, că Ionasco 
Stroici a mai avut o fată — Nastasca, feciorul căreia îşi zice deja Stroescu. 
Documentul spune: „Lupu Stroici iaste tatu lui Ionașco Stroici, Ionasco 


Stroici iaste tatu Nastascäi, Nastasca iaste mamă lui Gligor Stroescul”"*. 


Acesta din urmă menţionat în document, Gligor Stroescul, este cel 
pomenit în alte documente de pe timpul domniei lui Vasile Lupu. A 
fost solul domnitorului Gheorghe Ştefan la cazaci. 

Frații Stroescu (de la stânga la dreapta): Mihail, Vasile, Gheorghe şi Constantin 


Lupu Stroescu a avut şase copii, 3 băieți si 3 fete: Ion, Dumitrașco, 
Iordache, Alexandra, Nastasia și Antimia, la 1741 fiindu-le împărțite 
moşiile tatălui”. Unul dintre ei, Ioan Stroescu, a fost staroste si căpitan 
de Cernăuți, jitnicer în Tara Românească, apoi în Moldova, mare medel- 
nicer la 1685-1686 si mare armas la 1692, clucer si staroste de Putna. A 
fost căsătorit cu Ruxanda, fiica lui Ionasco Rusu, mare logofăt. 


Fiul lui loan Stroescu este menţionat în documentele vremii cu nume- 
le Grigoraș Stroescu comis sau mai des Comisul Stroescu”. Într-un 
proces de litigiu din 14 februarie 1768 în domnia lui Grigore Ioan 
Calimah, în care se judecă cu descendenţii lui Gheorghe (Iordache), 
„tot din neamul Stroescu”, Grigoraș Stroescu figurează cu titulatura de 
„biv ftori comis” și „vornic ”. 

Eliza Stroescu Mihail Stroescu 


Comisul Stroescu ”! a fost tatăl lui Gavriil Stroescu sätrarul si bunicul 
lui Ianache Stroescu”. 


Boierii Stroescu din Basarabia 


La sfârşitul secolului XVIII Ianache Stroescu se mută cu traiul din 
Transilvania la est de Prut, în valea satului Mosani din ţinutul Iaşi. A 
fost căsătorit cu Maria, care venea dintr-un neam cu descendență ge- 
nealogică foarte interesantă. lenache și Maria Stroescu au avut doi fii, 
Ioan si Vasile”. loan I. Stroescu a fost proprietar la Ruseni, Mereşeuca, 
Damascani. Copiii săi, Zamfirache, Alexandru, Calinic, Petre si Mihail, 
„s-au răzășit”, cum scrie Gheorghe Bezviconi”. 


Pe când Vasile I. Stroescu a fost un mare proprietar de moșii în 
Basarabia. În cadrul disputelor pentru dreptul său asupra moşiei 
Hriteni, numită apoi Trinca, Vasile al lui Ianache Stroescu prezintă in 
instanță mai multe documente și o schiță genealogică” ce demonstra 
că el, pe linia mamei sale, Maria, este descendent din neamul Ponici, 
care a stăpânit la începuturi acest sat. Iată descrierea acestei schițe: 


„el, Vasile Stroescu, este fiul Mariei Stroescu (drept confirmare serveşte 
decizia Tribunalului civil al Basarabiei din 5 iulie 1823); 

Maria este fiica lui Dumitru, care, împreună cu fratele său Nicolae, erau fiii 
lui Simion si nepoții Zositei (carte domnească de la Grigore Alexandru 
(III) Ghica, din 9 februarie 1765); 


Zosita si cei doi fraţi ai ei, Vasile si Calistru jitnicer, erau copiii Irinutei si a 
lui Tudor Dediul (cărţi domneşti: de la Alexandru Ilias, din 25 noiem- 
brie 1633%, de la Nicolae Mavrocordat, din 26 noiembrie 1715, si de 
la Grigore Alexandru Ghica, din 8 februarie 1765); 


Irinuta este fiica Agafiei si a lui Isac din Costineşti (carte domnească de la 
Vasile Lupu, din 1638); 


Agafia si fratele ei Dumitru Ponici, tatăl Märiutei si a lui Tofan, erau copiii 
hatmanului Luca Arbure (carte domnească de la Ieremia Movilă, din 6 
aprilie 16067)” Aici trebuie să semnaläm o eroare - în realitate, Agafia 
şi Dumitru Ponici erau copiii Maricăi, nepoţii Saftei şi strănepoţii lui 
Luca Arbure, figură marcantă în istoria Ţării Moldovei. 


Luca Arbure a avut o carieră politică îndelungată, a fost mare dregător 
în domniile lui Ştefan cel Mare, Bogdan III și Ștefăniță vodă. A deținut 
funcţia de portar al Sucevei timp de peste două decenii, a fost eroul 
apărării Cetăţii Suceava în fața armatei polone a regelui loan Albert în 
anul 1497, a fost un mare strateg militar, conducând armata moldo- 
venească în bătălia victorioasă cu tătarii lângă Ştefănești- Costești pe 
Prut si Ciuhur, în august 1518, si înscriind una dintre cele mai glorioa- 
se file din istoria militară a romänilor”*. 


La fel de interesant este faptul că, așa cum afirmă cunoscuta cercetă- 
toare din Iaşi Maria Magdalena Székely, Luca Arbure „era îndeaproape 
înrudit cu ramura lui Ştefan cel Mare”. Mai exact, este vorba despre 
Arbure cel bătrân, tatăl lui Luca Arbure. Arbure cel bătrân a fost mem- 
bru al sfatului domnesc unde figurează ca pârcălab al cetății Neamţului, 
iar în timpul campaniei lui Mohamed II din vara lui 1476 a apărat eroic 
cetatea supusă unui asediu crâncen al armatei turcești. A căzut în luptă, 
dar cetatea nu a fost cedată. Cercetătoarea Maria Magdalena Szekely a 
înaintat ipoteza că Arbure cel bătrân, pârcălabul cetății Neamţ și tatăl 
lui Luca Arbure, portarul Sucevei, ar trebui identificat, aşa cum susține 
şi Nicolae Stoicescu, cu boierul Cârstea, dar și că el era unul dintre 
fraţii lui Stefan cel Mare”. 

Am dezvoltat linia descendentă a Stroestilor, prin Maria, mama lui 
Vasile al lui lanache Stroescu, pentru a arăta că rădăcinile acestui neam 
prin ramificatia în cauză coboară departe în secole, ajungând la Stefan 
cel Mare şi dinastia domnească a Musatinilor. 


Fraţii, surorile și descendenții Stroeștilor din Basarabia 


Revenim la personajul istoric Vasile, fiul lui Ianache Stroescu. S-a 
născut la 1795, a fost proprietar de moșii în ţinuturile Hotinului si 
Iaşi: Trinca, Brânzeni, Griteni, Nesvoaia, Horobcäuti, Grumädzeni, 
Zahaicani, Stolniceni, Bechir, Pociumbäuti, precum si un sir de sate 
din partea dreaptä a Prutului. In baza demersului inaintat instantelor in 
anul 1828 este înscris elsimembrii familiei în cartea nobilimii. S-a cäsä- 
torit cu Profira (1808-1856), fiica lui Manole (Emanoil, Manolache) 
Guţu şi a Ecaterinei, care la rândul ei venea tot din neamul Stroescu: 
Elena si Constantin Stroescu. A fost ctitor al mai multor biserici, fapt 
pentru care Consistoriul din Chișinău l-a propus spre decorare”. 
Moare Vasile I. Stroescu la 18 februarie 1875 la Sankt Petersburg”. 
Împreună cu Profira au avut 8 copii: Mihail, Ana, Ecaterina, Gheorghe, 
Constantin, Vasile, Maria și Elena. 


Mihail V. Stroescu s-a născut la 8 septembrie 1836, fiind botezat la 20 
septembrie acelaşi an, în biserica Arhanghelul Mihail din satul Fetești. 
La personalitatea fratelui mai mare dintre Stroesti vom reveni mai jos. 


Ana V. Stroescu s-a născut la 1837. S-a căsătorit cu Costache Cazimir, 
moșier la Märcäuti, fiul Ecaterinei Borş si a lui loan Cazimir, mosier 
la Väscäuti, jud. Hotin. Costache Cazimir, născut la 1819, a studiat la 
colegiul „Richelieu” din Odessa, a fost funcţionar cu însărcinări speci- 
ale pe lângă general-guvernatorul Novorosiei si Basarabiei, a activat un 
timp la Peterburg, după care este procuror general la Odessa, apoi revi- 
ne la Chișinău unde este preşedinte al Judecătoriei civile din Basarabia. 
În anul 1874 Costache Cazimir se stinge din viață la vârsta de 55 de 
ani, în 1883, la doar 46 de ani moare şi Ana Cazimir, născută Stroescu. 
Din căsătoria cu Costache Cazimir, Ana V. Stroescu a avut cinci copii: 
Petre (1858-1884), Vasile, Constantin (1868 — ?, decedat după 1934), 
Eugenia, căsătorită cu L. Derek în Franţa, si Ecaterina. O personalitate 
deosebită a fost Constantin Constantin Cazimir, moşier la Briceni, con- 

Biserica din s. Costeşti, ctitorită de Mihail si Eliza Stroescu la 1873. 
Fotografie din 1976, înainte de a fi demolată 
pentru construcția Nodului hidrotehnic Costesti-Stänca 


silier de stat efectiv, animatorul și organizatorul expozițiilor agricole de 
la Edineţ de la sfârşitul secolului XIX - începutul secolului XX”. 


Ecaterina V. Stroescu s-a născut la 9 noiembrie 1839 în satul Trinca, 
iar la 12 noiembrie a fost botezată în biserica din sat de către Vasile 
Petrovici, asistat de doi feciori ai săi — dascălul Zaharia V. Petrovici 
şi paracliserul Ioan. V. Petrovici. Nas de botez a fost mosierul din 
s. Tabani, consilierul titular Lev Ivanov Lisovschi. 


La 3 noiembrie 1863, cu câteva zile înainte de a împlini 24 de ani, 
Ecaterina Stroescu se căsătoreşte cu Clemente Petrovici Sumanschi 
(1829-1877), consilier colegial, cununia fiind oficiată în biserica din 
satul Trinca. Ecaterina, de rit ortodoxă, avea aproape 24 de ani şi era la 
prima sa cununie, iar Clemente Sumanschi era catolic, avea 33 de ani 
şi era în cea de-a doua căsătorie“. Sumanschi făcuse studii juridice si a 
făcut o carieră reușită în domeniu, în 1871 este ales primar de Chişinău, 

iar în 1875, pentru un şir de realizări importante în dezvoltarea urbei și 
în viaţa chisinäuenilor, este reales pentru un nou mandat. Însă Clemente 
Sumanschi moare la vârsta de 48 de ani, la 3 decembrie 1877, când un in- 
cendiu devastator a cuprins teatrul de vară din piaţa politieneascä, unde 
se afla si el. Încercând să evacueze spectatorii din sala cuprinsă de flăcări, 
primarul Sumanschi şi-a pierdut viaţa cu moarte de erou. 


Gheorghe V. Stroescu, născut la 20 februarie 1842 si botezat la 28 
februarie în biserica Sf. Spiridon din s. Trinca*. Într-un articol despre 
„Fraţii Stroescu”, cunoscutul genealogist Gheorghe Bezviconi scria: 
„... Gheorghe Stroescu (1840-1922), s-a născut la Trinca, în conacul 
părintesc, iar viața lui îndelungată a purtat-o în străinătate si pe moşia 
Bälceana-Läpusna. A cutreierat Africa, apoi a întreprins o călătorie in 
jurul lumii. În oceanul Pacific, în urma unui naufragiu, ținându-se câ- 
teva zile pe fărămiturile vaporului, Stroescu ca prin minune a scăpat 
cu viaţa. Bolnav, el se întoarce în Basarabia. De multe ori Gheorghe 
Stroescu vizita România, unde menținea legături de prietenie cu 
Sturdza, Bădărău si alții. La venirea în țară a domnitorului Carol I, prin- 
tre Românii, cari l-au întâmpinat la Severin, a fost și tânărul Stroescu. 
Călare pe un cal arab, acel sol al Basarabiei, îi prevestea Unirea!..”5%. 
A murit Gheorghe V. Stroescu la vârsta de 80 de ani, în 1922, şi a fost 
înmormântat în Cimitirul Central din Chişinău. Recent, cercetătoarea 
Maria Vieru-Isaev a redescoperit mormântul şi piatra funerară a acestui 
reprezentant al neamului Stroeştilor din Basarabia, pe care este scris: 
„Aci odihnește modestul si nobilul Gheorghe Stroia-Stroescu / 1840- 
1922”. Această redescoperire varsă lumină asupra a două momente din 
istoria Stroestilor: 1) se vede că de la inscripția funerară de pe mor- 
mântul lui Gheorghe Stroescu s-a inspirat Gheoghe Bezviconi și a por- 
nit în istoriografie eroarea că eroul nostru s-ar fi născut la 1840, or, în 
Condica mitricii completată la biserica Sf. Spiridon din satul Trinca 
este înregistrată data de „20 februarie 1842”%; 2) această inscripţie 
funerară vine să confirme cercetatrea noastră privind începuturile și 
evoluţia genealogică a neamului Stroestilor din boierii Stroici. 


Constantin V. Stroescu este cel mai mic dintre feciorii lui Vasile 
I. Stroescu. Născut la 12 mai 1843, botezat la 21 mai, în biserica Sf. 
Spiridon din s. Trinca, de preotul Zaharia V. Petrovici şi paracliserul 
Ioan V. Petrovici“. A fost căsătorit cu Eufrosinea, fiica lui Dumitru 

Donea, poetul basarabean despre care a scris Artur Gorovei. Sora ei, 
Elena, s-a căsătorit cu un văr primar al lui Constantin V. Stroescu - 
Calinic Stroescu, fiul lui Ioan Ianache Stroescu. Dintre cei patru frați 
Stroescu, numai Constantin Stroescu (1843-1895) a avut urmași. 
Căsătorit cu Eufrosinia Stroescu (care va deceda la 1910) au avut doi 
feciori, Vasile si Gheorghe, stabiliți în Rusia, și patru fete - Profira, 
Elena, Ana si Natalia: Ana C. Stroescu, s-a născut la 9 decembrie 
1868 şi a fost botezată la 15 decembrie în biserica Sf. Nicolae din s. 
Drepcăuți“; în perioada interbelică a locuit în Vechiul Regat; Profira 
Juscov (după familia soțului) face studii în medicină, fiind susținută 
financiar de către fratele mai mare al tatălui, Mihail V. Stroescu, apoi 
lucrează ca doctoreasă în jud. Orhei; Natalia Turtaci (după căsătorie) 
a locuit la Chişinău“; despre Elena, fiica lui Constantin si a Eufrosinei 
Stroescu, avem doar o informatie care ni se pare greşită, cum că a fost 
căsătorită cu un oricare Şumansci”, or această informatie se referă la 
mătușa ei, Ecaterina V. Stroescu, sora lui Constantin V. Stroescu; Vasile 
C. Stroescu, născut la 28 februarie 1871 şi botezat la 8 martie în bi- 
serica Arhanghel Mihail din s. Trinca*; Gheorghe C. Stroescu, născut 
la 28 iunie 1879 şi botezat la 6 august, în biserica Bunavestire din s. 
Zägäicani*. 


O fiică a lui Vasile I. Stroescu, Maria V. Stroescu, a fost căsătorită cu 
Mihail Druganov, mosierul din Bilavät (Hotin), cunoscut si ca „inven- 
tatorul pe care-l aprecia D. Mendeleev”, iar ultima soră dintre cei opt 
copii ai soţilor Vasile si Profira Stroescu, Elena V. Stroescu, a fost soţia 
colonelului Gheorghe V. Martos, un reprezentant al familiei Martos, 


greci la origine, nobili poloni veniţi din Ucraina“. 


Cel mai mic dintre fraţi, Vasile V. Stroescu, născut la 11 noiembrie 
1845 în s. Trinca, a ajuns printre cele mai mari personalități pe care le-a 
dat Basarabia. A fost cel un mare filantrop, fără pereche între români, 
cum spunea Nicolae Iorga, sau supra-om, cum îl numeau transilväne- 
nii. A ctitorit biserici, a ridicat şcoli si spitale, a ajutat țăranii, a susținut 
dezvoltarea culturii si ştiinţei. În 1910 a fost ales membru de onoare 
al Academiei Romine. În 1917 s-a înregimentat în mișcarea națională 
a românilor basarabeni. A fost ales preşedinte de onoare al Partidului 
Naţional Moldovenesc, scriind militantilor basarabeni: „Eu îs cu totul 
la dispoziţia țării mele — cu mintea câtă mi-a dat Dumnezeu, cu toată 

inima si cu toată averea mea”. După Unirea din 1918 Vasile Stroescu 
este ales setator de Transilvania și preşedinte de vârstă al Parlamentului 
României Mari. Toatä averea sa de milioane de lei aur, coronae, ruble, 
franci el a pus-o în slujba naţiunii. Alexandru D. Xenopol scria: „Ce 
fericire când se mai întâlnesc în sânul unei pături vitrige si insträinate 
oameni cu sufletul mare ca acel al lui Stroescu care-și pune, el Românul 
apăsat de Rusi, însemnata lui avere în slujba Românilor apăsați de 
Unguri”. „Marele patriot si filantrop Vasile Stroescu Basarabean”, 
cum este scris pe piatra funerară de la cimitirul Sfânta Vineri din 
Bucureşti, unde este înmormântat, a decedat la vârsta de 80 de ani, la 
15 apriie 1926. Personalitatea lui Vasile V. Stroescu a fost atât de mare, 
încât aureola lui, scria Gheorghe Bezviconi, „a eclipsat amintirea ce- 
lorlalti Stroiesti, deşi trebuie să se ştie că au fost și ei oameni de valoa- 
re”*. Printre acestea se numără si fratele lui mai mare Mihail Stroescu, 
care i-a deschis multe drumuri în activităţile si implinirile lui, i-a fost ca 
exemplu și călăuză în faptele realizate, el însuși fiind un cunoscut filan- 
trop în România, un adevărat si curajos pastriot, dar rămas pe nedrept 
şi aproape total în afara preocupărilor istoriografice românești, încât 
putem afirma, cu tărie, dar şi cu tristețe, că Mihail Stroescu este si azi 
un mare român uitat al Basarabiei. 


Mihail Stroescu, un mare român basarabean uitat 


Cum am arătat mai sus, Mihail Stroescu a fost primul copil al lui Vasile 
şi Profira Stroescu. S-a născut acum 185 de ani, la 8 septembrie 1836 
în satul Trinca, județul Hotin, si botezat la 20 septembrie același an, 
în biserica Arhanghelul Mihail din satul Fetești. Taina botezului a fost 
săvârşită de preotul bisericii loan A. Andrievici şi paracliserul loan M. 
Mihailovici. Nas de botez: Lev Ivanov Lisovschi, consilier titular, boier 
din satul Tabani”. 


A absolvit Gimnaziul nr. 1 din Chişinău, unde a fost coleg cu Bogdan 
Petriceicu Hasdeu şi unde a studiat apoi si fratele Gheorghe Stroescu. 
În anii '50 s-a înscris în armata rusă, participă în Războiul Crimeii 
(1853-1856), iar după şase ani se retrage din serviciul militar. Face 
studii superioare în domeniul științelor naturii la Universitatea din 
Sankt Petersburg, pe care le completează cu doi ani de cursuri la Paris“. 

In anul 1868, la 31 de ani, Mihail Stroescu se cäsätoreste cu Elizaveta, 
de 18 ani, fiica lui Stefan Nedelcovici, secretar gubernial si proprie- 
tar de mosii in s. Stancäuti. La 24 mai s-au cununat in biserica Sf. 
Gheorghe din Chisinäu. Chezasi din partea lui Mihail Stroescu au 
fost porucicul de artilerie Mina Andreevici Plascovschi si consilierul 
de stat Clementie P. Sumanschi, iar din partea Elizei Nedelcovici au 
fost porucicul Mihail I. Druganov si mosierul Nicolae St. Sentrea”. 
Mihail si Eliza Stroescu au avut multe moșii in ţinuturile Hotin si lași 
(Bălţi): la Pociumbäuti, Stancäuti, Stolniceni, Costeşti şi altele% unde 
au organizat pe teritoriul lor gospodării agricole bine amenajate și au 
avut relaţii foarte corecte cu oamenii satelor respective. În anii '70 ai 
secolului XIX, pe moşia lor din satul Costeşti soţii Stroescu au ridicat 
împreună cu sătenii o nouă biserică (1873) şi un dispensar medical. 
În anii ’80, ei au construit la Stolniceni un spital model pe care l-a în- 
zestrat şi cu o moșie, iar pentru a asigura buna funcționare a instituti- 
ei, în fruntea ei a fost adus un medic francez, Chovet*?. Ca si spitalul 
din Stolniceni, dispensarul din Costești era construit pentru a acorda 
asistență medicală calificată și gratuită țăranilor, si întâi de toate celor 
nevoiaşi. Asemenea instituţii erau foarte puține în Basarabia, iar prin 
faptul că acordau asistență medicală țăranilor, aproape de locul de trai 
și încă gratuită, acestea erau cazuri cu totul ieșite din comun și demon- 
strau marea dragoste pe care o manifesta Mihail Stroescu țărănimii și 
în general poporului bästinas muncitor si asuprit. Instituţiile date au 
fost deschise la puţin timp după trecerea lui Mihail Stroescu la cele 
veşnice, de aceea el s-a îngrijit ca lucrările să fie duse la bun sfârșit, 
indicând exact în testamentul autentificat notarial cum să se procede- 
ze în continuare. „Fondând şi construind din mijloace proprii, indica 
Mihail Stroescu în testament, un spital în satul Pocembouti la Odaia 
Stroesco şi un dispensar medical în satul Costești, care planificam să fie 
deschise peste trei ani, când vor fi finisate toate încăperile proiectate, 
intentionänd să începem în spital acordarea de asistență medicală de 
tip ambulatoriu de la sfârșitul anului următor, dar pentru care nu am 
reușit până în prezent să elaborez un regulament privind administra- 
rea propreitätilor transmise spitalului şi dispensarului medical, eu, in 
cazul morții mele, incredintez soției mele, cu concursul unor persoa- 
ne competente în acest domeniu, cum sunt Egor Lvovici Lisovschi, 
Constantin Feodorovici Cazimir şi fratele meu Vasile Vasilevici 

Stroescu, sä elaboreze un asemenea statut, de care sä se cäläuzeascä 
in permanentä viitorii administratori; in acelasi timp stabilesc urmä- 
toarele: a) spitalul de la Odaia Stroescu, fiind creat pentru a acorda, cu 
precădere populaţiei ţărăneşti, asitentä medicală prin tratament ambu- 
latoriu, lecuire staționară si profilacticä sanitară, locurile-paturi pentru 
internare si lecuire în spital trebuie oferite exclusiv plugarilor țărani, 
iar în cazul când există locuri libere, în cazuri excepţionale, fără a fi în 
detrimentul populaţiei țărănești, pot fi primiţi în spital pentru trata- 
ment nobili, preoți, negustori și evrei; ... c) lecuirea si întreținerea in 
spital sunt gratuite pentru bolnavi, iar cei avuti trebuie să achite pentru 
asistenţă și lecuire cel mult treizeci de copeici pe zi; taxa minimă pen- 
tru lecuire este stabilită de colegiul medicilor despre care se va spune 
mai jos; d) farmacia spitalului nu trebuie să elibereze medicamente în 
baza unor rețete semnate de medici străini (din afara spitalului — n.n.), 
iar bolnavii care se tratează aici ambulatoriu primesc aceste medica- 


mente gratuit; ...'5* 


Acest testament este dovada celui mai sincer atașament și dragostei 
permanente pe care o avea Mihail Stroescu faţă de țăranul român din 
Basarabia, sărac, asuprit, dar şi demonstrează o cunoaștere și înțelegere 
perfectă a situației populaţiei băștinașe româneşti în ceea ce priveşte 
îngrădirea dreprurilor ei naționale. În legătură cu instituţiile medicale 
pe care le construia și le lăsa în folosinţă țăranilor români basarabeni, el 
poruncea în testament: „La desemnarea medicilor pentru spital şi dis- 
pensarul medical colegiul trebuie să aleagă persoane care cunosc limba 
română a localnicilor... (subl. noastră - M.A.)”. 


Aceeași atitudine de filantrop şi de mare patriot român din Basarabia 
a manifestat Mihail Stroescu la începutul anilor '80, când propune ofi- 
cial autorităților ţariste că intenționează să fondeze pe cont propriu, în 
cadrul Universităţii din Odessa, o catedră de limba română și să asigure 
financiar buna ei activitate prin completarea bibliotecii universitare cu 
carte românească și prin remunerarea cadrelor profesorale angajate în 
cadrul acestei catedre. El adresează Ministerului Instrucțiunii Publice 
(Tolstoi) rugămintea „ca să acorde Universităţii din Odessa dreptul de 
a deschide o catedră de limbă românească”. 


Această inițiativă a filantropului basarabean venea din convingerea lui 
fermă că un popor nu poate prospera fără cunoștințe si specialişti cu 

studii solide, de aceea el se gândea că Universitatea din Odessa, cu o 
catedră de limba si literatura română, ar fi o pistă inițială în promova- 
rea tinerilor români din Basarabia. Or, acest interes al lui Stroescu a 
fost intuit şi de autorităţile imperiale ruse, care promovau o cu totul 
altă politică — de a ţine popoarele ocupate în sărăcie şi necunoştere. De 
aceea, în cele din urmă, propunerea patriotului român din Basarabia a 
fost respinsă, însă acest demers pune în valoare atitudinea și viziunea 
lui Mihail Stroescu în problemele fundamentale cu care se confrunta 
populaţia românească în Basarabia ocupată de Imperiul rus, precum si 
de curajul pentru o asemenea abordare a lor. Este momentul să reamin- 
tim că în ultimul sfert de secol XIX politica țaristă în Basarabia deveni- 
se una foarte dură si profund antiromânească. Populaţia românească, 
prin diferite acţiuni, a protestat permanent împotriva ocutatiei si întru 
apărarea drepturilor naționale. Pe la mijlocul secolului s-au manifestat 
în acest sens mai multi tineri: fraţii Casso, Cristi, Cotrutä si alţii. Dar 
în ultimul sfert de secol era curmată orice inițiativă de promovare a 
drepturilor şi valorilor naţionale. Cu atât mai interesantă, prețioasă şi 
curajoasă trebuie văzută și apreciată tentativa lui Mihail Stroescu de a 
deschide la Universitatea din Odessa o catedră de limba română. Este 
cazul să constatăm că din acea perioadă nu vom găsi aproape nici o altă 
manifestare de spiritualitate românească de asemenea curaj și deter- 
minare. 


Iniţiativa lui Stroescu si refuzul autorităţilor țariste au schimbat în mare 
măsură planurile si chiar activitatea patriotului român din Basarabia 
— el a început o largă activitate filantropică în România. A apelat la 
vechiul său coleg de gimnaziu și prieten Bogdan Petriceicu Hasdeu. 
Acum aproape 140 de ani, la 17 octombrie 1882, el scria la Bucureşti: 
„Apelez la ajutorul Dumneavoastră, fiind îndemnat de pe deplin 
meritata Dumneavoastră glorie în lumea invätatilor, de competența 
Dumneavoastră în chestiunea adevăratelor nevoi ale poporului și, în 
fine, de vechea noastră prietenie de scoalä”*. Îi povestea despre tenta- 
tiva lui iesuatä cu deschiderea unei catedre de limba română la Odessa 
şi-i mărturisea despre „o veche si intimă dorință de a aduce un real 
serviciu compatriotilor” si despre hotărârea „de a dona un capital de 
cincizeci mii (50 000) ruble, în efecte bancare, pentru formarea unui 
fond particular în favoarea şcolilor săteşti din România”. 

Cu acesti bani a fost infiitatä „Casa Scoalelor, institutie culturalä care 
există si astăzi, îndeplinind un mare si binefäcätor rol în cultura si scoa- 
la romäneascä”””. Iar in semn de înaltă prețuire a gestului făcut de fi- 
lantropul basarabean, Hasdeu, ca responsabil de executarea donatiei, a 
propus ca o şcoală din judeţul Dolj să poarte numele „Mihail Stroescu 
Basarabeanul”, iar o şcoală din județul Tutova, acel de „Eliza Stroescu 
Basarabeana”s. 


Scrisoarea lui Mihail Stroescu către Bogdan Petriceicu Hasdeu, prin 
mesajul ei, este un adevărat memoriu privind dezvotarea României în 
unele probleme esenţiale si îl prezintă pe filantropul basarabean ca un 
mare patriot si filosof cu o viziune politică strategică. El scrie: „Deşi 
cerința învățământului popular e considerată ca o necesitate de către 
toți oamenii cei mai buni, totuși chestiunea aceasta până acum a fost 
tot amânată pe planul al doilea, iar masele populare continuă să zacă în 
vechea ignoranță. 


După modesta mea părere, România poate să capete adevărate forte 
numai atunci, când va ridica nivelul învățământului popular. Dacă toa- 
tă atentiunea adeväratilor patrioți si a guvernului ar fi îndreptată ex- 
clusiv spre atingerea acestei ținte, atunci într-adevăr s-ar putea spera 
într-un rol al ei de invidiat în mijlocul altor naţionalităţi din Răsăritul 
Europei. Deși trăim în secolul greu al predominării puterii brutale, care 
hotărăşte destinele popoarelor, totuși nu se poate crede că această stare 
de lucruri să dureze timp îndelungat. 


În curând oamenii se vor convinge că nu e convenabil să se extermine 
unul pe altul, că aceasta duce la ruina generală, materială și morală și ei 
vor căuta să schimbe această politică dezastruoasă. Spre acest adevăr îi 
va duce desteptarea intelectuală a popoarelor. 


Pentru statele mari, întunecimea maselor poate e convenabilă, pentru 
România însă, din contra, numai iluminarea acestor mase întunecate 
poate să ajute spre mântuirea ei. Fiind stat mic, ea niciodată nu tre- 
buie să se bizuie, pentru autoconservarea sa, pe forța brutală militară. 
Tendinţa ei de a imita pe vecini o va duce numai la istovirea neproduc- 
tivă a forțelor poporului şi chiar la pieire. 


După o chibzuială serioasă a tuturor acestor circumstanţe, volens-no- 
lens vii la concluzia că singura ieșire pentru fericirea României este 

dezvoltarea ei intelectuală, care va ameliora starea ei materială și-i va 
pregăti cetățeni adevăraţi, care să-și iubească și să-și pretuiascä scumpa 
lor patrie”*?. 


„Învăţământul popular, scria Stroescu în continuare, eu îl înțeleg mai 
ales ca o educaţie a oamenilor simpli de la ţară, asupra cărora nu a fost 
îndreptată decât puţină atenţie” și susținea cu fermitate că „Învățătura 
în şcoli trebuie să fie obligatorie pentru toți și ajutorul trebuie să fie 
îndreptat spre acei nevoiaşi care nu-și pot trimite la şcoală copiii din 
cauza lipsei de mijloace pentru echiparea si întreținerea lor”. 


Această viziune revoluționară asupra domeniului si sistemului 
educaţiei a lui Mihail Stroescu, tradusă în viaţă, ar fi anticipat dezvolta- 
rea societăţii românești cu circa o jumătate de secol, pentru că ea a fost 
realizată abia în perioada interbelică. 


Ca un om profund religios si un generos filantrop, Stroescu susținea 
parohiile din Basarabia si cunoștea îndeaproape realitățile din viața 
clerului. De aceea, în mesajul către Bogdan Petriceicu Hasdeu a abor- 
dat tangential și rolul ce îi revine preotimii în educaţia populaţiei rurale 
din România și în „pregătirea bunilor învățători pentru şcolile sătești”, 
scriind că „... se va atrage clerul spre a participa la educaţia morală a 
poporului și la dezrădăcinarea superstitiilor, obligându-se să se ocupe 
mai mult de povätuirea poporului, decât cu îndeplinirea trebuintelor 
rituale desarte, folositoare numai pentru clerici. 


Se vor forma pe lângă seminariile teologice cursuri pedagogice si se vor 
hirotonisi preoți numai din acei elevi ai seminariilor, care în curs de un 
anumit număr de ani (5-10), vor activa cu succes în calitate de învățători 
la sate, astfel ca parohiile să le servească la bătrâneţe ca o asigurare și ca o 
recompensă pentru munca conștiincioasă depusă în tinereţe. 


Prin calea aceasta poporul va începe să vadă în persoana preotului nu 
pe un vrăjitor (znahar) patentat, ci pe un adevărat povätuitor sufletesc 
al său”. 


După această misiune filantropică desfășurată în teritoriul românesc 
din partea dreaptă a Prutului, Stroescu continuă cu alte zeci și zeci de 
asemenea acţiuni, implicându-se cu sume bănești considerabile. Întru 
susținerea scolii braşovene, sub conducerea protopopului și profesoru- 

lui Bartolomei Baiulescu, la pregätirea de meseriasi romäni filantropul 
basarabean, in numele fundatiei „Mihail si Eliza Stroescu”, doneazä 
50 000 de coroane. Un sir de alte institutii romänesti au beneficiat 
de suportul sotilor Stroescu, printre acestea numärändu-se Ateneul 
Român, Azilul „Elena Doamna”, Societatea „Curtea de Argeș”, 
Asociaţia culturală ASTRA din Sibiu si altele. Mai multe publicaţii 
periodice românești au scris despre Mihail Stroescu și acţiunile lui de 
benefacere, precum Familia, Luceafărul, Revista economică şi altele. 


Mihail Stroescu cunoştea bine realităţile românești, căuta să fie la cu- 
rent cu viața politică si socială, cu literatura, cultura si știința româ- 
nească. Primea din România, prin amicul său, Voinescu, consul gene- 
ral la Odessa, chiar și Monitorul Oficial, cu dezbaterile parlamentare, 
purta corespondenţă cu o serie de persoane marcante de peste Prut“. 


În anul 1883 Mihail Stroescu află că în arhiva Academiei Române se 
păstrează o lucrare în manuscris, 814 pagini, a marelui vornic Iordache 
Golescu, ce cuprinde 16.350 de tipuri de proverbe, culese din folclor, 
şi întitulat: „Pilde, povăţuiri i [si] cuvinte adevărate si poveşti, adunate de 
dumnealui Dvornicul Iordache Golescul, fiul răposatului Banul Golescul, 
cuprinzând numeroase proverbe, cugetări, istorioare”. Mihail Stroescu se 
oferă să-l editeze pe cheltuiala sa, lăsând la discretia Academiei Române 
să facă pentru editare o selecţie a materialelor culese de marele vornic. 
Academia Română s-a adresat în acest scop lui Petre Ispirescu, care era 
un nume cunoscut în domeniu și în 1882, la îndemnul și cu o prefață 
a lui Vasile Alecsandri, publicase într-o culegere completă „Legendele 
sau basmele românilor”. Academia i-a alocat şi o sumă de două mii de 
franci, dar, din motive rămase necunoscute, acest proiect nu a ajuns 
să vadă lumina tiparului“. Abia între anii 1895-1903, când patriotul 
basarabean nu mai era în viaţă, un alt folclorist român, Iuliu A. Zanne 
(1855-1924), un discipol al lui Bogdan Petriceicu Hasdeu, publică 
lucrarea „Proverbele românilor”, în zece volume, incluzând în volumul 
VIII al lucrării cele 16 350 de tipuri de proverbe din manuscrisul lui 
Iordache Golescu, realizând, astfel, una dintre cele mai complete ope- 
re de paremiologie românească, realizându-se astfel, post-mortem, și 
proiectul filantropolui român basarabean Mihail Stroescu. 


În iarna anului 1889, la numai 53 de ani, Mihail Stroescu moare la 
Odessa, acolo unde el, fiind bolnav, îşi petrecea o mare parte a vieţii. 

Această tristă veste a fost publicată de revista Familia în Nr. 4, apărut 
la 22 ianuarie“. Numărul precedent fusese tipărit la 15 ianuarie 1889, 
ceea ce înseamnă că marele filantrop, patriot român, filosof si înțelept 
Mihail Stroescu s-a stins din viață între zilele 15 si 22 ianuarie. In 
Enciclopedia Română a lui C. Diaconovich, editată la Sibiu în anul 1904, 
data morţii lui Mihail Stroescu este indicată „15 stil vechi (27 stil nou) 
iunie 1889”5%, exact în același an și în aceeași zi murea Mihai Eminescu. 
Evident, dintre aceste două opinii, mergem pe mâna revistei Familia, 
întrucât avem informaţia veridică din prima sursă. Cât priveşte eroarea 
tirajată de Encicopedia Română pare să aibă o explicaţie si trebuie privi- 
tă mai mult ca o intuiție, încercând să găsească o anume paralelă între 
cei doi mari români: Mihai Eminescu și Mihail Stroescu. 


Şi aici nu este o gresalä, deși au murit în luni difeite, totuși, putem 
constata un şir de similitudini în viaţa lor. Ambii au fost mari români, 
care au servit, până la sacrificiu, neamul românesc si credinţa creștină. 
Ambii au colaborat cu revista Familia, al cărui proprietar, redactor şi 
editor a fost Iosif Vulcan. Ambii au avut tangenţă cu oraşul Odessa, pe 
același motiv de boală. Mihai Eminescu și-a scris cu câţiva ani înainte 
de moarte testamentul, cu versuri profunde: „Nu voi mormânt bogat, / 
Cântare si flamuri,/ Ci-mi impletiti un pat / Din tinere ramuri”. Şi Mihail 
Stroescu şi-a redactat în repetate rânduri Testamentul, care de aseme- 
nea te lasă profund mișcat: „Rog să fiu înmormântat acolo unde mă 
va găsi moartea, într-un simplu sicriu din lemn vopsit în negru, fără 
niciun fel de cäptusealä, să-mi citească un singur preot, fără niciun fel 
de ceremonii, să nu-mi ridicaţi niciun fel de monument, decât o sim- 
plă cruce din lemn, si niciodată să nu faceţi niciun fel de mese pentru 
pomenirea mea. Încălcarea acestei ultime mele dorinţe din suflet ar în- 
semna jignirea memoriei mele. Totodată, eu aș dori ca după moartea 
mea să fie repartizate săracilor din localitatea unde voi înceta din viață 
o sută de ruble, iar celor mai săraci țărani din satele Pociumbouti si 
Costeşti douăzeci de vaci cu viței. Toate cheltuielile pentru înmormân- 


tarea mea nu trebuie să depășească o sută de ruble”. 


Soţia sa, Eliza Stroescu, va duce cu vrednicie la bun sfârșit toate por- 
nirile şi planurile lui Mihail Stroescu și va gestiona cu succes proprie- 
tätile si activităţile lor comune. Această femeie de mare frumuseţe si 
nobleţe se va stinge din viaţă la vârsta de 80 de ani, în anul 1930. 

Mircea COLOSENCO 


l Trecute ambiţii boierești 


M.C. - istoric literar şi editor. 
Absolvent al Facultăţii de 
Filologie a Universităţii 
„Alexandru loan Cuza” din 
laşi. În 1969 a absolvit ş 
cursurile de biblioteconomie 
la Biblioteca Centrală de 

Stat din Bucureşti. A lucra 
muncitor, profesor, bibliograf, 
redactor de ziar. A colabora 
la revistele, Manuscriptum”, 
„Revista de istorie şi teorie 
literară” „Luceafărul“ „Ateneu”, 
„Steaua', „Convorbiri literare”, 
„Jurnal literar”, „Literatorul” 

ş. a. Editează (inclusiv în co- 
laborare) operele scriitorilor 
|. Creangă, |. Barbu, 

L. Rebreanu, N. Stănescu, 

G. Bacova, N. Labiş, 

Al. Macedonski, 

G. Topârceanu ş.a. 


< 
=. 

O ştire lapidară a Visteriei Moldovei făcea 
cunoscut faptul că, în 1850, pe moșia Gugesti 
din ţinutul Fălciu, proprietatea Catincăi Balş 
(născută Dimachi), soţia hatmanului Teodor/ 
Tudoritä Balş, au fost statornicite iarmaroace 
lunare şi un târg săptămânal („Buletin Foaie 
Oficială”, Iași, XVIII, 1850, p. 114). Lucrul 
în sine nu era deosebit în epocă. Mulţi boieri 
procedau asemenea pe motive practice: 
înlesneau negotul local prin valorificarea 
produselor agricole şi manufacturiere proprii 
şi ale sătenilor. 


Altceva ne-a atras atenția. 


Catinca (n. Dimachi/Dimany), cea de-a doua 
soție a hatmanului Teodor Balș, era fiica lui 
Nicolae Dimache (1777-1836), boierul poet 
erotic elegiac, apreciat în cercurile culte ieșene 
ale vremii. Istorici literari ai acelor momente 
spirituale (Petre Hanes [Istoria literaturii 
româneşti, ediţia a III-a, Bucureşti, 1946], 
Eugen Simion [Dimineaţa poeților, Cartea 
Românească, 1980] și alţii) l-au trecut sub 
tăcere. Totuşi, G. Călinescu l-a integrat între 
V. Pogor și I. Prale, caracterizându-i producția 
lirică drept fiind „de inspiraţie veche, pe 
motivul zădărniciei (G. Călinescu, Istoria 
literaturii române. Compendiu, Editura pentru 
literatură, 1968, p. 52). Ceea ce interesează 

îndeosebi este comedia în versuri a lui Nicolae Dimache Sfatul familiei, 
întrucât acțiunea acesteia are loc pe meleaguri apropiate Gugestilor, 
în urbea Bârlad; este una dintre primele creaţii de gen din literatura 
română, rămasă în mss. 


Un alt detaliu care ne-a atras atenţia este cel referitor la hatmanul 
Teodor Balş (1790-1857). În 1837 era pârcălab de Galaţi. Atunci l-a 
îndemnat pe profesorul ieşean Gh. Săulescu (1798-1864), cu studii la 
Seminarul Socola din Iași, dar și în Grecia ori la Viena, poet şi autor 
didactic, să cerceteze ruinurile cetăţii Caput Bovis, la sud de Galaţi, 
numită si Ghertina, apoi Tiglina/Trighina („Foaie pentru minte, 
inimă și literatură”, Braşov, 1838, p. 81-88). Rodul acelor cercetări 
arheologice de teren si de arhive a fost inmänunchiat în paginile unei 
cărți: Descrierea istorico-geografică a cetății Caput Bovis (Ghertina), 
1837. Mai târziu, cetatea a fost cercetată de Vasile Pârvan, în 1912, și 
ulterior de Gh. Ştefan s.a., numită Barbosi, dovedindu-se a fi cetate 
geto-dacică. 


Tot la Galaţi, pentru unele înlesniri acordate negustorilor, în special 
celor eleni, Regele Othon al Greciei i-a acordat „Ordinul Regal al 
mântuitorului” în grad de comandor („Albina românească”, lași, 1844, 


p. 141). 


Ordinul Mântuitorului 

La fel va proceda însuși Sultanul, decorându-l, pentru alte merite 
aduse Porții Otomane, cu „Ordinul Nişan”, gradul întâi, clasa a doua 
(„Buletin Foaie Oficială”, Iași, 1850, p. 105). 


În 1846, era Logofăt al Dreptăţii. 


Istoricul Octav-George Lecca subliniază faptul că „genealogia dinastiei 
Balsa (din care făcea parte și orgoliosul mare boier Teodor Balş - n. 
ed.), în linie neîntreruptă si probată in mod istoric, începând de la 
primul «de Baux» până la ultimul Balsid, se păstrează în familie 
(Octav-George Lecca, Familiile boiereşti române. Istorie si genealogie 
după izvoare istorice, Bucureşti, Muzeul Literaturii Române, f. a., p. 87). 


Asa se face că, după expirarea domniilor de șapte ani, în Ţările 
Române, după vodă Grigore Alexandru Ghica (1849-1856), hatmanul 
Teodor Balş este numit de Sublima Poartă, la 11 iulie 1856, caimacam / 
locotenent domnesc al Principatului Moldova, tocmai când se vehicula 
national si european intensiv unirea celor două voievodate - Moldova 
cu Muntenia. Dar el s-a dovedit un inveterat antiunionist, desființând 
instituţiile moderne ale Principatului create de domnitorul Gr. Alex. 
Ghica: Seminarul si Gimnaziul de la Mânăstirea Neamţ, Facultatea 
de Drept din Iaşi, Banca Naţională, Legea Presei. N-a avut parte să-și 
multiplice intenţiile de subaltern oficios al Austriei si 'Turciei, 
adversarele actului de Unire. Moare cinci luni mai târziu numirii în 
funcţia de caimacam, la 17 februarie 1857, în locul lui venind numit de 
aceeași Sublimă Poartă Nicolae Vogoride (17 febr. 1857 - oct. 1858), 
un alt antiunionist (ginerele lui Gh. Asachi), îndepărtat şi el, după care 
caimacămia a fost ținută de o tripletă de mari boieri, cu vederi nationale 
moderne (Vasile Sturdza, Anastasie Panu, I. A. Cantacuzino), care 
au pregătit Unirea, înfăptuită la 24 ianuarie 1859, la București, sub 
Alexandru loan Cuza, când s-au desființat privilegiile și rangurile 
boiereşti, s-a instituit responsabilitatea ministerială, reglementându-se 
prin lege relaţiile dintre proprietari și țărani. 


Praf si pulbere s-a ales din desertäciunile marilor oligarhi, a celor de o 
seamă cu Teodor Balş, Nicolae Vogoride etc.! 


Vorba Eclesiarhului: Vanitatea vanitätilor toate sunt vanitäti! 


NECROLOG EEE 


A plecat în eternitate istoricul 
Ion Agrigoroaiei... 


Am aflat vestea tristă: 
Profesorul Ion Agrigoroaiei 
ne-a părăsit. 


Ion Agrigoroaiei s-a născut în 
Chişinău, în decembrie 1936, 
în cadrul României întregi- 
te. După reinstaurarea regi- 
mului sovietic în Basarabia 
(1944), familia Agrigoroaiei 
a fost nevoită să se refugie- 
ze dincolo de Prut. La Iaşi, 
Ion Agrigoroaiei a absolvit 
Liceul „Constantin Negruzzi” 
(1954), apoi Facultatea 
de Istorie a Universității 
„A. I. Cuza” (1958). A trecut 
toate treptele unui cadru universitar, de la preparator la profesor. În 1975 
a susținut teza de doctor în istorie. 


Cunoscut specialist în Istoria contemporană a românilor, Profesorul Ion 
Agrigoroaiei a fost preocupat de problemele Reîntregirii României în 
1918, având cercetări speciale referitoare la Unirea Basarabiei cu Patria- 
mamă România. A avut contribuţii deosebite la examinarea vieții cul- 
turale și spirituale a basarabenilor în cadrul României întregite, a fost 
interesat de marile tragedii ale basarabenilor cotropiti de URSS (1940, 
1944), de deportările efectuate de Moscova în anii 1941, 1949 si 1951. 


Profesorul Ion Agrigoroaiei a susținut pe toate căile cercetarea istorică 
în Republica Moldova. Împreună cu regretatul coleg Gheorghe Palade, 
regretatul profesor a elaborat si publicat monografia Basarabia în cadrul 
României întregite (1918-1940) (Agrigoroaiei, 1993), volum în care a 

fost expus adevărul despre România interbelică, în special cu referire la 
Basarabia, istoricul considerând dintotdeauna că istoria Basarabiei este 
o una locală, este parte a Istoriei Neamului Românesc. 


Reputatul Profesor a fost îndrumătorul tezelor de doctorat, realizate si 
de către tineri specialişti din Republica Moldova. Astfel, sub îndruma- 
rea distinsului Profesor, la 30 ianuarie 2010, Viorica Olaru-Cemirtan a 
susținut cu brio teza de doctor în istorie, publicată ulterior cu un Cuvänt- 
înainte semnat de lon Agrigoroaiei (Agrigoroaiei 2013). Interesul sporit 
al cititorilor față de problematica deportărilor a făcut ca autoarea lucrării 
să completeze cu noi date precedenta ediţie si să publice, în 2017, ediția 
a două, care a beneficiat de un alt Cuvânt-înainte (Agrigoroaiei 2017). 
Regretatul Profesor a scris: „Am remarcat necesitatea unor astfel de stu- 
dii care să infätiseze, la realele dimensiuni, politica aplicată de puterea 
bolşevică prin dezrădăcinarea a mii si zeci de mii de oameni, supuși 
unui regim dur de exterminare, cu un număr extrem de mare de victime 
(morţi sau cu traume sufleteşti grave). Și aceasta cu atât mai mult, cu cât 
dezbaterea îşi menţine actualitatea prin ţinuta sa ştiinţifică si prin me- 
sajul moral, prin necesitatea de a acționa în continuare, cu fermitate, în 
apărarea drepturilor fundamentale ale omului” (Agrigoroaiei 2017: 11). 


Totodată, Profesorul Ion Agrigoroaiei a fost invitatul Facultăţii de Istorie si 
Filosofie a Universităţii de Stat din Moldova, unde a ţinut prelegeri în fața 
studenților, a participat la diverse conferinţe ştiinţifice cu comunicări, a vizi- 
tat alte instituţii de învățământ, muzee, complexe memoriale etc. Profesorul 
Ion Agrigoroaiei fost întotdeauna îngăduitor cu colegii basarabeni. 


Trecerea în eternitate a celui care a fost lon Agrigoroaiei este o grea pier- 
dere a breslei istoricilor români. El va rămâne veşnic în memoria noastră. 


Adresăm condoleanţe familiei, rudelor, prietenilor, tuturor celor care 
l-au cunoscut și apreciat. 


Dumnezeu să-l odihnească! 


8 noiembrie 2021 


Prof. univ, dr. hab. Anatol Petrencu, 
președintele Asociaţiei Istoricilor din R. Moldova „Alexandru Moșanu” 


